111  > 


Pääkirjoitus 


Kirja:  Suuret  seikkailupelit 

Seikkailupelien  historiaa  ensimmäisistä  tekstiseikkailuista  nykypäivään. 

Kolumni:  Janne  Siren 

Kannattaa  muistaa,  että  peliarvostelujen  välillä  Niko  Nirvikin  käy  vessassa. 

Pico-8 

Kun  olemassa  olevat  tietokoneet  eivät  enää  inspiroi,  on  aika  siirtyä 
fantasiamaailmaan. 

Kolumni:  Ronja  Koistinen 

Somessa  käytön  helppous  ajoi  viestinnän  varmuuden  ohi. 

Kielikurssi  bitteinä 

Vain  väline  muiden  joukossa  vai  lopullinen  ratkaisu  kielen  omaksumiseen. 

Kolumni:  Jukka  O.  Kauppinen 

Teknologian  turhake  vai  säilyke?  Vaatii  rohkeutta  tunnistaa  ero! 

Kolaroinnin  korkea  veisu 

Joko  rypyttyy?  Kehitys  kohti  pirstoutuvaa  peltilehmää. 

Kotimaisen  BBS-kulttuurin  juurilla 

Turun  yliopistolla  tutkitaan  purkkikulttuuria. 

Mutsin  komerosta  maailmalle 

Pelimiljonääriksi  halajavan  tie  on  kivinen  ja  johtaa  usein  jorpakkoon. 


Kirja:  The  Elements  of  Computing  Systems 

Tietokone  pohjalta  asti:  logiikkaporteista  korkean  tason  kieliin. 


Toisenlaiset  tietokoneet 

Tietokonemaailman  omantienkulkijat  ja  toteuttamattomat  visiot. 

Pelejä  tuunaamassa,  osa  2 

Pelimaailmojen  muokkauksesta  tuli  2000-luvulla  yhteisöllisempää. 

aLibreoffice  kuuluu  kaikille 

Tule  kehittämään  avointa  toimistoa! 

Veturimies  heiluttaa 

Koodaamalla  enemmän  irti  pienoisrautatiestä. 

Verisiä  pikseleitä 

Tietokonepelien  erikoinen  suhde  nestemäiseen  kudokseen. 

Kaunis  kuva  Nintendoon 

NESRGB  houkuttelee  vanhasta  NESistä  laatukuvaa. 

Kirja:  Before  Mario 

Nintendon  tie:  riisistä  ja  pölynimureista  pelikorttien  kautta  Marioon. 

PETSCII:  merkkejä,  taidetta  ja  nostalgiaa 

Commodoren  8-bittisten  merkkitaide  elää  edelleen. 

Kirja:  Sinclair  ZX  Spectrum:  a  Visual  compendium 

Graafinen  aikamatka  brittipelaamisen  lähteille. 

Ei  näin!  Phantom 

60  miljoonan  dollarin  PC-konsoli  kuihtui  näppäimistölaajennukseksi. 

Tuntemattoman  äärellä 

Skrollia  lukiessa  ja  elämässä  yleensä  tulee  monesti  vastaan  asi¬ 
oita ,  joita  ei  ymmärrä  tai  osaa  heti.  Niihin  kannattaa  suhtautua 
asenteella,  joka  kannustaa  yrittämään  ja  oppimaan  sen  sijaan, 
että  antaisi  vaikeuksien  lannistaa. 

Joudun  myöntämään,  etten  ole  mikään  superkäyttäjä.  Hallitsen 
koneeni  ylläpidosta  vain  perusasiat  ja  joudun  usein  turvautumaan 
kokeneempien  käyttäjien  apuun,  vaikka  yritänkin  googlettaa 
kaiken  ensin  itse.  Joskus  vain  sekään  ei  riitä,  kun  olen  täysin  pihalla  siitä, 
minkä  osan  Linuxista  olen  milloinkin  hajottanut. 

Tietämättömyyden  ja  osaamattomuuden  myöntäminen  on  ollut  mi¬ 
nulle  aiemmin  vaikeaa.  Olin  se  lapsi,  joka  koulussa  halusi  olla  aina  paras 
eikä  uskaltanut  paljastaa,  ettei  tiennyt  tai  osannut  jotain.  Myöhemmin 
olen  tajunnut,  että  jos  en  nöyrästi  tunnusta  omaa  tietämättömyyttäni 
muiden  edessä,  en  voi  oppia  uusia  asioita.  Loppujen  lopuksi  matema¬ 
tiikankin  yliopistoluennolla  kuuluu  monta  helpotuksen  huokausta,  kun 
yksi  opiskelija  kehtaa  kysyä  kysymyksen,  joka  on  pyörinyt  kymmenien 
muiden  mielessä.  Jos  kukaan  ei  kysy,  syntyy  illuusio  siitä,  että  kaikki 
tietävät  ja  asian  pitäisi  olla  selvää. 

Olen  itse  ottanut  pitkäaikaiseksi  tavoitteekseni  oppia  epäonnistumaan 
paremmin  ja  lähteä  kokeilemaan  kaikkea  sellaista,  mikä  vaikuttaa  pe¬ 
lottavalta  epäonnistumisen  riskin  takia  mutta  kiinnostaa  silti.  Miksi  ra¬ 
joittaa  turhaan  itseään  epäonnistumisen  pelon  takia?  Onnistumisen  ilo 
voittaa  kokeillessa  mahdollisesti  tulleet  epäonnistumisen  kokemukset. 

Skrolliakin  lukiessa  moni  kohtaa  varmasti  sen  tunteen,  ettei  ymmärrä 
jotain.  Artikkelien  aiheet  liikkuvat  laidasta  laitaan,  ja  osa  niistä  on  todella 
korkealentoisia.  Toivon  kuitenkin,  että  vaikean  artikkelin  kohdatessaan 
lukija  ei  säikähtäisi  vaan  ottaisi  sen  tilaisuutena  oppia  uutta  ja  fiilistellä 
tuntemattoman  äärellä.  Kun  lähestyy  vaikeaa  aihetta  ilman  paineita,  huo¬ 
maa  sen  pian  aukeavan  ja  olevan  paljon  vähemmän  pelottava  kuin  miltä 
aluksi  vaikutti.  Joskus  täytyy  kokeilla  erilaisia  lähestymiskulmia,  ennen 
kuin  löytää  sen  oikean,  itselle  sopivan. 

Itse  olen  nyt  palannut  vuosien  tauon  jälkeen  elektroniikkarakentelun 
pariin.  Se  on  aina  kiinnostanut  minua,  mutta  erinäisistä  syistä  lopetin  lu¬ 
kion  fysiikan  kurssit  kesken.  Myöhemmin  olen  ollut  harmissani  siitä,  et¬ 
ten  ymmärrä  virtapiireistä  enkä  sähkölaitteista  niin  paljon  kuin  haluaisin, 
mutten  ole  vaikeuksien  takia  palannut  opiskelun  pariin.  Viime  vuonna 
uskaltauduin  kuitenkin  Helsinki  Hacklabille  kertaamaan  elektroniikan 
alkeita.  Tunnistan  sen,  etten  ole  vielä  täysin  päässyt  osaamattomuuden  ja 
tietämättömyyden  häpeästä,  mutta  olen  iloinen  siitä,  että  edistyn  tielläni 
epäonnistumisen  kohtaamisessa. 

P.S.  Tämänkertaisen  lehden  aiheet  ovat  hieman  tavallista  kevyempiä 
ja  painottuvat  pelien  maailmaan.  Kyse  ei  kuitenkaan  ole  linjanmuutok¬ 
sesta,  vaan  siitä,  että  haastavammista  jutuista  on  ollut  nyt  alkuvuodesta 
pulaa.  Jos  sinulla  on  erikoistietämystä  jostain  tietokonekulttuuriin 
liittyvästä  aiheesta  ja  olet  kiinnostunut  kirjoittamaan  Skrolliin  siitä  syvä- 
luotaavan  jutun,  ota  ihmeessä  yhteyttä  toimitukseen.  & 


Etukannen  kuva: 
Ville-Matias  Heikkilä 

Kirjaesittely 


Kirjailija  Juho  Kuorikoski,  hieno  mies  ja  herrasmies. 


Suuret  seikkailupelit  - 
tietokonepelien  klassikot 

Tässäpä  teos,  joka  kuuluu  jokaisen  videopeli¬ 
en  rakastajan  ja  seikkailupelifanin  hyllyyn.  Ei 
enempää,  ei  vähempää. 

Teksti:  Jukka  O.  Kauppinen 

Juho  Kuorikoski  teki  vuonna  2014  todellisen  pelikult- 
tuuriteon,  kun  hän  kasasi  Sinivalkoisen  pelikirjan 
kansien  väliin  suomalaisen  pelibisneksen  historian, 
melkoisen  kattavasti  A:sta  Ö:hön.  Nyt  sama  kaveri  on 
läiminyt  yhteen  kunnon  historiikin  seikkailupeleistä  aina 
ensimmäisistä  tekstiseikkailuista  nykypäivään. 

Ei  niin,  ettenkö  itsekin  tietäisi  seikkailupeleistä  yhtä  jos 
toistakin.  Olen  pelannut  luultavasti  suurta  osaa  Juhon  kir¬ 
jan  käsittelemistä  peleistä,  jopa  arvostellut  niistä  hyvin  mo¬ 
nia  kymmeniä.  Ja  tiedättekös,  siinä  kohtaa  voidaan  sanoa, 
että  kyllä  on  tosi  hyvä  ja  kattava  kirja,  kun  se  kertoo  minul¬ 
lekin  uusia  asioita,  hämmästyttää  ja  saa  nauramaan. 

Nauramaan?  Mikä  ihmeen  vitsikirja  tämä  muka  on?  No, 
ei  ole  mutta  kun  on!  Seikkailupelien  historia  kun  on  suurelta 
osin  myös  komiikan  historiaa.  Toki  moni  seikkailu  liikkuu 
vakavissa,  myyttisissä  ja  kivikasvoisissakin  aiheissa,  mutta 
rakastetuimmat  seikkailupelit  ovat  yleensä  niitä  hauskim¬ 
pia.  Juho  on  pureutunut  käsittelemäänsä  aiheeseen  niin  pe¬ 
rusteellisesti  ja  huolellisesti,  että  en  voi  kuin  ihailla  pikku¬ 
tarkkuuden,  rakkauden  ja  asiantuntevuuden  määrää. 

Seikkailupelit  ovat  aina  olleet  minulle  se  kaikkein  rak¬ 
kain  peligenre.  Tuumin  Sinivalkoisen  pelikirjan  jälkeen, 
mistä  olisi  kiva  kirjoittaa  seuraavaksi  ja  siitä  se  ajatus  sitten 
lähti”,  Juho  kertoo  Skrollille.  Seikkailuista  on  tehty  muuta¬ 
mia  järkälemäisiä  hakuteoksia,  mutta  halusin  tehdä  sellai¬ 
sen  kirjan,  jonka  haluaisin  aiheesta  itse  lukea:  tekijöiden  ää¬ 
nellä  kirjoitetun,  tarinallisen  yleiskatsauksen.  Seikkailupelin 
nousu,  romahdus  ja  ylösnousemus  sisältää  myös  kaikki  ko¬ 
mean  draaman  ainekset.” 

Seikkailupelikin  a  on  pullollaan  loistavaa  nippelitietoa  ja 
pelintekijöiden  omia  kommentteja.  Se  pistikin  miettimään: 
onko  kirja  lähteistetty  miljoonasta  eri  paikasta,  vai  onko 
Juha  syöksynyt  suoraan  pelinkehittäjien  kimppuun? 

”Omasta  mielestäni  tekijähaastattelut  olivat  Sinivalkoisen 
parasta  antia,  joten  päätin  rakentaa  Suuret  seikkailupelit  nii¬ 
den  varaan”,  Juho  vastaa. 

”01en  edelleen  varsin  yllättynyt,  että  sain  haastateltaviksi 
oikeastaan  kaikki  ne  tyypit,  jotka  halusinkin.  Sierran  perus - 

tajan  Ken  Williamsin  haastatteluun  liittyy  muuten  hauska 
tarina,  sillä  pommitin  miehen  blogista  löytynyttä  sähköpos¬ 
tiosoitetta  tuloksetta  kuukausikaupalla.  Eräs  rouvani  tuttava 
kaivoi  jenkkilän  verotietojärjestelmästä  heidän  kotiosoit- 
teensa,  jonne  postitin  perinteisen  paperikirjeen,  joka  sitten 
tuotti  tuloksen.  Raastavinta  kirjoitusurakassa  oli  haastatel¬ 
tavien  kontaktointi,  sillä  muutamissa  tapauksissa  sähköpos¬ 
ti  lauloi  laikka  punaisena  ennen  kuin  haastattelu  järjestyi” 

Kuten  Sinivalkoinen  pelikirja,  myös  seikkailupelikin  a 
syntyi  Mesenaatti-joukkorahoituspalvelun  kautta.  Juho  ha- 
vitteli  5000  euron  minimipottia,  päätähtäin  oli  kymppiton¬ 
nissa  ja  yhteensä  kasaan  saatiin  1 1  002  euroa. 

Sinivalkoinen  pelikirja  osoitti,  että  kotimaiselle  pelikir- 
jallisuudelle  on  kysyntää  ja  joukkorahoitus  on  oivallinen 
tapa  päästä  suoraan  kohderyhmän  pariin.  Olen  äärimmäi¬ 
sen  kiitollinen  kaikille  tukijoille,  sillä  ilman  heitä  tätäkään 
kirjaa  ei  olisi  tehty”  & 

Kirjoittaja:  Juho  Kuorikoski 
Kustantaja:  Minerva  Kustannus 
ISBN:  978-952-312-179-9 
Kovat  kannet,  296  sivua 


Juhon  suosikkiseikkailut 

Ehdoton  suosikkini  on  Monkey  Island  2.  Siinä  kaikki  palaset 
naksahtavat  kohdalleen  liki  maagisella  tavalla.  Hauska  tarina 
kietoutuu  upeisiin  pulmiin. 

Aivan  apinasaaren  kannoilla  on  Interplayn  StarTrek  25th 
Anniversary,  joka  on  ehkäpä  se  kaikkein  rakkain  yksittäinen  peli- 
muistoni.  Olen  kovan  luokan  trekkie,  joten  aihepiiristä  rakkau¬ 
della  ammennettu  seikkailupeli  ei  voi  olla  kuin  timanttia.  25th 
Anniversary  on  myös  ehkäpä  kaikkien  aikojen  paras  lisenssipeli, 
sillä  se  on  kuin  alkuperäisen  Star  Trekin  neljäs  tuotantokausi. 

Pronssisija  kuuluu  Gabriel  Knightille.  Sierran  paras  peli  on  vielä 
nykyisinkin  äärimmäisen  upea  naksuseikkailu,  jonka  rytmitykses¬ 
tä  ja  juonenkuljetuksesta  saisivat  monet  kirittäjät  ottaa  oppia. 


Kolumni 


San  kari  myytti 

Tietokonekulttuurilla  on  tapana  nostaa  jalustalle  eeppisiä 
sankareita.  Ihmisiä  hekin  ovat. 


Janne  Siren 


Lapsuuteni  atk-sankarit  löytyivät 
Mikrobitti-lehden  apinalaati- 
kosta.  Ihmetyksekseni  kohtasin 
monet  ensityössäni  lehdessä  90-luvul- 
la:  Kirjeenvaihtaja,  jolla  oli  avustaja- 
risteilyllä  laivan  hienoin  sviitti  ja  joka 
tippasi  Mäkkärissä  tonnilla.  Yksi  su- 
rullisempi  kaveri,  joka  kirjautui  ulos 
elämästä  kuin  purkista,  jäähyväisviesti 
logout-tekstissä.  Koko  joukko  iloisia 
veikkoja,  jotka  nykyisin  Skrollin  toimi¬ 
tuksesta  paremmin  tunnetaan  -  kaik¬ 
ki  yritimme  flirttailla  baarissa  pomon 
tyttärelle. 

Sitten  oli  pelikansan  rakastama  ja  vi¬ 
haama  rääväsuu  Niko  Nirvi.  Suhteem¬ 
me  alkoi  yksipuolisesti,  kun  Nirvi  astui 
varpailleni  tanssilattialla  Mikrobitin 
vuosijuhlissa.  Sopivaa  käytöstä  pahuk¬ 
selle.  Nirvi  oli  siirtynyt  Pelit-lehteen, 
joka  ei  oikein  tullut  sisarlehti  Mikrobi¬ 
tin  kanssa  toimeen.  Suuri  oli  yllätykse¬ 
ni,  kun  vuosia  myöhemmin  tutustuin 
mieheen  paremmin.  Nirvi  on  sellainen 
pörröinen  nallekarhu,  jonka  ei  uskoisi 
haluavan  yhdellekään  pelille  pahaa  sa¬ 
naa.  Kuka  olisi  uskonut:  Nirvi  on  hyvis. 

Tapasin  Mikrobitti- vuosinani  myös 
Wallun,  jonka  Mikrokivikausi- sar¬ 
jakuva  leikattiin  sittemmin  lehdestä 
pois.  Historian  huumorina  sarjaku¬ 
valle  tarjosi  kodin  Skrolli,  2010-luvun 
bittiprojekti.  Skrolli  taas  epäilemättä 
toimi  vastainspiraationa  uudelleensyn- 


tyneelle  Mikrobitille,  joka  sittemmin 
omi  hylkäämäänsä  sarjiksen  takaisin. 

Äksyt  vanhat  herrat 

Näyttelijä  Wil  Wheaton  kirjoitti  muis¬ 
telmissaan  Star  Trek:  The  Next  Genera- 
tion  -roolistaan  1980-luvun  ja  2000-lu- 
vun  alun  välillä.  Teininä  hän  katsoi 
ylöspäin  trendikkäitä  vastanäyttelijöi- 
tään,  jotka  olivat  uransa  aallonharjal¬ 
la.  Paria  vuosikymmentä  myöhemmin 
näyttelijöiden  kohdatessa  viimeisessä 
TNG-elokuvassa,  Wheaton  koki  nyt 
itse  olevansa  se  menevä  aikuinen,  kun 
muista  oli  tullut  tylsiä  vanhuksia.  San¬ 
karit  laskeutuivat  jalustoiltaan,  mut¬ 
ta  hyvä  niin:  sen  verran  rakkaudella 
Wheaton  jälleennäkemisestä  lausuu. 

Ysärillä  oma  sankarihetkeni  oli  rou- 
data  Amiga- tietokonefirman  johtaja 
Petro  Tyschtschenko  Suomeen  tietoko - 
nekerhomme  messupuhujaksi.  Muis¬ 
tan  vieläkin  epäuskoni,  kun  plokka- 
sin  Amiga-pomon  lentokentältä.  Hän 
kertoi  tuoneensa  uunituoreen  Amigan 
tunnusmelodian  maailman  ensi-iltaan 
Saku  98  -tapahtumaamme.  Kuunnel¬ 
lessani  sliipatun  pukumiehen  pahvi- 
korteille  esikirjoitettua  puhetta  ja  sitä 
tunnusmelodiaa  vantaalaisessa  audito¬ 
riossa  koin  saavuttaneeni  jotain  suurta. 
Myöhemmässä  tarkastelussa  tunnus  - 
kappale  oli  korni  eikä  Amigan  suunni¬ 
telmistakaan  tullut  yhtään  mitään. 


Amiga  meni  menojaan,  mutta  Petro 
palasi  skenelle  toissa  vuonna  muistel¬ 
mateoksensa  kanssa.  Tapasin  hänet 
Saksan-matkallani  ja  kutsuin  uudes¬ 
taan  Suomeen.  Pukumiehestä  oli  kuo¬ 
riutunut  harmaahapsinen  seniorikan- 
salainen,  joka  kuskasi  minut  vaimonsa 
pikkuautolla  läheiseen  ulkoilmaravin- 
tolaan,  jossa  Commodorekin  oli  ko¬ 
koontunut.  Viimeinen  ässä-Mersu  oli 
myyty  ja  liikemiehen  urasta  oh  muis¬ 
tona  Lufthansan  elinikäinen  kultakort- 
ti.  Saksassa,  ja  myöhemmin  Suomessa 
Saku  2014  -tapahtumassa,  puheenai¬ 
heetkin  olivat  muuttuneet.  Puhuttiin 
vanhoista  työkavereista,  firman  juhlis¬ 
ta,  lapsista. 

Sittemmin  Petro  oli  otsikoissa  rii- 
taannuttuaan  Amigan  30-vuotista- 
pahtuman  järjestäjien  ja  vanhojen 
Commodore-kollegojensa  kanssa. 
Suomessa  Petro  on  Amiga-piirien  san¬ 
kari,  mutta  toisille  ehkä  vain  vanha 
hankala  työkaveri  -  tai  vain  vanha  ja 
hankala.  Ystävät  joskus  ovat. 

Todellisuusvääristymä 

Vielä  vuosia  kuolemansa  jälkeen  Ap¬ 
plen  perustaja  Steve  Jobs  on  yksi  tieto¬ 
konemaailman  matkituimmista  sanka¬ 
reista.  Kolmen  tarinan  päättäjäispuhe 
Stanfordista  vuodelta  2005  on  edelleen 
katsomisen  arvoinen.  Yksi  Jobsin  tari¬ 
noiden  kantavista  teemoista  oli  oman 
tiensä  löytäminen  ja  kulkeminen,  in¬ 
dividualismin  vaaliminen.  Ajattele  eri 
lailla.  Älä  jää  dogmien  vangiksi,  sanoi 
Jobs.  Älä  elä  muiden  ajattelun  tuloksis¬ 
ta,  vaan  ajattele  itse. 

Jobsin  inhimillisin  ironia  lienee,  että 
silti  hän  oli  perintönään  luomassa  yhtä 
aikamme  suurista  tasapäistävistä  mas- 
sailmiöistä:  Monenkirjavien  laitteiden 
korvaamista  samanlaisilla  alumiini- 
laatoilla.  Avoimien  ohjelmistoekosys- 
teemien  korvaamista  muurien  puutar¬ 
hoilla.  Jobs  käytti  viimeiset  vuotensa 
pilkaten  kilpailijoita,  jotka  tekivät  eri 
tavalla,  ja  luomalla  Applelle  koulutus - 
koneistoa,  joka  jatkaisi  hänen  autori¬ 
tääristä  viestiään.  Toimiala  on  edelleen 
Jobsin  ajattelun  vankina. 

Kiiltokuvilla  on  tapana  särkyä.  Jeff 
Bezos  ja  Amazonin  kulttuuriteot  vs. 
kiistanalainen  työkulttuuri,  Elon  Musk 
ja  Teslan  innovaatiot  vs.  innovatiiviset 
meriselitykset,  Jorma  Ollila  ja  Nokian 
johtoasema  vs.  pelottava  johtaminen. 
Helpottaa  muistaa,  että  suurtekojen 
välillä  sankaritkin  käyvät  kakalla.  & 


5 


Fantasiakonsolin  pauloissa 

Kun  olemassa  olevat  koneet  eivät  enää  inspiroi,  on  aika  siirtyä  mielikuvituskoneisiin 


Teksti:  Visa-Valtteri  Pimiä,  Ville-Matias  Heikkilä 
Kuvat:  Laura  Pesola,  Ville-Matias  Heikkilä 


Moni  tietokoneharrastaja  on 
ehtinyt  uransa  aikana  tu¬ 
tustua  lukemattomiin  eri¬ 
laisiin  laite-  ja  softa-alustohin.  Jotkut 
ovat  jopa  varta  vasten  kolunneet  niitä 
läpi  esimerkiksi  pelailu-  tai  taiteilu- 
mielessä.  Tällaisen  tutkimusmatkailun 
myötä  kehittyy  näkemys  siitä,  millaiset 
piirteet  tekevät  alustasta  mukavan  tai 
mielenkiintoisen.  Pico-8-fantasiakon- 
soli  edustaa  yhtä  tällaista  näkemystä. 

Pico-8  on  ehkä  luontevinta  miel¬ 
tää  emulaattoriksi,  jonka  emuloimaa 
laitetta  ei  ole  koskaan  ollut.  Yleishen- 
geltään  se  on  varsin  kasibittinen  ja 
helposti  kuviteltavissa  vaikkapa  Game 
Boy  Color  -tyyppiseksi  käsikonsoliksi. 
Näytön  resoluutio  on  128  x  128  pikse- 
liä  16  värillä  ja  äänet  chip-pilpatusta 
neljällä  kanavalla. 


Kyseessä  ei  kuitenkaan  ole  mikään 
vaihto  ehtohistoriallinen  tutkielma, 
sillä  Pico  on  suunnittelulähtökohdil¬ 
taan  hyvin  toisenlainen  kuin  sitä  pin¬ 
tapuolisesti  muistuttavat  laitteet.  Se  ei 
yritä  saada  rajallisesta  logiikkamää- 
rästä  mahdollisimman  paljon  irti  vaan 
pikemminkin  tarjoaa  pienen  joukon 
palikoita,  joilla  on  mahdollisimman 
mukava  leikkiä.  Kehittäjän  toiveissa 
on,  että  ennen  pitkää  Pico-8:n  tekni¬ 
sistä  puitteista  kasvaisi  omanlaisensa 
estetiikka,  joka  olisi  minimalismistaan 
huolimatta  ilmaisuvoimainen. 

Ensivilkaisu 

Pico-8  on  hieman  jakomielinen  otus. 
Käynnistyttyään  se  on  tilassa,  jossa  se 
muistuttaa  pikemminkin  kotimikroa 
näppäimistö ineen  ja  hiirineen  kuin 


PICD-fl+ 

PICfl-B  D.l.HD 

CO  EDIH-lh  LEKHLÖFFLE  CHRES  LLP 
THPE  HELP  FÖR  HELP 

>  flir  i=i..  id  bli  PRiru  "nm"  ehb 

nm 

nm 

nm 

nm 

nm 

nm 

nm 

nm 

nm 

nm 

> 


Käynnistyttyään  Pico-8  on  komentorivikonso- 
lissa,  johon  voi  syöttää  vapaasti  Lua-käskyjä. 


pelikonsolia.  Komentotulkissa  voi  la¬ 
data  ohjelmia  ja  kirjoitella  vaikkapa 
prmt-käskyjä.  Esciä  painamalla  pää¬ 
see  editoriin,  jossa  on  omat  osastonsa 
koodille,  grafiikalle  ja  äänelle.  Muut 

PUZZLE  CHUE  -  EPISDDE  II 
THE  CLDHE  PDTHTDES 

PIllI-B  CHRFRIulE 


Pelimoduuli.  Teoriassa  kuva  olisi  mahdollista 


skannata  lehdestä  ja  syöttää  Pico-8:n  ajetta¬ 
vaksi. 


Sprite-editorilla  piirretään  paitsi  spritet,  myös 
isokokoisemmat  pikselitaiteet. 

kuin  sisäiset  varusohjelmat  eivät  kui¬ 
tenkaan  pääse  käsiksi  näppäimistöön, 
hiireen  tai  kunnolla  tiedostojärjestel¬ 
määnkään  -  niiden  kannalta  Pico  on 
rom-moduuleita  käyttävä  pelikonsoli, 
jota  ohjataan  kahdella  kaksinappisella 
pad-ohjaimella. 

Picon  äidinkieli  on  Lua,  joka  on  al¬ 
kujaan  pelien  skriptaukseen  tarkoitet¬ 
tu  pieni  mutta  suhteellisen  ilmaisuky¬ 
kyinen  kieli.  Pico -virtuaalikone  ei  siis 
emuloi  mitään  varsinaista  suoritinta  - 
edes  tavukoodia  ajavaa  sellaista.  Kaik¬ 
ki  on  Lua-lähdekoodia,  eikä  ohjelmoi¬ 
ja  sen  alemmaksi  pääse. 

Pelit  ja  muut  ohjelmat  voi  jakaa 
maailmalle  kahdessa  päämuodossa. 
Cart  eli  rom-moduuli  on  käytännössä 
png-kuva,  jotka  on  esittävinään  fyy¬ 
sistä  pelimoduulia  päällyskuvineen, 
mutta  jonka  pikselien  alabitteihin  on 
vesileimamaisesti  tallennettu  ohjel¬ 
makoodi  sekä  grafiikka-  ja  äänidatat. 
HTML5-muotoon  vietyä  ohjelmaa 
puolestaan  voi  ajaa  nykyaikaisissa 


www- selaimissa  ilman  varsinaista  Pi- 
co-8-ohjelmistoa. 

Puitteet  ja  rajat 

Picon  näkyvin  tekninen  piirre  on 
128  x  128  pikselin  näyttöalue  16  värin 
kiinteällä  paletilla.  Paletti  on  värivali- 
koimaltaan  varsin  persoonallinen  ja 
helposti  tunnistettava,  ja  sen  suunnit¬ 
telijalla  on  selvästi  enemmän  värisil- 
mää  kuin  keskivertoinsinöörillä. 

Vaikka  Pico -pelit  tyypillisesti  käyttä¬ 
vätkin  8x8  pikselin  palikoista  koos¬ 
tuvia  taustakarttoja,  joiden  päällä  liik¬ 
kuu  niin  ikään  8x8  pikselin  spritejä, 
ei  tämä  ole  mikään  rajoite.  Grafiikka- 
tila  on  puhdas  pikselipuskuri,  johon 
voi  piirtää  mitä  vain  -  ja  koneelle  on 
myös  annettu  sen  verran  nopeutta, 
että  ainakin  90-lukulaiset  demoefektit 
saa  useimmiten  pyörimään  sulavasti. 
Alusta  kuitenkin  kannustaa  8x8  -pa¬ 
likoiden  käyttöön  sitä  kautta,  että  kart¬ 
toja  ja  spritejä  piirtävät  funktiot  ovat 
nopeampia  kuin  saman  tekeminen 
pikseli  kerrallaan  omalla  koodilla. 

Koodia  mahtuu  moduulille  15360 
tavun  verran  pakattuna.  Editorissa  sen 
maksimipituus  on  65536  merkkiä,  ja 
tokenisoidussa  muodossa  sen  pituus 
ei  saa  ylittää  8192  tokenia.  Nämä  ra¬ 
jat  eivät  tule  kovin  helposti  vastaan  - 
monet  parhaistakin  peleistä  menevät 
huomattavasti  rajan  alle.  Toisaalta  ra¬ 
jan  olemassaolo  kannustaa  pitämään 
ohjelman  yksinkertaisena  ja  suoravii¬ 
vaisena,  valtaville  pelimoottoreille  ja 
monikerroksisille  abstraktioille  kun  ei 
ole  tilaa. 

Grafiikalle  on  varattu  moduulilta 
12544  tavua  ja  äänelle  4608.  Toki  näi¬ 
tä  data- alueita  voi  käyttää  halutessaan 
muuhunkin  -  muistinkäsittelykäskyt 
päästävät  siihen  vapaasti  tavutasolla 
käsiksi.  Moduulin  datapuolen  sisältö 
kopioidaan  ohjelman  käynnistyessä 
käyttäjä- rämiin,  josta  ohjelma  voi  sitä 
tarvittaessa  muokata.  Käyttäjä-ramissa 
on  lisäksi  vajaat  7  kilotavua  käyttäjälle 
varattua  muistitilaa  ja  8  kilotavua  näyt¬ 
tömuistia. 

Grafiikkadata  koostuu  8x8  pikselin 
kokoisista  spriteistä,  joissa  koko  väri- 
palettia  voi  käyttää  vapaasti.  Spritejä 
voi  olla  määriteltynä  enintään  256,  ja 
kartta  puolestaan  on  kooltaan  128  x 
32  spriteä.  Kartan  koon  saa  kuitenkin 
tuplattua,  jos  tyytyy  128  spriteen. 

Äänipuolella  ”spriteä”  vastaava  yk¬ 
sikkö  on  ääniefekti  (sfx),  joka  koostuu 


ITT 

— 1 

'i  ■,  vrt/1  II  1 

f j 

la  j j 


Karttaeditori. 


EE: 

■:] 

y.D  SPD  Ib  L00P  DD  33 

ml  . il  n 

CHD  n  E 

CHD  11  S 

CHD  11 E 

CHD  11  E 

CHD  115 

CHD  11 5 

E  2  b  5  E 

E  E  h  E  S 

E  2b  5  5 

E  2  b  5  5 

CHD  11 E 

CHD  11  5 

CHD  11 5  CHD 115 

E  S  h  E  E 


Efektieditorin  tämä  moodi  sopii  parhaiten 
musiikille.  Varsinaiset  ääniefektit  on  muka¬ 
vampi  piirtää  käppyröinä. 


J- 


PHTTERn  4  Q0  EB  ES  03  CH  ► 

□  Dl  □  DB  □  D3 

□  DH 

C  D 5 1 5  C  2212 

C  1313 

C  D Hl 5 

C  1515  DH2215 

C  1 H 1 5 

C  D 5 1 5  C  1222 

C  2  H 1 5 

C  D  5 1 5  DH2  212 

C  D  H 1 5 

C  D 5 1 5  l  2225 

C  3b 55 

HHDH15 

C  1515  C  2212 

C  D  H 1 5 

C  D 5 1 5  DH2212 

C  131 

HHDH15 

C  D 5 1 5  L  2212 

C  1 H 1 5 

C  D  5 1 5  CHE  212 

C  1 H  1  3 

C  D  H 1 5 

C  1515  C  3  2 1 H 

HHDH15 

Musiikkieditorissa  yhdistetään  kuviot  musiik¬ 
kikappaleiksi  tracker-tyyliin. 


n 

H = h  H 

FUriCTICin  _DEHUO 
CLS( )  t 

nHPt  EL  lb^  Ib) 

SPEC  0.-  115  ) 

IF  ETnm  THEn  X=X-1  ehd 
IF  Emci)  THEn  X=X+1  EHD 
IF  ETTlC  H )  H  Tl  0  MJT  EK  THEn 
SX=X  SH=1DH 

EHD 

IF  SK  THEH 

SPEtl^SX^SH) 

IF  nCET(SX/B,SH/H)!=D  THEn 
nSET(SKJ-B,SH/B,D) 
sx=niL  Enn 
sa=sa-3 

if  sh<d  THEn  sx=niL  Enn 
Enn 

rnn 


Jos  koodieditori  tuntuu  turhan  rajalliselta, 
voi  .p8-tiedostot  toki  ladata  myös  ulkoiseen 
tekstieditoriin. 

Matt  Thorsonin  ja  Noel  Berryn  Celeste  on  no¬ 
peasti  vaikeutuva  tasohyppelypeli. 


32  nuottipaikasta.  Kussakin  nuottipai- 
kassa  on  tilaa  paitsi  itse  nuotille,  myös 
aaltomuodolle,  äänenvoimakkuudelle 
ja  tehosteelle,  joita  on  kutakin  8  eri¬ 
laista.  Toistonopeutta  voi  vaihtaa,  ja 
hitaammat  nopeudet  sopivat  parem¬ 
minkin  musiikkiin  kuin  tehosteääniin. 

Musiikkikappale  koostuu  tracker- 
musiikin  tapaan  kuvioista  (pattern), 
joissa  määritellään,  mikä  ääniefekti 
soitetaan  kullakin  neljästä  kanavasta. 
64  kuvion  tilaan  saa  tarvittaessa  usei¬ 
takin  kappaleita  käyttämällä  kuvio - 
kohtaisia  silmukka-  ja  lopetuslippuja. 

Siinä  missä  grafiikkapuolella  kaiken 
voi  halutessaan  toteuttaa  pikselitasol- 
la  itse,  äänipuolella  käyttäjä  ei  pääse 
kiinni  "rekistereihin”.  Periaatteessa 
oman  soittorutiinin  voisi  toteuttaa 
niin,  että  soitettavaa  äänidataa  muute¬ 
taan  lennossa,  mutta  virtuaalikoneen 
ajastuksen  rajat  tulevat  tällöin  herkästi 
vastaan.  Ääniefektimuistiin  sekalaista 
dataa  kirjoittamalla  on  kuitenkin  help¬ 
po  saada  aikaan  erilaisia  kokeellisia  ää¬ 
nimaailmoja. 

Ohjelmakoodin,  data-ramin  ja  mo- 
duuli-romin  lisäksi  Picossa  on  256 
kilotavua  työskentelytilaa  Lua-tulkille. 
Tämä  on  suhteellisen  paljon  verrattu¬ 
na  Picon  muihin  muistiavaruuksiin, 
mutta  sen  saa  helposti  täyteen  vaikka¬ 
pa  isoilla  lukutaulukoilla.  Yksi  luku- 
taulukon  alkio  vie  tilaa  kahdeksan  ta¬ 
vua,  joista  puolet  on  varsinaista  dataa. 
Kukin  luku  koostuu  16  bitin  kokonais- 
lukuosasta  ja  16  bitin  murto-osasta,  jo¬ 
ten  tiukan  paikan  tullen  voi  tilaa  tiivis¬ 
tää  bittiaritmetiikalla. 

Tilan  käydessä  vähiin  on  Picossa 
myös  mahdollisuus  lukea  dataa  muil¬ 
ta  rom-moduuleilta,  ja  niille  voi  jopa 
kirjoittaa.  Ohjelmakoodia  ei  sen  sijaan 

8  5KRDLLI  2016  1 


Josh  Millardin  Ennuigi  on  pikemminkin  mini¬ 
malistinen  taide-elokuva  kuin  peli.  Kyseessä 
on  viipyilevän  melankolinen  tulkinta  Super 
Mario  Bros  -pelin  tarinasta. 

voi  suorittaa  muilta  moduuleilta,  sen 
raja  on  tiukka.  Koska  Luasta  sinänsä 
löytyvä  mahdollisuus  ajaa  dataa  koodi¬ 
na  on  poistettu,  on  lisäkooditilaa  kai- 
paavan  rakennettava  koodin  ajamiseen 
oma  virtuaalikone. 

Pico-8  ei  suinkaan  aja  Lua-koodia 
niin  nopeasti  kuin  alla  oleva  suoritin 
antaa  myöten,  vaan  eri  toiminnoille  on 
annettu  erilaiset  suoritusajat.  Nopeus¬ 
rajoitus  johtaa  harvoin  ongelmiin  tyy¬ 
pilliseen  Pico- ohjelmien  kehityksessä, 
mutta  se  vakioi  alustan  rajat  ja  estää 
varustelukilpailun.  Ensimmäisen  su¬ 
kupolven  Raspberry  Pi  kuulemma  riit¬ 
tää  mainiosti  kaikkein  raskaimpienkin 
Pico -ohjelmien  ajamiseen  täydellä  no¬ 
peudella. 

Näin  sitä  ohjelmoidaan 

Lua  muistuttaa  pelkillä  isoilla  kirjai¬ 
milla  kirjoitettuna  erehdyttävästi  ba¬ 
skia.  Esimerkkinä  vaikkapa  seuraava 
loputtomiin  tekstiä  toistava  ohjelma, 
jonka  basic-versio  on  monille  tuttu: 

: : ALKU: : 

PRINT  "TERVEHDYS" 

GOTO  ALKU 

Picossa  ei  ole  tarjolla  Lua- standardi- 
kirjastoa  vaan  melko  suppea  valikoima 
basic-henkisiä  valmisfunktioita:  piir- 
tokäskyjä,  pari  äänikäskyä,  ohjainten 
lukufunktiot  ja  muutamia  funktioita 
muistinkäsittelyä,  matematiikkaa,  bit- 
tiaritmetiikkaa  ja  merkkijononkäsitte- 
lyä  varten. 

Peruspiirtokäskyillä  voi  piirtää  pik- 
seleitä,  suorakaiteita,  viivoja,  ympy¬ 
röitä,  tekstiä,  spritejä  ja  taustakarttoja. 
Paletin  värejä  voi  vaihtaa  piirtokäsky- 
jen  kannalta  toisikseen,  ja  haluamansa 
värit  saa  myös  asetettua  spritejen  ja 
taustagrafiikan  kannalta  läpinäkyviksi. 


m  rfr<\  2TO4  he  r 


n\r*r  r- 


PvTlUDU  PUT  DlIUH  THE  flRE 
I _ I  THE  SPHERE  UILL  REflEHEER  HAU 


Sophie  Houldenin  tunnelmallinen  Dusk  Child 
yhdistää  seikkailua  ja  ongelmanratkontaa  ta- 
sohyppelyyn. 


Liikkuvan  grafiikan  piirtotapa  muis¬ 
tuttaa  enemmän  PC:tä  kuin  kasibittisiä 
kotimikroja.  Picossa  ei  ole  "rautaspri- 
tejä”  tai  "rautaskrollausta”,  vaan  näytön 
sisältö  rakennetaan  yleensä  uusiksi 
joka  näytönvirkistystä  varten:  tyhjennä 
näyttö,  piirrä  tausta,  piirrä  haluamasi 
spritet  sen  päälle. 

Spritejen  piirtoon  on  kaksi  funktio¬ 
ta:  spr()  piirtää  yksittäisen  8x8  pik- 
selin  spriten  annettuihin  koordinaat¬ 
teihin,  kun  taas  sspr()  piirtää  spritet 
sisältävältä  "arkilta”  (sprite  sheet)  mie¬ 
livaltaisen  alueen  mielivaltaisella  skaa¬ 
lauksella.  Skaalaustoiminto  mahdollis¬ 
taa  helposti  jotkin  temput,  jotka  ovat 
useimmilla  klassikkokoneilla  varsin 
tyyriitä,  esimerkiksi  Doom-tyyppisen 
tekstuurinpiirron. 

Ohjelmoija  voi  hyvin  laittaa  piirto - 
käskyjä  vaikkapa  ikuiseen  silmukkaan, 
mutta  hienostuneempi  tapa  on  määri¬ 
tellä  funktio  nimeltä  _draw( ),  jota  kut¬ 
sutaan  joka  näytönvirkistyksellä  eli  30 
kertaa  sekunnissa.  Aiempi  esimerkki 
näyttäisi  tällä  tavoin  seuraavalta: 

FUNCTION  _DRAW() 

PRINT  "TERVEHDYS" 

END 

Peliohjainta  luetaan  funktiolla  btn( ), 
joka  ottaa  parametrikseen  tutkittavan 
napin  numeron  ja  palauttaa  tiedon, 
onko  kyseinen  nappi  alhaalla.  Spriteä 
numero  0  vasemmalle  ja  oikealle  lii¬ 
kuttava  ohjelma  voisi  näyttää  tältä: 

X=64 

FUNCTION  _DRAW() 

CLS() 

SPR(0, X, 1 1 2) 

IF  BTN(0)  THEN  X=X-1  END 

IF  BTN(1)  THEN  X=X+1  END 

END 

Jotta  ruudulla  näkyisi  mitään,  on 
spriteen  numero  0  toki  ensin  piirrettä- 


HHPERSPRCE  H 


3/H 

LHP  1/3 


TIRE:  D3 : HH 


H  iäiä  it  BiritLi 


'  U  S 


3DlS  RnD  IS 

DuHr,cLE 


Duangle-ryhmässä  vaikuttava  Paniq  on  eräs 
Picosta  innostuneista  demoskenereistä. 


«st  mm  i 


J-Fryn  Hyperspace  osoittaa,  että  Pico-8  pystyy 
myös  pehmeään  pinnoitettuun  3D-grafiik- 
kaan.  Peliä  siinä  ei  juuri  ole. 


Picoracer2048  on  viivavektoripohjainen  kil¬ 
pa-ajopeli,  jota  valitettavasti  voi  pelata  vain 
yksin. 


vä  jotain  sprite-editorin  puolella. 

Joskus  _draw()  sisältää  niin  paljon 
tehtävää,  ettei  sitä  ehditä  suorittaa 
joka  näytönvirkistyksellä.  Tällöin  oh¬ 
jelmoijan  kannattaa  siirtää  pelitilan 
päivittäminen  _update()~  funktioon, 
jota  kutsutaan  periaatteessa  30  kertaa 
sekunnissa.  Periaatteessa  siksi,  että  se 
ei  ole  ajastinkeskeytys,  vaan  sitä  vain 
kutsutaan  useamman  kerran  peräk¬ 
käin,  jos  _draw()  venähtää. 

Tuplapuskuroinnista  ei  tarvitse 
huolehtia:  näyttömuistin  muutokset 
tulevat  näkyviin  vasta,  kun  _draw() 
on  suoritettu  loppuun.  Koko  näytön 
kokoiselle  tuplapuskurille  ei  käyttäjä- 
rämissä  olisi  toisaalta  tilaakaan  ellei  jy¬ 
rää  osaa  ääniefektialueesta  pois  tieltä. 

Äänipuolella  tarjolla  ovat  funktiot 
sfx()  ja  music() ,  joista  ensimmäinen 
soittaa  parametrina  saamansa  nume¬ 
ron  mukaisen  ääniefektin  ensimmäi¬ 


Pico-8  Zine  on  aika  paljon  Skrollia  ohuempi 
mutta  on  sen  tapaan  saatavilla  sekä  paperilla 
että  PDF:nä. 


sellä  vapaalla  äänikanavalla,  ja  jälkim¬ 
mäinen  aloittaa  musiikin  soittamisen 
annetusta  kuvionumerosta. 

2D-pikkupelien  tekijän  ei  juuri  tar¬ 
vitse  välittää  käskyjen  nopeuksista, 
mutta  ne  tulevat  vastaan  alustan  rajoja 
koetellessa.  Kaikki  näytön  pikselit  eh¬ 
tii  piirtää  läpi  pikselinpiirtofunktion 
pset()  avulla  noin  puolitoista  kertaa 
näytönvirkistyksessä,  ja  suora  näyttö¬ 
muistiin  kirjoittaminen  poke()-f\mk- 
tiolla  on  noin  kolme  kertaa  nopeam¬ 
paa.  Muistin  täyttäminen  memcpy()-  ja 
memsetO -funktioilla  on  sen  sijaan  pe¬ 
räti  kymmenisen  kertaa  nopeampaa, 
ja  myös  taustagrafiikan  piirtokäsky 
map()  on  nopeudeltaan  samaa  luok¬ 
kaa. 

Huoletonta 

palikansommittelua 

Picoon  on  koottu  monenlaisia  piirtei¬ 
tä,  jotka  tuovat  mieleen  80-luvun  koti- 
tietotekniikan.  Perinteistä  tai  teknises¬ 
tä  realismista  ei  kuitenkaan  pidetä  liian 
hanakasti  kiinni,  vaan  tekemisen  mu¬ 
kavuus  ja  palikkaestetiikka  ovat  etusi¬ 
jalla.  Jos  tämä  harmittaa,  voi  palauttaa 
mieleensä  alustan  fantasialuonteen: 
fantasiamaailmoiden  lainalaisuuksis¬ 
sakaan  ei  tarvitse  olla  kauheasti  järkeä, 
vaan  tärkeintä  on,  että  niiden  puit¬ 
teissa  voi  tapahtua  mielenkiintoisia  ja 
mielikuvitusta  kutkuttavia  asioita. 

Picon  yleishenkeä  voisi  ehkä  par¬ 
haiten  luonnehtia  sanalla  huoleton. 
Osa  huolettomuudesta  on  tuttua  basic- 
ohjelmoitavista  kasibittisistä:  ohjelmaa 
voi  ruveta  kirjoittamaan  heti  ”virran 
kytkemisen”  jälkeen,  eikä  käskyjä 
naputellessaan  tarvitse  miettiä  käyt¬ 
töjärjestelmän  vaatimuksia,  rajapin- 
takehyksiä  tai  ajoympäristöjen  moni¬ 
naisuutta.  Asiat  ovat  yksinkertaisia  ja 


konkreettisia:  tietyt  bitit  tietyssä  muis¬ 
tipaikassa  tarkoittavat  aina  tietynväris- 
tä  palikkaa  tietyssä  ruudun  kohdassa. 

Huolettomuus  menee  kuitenkin 
paljon  pitemmälle  kuin  kasibittisillä: 
ei  kellojaksojen  ja  rasterijuovien  las¬ 
kemista,  ei  värisolurajoja,  ei  apuohjel¬ 
mien  ja  tiedostojen  edestakaisin  jong- 
lööraamista.  Alustan  rajat  myös  usein 
estävät  aikaavievän  nypläämisen  ja  vii¬ 
laamisen.  Koska  säädettävää  palettia, 
sampleja  tai  konekäskyjä  ei  ole,  ei  nii¬ 
tä  voi  myöskään  juuttua  nysväämään. 
Pikseleitäkin  on  sen  verran  vähän,  ettei 
perfektionistiltakaan  mene  varjostus¬ 
ten  säätämiseen  kovin  pitkään. 

Halukkaille  on  tarjolla  joitakin  tek¬ 
nisiä  haasteita  ja  niihin  liittyvää  aivo- 
jumppaa,  mutta  on  vaikea  kuvitella, 
että  Pico-8-skenessä  menestyminen 
vaatisi  koskaan  kovin  syvällistä  yk¬ 
sityiskohdille  omistautumista.  Pico- 
ohjelmia  on  helppo  ja  nopea  tehdä,  ja 
alustan  perusteet  omaksunut  tekijä  saa 
helposti  vaikka  yhdessä  illassa  aikaan 
pelin,  joka  ei  vaikuta  hutiloidusti  teh¬ 
dyltä. 

Tätä  kirjoitettaessa  Pico  on  vie¬ 
lä  alfaversioissa,  mikä  näkyy  ainakin 
joissakin  kehitysympäristön  kömpe¬ 
lyyksissä.  Koodieditori  ei  hyppää  auto¬ 
maattisesti  virheriville,  eikä  pikselöinti 
onnistu  näppäimistöllä.  Ohjelma  ei 
tarjoa  käyttäjälle  tarpeeksi  aputoimin¬ 
toja,  vaan  hänen  on  lueskeltava  erillisiä 
dokumentteja  ja  keksittävä  itse,  että 
esc-näppäin  vie  editoriin.  Karttaedi- 
torin  kanssa  saattaa  opetteluvaiheessa 
tuskastua,  sillä  se  ei  osoita  mitenkään 
sitä,  että  nollasprite  on  aina  kartan 
kannalta  tyhjä. 

Muutamista  ongelmistaan  huolimat¬ 
ta  Picoa  voi  kuitenkin  jo  nyt  suositella 
aloittelevallekin  ohjelmoijalle  -  aina- 

Benjamin  Soulen  Hybris  on  japanilaistyyppis- 
tä  avaruusräiskintää  ihmisruumiin  sisällä. 

kin  sellaiselle,  jota  kasibittishenkinen 
palikkaestetiikka  viehättää,  ja  joka 
jaksaa  lukea  ohjeita  tekstitiedostosta. 
Luassa  ei  ole  kielenä  mitään  pahoja 
sudenkuoppia,  ja  Picon  rajapinnan 
yksinkertaisuus  kannustaa  tekemään 
asiat  alusta  alkaen  itse  valmisratkaisu¬ 
jen  etsimisen  sijaan.  Kokeneemmalle 
tekijälle  Pico  puolestaan  tarjoaa  help¬ 
poa  ja  huoletonta  askartelua,  ja  ai¬ 
kaansaannoksiinsa  voi  olla  sen  verran 
tyytyväinen,  ettei  touhu  vaikuta  aivan 
sormivärisottaamiselta. 

Yhteisöllisyys  ja  luovuus 

Pico-8:n  kehitys  rahoitettiin  joukko - 
rahoituksella,  joten  sillä  oli  iso  joukko 
innokkaita  faneja  jo  julkaisuvaiheessa. 
Julkaistuja  pelejä  ja  muita  moduuleja 
on  kirjoitushetkellä  yli  250  kappaletta 
jo  pelkästään  pelin  kehittäneen  Le- 
xaloffle  Gamesin  foorumisivustolla. 
Huomattava  osa  julkaisuista  on  tas- 
ohyppelyjä  ja  muita  perinteisentyyp- 
pisiä  2D-toimintapelejä,  mutta  myös 
erikoisempiin  kokeiluihin  törmäilee 
välillä.  Onpa  Picolle  jokunen  demos- 
kenetuotoskin.  Foorumi  on  Pico-ke- 
hitystyön  ja  julkaisun  keskusyhteisö, 
ja  sen  ilmapiiri  on  ainakin  toistaiseksi 
hyvin  innokas,  lämmin  ja  kannusta¬ 
va.  Myös  aloittelijoita  kohtaan  ollaan 
ystävällisiä  ja  auttavaisia.  Picon  ke- 
hittäjätiimi  on  usein  osallistumassa 
keskusteluun,  joten  foorumi  on  myös 
paras  paikka  kysellä  Picon  teknisistä 
yksityiskohdista. 

Pico-8:lla  on  myös  oma  fanzine-jul- 
kaisu  ”Pico-8  Fanzine”  jonka  tekemi¬ 
seen  Lexalofflen  pääkehittäjä  ”zep”  on 
itsekin  osallistunut.  Nimekkäimpiin 
tekijöihin  kuuluu  muun  muassa  indie- 
tasohyppelyseikkailu  VVVVVV:n  luo¬ 
ja  Terry  Cavanagh.  Fanzinea  tehdään 
faneilta  faneille  -periaatteella,  ja  sitä 


Movax13h:n  Lemmtris  yhdistää  kaksi  klassik¬ 
koa  toimivaksi  pulmapeliksi. 

on  julkaistu  kirjoitushetkellä  kolme 
numeroa.  Sisältönä  zinessä  on  muun 
muassa  ohjeita  pelien  tekemiseen, 
haastatteluja,  arvosteluita  ja  erilaisia 
teknisiä  artikkeleita  Pico -8 -ohjelmoin¬ 
tiin  -  fanitaidetta  unohtamatta.  Moni 
on  varmasti  tämän  luettuaan  varma 
siitä,  että  näin  hyvähenkisen  ja  kehi- 
tyskulttuuriltaan  avoimen  lelun  täy¬ 
tyy  olla  ilmainen,  mahdollisesti  jopa 
avointa  lähdekoodia.  Näin  ei  kuiten¬ 
kaan  ole.  Pico-8  on  kaupallinen  tuote, 
jonka  latausoikeudesta  joutuu  mak¬ 
samaan  tätä  kirjoitettaessa  parikym¬ 
mentä  dollaria.  Binäärit  on  saatavilla 
kolmelle  tärkeimmälle  x8 6 -käyttöjär¬ 
jestelmälle  eli  Windowsille,  Macille  ja 
Linuxille.  Monet  ovat  kaivanneet  fyy¬ 
sistä  Pico -8 -konsolia,  mutta  sellaisen 
voi  toistaiseksi  toteuttaa  virallisesti 
vain  käyttämällä  ajoympäristöä,  johon 
ohjelmabinäärin  saa  ajettavaksi. 

Toki  Pico  olisi  yksinkertaisena  alus¬ 
tana  helppo  takaisinmallintaa,  ja  sen 
käyttämä  Lua-tulkki  on  avointa  läh¬ 
dekoodia  jo  ennestään.  Toistaiseksi 
projektin  ympärillä  on  kuitenkin  sen 
verran  vahva  sympatian  aura,  että 
harvempi  hakkeri  edes  kehtaisi  ruve¬ 
ta  tuottamaan  vapaata  versiota  Picos- 
ta.  Pikemminkin  voidaan  toivoa,  että 
Lexaloffle  tajuaisi  itse  vapauttaa  Pi¬ 
con  lähdekoodit  siinä  vaiheessa,  kun 
maksavien  asiakkaiden  kiinnostus  on 
ruvennut  hiipumaan.  Näin  Pico  saisi 
yhteisön  ja  kehitystyön  hiivuttuakin 
pidettyä  paikkaansa  pelinkehityksen 
marginaalivaihtoehtona  ja  vaikkapa 
alustana  ohjelmoinnin  opetteluun. 

Fantasia-alustojen  tulevaisuus 

Pico-8:n  kaltaiset  fantasiakonsolit  ovat 
varsin  tuore  ilmiö.  Vaikka  idean  kan- 
tavanhempana  voikin  pitää  70-luvun 
har  rastemikroj  en  Chip  -  8  -  virtuaali- 


Star  Beastin  Wolfenstein-tyyppistä  perspektii- 
vigrafiikkaa. 


konetta,  ja  monissa  opetusohjelmissa 
on  yksinkertaistettuja  koneita,  Pico 
on  syntynyt  poikkeuksellisesti  luovuus 
edellä.  Tällaisena  sillä  ei  ole  oikeastaan 
muita  esikuvia  kuin  Lexalofflen  aikai¬ 
sempi  Voxatron-fantasiakone. 

Voi  hyvin  olla,  että  Picon  vanave¬ 
dessä  rupeaa  ilmestymään  enemmän¬ 
kin  pieniä  ja  helposti  omaksuttavia 
fantasia-alustoja.  Eikä  motiivina  tähän 
tarvitse  välttämättä  olla  kilpailu  tai 
vastakkainasettelu  -  pelkkä  puhdas 
uteliaisuus  vaihtoehtoja  kohtaan  riit¬ 
tää. 

Picon  ominaisuudet  kannustavat 
huolettomiin,  söpöihin  ja  nostalgisiin 
luomuksiin,  mutta  toisenlaiset  ominai¬ 
suudet  voisivat  synnyttää  alustan  ym¬ 
pärille  aivan  erilaisen  hengen  ja  este¬ 
tiikan.  Olisi  hauska  nähdä  esimerkiksi 
Picon  ”paha  kaksoisveli”,  joka  painot¬ 
taisi  enemmän  mahdollisuusavaruu¬ 
den  synkkiä  ja  rosoisia  nurkkia.  Ilmiö 
on  toki  tuttu  historiallisista  alustoista, 
mutta  kokeellisia  fantasia- alustoja  teh¬ 
taileva  alakulttuuri  tarjoaisi  sen  tutki¬ 
miseen  mielenkiintoiset  laboratorio- 
olosuhteet. 

Oli  tulevaisuus  millainen  hyvänsä, 
Pico-8  on  joka  tapauksessa  mielen¬ 
kiintoinen  kehitysympäristö,  joka  tar¬ 
joaa  huolettomamman  vaihtoehdon 
historiallisille  kotimikroille  ja  konso¬ 
leille.  Siinä  kasibittisille  koneille  tyy¬ 
pilliset,  luovuutta  inspiroivat  rajoitteet 
yhdistyvät  mutkattomuutta  ja  helppo¬ 
utta  painottavaan,  moderniin  suun- 
nittelufilosofiaan.  Jos  vähänkin  on 
edellytyksiä  koodaamiselle,  eikä  usko 
kyllästyvänsä  isoihin  neliöpikseleihin, 
Picossa  riittää  askarreltavaa  vuosiksi 
eteenpäin.  & 

Oikeutta  eläimille  -yh¬ 
distyksen  web -sivujen 

Eläinoikeusfoorumi  oli 
pitkän  aikaa  suomalaisen 
eläinoikeus-  ja  kasvissyöntikeskuste- 
lun  tärkeä  kulmakivi.  Tietojeni  mu¬ 
kaan  foorumi  perustettiin  noin  vuon¬ 
na  2002.  Itse  liityin  vuonna  2005,  kun 
aloin  ensimmäistä  kertaa  kiinnostua 
kasvissyönnistä. 

Tammikuussa  2016  havaitsin  yllä¬ 
tyksekseni,  että  foorumi  on  suljettu.  Se 
on  sääli. 

Kulta- aikanaan  foorumilla  tarjottiin 
vertaistukea  vegaanisten  juhlien  järjes¬ 
tämiseen,  vanhempien  ja  kumppanien 
kanssa  luovimiseen  elämänmuutoksen 
edessä  ja  kulinaarisen  sekä  ravitse¬ 
muksellisen  tiedon  löytämiseen.  Välil¬ 
lä  puhuttiin  niistä  eläimistäkin. 

Ennen  sulkemista  foorumin  käyt¬ 
töaste  oli  toki  pitkän  aikaa  hiipunut. 
Viestittely  oli  viimeisinä  vuosina  taan¬ 
tunut  muutamien  pinttyneiden  vaki- 
käyttäjien  vaisuksi  muminaksi.  Pitkään 
foorumin  suurin  anti  olikin  vanhojen 
keskustelujen  arkistona,  johon  Google 
välillä  ohjasi  milloin  minkäkin  haun 
tuloksena. 

Voi  kunpa  olisi  sulkemisen  sijaan 
säästetty  edes  jonkinlainen  vain  luku 
-muotoinen  versio.  Internet  Archive 
-sivuston  Wayback  Machine  ei  kuiten¬ 
kaan  aina  tavoita  kaikkea.  Pelkään,  että 
paljon  hyvää  materiaalia  on  hukkunut. 

Hippejä  enemmän  kuin  ikinä 

Vaikka  Eläinoikeusfoorumilta  häipyi¬ 
vät  käyttäjät,  eivät  vegaanit  ole  Suomes¬ 
ta  loppuneet!  Kasvissyönti  on  pikem¬ 
minkin  yhä  suositumpaa.  Tämänkin 
vuoden  tammikuussa  moni  kasvis- 
syönnin  ensiaskelia  kokeileva  osallistui 
Vegaanihaaste  2016  -nimiseen  tempa¬ 
ukseen.  Viime  vuonna  oli  samanlainen. 

Mutta  missä  nämä  keskustelut  sitten 
ovat,  jos  eivät  Eläinoikeusfoorumilla? 
Facebookissa  tietysti! 

Kaikki  suomalainen  internetkeskus- 
telu  tuntuu  olevan  nykyään  Faceboo- 


Kolumni 


Facebook  -  ryhmäkeskustelun 
musta  aukko 

Vanha  ja  rakas  web-foorumi  suljettiin,  kun  keskustelijat  lähti¬ 
vät  Facebookiin.  Ennen  oli  tämäkin  paremmin. 


Ronja  Koistinen 

kissa.  Erilaisia  aihepiiri-  ja  paikkakun- 
taryhmiä  on  todella  tuhoton  määrä,  ja 
suuri  osa  niistä  on  uskomattoman  vilk¬ 
kaita.  Ymmärtäähän  tuon,  kun  kaikki 
ovat  palvelussa  jatkuvasti  kirjautunee¬ 
na.  Ei  tarvitse  puijata  monien  eri  pal¬ 
velinten  ja  käyttäjätunnusten  kanssa, 
vaan  voi  jutella  kaikki  asiat  samassa 
paikassa. 

Mutta  Facebook  on  foorumialustana 
huono.  Viime  Skrollin  artikkelissa  Tu¬ 
run  syntetisaattoriseurastakin  sivuttiin 
Facebook-ryhmän  käyttökokemusta 
(2015.4,  s.  34):  ”Tietomäärä  on  valtava, 
—  mutta  menneitten  ohjeitten  löytä¬ 
minen  viestitulvasta  voi  olla  myöhem¬ 
min  niin  työlästä,  että  on  helpompi 
kysellä  uudestaan.”  Viestien  näyttö  - 
järjestys  ruudulla  riippuu  ties  mistä 
algoritmiikasta:  arvatenkin  vähintään 
viestien  tykkäysten  määristä,  käyttäjän 
omasta  viestittely-  ja  lukutahdista,  Fa- 
cebookin  päättelemistä  kiinnostusten 
kohteista,  kaveriverkostoista  ja  niin 
edelleen. 

Osa  Facebookin  keskusteluryhmistä 
on  avoimia,  osa  suljettuja,  osa  koko¬ 
naan  salaisia.  Mitä  salaisempi  ja  sulje¬ 
tumpi  ryhmä,  sitä  varmemmin  sinne 
laitettua  tietoa  ei  löydä  hakukoneella. 
Kun  ryhmiin  on  kerran  liittynyt,  ei 
tahdo  enää  muistaa,  kuinka  julkinen 
mikäkin  niistä  oli.  On  vaikea  hahmot¬ 
taa  kulloisestakin  keskustelusta,  kei¬ 
den  nähtävillä  se  on. 

Sisältötarjonta  keskittyy 
ja  kaupallistuu 

Tavallaan  siirtymän  hajanaisista  web- 
foorumeista  Facebookiin  voisi  myös 
nähdä  osana  jatkumoa.  Tätä  kirjoitta¬ 
essani  muistui  mieleeni  Skrollin  nume¬ 
rossa  2013.4  (s.  30)  julkaistu  artikkeli 
Usenetistä  (eli  uutisryhmistä  eli  nyys- 
seistä).  Ingressissä  houkuteltiin  näin: 
"Oletko  tuskastunut  web-foorumeihin? 
Ärsyttävätkö  välkkyvät  mainokset,  si¬ 
vujen  latausajat,  mielivaltaiset  mode- 
raattorit  tai  pakolliset  rekisteröinnit?” 

Uutisryhmät  ovat  hajautettu  järjes¬ 


telmä,  joka  perustuu  ympäri  maailmaa 
yhteistyössä  toimiviin  palvelimiin. 
Niitä  käytetään  avoimella,  standardilla 
NNTP-protokollalla.  Vielä  viime  vuo¬ 
sikymmenellä  internetin  palveluntar¬ 
joajat  ylläpitivät  kaikki  omia  uutisryh- 
mäpalvelimiaan,  joihin  otettiin  yhteys 
millä  tahansa  asiakasohjelmalla  ja  osal¬ 
listuttiin  keskusteluihin  lukemattomis¬ 
ta  aiheista.  Nykyään  moni  palveluntar¬ 
joaja  on  ajanut  nyyssipalvelimensa  alas. 

Uutisryhmissä  mennään  sisältö 
edellä  varmatoimisella,  läpinäkyväl¬ 
lä  toteutuksella,  johon  lukemattomat 
eri  riippumattomat  tahot  ovat  sitou¬ 
tuneet.  Infrastruktuurisesti  siirtymä 
uutisryhmistä  web-foorumeihin  on 
siis  huononnus.  Luovutaan  hajautuk¬ 
sesta,  yhteisestä  protokollasta,  vapau¬ 
desta  käyttää  erilaisia  käyttöliittymiä 
ja  kevyestä  toiminnallisuudesta.  Web- 
foorumi  on  käyttöliittymältään  mie¬ 
livaltainen:  melkein  kaikki  foorumit 
ovat  erinäköisiä.  Usenet  on  vakaasti 
kaikkialla,  web-foorumi  taas  yleensä 
keskitetysti  yhdellä,  vähän  miten  sat¬ 
tuu  ylläpidetyllä  sivustolla. 

Siirtymä  web-foorumeista  Faceboo¬ 
kiin  on  uusin  askel  samalla  infrastruk¬ 
tuurisen  huonontamisen  jatkumolla. 
Web-foorumeita  on  sentään  todella 
paljon,  ja  niillä  on  omat  ylläpitäjänsä. 
Niitä  on  helppo  käyttää  monella  eri 
käyttäjätunnuksella  tai  jopa  identitee¬ 
tillä.  Facebookissa  käyttäjällä  on  vain 
yksi  nimi  ja  identiteetti,  jolla  kaikki 
viestit  kaikkiin  keskusteluihin  allekir¬ 
joitetaan. 

Kaikki  keskustelut  ovat  Facebookis¬ 
sa  samassa  läjässä  yhden  firman  kova¬ 
levyillä.  Tietoa  on  sieltä  hankala  hakea 
tai  arkistoida,  ja  viestit  unohtuvat  no¬ 
peasti.  Kaupallisten  intressien  ohjaa¬ 
ma  tuotekehitys  muuntelee  käyttöliit¬ 
tymää  tämän  tästä,  eikä  millään  ole 
mitään  väliä  paitsi  mainoksilla  ja  da- 
tanlouhinnalla.  Informaation  pysyvyy¬ 
dellä,  järjestettävyydellä,  etsittävyydel- 
lä  ja  standardeilla  esitysmuodoilla  ei 
ole  merkitystä.  & 

Kielikurssi  bitteinä 

Oppiiko  koneella  kieltä? 

Tietokoneet  ovat  yleisty misensä  myötä  tulleet  mukaan  myös  luokkahuoneisiin .  Ne  eivät  ole 
vain  yleishyödyllisiä  työkaluja ,  vaan  myös  potentiaalisesti  uudenlainen  keino  oppia  asioita , 
kuten  vaikka  kieliä .  Näin  ainakin  paperilla,  mutta  entä  käytännössä? 

Teksti:  Miikka  Lehtonen 
Kuvat:  Saara  Kantele 


Tietokoneet  voisivat  aut¬ 
taa  erityisesti  kielten 
opiskelussa.  Se  kun  on 
jotain,  mitä  monet  ih¬ 
miset  haluaisivat  tehdä, 
mutta  aikuisena  sellaista  hommaa, 
joka  ei  useimmilta  suju  ihan  automaat¬ 
tisesti.  Kun  vaivalloiseen  ja  pitkään 
prosessiin  yhdistetään  vielä  se,  että 
kieltä  oppiakseen  pitäisi  jaksaa  käydä 
kursseilla  säännöllisesti,  kiinnostus  ja 
into  jäävät  helposti  puolitiehen. 

Näin  kävi  myös  minulle.  Pidin  kou¬ 
lussa  kovasti  kielten  opiskelusta  ja  olin 
siinä  hyvä.  Olisin  halunnut  opiskella 
niitä  useampiakin,  mutta  kun  sitä  ei 
koulussa  saanut  tehtyä,  kynnys  nousi 
koko  ajan.  Silti  takaraivossa  kyti  ajatus 
siitä,  että  olisi  kiva  osata  vaikka  saksaa. 
Ei  vain,  jotta  voisi  lueskella  reteiden 
saksalaispanssareiden  ohjekirjoja  alku¬ 
peräiskielellä  -  jokainen  saa  itse  päät¬ 


tää,  missä  määrin  tämä  ajatus  on  vitsi 
-,  vaan  koska  kielten  opiskelu  on  han¬ 
kaluuksista  huolimatta  kivaa  ja  kan¬ 
nattavaa  puuhaa.  Kieli  ohjaa  kuitenkin 
sitä,  miten  hahmotamme  maailmaa, 
joten  tuskin  uusien  kielten  opiskelusta 
haittaakaan  on. 

Kun  eräs  ystäväni  sitten  kertoi  alka¬ 
neensa  opiskella  itse  kieliä  erään  suosi¬ 
tun  mobiiliapplikaation  avulla,  päätin 
vihdoin  heittää  tekosyyt  romukoppaan 
ja  yrittää  itsekin.  Jos  se  onnistuu  koska 
vain  kotoa  ja  kuulemma  jopa  vain  15 
minuutin  päivittäisellä  panostuksella, 
kyllä  siihen  aina  aikaa  löytyy.  Mutta 
onnistuuko  oikeasti? 

Paperilla  täydellistä? 

Ei  ole  mikään  ihme,  että  erilaiset  kiel¬ 
ten  opiskeluun  tarkoitetut  ohjelmistot 
ovat  yleistyneet  räjähdysmäisesti  viime 
vuosien  aikana.  Kielten  opiskelu  kui¬ 


tenkin  on  asia,  joka  kiinnostaa  suun¬ 
nattomia  ihmismääriä  ainakin  jollain 
tasolla.  Jokaisen  mukanaan  kantamat 
mobiililaitteet  ovat  myös  ainakin  pa¬ 
perilla  ihanteellisia  opiskelukumppa- 
neita.  Niiden  avulla  voi  harjoitella  mis¬ 
sä  vain,  milloin  vain.  Ne  voivat  toistaa 
kuvia,  tekstiä  ja  ääntä  sekä  nauhoittaa 
sitä.  Kehittyneiden  heurististen  algo¬ 
ritmien  ansiosta  myös  puheen  tulkit- 

Palvelut  pähkinänkuoressa 

Testijaksoni  aikana  käyttelin  kolmea 
palvelua,  jotka  osoittautuivat  jossain 
määrin  samankaltaisiksi.  Koska  kolmen 
rinnakkaisen  kurssin  suorittamisessa  ei 
olisi  ollut  hirveästi  järkeä,  annoin  itseni 
ajautua  luonnollisesti  yhden  palvelun 
pariin.  Se  oli  minun  tapauksessani 
Duolingo. 

X 


Which  of  these  is  "the  house"? 


O  das  Haus 


Gebäude 


Ecke 


Duolingon  mobiiliversiossa  käytettävyys  on  ajanut  oppimisen  edelle.  Tabletin  ruu¬ 
dulta  on  kiva  naputella  sanoja ,  mutta  mieleen  ne  eivät  kovin  hyvin  jää. 


seminen  on  sujuvampaa  kuin  koskaan, 
joten  periaatteessa  kaikki  kielenopis- 
keluun  tarvittavat  ainekset  ovat  ole¬ 
massa. 

Opiskelua  auttavat  ohjelmistot  eivät 
toki  ole  mikään  uusi  juttu,  vaan  esi¬ 
merkiksi  Rosetta  Stone  -yritys  on  jo 
muutaman  vuosikymmenen  ajan  teh¬ 
nyt  hyvää  bisnestä  laadukkaiksi  kehu¬ 
tuilla  ja  tuloksia  tuottavilla  ohjelmis¬ 
toillaan.  Niissä  on  vain  yksi  ongelma: 
hintalappu.  Kun  perustason  kurssista¬ 
kin  saa  maksaa  useita  satasia,  kynnys 
on  melkoinen. 

Vertailun  vuoksi  nyt  kokeillut  appli¬ 
kaatiot  ja  sivustot  ovat  ilmaisia.  Tämä 
laskee  kynnystä  mutta  herättää  toisen 
kysymyksen:  voiko  ilmaiselta  ohjel¬ 
malta  odottaa  oikeastaan  yhtään  mi¬ 
tään?  Tämän  pistin  testiin  aloittamalla 
käytännössä  puhtaalta  pöydältä  saksan 
kielen  opiskelun.  Paljonko  sitä  ehtii 
kahdessa  kuukaudessa  oppia? 

Pelillistämistä  ja 
mikromaksuja 

Selkeä  uusi  juttu  kielten  opiskelussa  on 
pelillistäminen.  Testailin  muutaman 
kuukauden  harjoittelujaksoni  aikana 
kolmea  sivustoa,  jotka  kaikki  oli  ra¬ 
kennettu  saman  muotin  mukaan.  Eri 
aihealueiden  ympärille  rakennetuissa 
harjoitusjaksoissa  opeteltiin  lyhyitä 
sana-  ja  käsiteryppäitä  aivan  perusta¬ 
son  asioista  monimutkaisempiin  lau¬ 
serakenteisiin  ja  kielioppisääntöihin 
edeten. 


Opiskelemista  varten  sivuille  oli 
käytännössä  pakko  rekisteröityä.  Tä¬ 
hän  oli  ihan  hyvä  syy,  sillä  kaikkiin 
oli  rakennettu  erilaisia  pelillisiä  ele¬ 
menttejä.  Esimerkiksi  Duolingo  -  jota 
päädyin  käyttämään  eniten  -  jakelee 
pelaajalle  kokemuspisteitä  moduulien 
suorittamisesta.  Opiskelija  saa  itse  va¬ 
lita  opiskelutahtinsa,  jonka  perusteella 
säädetään  päivittäiset  kokemuspisteta- 
voitteet. 

Kun  pitää  putkea  yllä  ja  täyttää  ta¬ 
voitteen  peräkkäisinä  päivinä,  saa 
pieniä  bonuksia,  kuten  ohjelman  si¬ 
sällä  käytettävää  valuuttaa.  Valuutalla 
voi  ostella  kosmeettisia  esineitä  mutta 
myös  erikoisempia  ja  harvinaisempia 
moduuleita.  Jos  haluaa  opiskella  vaik¬ 
ka,  miten  flirttaillaan  vieraalla  kielellä, 
tai  ajankohtaiseen  juhlaan  liittyviä  ter¬ 
mejä,  täytyy  pulittaa  joko  oikeaa  rahaa 
tai  pelin  sisäistä  valuuttaa. 

Idea  ei  ole  huono,  sillä  käytäntö  on 
osoittanut,  että  kieltä  oppii  parhaiten 
säännöllisen  toiston  kautta.  Muistira¬ 
kenteet  eivät  synny  hetkessä  tai  helpol¬ 
la,  vaan  asioita  täytyy  kerrata,  soveltaa 
ja  toistaa,  jotta  ne  jäävät  päähän.  Jos 
pienet  houkuttimet  ja  koukuttimet 
auttavat  ihmisiä  pitämään  kiinni  sää¬ 
detyistä  tavoitteistaan,  ei  niistä  haittaa¬ 
kaan  ole.  Toki  voidaan  sitten  pohtia, 
miten  hyvin  tällaiset  pelillistetyt  ele¬ 
mentit  oikeasti  sitovat  ihmisiä  ohjel¬ 
miin,  mutta  se  on  toisen  jutun  paikka. 

Mikromaksut  ovat  myös  oleellinen 
osa  esimerkiksi  Duolingon  bisnesmal- 


lia,  jonka  toinen  puoli  onkin  vähän 
ikävämpi.  Saitin  taustalla  olevat  kieli- 
tietokannat  kun  eivät  ole  ammattivoi- 
min  tuotettuja,  vaan  talkoilla  kerätty¬ 
jä.  Vapaaehtoiset  harrastajat  ja  saitin 
käyttäjät  ovat  tuottaneet  käännökset 
eri  kielille.  Laatu  on  ihan  asiallinen, 
ja  näin  on  mahdollistettu  ohjelman 
hirmuisen  laaja  kielivalikoima,  mutta 
kun  näin  toimimalla  viedään  leipää 
ammattilaisten  suusta,  voidaan  pohtia 
ratkaisun  moraalisia  puolia. 

Hieman  ikävästi  samaiset  joukkois- 
tetut  käännökset  taitavat  olla  syynä 
myös  sille,  miksi  kielen  opiskelu  itse 
on  monilta  osin  rajoittunutta  puuhaa. 

Ich  lerne  Deutsch! 

Kielen  opiskelu  tietokoneohjelmien 
avulla  vaikutti  alusta  saakka  mukavan 
simppeliltä  puuhalta.  Ohjelmat  tarjoi¬ 
levat  vaikka  loputtomiin  yksinkertaisia 
haasteita.  Kaikki  alkaa  aivan  perusasi¬ 
oista:  minä,  sinä,  me.  Minun  nimeni 
on,  sinun  nimesi  on.  Muutaman  mi¬ 
nuutin  panostusta  piristävät  entises¬ 
tään  kivat  ääniefektit,  täyttyvät  väripal- 
kit  ja  onnistuneen  suorituksen  jälkeen 
pienet  graafiset  olalletaputukset:  Hyvä 
sinä.  Osaat  asioita!  Opit  kieltä!  Eihän 
tämä  niin  vaikeaa  ole? 

Kaikki  testaamani  ohjelmat  ovat 
käytännössä  samasta  puusta  veistetty¬ 
jä.  Kielen  opiskeleminen  on  pilkottu 
pieniin  moduuleihin,  jotka  pyörivät 
tietyn  aiheen  ympärillä.  Yhdessä  opi¬ 
taan  vaikka  eläimistä.  Ensin  opitaan, 
että  eläin  on  saksaksi  Tier ,  lemmikki 
taas  Haustier.  Sitten  uutta  opittua  yh¬ 
distellään  jo  ennestään  opittuihin  asi¬ 
oihin:  das  Haustier  trinkt ,  lemmikki 
juo.  Välillä  käännetään  saksasta  eng¬ 
lanniksi,  toisinaan  toiseen  suuntaan. 

Ohjelmat  hyödyntävät  pääosin  hy¬ 
vin  mobiililaitteiden  sisäänrakennettu¬ 
ja  ominaisuuksia.  Mukana  on  osioita, 
joissa  pitää  itse  toistaa  sanoja  ja  fraa¬ 
seja  halutulla  kohdekielellä  ja  ohjelmat 

sitten  teoriassa  antavat  palautetta  siitä, 
menikö  ääntäminen  oikein  vai  ei.  Käy¬ 
tännössä  tunnistus  toimi  vähän  sinne¬ 
päin:  joskus  kesken  vaikka  aivastuksen 
takia  jäänyt  lause  oli  ohjelman  mielestä 
oikein,  toisinaan  samaa  oman  korvan 
mukaan  oikein  mennyttä  lausumista 
sai  yrittää  useita  kertoja. 

Jo  alkuvaiheissa  mobiiliversion  ra¬ 
joitukset  alkoivat  tulla  ilmeisiksi,  ja 
pitkään  kuvittelin,  että  koko  ohjelma 
oli  yhtä  läpimätä.  Omaa  tekstin  tuot¬ 
tamista  on  kovin  vähän.  Ilmeisesti 
käytettävyyssyistä  lauseet  kasataan 
naputtelemalla  ruudulla  olevia  sana- 
vaihtoehtoja  oikeaan  järjestykseen.  Se 
on  helppoa,  mutta  ei  kielen  oppimisen 
kannalta  ehkä  hirveän  hyvä  juttu.  Itse 


German  Fluency 


d a  Add  to  Linkedln  Profile 


Daily  Goal 


Strengthen  skills 


Kehtaisitko  painaa  nappia ,  joka  ilmoit¬ 
taisi  Linkedln-profiilissasi  sinun  puhu¬ 
van  20  %  sujuvasti  vierasta  kieltä?  Minä 
en!  Mutta  mahdollista  sekin  on,  kiitos 
pelillistämisen  ihmeiden. 


huomasin  parin  viikon  mobiilikäyt- 
tämisen  jälkeen,  että  kyllä  tunnistin 
helposti  oppimiani  sanoja.  Kun  mi¬ 
nulle  näytettiin  vaikka  sana  Haustier , 
muistin  heti,  että  se  tarkoitti  lemmik¬ 
kiä.  Mutta  jos  piti  itse  muistaa,  mitä 
lemmikki  on  saksaksi,  se  oli  hanka¬ 
lampaa. 

Onneksi  tämä  ongelma  korjaantui 
vaihtamalla  selainversioon  ja  oikeaan 
tietokoneeseen,  sillä  niissä  tekstin- 
syöttönä  toimii  näppäimistö.  Sanat 
alkoivat  jäädä  paremmin  päähän, 
kun  ne  piti  tuottaa  ikään  kuin  tyhjältä 
pöydältä.  Samaten  selainversio  korjasi 
yhden  suunnattoman  ongelman,  joka 
häiritsi  minua  alusta  saakka:  mobii- 
liapplikaatio  ei  opeta  lainkaan  kieli¬ 
oppia.  Tämä  tuntui  olevan  suunnaton 
akilleenkantapää  kaikissa  muissakin 
testatuissa  ohjelmissa. 

Ohjelmat  kyllä  tarjoavat  paljon  sisäl¬ 
töä.  Ne  opettavat  mukavaa  tahtia  uusia 
sanoja  ja  tarjoten  hyödyllisiä  apuvink- 
kejä  kuten  sanojen  sanakirjamääritel¬ 
miä.  Duolingon  tapauksessa  hiirellä 
osoittamalla  saa  näkyviin  yksittäisten 
sanojen  käännöksiä  muistamista  aut¬ 
tamaan. 

Mutta  kielioppi  olisi  myös  tärkeää. 
Niinkin  perusasia  kuin  sanojen  suku, 
joka  on  saksassa  erinomaisen  tärkeä 
juttu,  sivuutetaan  kokonaan.  Ohjelma 
kyllä  yrittää  käyttää  kuvaavia  esimerk¬ 
kejä:  der  Mann,  die  Frau,  das  Kind. 


Niistä  voi  ehkä  päätellä  jotain,  mutta 
säännöt  jäävät  kokonaan  mysteeriksi. 
Myös  testattu  Memrise  taas  ei  tunnu 
antavan  senkään  vertaa  kielioppia, 
vaan  sen  näkemys  kielen  opettelemi¬ 
sesta  koostuu  sanojen  ulkoa  opette¬ 
lusta. 

Ei  yksinään  mutta  apuna 

Muutaman  kuukauden  kielikurssin 
jälkeen  fiilikseni  ovat  ristiriitaiset.  Se 
on  hyvin  selvää,  että  tietokoneet  ovat 
hyvä  apukeino  kielen  opettelussa.  Ne 
ovat  väsymättömiä  harjoituskavereita, 
jotka  tarjoilevat  mahdollisuuden  ope¬ 
tella  koska  vain  ja  teoriassa  myös  mis¬ 
sä  vain.  Opetuksen  taso  ei  vain  tunnu 
olevan  päätähuimaava. 

Ehdin  parin  kuukauden  aikana  käy¬ 
mään  läpi  Duolingon  saksan  kurssin 
ensimmäisen  viidenneksen,  minkä 


Select  the  correct  English  for  the  German  above: 


how  is  it  going? 
the  chicken  is  delicious 


3.  me,  to  me,  myself  (recipient  of 
something) 


the,  this,  that  (before  feminine  nouns), 
the,  these,  those  (before  plural  nouns) 

the  coffee  is  delicious 

you  are  a  genius! 

C  See  answer 

Memrise  nojaa  todella  vahvasti  ,}hauki  on  kala ” -tyyliseen  ulkoa  opetteluun.  Se  aut¬ 
taa  todennäköisesti  muistamaan  hyvin  yksittäisiä  sanoja  ja  fraaseja  mutta  ei  opeta 
kieltä  kovinkaan  hyvin. 

Duolingo 

Kielten  opiskeluun  erikoistunut  palvelu, 
josta  on  tarjolla  selainversio  sekä  mo- 
biiliapplikaatio  Androidille  ja  iOSdle. 
Kielivalikoima:  27  eri  kieltä,  joista  osa  on 
vielä  "kehitysvaiheessa",  eli  kurssit  eivät  ole 
täydellisiä. 

Yhteisöllisyys:  Suuri  osa  sisällöstä,  ellei 
kaikki,  on  jossain  määrin  yhteisön  tuottamaa 
ja  arvioimaa.  Tarjolla  myös  keskustelupals¬ 
toja,  joissa  voi  puhua  yksittäisten  tehtävien 
tasolla. 

Mitä  rahalla  saa:  Mikromaksukaupasta 
voi  ostaa  harvinaisempia  moduuleita,  kusto- 
mointioptioita  saitin  maskotille  sekä  pääsyn 
erilaisten  tasokokeiden  pariin. 

Opetuksen  taso:  Alkeista  kehittyneempiin 
asioihin. 


jälkeen  osaan  aivan  perustason  asioi¬ 
ta.  Osaisin  ehkä  tilata  baarissa  oluen. 
En  kuitenkaan  tunne,  että  osaisin  vielä 
keskustella  saksaksi  edes  auttavasti  tai 
muodostaa  omaa  tekstiä. 

Kaikki  kurssit  kun  tuntuvat  raken¬ 
tuvan  toiston  ympärille.  Harjoitetaan 
samoja  asioita  uudelleen  ja  uudelleen. 
Tämä  on  toki  kielenopiskelussa  tär¬ 
keää,  sillä  muistijälkien  muodostami¬ 
nen  vaatii  toistoa.  Mutta  ei  prikulleen 
samojen  asioiden.  Oletettavasti  koska 
palveluiden  fraasipankit  ja  sanavaras¬ 
tot  on  tuotettu  talkookeräysmenetel- 
millä,  fraasit  ovat  rajoittuneita  ja  ne 
toistavat  nopeasti  itseään.  Niinpä  pal¬ 
veluita  käyttämällä  omakin  sanavaras¬ 
to  jää  pieneksi  ja  rajoittuneeksi. 

Kursseilla  on  toki  paljon  mittaa, 
ja  minullakin  on  vielä  80  prosenttia 
kurssista  käymättä,  joten  opin  varmas¬ 
ti  tulevien  kuukausien  kuluessa  paljon 
lisää.  Mutta  opinko  niin  paljon,  että 
pystyn  käyttämään  kieltä  arkisissa  ti- 

^  itisgoingverywell  ®  |  -^j»j 


3.  mir  geht  es  sehr  gut  V 


Memrisen  näkemys  fraasien  ja  sanojen 
käännöksistä  on  turhan  sanakirjamai- 
nenja  usein  vielä  vähän  kyseenalainen. 


Memrise 

Yleisempi  opetuspalvelu ,  joka  tarjoaa 
samanlaisia ,  pieniä  kokonaisuuksia 
uudelleen  ja  uudelleen  toistavia  kursse¬ 
ja  lukemattomista  eri  aihepiireistä. 
Kielivalikoima:  Kymmeniä  kursseja  eri 
kielistä  mutta  paljon  päällekkäisyyksiä. 
Yhteisöllisyys:  Suuri  osa,  ellei  kaikki, 
Memrisen  sisältö  on  yhteisön  tuottamaa  ja 
vertaisarvioimaa. 

Mitä  rahalla  saa:  Yhdeksän  euron  kuu¬ 
kausimaksulla  pääsee  käsiksi  natiivipuhujien 
opetusvideoihin  sekä  puheen  ymmärtämi¬ 
seen  ja  tuottamiseen. 

Opetuksen  taso:  Kaikista  tuetuista  kielistä 
on  ainakin  alkeiskurssit,  useammista  suosi¬ 
tuista  kielistä  myös  kehittyneempiä  kursseja. 


lanteissa  ja  kommunikoimaan  ymmär¬ 
rettävästi?  Sitä  hieman  epäilen.  Enhän 
esimerkiksi  pääse  lainkaan  keskustele¬ 
maan  toisen  ihmisen  kanssa  saksaksi, 
vaan  sitä  hupia  pitää  hakea  ohjelmien 
ulkopuolelta.  Samaten  monipuolisem¬ 
man  tai  pitemmän  tekstin  tuottamista 
en  pääse  harjoittelemaan  lainkaan. 

Olisi  toki  epärealistista  odottaa,  että 
ilmainen  sivusto  tai  applikaatio  kor¬ 
vaisi  kokonaan  perinteisen  kielenopis- 
kelun.  Apuvälineinä,  sparrauskaverei- 
na  ja  muun  oppimisen  tukena  niille 
on  kyllä  paikkansa.  Kokonaisuutena 
kokemukseni  olivat  sen  verran  positii¬ 
visia,  että  aion  kyllä  jatkaa  kurssin  lop¬ 
puun.  Ehkä  myös  ensi  syksynä  vihdoin 
ilmoittaudun  yliopiston  kursseille. 

Haastaja  nousee? 

Lehden  lähtiessä  jo  kohti  painokoneita 
netin  syövereistä  löytyi  vielä  neljäskin 
varteenotettava  vaihtoehto  tietokone- 
vetoiselle  kieliopetukselle.  Livemocha 
on  nyt  tarkastelemiemme  palveluiden 
tapaan  suurelta  osin  yhteisövoimin 
pyörivä  opetusohjelma,  jossa  jujuna 
on  se,  että  käyttäjät  toimivat  toisilleen 
tuutoreina. 

Palveluun  rekisteröidyttäessä  ilmoi¬ 
tetaan  oma  äidinkieli  sekä  ne  kielet, 
joita  haluaa  oppia.  Kaikki  moduulit  ja 
harjoitukset  maksavat  palvelun  sisäistä 
valuuttaa,  jota  voi  tienata  lisää  toimi¬ 
malla  opettajana  tai  tarkastajana  omaa 
äidinkieltä  opeteleville.  Kiintoisa  idea! 


Anki 

Yleisempi  opetuspalvelu ,  joka  tarjoaa 
samanlaisia ,  pieniä  kokonaisuuk¬ 
sia  uudelleen  ja  uudelleen  toistavia 
kursseja  lukemattomista  eri  aihepii¬ 
reistä.  Ei  selainversiota,  vain  ohjelmat 
tietokoneille  ja  puhelimille. 
Kielivalikoima:  Useita  kymmeniä  kursseja 
eri  kielistä  mutta  paljon  päällekkäisyyksiä. 
Yhteisöllisyys:  Suurin  osa,  ellei  kaikki, 
Ankin  sisällöstä  on  yhteisön  tuottamaa, 
mutta  vertaisarviointi  vaikuttaa  paljon 
olemattomammalta  kuin  Memrisessä  tai 
Duolingossa. 

Mitä  rahalla  saa:  iOS-version.  Android- 
versio  ja  tietokoneversiot  ovat  ilmaisia, 
iOS-versio  maksaa  25  euroa. 

Opetuksen  taso:  Vaihteleva.  Kielestä 
riippuen  tarjolla  voi  olla  mitä  tahansa 
alkeiskursseista  kehittyneempään  sisältöön 
ja  hyvinkin  erikoistuneeseen  sanastoon. 

Vive  la  revolucion! 

Teksti:  Valhe  Kouneli 
Kuvat:  Valhe  Kouneli,  IMLS  Digi¬ 
tal  Collections  and  Content 

nternet,  tietokoneet  ja  muu  tieto¬ 
tekniikka  ovat  käynnistäneet  op¬ 
pimisen  vallankumouksen,  joka 
näkyy  jo  tavallisen  koulun  luokkahuo¬ 
neissakin.  Kännykät  eivät  ole  enää  häi¬ 
riötekijä,  vaan  hyödyllinen  oppimis- 
työkalu.  Opettaja  voi  esimerkiksi  kysyä 
ymmärrystä  testaavia  kysymyksiä,  ja 
oppilaat  voivat  vastata  niihin  älylait- 
teella  anonyymisti  ilman  nolostumisen 
pelkoa. 

Tietotekniikan  kehittyminen  mah¬ 
dollistaa  toisaalta  radikaalejakin 
muutoksia  perinteiseen  luennoivaan 
opetustyyliin.  Yksi  ajankohtainen  esi¬ 
merkki  tällaisesta  isosta  muutoksesta 
on  siirtyminen  niin  sanottuun  kään¬ 
teiseen  luokkahuoneeseen,  joka  toteu¬ 
tetaan  yleensä  siten,  että  oppilaat  kat¬ 
sovat  netistä  luentovideon  kotona  ja 
tulevat  oppitunnille  tekemään  tehtäviä 
ohjatusti.  Oppilaat  voivat  näin  edetä 
eri  tahtiin  keskenään. 

Tietokoneohjelmat  soveltuvat  eri¬ 
tyisen  hyvin  matematiikan  ja  vaikka¬ 
pa  fysiikan  opetukseen,  sillä  tehtäviin 
on  yksiselitteiset  oikeat  vastaukset  ja 
uusia  voi  generoida  kaavamaisesti. 
Kieltenopiskelu  on  tietokoneavustei¬ 
seen  oppimiseen  hieman  vaativampi 
kohde,  sillä  monitulkintaisuus  on  hy¬ 
vin  tyypillistä.  Toisaalta  kieltenopetus 

on  oman  kokemukseni  mukaan  kou¬ 
lumaailman  heikoimmin  järjestettyjä 
oppiaineita,  eikä  koulun  kielitunneilla 
juuri  opi  käyttämään  kieltä,  vaikka  kie¬ 
lioppia  ja  sanoja  päntättäisiinkin.  Eri¬ 
tyisesti  puheharjoitukset  jäävät  vähäi¬ 
siksi.  Oppituntejakin  on  vain  joitain 
kertoja  viikossa,  vaikka  kielenoppimi¬ 
sessa  olisi  hyödyllistä  altistua  vieraalle 
kielelle  päivittäin. 

Je  ne  parle  pas  franqais 

Opiskelin  itse  ranskaa  aikanaan  seitse¬ 
män  vuotta  sitä  juuri  oppimatta.  Kiin¬ 
nostus  kieltä  kohtaan  ei  kuitenkaan 
hiipunut,  ja  vuosi  sitten  otin  ensim¬ 
mäisen  askeleen  kohti  ranskan  uudel¬ 
leen  opettelua. 

Ensimmäinen  kohdalleni  osunut 
kieltenopiskelusivusto  oli  Memrise  - 
valitettavasti.  Pänttäsin  sanalistaa  pal¬ 
velun  avulla  yhden  illan  ajan,  mutta 
tajusin  onneksi  jo  silläkin  vähäisellä 
kokemuksella  palvelun  köykäisyyden. 
Ranskan  kertaaminen  loppui  lyhyeen. 

Löysin  Duolingon  vasta  noin  kuu¬ 
kausi  sitten.  Tähän  asti  intoa  on  riit¬ 
tänyt!  Koulussa  vaikealta  tuntunut 
kielioppi  on  nyt  päivän  selvää.  Ainoita 
huonoja  puolia  palvelussa  on  ollut  se, 
että  puheentunnistus  on  täysin  toimi¬ 
maton  ainakin  minun  koneellani.  Iloi¬ 
nen  pling-ääni  kertoo  minun  lausuvan 
ranskaa  oikein,  vaikka  olisin  kiroillut 
suomeksi  mikrofoniin.  Onneksi  opin 
oikeat  äänteet  koulussa.  Uskon,  että 
puheentunnistustekniikassa  on  vielä 
paljon  kehittymistä,  ennen  kuin  par- 
hainkaan  tekoäly  pystyy  opettamaan 
ummikolle  oikeat  lausuntatavat. 

Aktiivista  oppimista 

Kielen  opettelu  Duolingon  parissa  on 
iloista  pelailua  ja  kliksuttelua,  joka  ei 
tunnu  työltä.  Kaikki  oppiminen  tapah¬ 
tuu  aktiivisesti  tehtäviä  tekemällä.  Sen 
sijaan,  että  joutuisi  pänttäämään  vai¬ 
kealta  tuntuvaa  asiaa,  kunnes  sen  ym¬ 
märtää,  joutuu  vain  tekemään  siihen 
liittyviä  tehtäviä,  kunnes  ne  saa  oikein. 

Aktivoivuus  on  yksi  tärkeä  syy  sii¬ 
hen,  että  mielenkiintoni  Duolingoon 
on  jaksanut  pysyä  yllä.  Fysiikan  opis¬ 
keluni  Khan  Academy- sivustolla  ei  ole 
saavuttanut  samanlaista  menestystä. 

Uskon  kuitenkin,  että  minkä  tahansa 
oppiaineen  voi  valjastaa  vastaavalla  ta¬ 
valla  pelillistettyyn  tai  tehtäväorientoi¬ 
tuneeseen  muotoon.  Toisten  aineiden 
kohdalla  siihen  ei  vain  vielä  ole  totuttu 


ajatuksena. 

Fysiikan  opiskelu  KhanAcademys- 
sä  alkoi  kyllä  mukavasti.  Yksiulottei¬ 
sen  liikkeen  kurssilla  videoluentojen 
lisäksi  oli  sarja  tehtäviä,  joilla  pystyi 
mittaamaan  osaamistaan,  mutta  suh¬ 
teellisuusteorian  kurssi  koostui  vain 
videoista.  Minun  olisi  pitänyt  itse  laatia 
tehtäviä  varmistaakseni  oppimiseni. 

Lisää  tätä 

Netin  itsenäiset  oppimissivustot  eivät 
ole  ainoa  paikka,  jossa  homma  on  osat¬ 
tu  oikein.  Helsingin  yliopiston  Ohjel¬ 
moinnin  perusteiden  MOOC  ( massive 
Open  online  course)  suoritetaan  pieniä, 
sopivasti  vaikeutuvia  tehtäviä  ohjel¬ 
moimalla.  Vastausten  tarkastaminen 
on  automatisoitu.  Konseptia  voisi  ehkä 
kehittää  vielä  eteenpäin,  jos  tehtäviä 
myös  generoitaisiin  automaattisesti. 


:  Skill  check:  One-dimensional  motion 


Toteutus  voisi  vain  olla  hyvin  hankala. 

Ainoat  syyt  siihen,  että  tyypilliset 
oppitunnit  ovat  yhä  sellaisia  kuin  en¬ 
nen  tietokoneita,  ovat  mielestäni  lais¬ 
kuus,  raha  ja  osaamattomuus.  Opetta¬ 
jankoulutukseen  olisi  hyvä  sisällyttää 
tietotekniikan  opetusta.  Aina  on  mah¬ 
dollista  käyttää  muiden  laatimia  op- 
pimispalveluita,  mutta  vielä  tarvitaan 
paljon  lisää  osaavaa  työvoimaa  kehit¬ 
tämään  ja  laatimaan  niitä.  Vain  harva 
aihe  on  katettu,  ja  toistaiseksi  suurin 
osa  materiaalista  on  vain  englanniksi. 

Yleisen  sivistyksen  lisäämisen  tähden 
olisi  hyvä  keskittyä  nykyistä  enemmän 
vapaasti  saatavilla  olevien,  mielellään 
tehtäväkeskeisten  ja  tietotekniikkaa 
hyödyntävien  oppimateriaalien  kehit¬ 
tämiseen.  Näin  yhden  hyvän  opettajan 
taidoista  voisi  hyötyä  yhden  koulun  si¬ 
jaan  kokonainen  kansa. 


Do  3  more  problems 

OOCH'  »  '  *  ^ 


/  X«,| 


A  grrtty  chicken  with  admirable  willpower  is  flying  in  a  straight  line  with  a  speed  of  4.25  m/s.  A  stiff  breeze 
that  lasts  for  1.5  s  causes  the  chicken  to  slow  down  with  constant  acceleration  to  a  speed  of  2.75  m/s. 


How  far  dld  the  chicken  fly  during  the  stiff  breeze? 


M.-aJ 


1  .Ti*  1,^  5 

+  'll  V.  b 


1 . 5*2.75+ (1/2) *1 . ! 
(4.25-2.75)  = 


KhanAcademyn  tehtäviä  ratkomassa.  Tehtäväsarjan  tarkoitus  on  testata  taitoja  luentojen  kat¬ 
somisen  jälkeen,  mutta  itse  käytin  tehtäviä  luentojen  korvikkeena.  Vinkki-nappulaa  painamalla 
paljastuu  tehtävän  ratkaisemiseen  tarvittavaa  teoriaa.  Kynää,  paperia  tai  laskinta  ei  tarvita, 
sillä  ne  kaikki  kuuluvat  sivuston  toiminnallisuuteen.  Tehtäviä  on  tosin  vain  yhdet,  eikä  niitä 
generoidu  lisää. 

Kolumni 


Teknologian  turhakkeita 
ja  säilykkeitä 

Digitaalisessa  maailmassa  on  ilo  elää,  kun  eteen 
tulee  laitteita,  joista  on  oikeasti  iloa  ja  hyötyä. 

Mutta  loppujen  lopuksi  harva  meille  tarjottu  kapine 
tai  tekniikka  täyttää  mitään  todellista  tarvetta 
elämämme  teknologisessa  tyhjiössä. 

Jukka  O.  Kauppinen 


Vuosien  ja  vuosikym¬ 
menten  mittaan  erilai¬ 
set  tekniset  ratkaisut 
ovat  helpottaneet  elä¬ 
määmme  suunnatto¬ 
masti.  Harvalla  laitteella  on  ollut  niin 
paljoa  todellista,  tuntuvaa  merkitystä 
kuin  pyykkikoneella  tai  jääkaapilla. 
Kännykän  kanssa  puhuva  pyykkikone 
ja  kaljanpuutteesta  valittava  jääkaappi 
ovat  alkuperäisten  tuotteiden  rinnalla 
jokseenkin  turhia,  etenkin  sen  jälkeen 
kun  kiinalainen  hakkeri  on  ottanut  ne 
netin  kautta  haltuunsa. 

Radio  ja  televisio  olivat  kumouksel¬ 
lisia  keksintöjä,  joiden  muuntuminen 
kaikkien  ulottuvilla  oleviksi  kulutta- 
jatuotteiksi  kesti  muutaman  vuosi¬ 
kymmenen.  MP3-soitin  ja  kännykkä 
sentään  jalostuivat  nopeammin,  mutta 
nekin  pohjautuivat  tuttuihin  laitteisiin. 

Nykyään  uusia,  oikeasti  hyödyllisiä 
viihde-elektroniikan  keksintöjä  saa  et¬ 
siä  digikissojen  ja  datakoirien  kanssa. 
Niiden  sijaan  meille  tarjoillaan  enem¬ 
mänkin  joko  täysin  idioottimaisia  kek¬ 
sintöjä  tai  sitten  mainosmiesten  väki¬ 
sin  tuputtamia  parannuksia  olemassa 
oleviin  tuotteisiin. 

Viime  vuosien  epämääräisimpiä  ja 
otsaläpsähtävimpiä  virityksiä  on  näh¬ 
ty  muun  muassa  telkkarimaailmassa. 
TV- tekniikan  kehittyminen  kulut  - 
tajahintaiselle  HD-tasolle  ja  HDMI- 
liittimien  vakiintuminen  oli  oivallinen 
edistysaskel,  ja  luultavasti  4K/UHD- 
töllötkin  yleistyvät  jossain  vaiheessa. 
Mitään  kiirettä  niiden  suhteen  ei  tosin 
ole,  sopivan  sisällön  puuttuessa,  minkä 
kuluttajatkin  ovat  jo  huomanneet  al- 
kuhypen  hälvennyttyä. 

Kotikolmiulotteisuus  sen  sijaan  kuo¬ 
li  lähtökuoppiinsa.  3D -elokuvia  on 
mälsä  katsella  kotisohvalla  kaverien 
kera,  etenkin  kun  3 D -lasit  maksavat 
yhä  edelleen  hunajaa.  3D-pelit  kon¬ 
soleilla  eivät  päässeet  edes  niin  pitkäl¬ 
le,  vaikka  etenkin  Sony  yrittikin  niitä 


puffata.  Tosin  senkin  taustalla  taisi  olla 
enemmänkin  yritys  myydä  Sonyn  3D- 
telkkareita  konsolien  kaveriksi.  Kyllä¬ 
hän  3D-pelejä  oli  kiva  kokeilla,  mutta 
ei  niissä  ollut  mitään  oikeasti  kiinnos¬ 
tavaa,  joten  pelaajatkin  jäivät  kylmiksi. 

Myös  virtuaalitodellisuus  yrittää 
tehdä  taas  kerran  tuloaan  ja  mullis¬ 
taa  käsityksemme  niin  peleistä  kuin 
viihteestä.  VR:ää  on  tosin  kehitetty 
vuodesta  1962  lähtien,  ja  ensimmäi¬ 
nen  päällepuettava  virtuaalisen  tai 
täydennetyn  todellisuuden  järjestelmä 
oli  toiminnassa  jo  1968.  Pelikonsoli-  ja 
kotimikromaailmassa  virtuaalitodelli¬ 
suusjärjestelmien  yleistymistä  ounas¬ 
teltiin  jo  1990-luvun  alussa,  ei  vähiten 
To  tai  Recallin,  Ruohonleikkaajan  ja 
Johnny  Mnemonicin  kaltaisten  kyber¬ 
punk-elokuvien  kiidättämänä.  Yritys 
olikin  kovaa  90-luvun  puolivälissä. 
Tekniikka  vain  oli  niin  kaukana  toimi¬ 
vasta,  että  koko  virtuaalitodellisuus - 
termistä  tuli  vitsi  lähes  kahdeksi  vuo¬ 
sikymmeneksi. 

Ja  vaikka  tekniikka  näyttää  nyt  vii¬ 
mein  toteuttamiskelpoiselta,  Oculus 
Rift  ja  muut  VR-laitteet  jäivät  jumitta¬ 
maan  kehitysvaiheeseen  niin  pitkäksi 
aikaa,  että  niiden  pari  vuotta  sitten  ke¬ 
räämä  suotuisa  hype  on  jo  haihtunut. 
Myös  laitteiden  törkeiksi  ennustetut 
hintalaput  ovat  aiheuttaneet  vastare¬ 
aktioita. 

Uskon  silti,  että  virtuaalitodelli- 
suushärpäkkeistä  tulee  ihan  oikeasti 
se  seuraava  merkittävä  teknologinen 
virstanpylväs,  kunhan  laitteiden  hin¬ 
nat  vain  laskevat  järkevälle  tasolle. 
Ainakin  suuremmalla  todennäköi¬ 
syydellä,  kuin  millä  meille  yritettiin 
puskea  muun  muassa  3D-nettisivuja, 
täriseviä  hiiriä  ja  haisevaa  internetiä. 
3D-nettisivuilla  tarkoitan  sivuja,  joilla 
oli  siis  korkeuseroja,  ikkunoiden  reu¬ 
nuksia  ja  nappeja,  jotka  saattoi  tuntea 
tärinämoottoreilla  varustetun  hiiren 
liikkuessa  niiden  päällä. 


Haiseva  internet,  kysytte.  Dot.com- 
huuman  keskellä  esimerkiksi  iSmell 
ja  Scent  Dome  saivat  reilusti  sijoitus- 
rahaa  tuoksutekniikan  kehittämiseksi. 
Nettisaiteille  ja  sähköposteihin  voitiin 
upottaa  hajukoodeja,  joiden  mukaan 
laitteiden  tuoksusyntetisaattorit  tup- 
rauttelivat  haluttuja  löyhkähdyksiä. 
Vähemmän  yllättäen  yksikään  hajuko  - 
ne  ei  kiinnostanut  ketään.  Liekö  sitten 
noloa  vai  nolompaa,  että  eräs  tutki- 
musyhtiö  yritti  vielä  äskettäin  luoda 
3D-televisiota,  jossa  on  hajutekniik- 
kaa.  Siinä  olisi  yhdistynyt  kaksi  totaa¬ 
lista  tekniikkamokaa. 

Muoti  on  jännittävä  asia,  oli  kyse 
vaikkapa  vaatteista,  leluista  tai  tek¬ 
niikasta.  Kuinka  käy  esimerkiksi  pu¬ 
ettavien  älylaitteiden?  Vaikka  niissä 
on  ideaakin,  on  useimpien  laitteiden 
akunkesto  luokkaa  naurettava,  ja  kän¬ 
nyköihin  liitettävät  laitteet  tyhjentävät 
nykykännyköiden  muutenkin  onnet¬ 
tomat  akut  entistäkin  nopeammin. 
Ovatko  älypukimet  viidessä  vuodessa 
historiaa,  vai  jalostuuko  niistä  jotain 
käyttökelpoisempaa,  niin  kuin  känny¬ 
köistä  vuosituhannen  vaihteessa? 

Myyntimiehet  tietävät  täsmälleen, 
mitä  he  haluavat.  He  haluavat  raham¬ 
me  uusimalla  lelumme  ja  viihdejärjes- 
telmämme,  mieluiten  vuosittain.  Me 
kuluttajat  puolestaan  haluamme  tuot¬ 
teita,  joista  on  oikeasti  hyötyä  ja  joiden 
hintakin  on  sopiva. 

Siksi  niin  moni  innovaatio”  epäon¬ 
nistuu  ja  jää  kauppojen  hyllyille,  jos 
ikinä  sinne  pääseekään.  Vaikka  Skrol- 
lin  lukijoista  moni  varmasti  rakastaa 
minun  tapaani  tekniikkaleluja,  niin 
maailma  on  armoton  paikka.  Turhak- 
keet  kuolevat,  sillä  valta  asuu  meidän 
kukkaroissamme.  Älkäämme  alistuko 
koekaniineiksi,  vaan  olkaamme  ute¬ 
liaisuudessamme  päättäjiä,  jotka  us¬ 
kaltavat  nostaa  oikeasti  hyödylliset  ja 
käyttökelpoiset  tuotteet  esille  -  ja  nau¬ 
raa  turhakkeet  kadotukseen.  & 

Kolaroinnin  korkea  veisu 

Kohti  täydellistä  vauriomallinnusta 


Digitaalinen  autoilu  on  jo  edennyt  pikselimössöstä  fotorealismiin.  Mutta  entä  se  tärkein:  joko 
saamme  rypyttää  peltiä  aidon  oloisesti? 

Teksti:  Mikko  Heinonen 


Autoilua  on  simuloitu 
videopeleissä  jo  vuo¬ 
sikymmenien  ajan.  Se 
kiinnostaa  monia  ja 
sopii  pelin  aiheeksi. 
Mutta  ennen  kaikkea  digitaalinen  ym¬ 
päristö  mahdollistaa  paljon  arkielämää 
suuremman  riskinoton,  jolloin  jokai¬ 
nen  voi  halutessaan  kuljettaa  nopeaa 
urheiluautoa  omien  taitojensa  rajoilla. 

Usein  ne  taitojen  rajat  tulevatkin 
pelatessa  vastaan  ja  edessä  on  törmä¬ 
ys.  Parhaimmillaan  myös  digitaalisen 
pellin  rypistyminen  voi  kuitenkin  olla 
mainiota  viihdettä.  Luodaan  siis  pieni 
katsaus  romurallin  historiaan. 

POW,  rikoin  tuulilasisi 

Midwayn  kolikkopeli  280-ZZZAP 
(1976)  oli  yksi  ensimmäisistä  kul¬ 
jettajan  näkökulmasta  kuvatuista 
kilpa-ajopeleistä.  Siinä  tie  muodostui 
yksinkertaisista  tolpista  ja  pelaajan 
tehtävänä  oli  lähinnä  pitää  tilanneno¬ 
peus  oikeana,  jotta  auton  ohjastami¬ 
nen  kaarteisiin  onnistui.  Väistämätön 
törmäys  palkittiin  hupaisan  Batman- 
henkisellä  POW-,  ZZZAP-  tai  ZONK- 
tekstillä,  joita  oli  useita  erilaisia.  Jo 
tämä  voidaan  nähdä  varhaisena  tapa¬ 
na  tehdä  kolaroinnista  viihdyttävää. 
Kolikkopeleissä  törmäykset  näyt¬ 


tivät  muutenkin  elähdyttäviltä.  Pole 
Positionin  (1982)  formula  räjäh¬ 
ti  törmäyksestä  kuin  parhaassakin 
Hollyvvood-elokuvassa.  Konami  GT:n 
(1985)  urheiluauto  taas  oli  ilmeisesti 
lastattu  ydinräjähteillä,  sillä  kolarin 
jäljiltä  tulipallo  maalasi  horisontinkin 
punaiseksi.  Ballyn  Demolition  Derby 
(1984)  tarjosi  romurallia  kahdelle  pe¬ 
laajalle.  Autoista  sai  jopa  irtoamaan 
osia,  vaikka  peli  olikin  hieman  kankea 
ja  hajoaminen  kaavamaista. 

Monet  80-luvun  pelaajat  muistane¬ 
vat  Test  Driven  (1987),  jossa  törmäys 
kanssa-autoilijaan  toi  tuulilasiin  hä¬ 
mähäkinverkkoa  muistuttavan  kuvi¬ 
on.  Tarinan  mukaan  jo  tämä  realismin 
taso  aiheutti  eräälle  tietokoneharrasta- 
jalle  pelkotiloja,  jotka  estivät  ajokortin 
hankinnan.  Pelin  jatko-osassa  ( Test 
Drive  II:  The  Duel ,  1989)  oli  mahdol- 


□  q  ED  HD  ED  80  jDO  _  [ED  IHO  JED  IBD  EDD 


TIME:  37  SCORE:  0.9H 


lista  jopa  nähdä  tien  poskessa  tieto- 
konevastustajan  kolaroima  auto.  Tätä 
varten  autospriteistä  oli  piirretty  erilli¬ 
set  kolhitut  versiot. 

Pelintekijöiden  mielikuvituksen 
lentoa  rajoitti  luonnollisesti  se,  että 
grafiikka  oli  piirrettyä  ja  jokaiseen  ti¬ 
lanteeseen  vaadittiin  erillinen  kuva. 
Yleensä  tilanne  ratkaistiinkin  siten, 
että  käytössä  oli  ”ehjä  auto”  ja  Rik¬ 
kinäinen  auto”.  Kilpa-autoilupelien 
puolella  toki  simuloitiin  jo  yksittäisten 
osien  kulumista  ja  niiden  vaikutusta 
ajettavuuteen,  mutta  grafiikassa  tämä 
näkyi  aniharvoin. 

Kovaa  ajoa 

Atari  Hard  Drivin  (1988)  oli  monessa 
suhteessa  uraauurtava:  se  oli  ensim¬ 
mäinen  täytettyä  vektorigrafiikkaa 
käyttänyt  autopeli  ja  esitteli  myös  force 

feedback  -ohjauksen.  Kolaritilanteissa 
vektoreista  otettiin  hyöty  irti  näyttä¬ 
mällä  pelaajalle  televisiomainen  uusin¬ 
ta  dramaattisen  musiikin  säestyksellä. 
Muuten  niin  korostettuun  realismiin 
otettiin  hieman  etäisyyttä  päättämällä 
jokainen  kolari  jättimäiseen  polygoni- 
räjähdykseen. 

Kotitietokoneille  ilmestynyt  Stunts 
(4D  Sports  Driving,  1990)  apinoi  Hard 
Drivinin  ideoita  melko  suoraan  ja  toi 
mukanaan  myös  uusintatoiminnon. 
Aikanaan  olikin  suurta  huvia  ajaa 
näyttävä  kolari,  tallentaa  sen  uusinta 
ja  vaihtaa  sen  nimeksi  DEFAULT,  jol¬ 
loin  peli  esitti  sen  aina  käynnistyksen 
yhteydessä  tekstein  ”Ammattikuljettaja 
suljetulla  radalla”. 

Varsinaisten  kolarivahinkojen  ku¬ 
vaamisessa  Stuntsia  pidemmälle  meni 
kuitenkin  Indianapolis  500  -  The  Simu- 
lation  (1989).  Tämä  CART-kilpa-ajoa 
simuloinut  peli  sisälsi  myös  aikalai- 
sekseen  varsin  monimutkaisen  vaurio - 
mallin,  jossa  autosta  saattoi  irrota  osia 
ja  puhjeta  renkaita.  Samalla  se  laajensi 
pelin  kohderyhmää:  hyvin  moni  sellai¬ 
nen,  jolla  ei  ollut  aikomustakaan  ajaa 
täyttä  viidensadan  mailin  kilpailua, 
valitsi  juuri  kyseisen  pelimuodon.  Se 
nimittäin  toi  käyttöön  myös  täyden 
vauriomallin.  Sitten  vain  käännettiin 
oman  auton  keula  tulosuuntaan,  teh¬ 
tiin  kamikaze-hyökkäys  johtavan  au¬ 
ton  keulaan  ja  kokeiltiin,  kuinka  mon¬ 


ta  autoa  saa  vietyä  mukanaan. 

Muoto  muuttuu 

Sony  Playstation  toi  konsoleille  teks- 
turoidun  3D-grafiikan,  ja  mikäpä  oli¬ 
sikaan  ollut  parempi  tapa  esitellä  sitä 
kuin  romurallipeli,  jossa  jopa  20  autoa 
otti  toisistaan  mittaa  samassa  kauka¬ 
lossa.  Destruction  Derby  (1995)  oikoi 
mutkia  fysiikkamallinnuksensa  suh¬ 
teen  ja  käytti  vain  yhtä  automallia  eri 
tekstuureilla  koristeltuna,  mutta  ben- 
sapäät  eivät  sitä  huomanneet.  Heillä 


oli  nimittäin  aivan  liian  hauskaa  muita 
autoja  kolhiessa,  sillä  lopultakin  korit 
painuivat  kolhittaessa  kasaan  aidon 
oloisesti.  Peli  sai  kiitosta  sekä  kriiti¬ 
koilta  että  ostajilta,  ja  se  olikin  yksi 
PSl:n  ensimmäisistä  suurista  hiteistä. 
PC,  Sega  Saturn  ja  Nintendo  64  saivat 
nekin  omat  versionsa  myöhemmin,  ja 
pelisarja  jatkui  vajaat  10  vuotta. 

Kun  autopelit  alkoivat  vihdoin  muis¬ 
tuttaa  edes  siteeksi  todellisuutta,  myös 
autonvalmistajat  kiinnostuivat  siitä, 
millaisissa  peleissä  heidän  autojaan 

käytetään.  Kilpa-autojen  kolarointi 
Colin  McRae  Rally  -sarjassa  (1998-, 
2011  alkaen  nimellä  Dirt)  ja  muissa 
rallipeleissä  vielä  kävi  päinsä,  sillä  se 
kuului  lajin  luonteeseen.  Kilpa-autot 
ovat  muutenkin  siviiliversioiden  nä¬ 
köisiä  vain  ulkokuoreltaan,  tukevan 
turvakehikon  suojatessa  muodonmuu¬ 
toksilta.  Kuluttajamallien  potentiaa¬ 
lisille  ostajille  ei  kuitenkaan  haluttu 
antaa  mielikuvaa  siitä,  että  oma  tuote 
voisi  kolarissa  muuttua  vaaralliseksi 
kuolemanloukoksi. 

Tässä  mielessä  Viper  Racing  (1998) 
olikin  erikoinen  tapaus.  Peli  perustui 
Dodge  Viper  -urheiluautolla  ajettaviin 
kisoihin  ja  sillä  oli  virallinen  Dodge  - 
lisenssi.  Samalla  se  kuitenkin  sisäl¬ 


si  myös  omintakeisen  vauriomallin, 
jossa  myös  auton  kori  saattoi  vääntyä 
aivan  mutkalle.  Yhdistettynä  moni¬ 
puolisiin  muokkausominaisuuksiin, 
kuten  auton  maalipinnan  korvaami¬ 
seen  omalla  kuvatiedostolla,  tämä  teki 
Viper  Racingista  varsin  pitkäikäistä 
huvia  kolaroinnista  kiinnostuneille. 

Myös  Microsoftin  Midtown  Madness 
(1999)  tarjosi  Chicagon  kaupunkiin 
sijoittuvaa  romurallia  oikeilla  autoilla. 
Tarjolla  oli  muun  muassa  Volkswagen 
New  Beetle,  Ford  F-350  ja  Cadillac 
Eldorado,  ja  useat  pelitilat  rohkaisivat 
riskinottoon  liikenteen  seassa.  Vau- 
riomalli  ei  ollut  verrattavissa  kahteen 
edellä  mainittuun  peliin,  mutta  auton 
kärsimillä  vahingoilla  oli  kuitenkin 


vaikutusta  suorituskykyyn  ja  ajetta¬ 
vuuteen.  Saattoipa  kisa  katketa  koko- 
naankin,  jos  tarpeeksi  törttöili. 

Pelkkää  kosmetiikkaa 

PlayStationin  Gran  Turismo  (1998) 
aloitti  suuntauksen,  jossa  etenkin  kon¬ 
solien  autopeleihin  haalittiin  mah¬ 
dollisimman  paljon  oikean  elämän 
kulkuneuvoja.  Tämä  tarkoitti  samalla 
sitä,  että  kehityksen  painopiste  siirtyi 
eri  automallien  tarkkaan  mallinnuk¬ 
seen  vaurioiden  kuvaamisen  sijasta. 
Se  myönnytys  sentään  saatiin,  että 
GT2:ssa  oli  mukana  autopesu  -  joka  ei 
tosin  tehnyt  mitään,  koska  autot  eivät 
edes  likaantuneet  ennen  kuin  myö¬ 
hemmissä  osissa. 

Gran  Turismo  sai  vauriomallinnuk- 
sen  vasta  viidennessä  osassaan  (2010), 
ja  siinäkin  visuaalinen  vahingoittu¬ 
minen  riippui  siitä,  oliko  automalli 
erityisesti  GT5:een  tehty  "premium” 
vai  nelososasta  siirtynyt  "standard”. 
Microsoftin  Gran  Turismo  -vastine 
Forza  Motorsport  (2005)  sisälsi  vauri¬ 
oita  jo  ensimmäisestä  osastaan  lähtien, 
mutta  siinäkin  oli  omat  rajoituksensa: 
autonvalmistajat  eivät  esimerkiksi  ha¬ 
lunneet  autojen  kaatuvan  katolleen. 

Molempien  pelisarjojen  uusimmis¬ 
sa  versioissa  auton  vauriot  vaikuttavat 
sekä  ulkonäköön  että  ajettavuuteen, 
mutta  kovinkaan  tyydyttäviä  kolarisi- 
mulaattoreita  ne  eivät  ole.  Törmäys 
seinään  300  kilometrin  tuntinopeudel¬ 
la  ei  muuta  autoa  rusinaksi,  ja  irtoavat 
osatkin  on  rajattu  hyvin  tarkasti. 

Ruttaaminen  rulettaa 

Destruction  Derbyn  manttelinpe- 
rijäksi  voidaan  perustellusti  kutsua 
suomalaista  FlatOutia  (2004).  Vaka- 
vahenkisemmällä  Rally  Trophy  -pelil¬ 
lä  aloittanut  Bugbear  Entertainment 
lähti  tekemään  peliä  jokamiesluokasta, 
jossa  ajetaan  halvoilla  autoilla  kontak¬ 
tia  kaihtamatta.  Julkaisija  Empire  In- 
teractiven  huomissa  siitä  muodostui 
hieman  silotellumpi  rälläyspeli,  joka 
kuitenkin  säilytti  aikalaisekseen  mo¬ 
nipuolisen  vauriomallin.  Markkinoin- 
tijippona  käytettiin  kuljettajaa,  joka 
saattoi  sinkoutua  ulos  autosta  räsynu- 
ken  tavoin  kolarin  sattuessa. 

Ostava  yleisö  tykästyi  peliin  siinä 
määrin,  että  Bugbear  ehti  tehdä  pelille 


kaksi  jatko-osaa  ( FlatOut  2  ja  FlatOut: 
Ultimate  Carnage )  ennen  kuin  julkai¬ 
sijan  konkurssi  vei  nimen  oikeudet 
suomalaisstudion  ulottumattomiin. 
FlatOut  3  onkin  siksi  muualla  tehtyä 
kamalaa  roskaa,  joka  kannattaa  ottaa 
Steam-kirjastoon  korkeintaan  ilmai¬ 
seksi. 

Kolareita  sai  ajaa  myös  toisessa  mil¬ 
tei  saman  nimisessä  pelisarjassa.  Cri- 
terion  Gamesin  Burnout  (2001)  aloitti 
elämänsä  melko  tavallisena  ajopelinä, 
jossa  oli  yksinkertaisesti  hienoja  tör¬ 
mäyksiä.  Kakkos-  ja  etenkin  kolmos¬ 
osan  myötä  se  alkoi  kuitenkin  löytää 
todellisen  kutsumuksensa  pelinä,  jossa 
myös  piti  ajaa  hienoja  kolareita.  Burn¬ 
out  2: ssa  oli  jo  erillinen  kolaritila,  jossa 
yksinkertaisesti  rikottiin  mahdollisim¬ 
man  paljon  autoja  ja  muuta  tavaraa. 
Tämän  osion  pelattavuus  muistut¬ 
ti  enemmän  pulma-  kuin  autopeliä, 
mikä  ei  ole  laisinkaan  moite.  Pelisarja 
huipentui  Burnout  Paradiseen  (2008), 
johon  julkaistiin  omana  aikanaan  en¬ 
nätyksellinen  määrä  ladattavaa  lisäsi- 
sältöä. 

Täydellistä  tuhoa 

FlatOutin  menetettyään  Bugbear  teki 
muutamia  tilaustöitä  muihin  pelisar¬ 
joihin,  mutta  palasi  sitten  juurilleen 
tekemään  juurevan  räkäistä  autopeliä. 
Alkujaan  Next  Car  Game  -työnimel¬ 
lä  markkinoitu,  joukkorahoituksella 
ja  Early  Accessilla  kehitysbudjettinsa 
kerännyt  Wreckfest  (201 2-)  on  mitä 
ilmeisimmin  se  peli,  joka  jo  FlatOut 
olisi  ollut  ilman  suuren  julkaisijan  sor¬ 


diinoa.  Keskiössä  on  raju  kilpa-ajo  jo 
parhaat  päivänsä  nähneillä  menope¬ 
leillä  sekä  auton  virittely.  Destruction 
Derbyn  suuntaan  kumarretaan  sillä, 
että  rata-ajon  lisäksi  mukana  on  myös 
perinteinen  areena,  jossa  tarkoitus  on 
kolhia  vastustajien  autot  kanveesiin. 
Peliä  rahoittaneille  jaettiin  myös  mais- 
tiaisena  erillinen  fysiikkalelu,  jossa 
autoaan  sai  pahoinpidellä  mitä  mieli- 
kuvituksellisimmin  tavoin.  Juuri  vau- 
riomalli  ja  kaluston  reipas  pintaruoste 
ovat  asioita,  joilla  Wreckfest  erottuu 
muusta  viime  vuosien  autoilutarjon- 
nasta. 

Mutta  ei  maukas  autonruttaus  ole 
onneksi  pelkästään  suomalaisten  va¬ 
rassa.  Rigs  of  Ro ds  (2005)  oli  mielen¬ 
kiintoinen  fysiikkamoottori  ja  hiek¬ 
kalaatikko,  joka  julkaistiin  sittemmin 
myös  avoimena  lähdekoodina.  Se 
keskittyi  mallintamaan  auton  runkoa 
ja  koria  sekä  niiden  muodonmuutok¬ 
sia  kolaritilanteissa.  RoR:n  pohjalta  on 
kehitetty  Torque  3D  -pelimoottoria 
käyttävä  BeamNG.drive  (2013—),  joka 
pyrkii  lisäämään  pelkän  fysiikkamallin 
ympärille  myös  pelisisältöä.  Kirjoitus¬ 
hetkellä  vielä  varsin  keskeneräinen  ja 
runsaasti  suoritintehoa  haukkaava  peli 
tarjoaa  erilaisia  tehtäviä  maastoajosta 
elokuvamaisiin  takaa-ajoihin.  Kuten 
Wreckfest,  myös  BeamNG.drive  käyt¬ 
tää  täysin  kuvitteellisia  autoja,  jotka 
kuitenkin  muistuttavat  vahvasti  reaa¬ 
lielämän  esikuviaan.  Harva  autotehdas 
varmasti  olisikaan  halukas  altistamaan 
tuotteitaan  sellaiseen  kyytiin,  johon  ne 
näissä  peleissä  joutuvat. 

Unohtaa  ei  tietenkään  sovi  Grand 
Theft  Auto  -sarjaa  (1997-)  ja  sen  hen¬ 
genheimolaisia.  Vaikka  autot  ovat  niis¬ 
sä  vain  liikkumisvälineitä,  on  myös 
niiden  vaurioitumiseen  panostettu 
paljon,  ja  se  on  kiinteä  osa  pelimeka- 
niikkaa.  Täysin  kolmiulotteiseen  maa¬ 
ilmaan  siirtynyt  GTA  III  (2001)  toi 
mukanaan  myös  monipuolisen  vau¬ 
riomallin,  joka  on  siitä  eteenpäin  vain 
kehittynyt. 

Jos  siis  pidät  realistisesta  auton  kol¬ 
himisesta  kuvaruudulla,  nyt  on  ker¬ 
rassaan  erinomainen  aika  olla  elossa. 
Edes  mainstream-peleissä  autot  eivät 
enää  ole  timantista  kokoon  puristet¬ 
tuja  ihmeautoja,  vaan  niihin  kertyy 
kuraa  ja  naarmuja  pelin  kestäessä.  Var¬ 
sinkin  indie -puolelta  löytyykin  sitten 
jo  autontuhoamissimulaattoreita  myös 
vaativaan  makuun.  & 

i US  tukialueet  (Patchit  d  Driverit),  Uerkko-roinaa,  Purkki  ft  linja 
liikenne  roinaa,  Uiruksentor juntaa,  ohjelmointia,  pelejä,  lisäkenttiä  jne. 


Soita,  tai  hakkaa  päätäsi  seinään. 


Kotimaisen  BBS-kulttuurin  juurilla 

-  modeemiharrastajien  muistoja  kerätään  Turun  yliopistossa 

Turun  yliopiston  digitaalisen  kulttuurin  oppiaine  on  aktiivisesti  kerännyt  ja  tutkinut  koti¬ 
maisten  tietokoneharrastajien  muistoja  ja  kokemuksia.  Tutkijoiden  tarkoituksena  on  seuraa- 
vaksi  syventyä  kotimaisen  BBS-harrastuksen  mielenkiintoisiin  vaiheisiin. 

Teksti:  Petri  Saarikoski  Kuvat:  Ville-Matias  Heikkilä 


ietoverkkokulttuurilla 
on  Suomessa  takanaan 
vähintään  yli  neljän¬ 
kymmenen  vuoden  his¬ 
toria.  Internetiin  Suomi 
liittyi  marraskuussa  1988,  mutta  kesti 
vielä  vuosia,  ennen  kuin  tavalliset  ko¬ 
tikäyttäjät  ja  harrastajat  pääsivät  hyö¬ 
dyntämään  tätä  kansainvälistä  tiedon 
valtatietä.  Järjestelmän  rinnalla  toimi 
aina  1990-luvun  loppuun  asti  kym¬ 
meniä  muita  Internetistä  riippumat¬ 
tomia  verkkoja.  Tietokoneharrastajien 
kannalta  tärkeimpiä  kohtauspaikkoja 
olivat  maailmanlaajuisesti  toimineet 
BBS -purkit,  joita  Suomessakin  oli  toi¬ 
minnassa  parhaimmillaan  lähes  450. 

Modeemiharrastamisen  vaiheista  on 
kirjoitettu  jonkin  verran  tutkimuksia, 
yleisteoksia  ja  muita  julkaisuja.  Skrol- 
lissa  aihetta  pöyhittiin  muun  muassa 
parin  vuoden  takaisessa  artikkelissa. 
Suomen  ensimmäinen  purkki,  Seppo 
Uusituvan  hallinnoima  CBBS  Helsin¬ 
ki ,  perustettiin  kesällä  1982.  Purkki¬ 


en  käyttäjämäärät  kasvoivat  hitaasti 
1980-luvun  mittaan.  Arvioiden  mu¬ 
kaan  aktiivisten  käyttäjien  määrät 
liikkuivat  muutamissa  tuhansissa.  PC- 
koneiden  ja  modeemien  myynnin  kas¬ 
vaessa  toiminta  vilkastui  merkittävästi 
vuosina  1990-1991. 

BBS-maailmassa  jokaiselle  alakult¬ 
tuurille  tuntui  löytyvän  jotain  tar¬ 
jontaa.  Purkkien  kulta- aikana  niissä 
kokoontunut  väki  oli  todella  kirjavaa 
porukkaa.  Kotitietokoneista  ja  tietoko¬ 
nepeleistä  kiinnostuneiden  lisäksi  lin¬ 
joilla  kokoontui  niin  elektroniikkahar- 
rastajia,  roolipelaajia,  taidevaikuttajia, 
musiikin  suurkuluttajia,  tieteis-  ja  fan¬ 
tasiakirjallisuuden  lukijoita  kuin  myös 
elokuvaharrastaj  ia. 

BBS-toiminnan  suosion  laajentumi¬ 
nen  aiheutti  myös  merkittäviä  ristirii¬ 
toja.  Jo  aikaisemmin  1980-luvulla  tie- 
tokoneharrastajat  olivat  kiistelleet  eri 
konemerkkien  paremmuudesta,  mutta 
purkkitoiminnan  myötä  kiistelyt  siir¬ 
tyivät  verkkoon  ja  aiheet  monipuolis¬ 


tuivat.  Erilaiset  kuppikunnat,  kerhot  ja 
porukat  kävivät  verbaalisesti  toistensa 
kimppuun.  Rajanvedot  ja  sulkeutuneet 
sisäpiirit  olivat  yleisiä. 

Nettikulttuurin  ”fleimaamisen”,  trol- 
laamisen  ja  nettikiusaamisen  perusteet 
olivat  syntyneet.  Huono  kielenkäyttö 
ja  käytöstapojen  puute  selittyi  osittain 
sillä,  että  harrastajien  keski- ikä  laski 
1990-luvulla:  monet  purkeissa  liikku¬ 
vista  käyttäjistä  olivat  alaikäisiä  teinejä. 
Modeemiharrastuksen  mies-  ja  poika- 
valtaisuudella  lienee  myös  ollut  osuut¬ 
ta  asiaan.  Vastaavanlaista  kehitystä 
esiintyi  luonnollisesti  samaan  aikaan 
myös  Internetin  puolella  ja  paikoin 
riidat  siirtyivät  eri  tietoverkkojärjestel¬ 
mistä  toiseen. 

Kitkatekijöistä  huolimatta  valtaosa 
keskustelusta  säilyi  kuitenkin  asialli¬ 
sella  pohjalla.  Ylläpitäjät  eli  sysopit  sii¬ 
vosivat  purkkeja  liian  äänekkäistä  räy- 
hääjistä  ja  toiminnan  turvaksi  luotiin 
netikettiä  eli  yhteisesti  sovittua  verkon 
pelisäännöstöä.  Harrastajien  oma  kieli, 

nettislangi,  ja  yleensäkin  toimintata¬ 
vat,  vakiintuivat  ja  ottivat  vaikutteita 
myös  Internetin  puolelta. 

Purkeista  Internetiin 

Suomessa  purkkien  tai  "kannujen”  suo¬ 
sio  oli  korkeimmillaan  noin  vuonna 
1995,  jolloin  käyttäjämäärät  liikkuivat 
sadantuhannen  paremmalla  puolella. 
Lähteiden  perusteella  purkkien  suosio 
alkoi  merkittävästi  laskea  vuoden  1996 
jälkeen.  Syyt  BBS-kulttuurin  vähittäi¬ 
seen  lakastumiseen  ovat  monitahoisia, 
mutta  näistä  tärkeimmät  liittyivät  In¬ 
ternetin  läpimurtoon  ja  puhelinmak¬ 
suissa  tapahtuneisiin  muutoksiin. 

Internet-palveluj  en  monipuolistu¬ 
minen  ja  www-pohjaisen  tietoverk¬ 
koarkkitehtuurin  tulo  tekivät  puhe¬ 
linverkkoon  kytketyistä  purkeista 
muutamassa  vuodessa  vanhentuneita. 
BBS:ien  suosio  käytännössä  romahti 
2000-luvun  alkuun  mennessä.  Purkin 
ylläpito  oli  aikaa  vievä  ja  kallis  harras¬ 
tus,  joten  purkkien  vaihtuvuus  uusiin 
oli  muutenkin  ollut  melko  voimakas¬ 
ta.  Tämä  kiihdytti  edelleen  purkkien 
alasajoa,  ja  sysopien  oli  mielenkiinnon 
laannuttua  melko  helppo  vetää  pistok¬ 
keet  seinästä.  Merkittävistä  kaupalli¬ 
sista  toimijoista  vuonna  1993  perus¬ 
tettu  Pelit-lehden  BBS  lakkautettiin 
1999.  Mikrobitin  valtaisa  suurpurkki, 
MBnet,  eli  vuoteen  2002  asti. 

Entisten  BBS-harrastajien  muis¬ 
telmissa  on  usein  katkerasti  viitattu 
siihen,  että  "ainutlaatuinen  purkki- 
kulttuuri  hävisi  Internetin  jyrän  alle”. 
Purkkien  nopea  häviäminen  1990-lu- 
vun  loppupuolella  loi  osittain  mysti¬ 
sen  ja  nostalgisen  kuvan  "kadonneesta 
purkkikulttuurista”.  Joillekin  harrasta¬ 
jille  verkostojen  hajoaminen  ja  tietyn 
tietoteknisen  elämänvaiheen  loppu¬ 
minen  herätti  katkeruutta.  Internet 
tuntui  jotenkin  isolta,  vieraalta  ja  mas¬ 
sojen  suosimalta  paikalta.  Se  oli  kyl¬ 
mä  ja  persoonaton  kokonaisuus,  jossa 
samanhenkisten  väliset  keskustelut  ja 
yhteisöllisyys  tuntuivat  kadonneen. 

Turun  yliopiston  Tietotekniikka  Suo¬ 
messa  toisen  maailmansodan  jälkeen 
-tutkimushankkeen  2000-luvun  alku¬ 
puoliskolla  kerätystä  tutkimusaineis¬ 
tosta  löytyy  mainintoja  tästä  ilmiöstä. 
Erään  muistelijan  mukaan:  "Harraste¬ 
lijoiden  ylläpitämien  dial-up-BBS:ien 
kuolema  Internetin  yleistymisen  myö¬ 
tä  on  ollut  yksi  suomalaisen  modernin 
viestintähistorian  ehkä  surullisimpia 


menetyksiä:  niissä  oli  läsnä  aidosti  se 
paikallistaso,  joka  sfnetissä  ei  ole  kes¬ 
kusteluissa  läsnä  juuri  koskaan.” 

Todellisuudessa  BBS:t  ja  Internet  eli¬ 
vät  vuosikausia  rinnakkain  keskenään, 
ja  tiedot  ja  tiedostot  siirtyivät  usein 
näiden  välillä.  Nettikulttuurin  siirty¬ 
minen  Internetin  puolelle  ei  loppujen 
lopuksi  ollut  suurelle  osalle  mitenkään 
kovin  järisyttävä  muutos.  Teknologia 
vaihtui,  ja  toiminta  vain  siirtyi  uudelle 
alustalle. 

Kansainvälisesti  verkottuneet  pur¬ 
kit  olivat  niin  merkittävä  etappi  tie¬ 
toverkkojen  historiassa,  että  eräissä 
tutkimuksissa  niitä  on  luonnehdittu 
"esi- Internetiksi”.  BBS:t  synnyttivät  ja 
kehittivät  tietokoneharrastajien  tieto - 
verkkovalmiuksia  tavalla,  joka  loi  mer¬ 
kittävää  pohjaa  nykyiselle  tietoverkko - 
kulttuurille. 

Osallistu  BBS-tutkimukseen! 

Suosiostaan  huolimatta  BBS:t  jäivät  ai¬ 
koinaan  suurelle  yleisölle  pitkälti  tun¬ 
temattomaksi  ilmiöksi.  Perinteisessä 
mielessä  aktiivista  BBS-toimintaa  ei  ole 
ollut  Suomessa  enää  yli  kymmeneen 
vuoteen.  BBS:t  edustavat  tutkimus¬ 
kohteena  netin  "pimeää  puolta”.  Toi¬ 
sin  kuin  Internetin  kohdalla,  BBS:ien 
omaa  kulttuuria  on  tallennettu  kirjalli¬ 
sesti  vain  vähän.  Entisten  harrastajien 
jälkeensä  jättämät  ja  Internetiin  siirtä- 
mät  aineistot  ovat  pitkälti  pirstaleisia. 
Aihetta  on  toki  tietokirjojen  osalta  kä¬ 
sitelty  esimerkiksi  teoksessa  Funetistä 
Facebookiin  -  Internetin  kulttuurihisto¬ 
ria  (Gaudeamus  2009). 


Muistojen  ja  kokemusten  tallennus - 
työtä  on  jatkettu  Turun  yliopistossa. 
Uuden  kyselytutkimuksen  tulokset 
esiteltiin  Skrollin  numerossa  2014.3. 
Aineistossa  esiintyi  toiveita  BBS:ien 
kulttuuriperinnön  tallentamisesta. 
Eräs  vastaaja  viittasi  tähän  sarkastises¬ 
ti:  "Aikoinaan  modeemit  ja  BBS-maail- 
ma  olivat  aikansa  somea.  Tätäkin  voisi 
pistää  kirjoihin  ja  kansiin  ennen  kuin 
me  sen  kokeneet  aletaan  dementoitua.” 

Tämän  artikkelin  kirjoittajan  in¬ 
tresseissä  on  kerätä  lisää  tutkittavaa 
aineistoa  Suomen  BBS-kulttuurin  vai¬ 
heista.  Esimerkiksi  haastattelut,  jutut, 
valokuvat  sekä  sähköisessä  muodossa 
olevat  aineistot  ovat  kaikki  tervetullei¬ 
ta!  Tarkoitus  on  myös  sorvata  laajempi 
nettikysely  tämän  vuoden  aikana. 

Lukijat  voivat  ottaa  suoraan  yhteyt¬ 
tä  kirjoittajaan  (yhteystiedot  alla). 
Aiheesta  tiedotetaan  vuoden  aikana 
tarkemmin  ainakin  Kotikone-blogissa 
(https://kotikone.wordpress.com/), 
Skrollissa  ja  some -kanavilla.  & 

Petri  Saarikoski,  petsaari@utu.fi, 
0400  534  845 


Luettavaa 

•  Suominen,  Jaakko,  Saarikoski,  Petri, 
Östman,  Sari,  Turtiainen,  Riikka: 
Funetista  Facebookiin  -  Internetin 
kulttuurihistoria.  Gaudeamus  (2009). 

•  Ville-Matias  Heikkilä:  Internetit 
ennen  Internetiä:  modeemipurkkien 
nousu  ja  tuho.  Skrolli  201 3.4,  artikkeli 
myös  vvebissä. 

Pelit 


Mutsin  komerosta  maailmalle 

Peli-startup:  tähdenlento  vai  hittitehdas? 

Pelialan  liikevaihto  on  kasvanut  viime  vuosina  eksponentiaalisesti,  ja  ala  vaikuttaa  olevan 
toistuvasti  otsikoissa  niin  positiivisissa  kuin  negatiivisissäkin  merkeissä.  Hurjimmissa  visiois¬ 
sa  pelialan  harteille  ollaan  sovittamassa  uuden  Nokian  viittaa.  Mitä  alalle  lähteminen  sitten 
oikeasti  tarkoittaa,  voiko  pelifirmalla  tehdä  rahaa  ja  mitä  se  oikeastaan  edes  vaatii? 

Teksti:  Erno  Vanhala,  Jussi  Kasurinen 

Kuvat:  Chris  Helenius,  Mitol  Meerna,  Jussi  Kasurinen,  Antti  Knutas,  Erno  Vanhala,  eri  pelistudiot 


Tarkastelemalla  alaa  lä¬ 
heltä  yksi  asia  tulee  no¬ 
peasti  selväksi:  peliala 
ei  ole  yksinomaan  sitä 
koodaamisella  ja  keski¬ 
johdon  palavereilla  täytettyä  elämää, 
mihin  mielikuvat  Nokia- Suomesta 
eittämättä  vievät.  Pelialalla  tehdään 
paljon  ohjelmointityötä,  sitä  ei  voi  kiis¬ 
tää,  mutta  pelien  tekijät  itse  tuntevat  ja 
sanovat  olevansa  luovan  työn  ääressä. 

Internet  on  täynnä  peleihin  liittyviä 
tutoriaaleja  sekä  valmiita  komponent¬ 
teja,  ja  Amazonista  voi  tilata  metrisen 
pinon  pelien  tekemiseen  keskittyviä 
kirjoja.  Joissain  kehitysympäristöissä 
on  jopa  valmiiksi  sisäänrakennettuja 
kauppoja,  joista  luottokortin  vilahduk¬ 
sella  voi  ostaa  peliinsä  uuden  täysin 
animoidun  ja  liikkuvan  hahmon  taik¬ 
ka  kokonaisen  kylän  rakennuksineen 
sekä  lähipeltoineen. 

Pelien  tekeminen  ei  myöskään  ole 
elokuvan  tekemistä,  mutta  pelit  kä¬ 
sittävät  laajat  graafiset  tuotannot  ja 
ammattilaisten  tekemät  musiikit  sekä 
ääniefektit.  Spotifysta  sekä  muista 
musiikkipalveluista  löytyy  lukuisia  pe¬ 
leihin  tehtyjä  soundtrackejä,  ja  niistä 


menestyneimmät  ovat  päätyneet  fyysi¬ 
selle  kiekolle  ja  jopa  sinfoniaorkesteri¬ 
en  ohjelmistoihin  asti. 

Peliala  on  jotain  ohjelmistoteolli¬ 
suuden  ja  elokuva- alan  väliltä.  Sitä  voi 
verrata  ohjelmistoteollisuuteen  tai  pe¬ 
rinteiseen  elokuvateollisuuteen,  mutta 
käytännössä  peliteollisuus  on  kuiten¬ 
kin  oma  haaransa  huolimatta  siitä,  että 
se  yhdistelee  elementtejä  molemmista. 
Pelit  ovat  ohjelmointiprojekteja,  mutta 
ne  sisältävät  taiteellisia  elementtejä, 
kuten  graafisen  ilmeen,  genren,  tee¬ 


man  ja  käsikirjoituksen,  jotka  istuvat 
sellaisenaan  vaikkapa  animaatioeloku¬ 
vien  tuotantoon. 

Tietysti  tulee  myös  muistaa,  etteivät 
kaikki  pelit  ole  edes  tarkoitettu  ihmis¬ 
ten  viihdyttämiseen.  Serious  games 
-tuotteet  voivat  esimerkiksi  olla  tarkoi¬ 
tettu  terveydenhuollon  käyttöön  tarjo¬ 
amaan  potilaille  fysioterapeuttisia  har¬ 
joitteita,  ja  yleisesti  voidaan  kai  sanoa, 
että  opetuspelejä  on  tehty  yhtä  kauan 
kuin  viihdepelejä.  Kuitenkin  eniten 
otsikoissa  ovat  Call  of  Dutyjen,  Angry 

Pelifirman  perustamiseen  riittää  tietokoneja  inhimillinen  pääoma. 


Birdsien  ja  World  of  Warcraftien  kal¬ 
taiset  pelit,  joita  pelataan  lähinnä  siksi, 
että  se  on  hauskaa. 

Pelin  perimmäinen  tarkoitus  on 
viihdyttää  ihmistä  ja  tarjota  toivotun¬ 
laisia  elämyksiä.  Tässä  onkin  pelialan 
ja  perinteisen  ohjelmistoalan  suurin 
ero.  VR: n  hpunmyyntijärj  esteinään  ha¬ 
lutaan  toimivan  mahdollisimman  no¬ 
peasti  ja  vaivattomasti,  jotta  se  palvelee 
asiakkaita  mahdollisimman  ripeästi, 
mutta  pelintekijä  haluaa  luoda  koke¬ 
muksen,  jonka  parissa  pelaaja  -  asia¬ 
kas  -  viettää  mahdollisimman  paljon 
aikaa. 

Pelibisneksen  historia 

Pelialan  historia  on  lähes  yhtä  vanha 
kuin  tietokoneiden.  Ensimmäisinä 
suureen  suosioon  nousseina  ja  kau¬ 
pallisessa  mielessä  merkityksellisinä 
peleinä  voidaan  pitää  70-  ja  80-luvun 
pelihallipelejä  kuten  Pong,  Space  Inva- 
ders,  Battlezone  tai  PacMan,  joista  osa 
päätyi  myös  erilaisten  pelikonsolien 
kautta  koteihin.  Viimeistään  80-luvul- 
la  pelikoneet  kaappasivat  kotien  televi- 
siosetit  tai  makuuhuoneen  työpöydät 
Commondore  64:n,  Nintendo  Enter- 
tainment  Systemin  ja  Sega  Master  Sys¬ 
temin  voimin. 

90-luvulla  peleistä  tuli  medianäky¬ 
vyyden  kautta  sosiaalisesti  hyväksyttä¬ 
vämpi  harrastus  ja  myös  naisten  määrä 
pelaajaryhmänä  alkoi  kasvaa.  Interne¬ 
tin  myötä  pelit  myös  siirtyivät  pääosin 
yksin  pelattavista  peleistä  kohti  monen 
pelaajan  verkkopelejä.  Sosiaalinen  pe¬ 
laaminen  onnistui  toki  jo  kotikonso- 
leilla,  mutta  kahden  pelaajaan  Super 


Mario  ei  pärjännyt  kymmenien  pe¬ 
laajien  Quake-taisteluille,  joita  TILT- 
televisio- ohjelma  näytti  Suomessakin 
televisiosta.  Vuosituhannen  vaihteessa 
ilmestyneestä  StarCraftista  tuli  Etelä- 
Koreassa  käytännössä  uusi  kansallis - 
urheilulaji. 

2000-luku  toi  mukanaan  mobiili- 
pelaamisen.  Ensin  operaattorit  tar¬ 
josivat  pieniä  Java-sovelluksia,  mutta 
Nokian  ja  erityisesti  Applen  iPhonen 
viitoittaman  kehityksen  myötä  mobii- 
likäyttöjärjestelmien  -  ekosysteemien 
-  tarjoajat  loivat  mahdollisuuden  pe¬ 
lintekijöille  myydä  omia  pelejään  yk¬ 
sinkertaisella  ja  suoraviivaisella  mark¬ 
kinapaikalla. 

Siinä  missä  70-luvulla  pelaajat  kyl¬ 
vivät  kolikoita  peliautomaatteihin  ja 
täten  rahoittivat  pelintekijöiden  elä¬ 
mää,  voidaan  80-luvun  sanoa  tuoneen 


fyysiset  pelikopiot  mukaan  merkittä¬ 
vänä  rahanhankintalähteenä.  90-luvun 
alussa  shareware-liiketoimintamalli  toi 
lisäksi  mahdollisuuden  tarjota  peleistä 
maistiaisia,  sekä  jollain  tapaa  hillitä  el¬ 
lei  peräti  hyödyntää  massiiviseksi  pai¬ 
sunutta  kaverilta-kaverille-piratismia. 
Peliä  sai  kokeilla  ilmaiseksi  jonkin 
matkaa,  kuten  vaikkapa  ensimmäisen 
luvun  verran,  mutta  kokonainen  peli 
oli  maksullinen  ja  se  piti  erikseen  tilata. 
Esimerkiksi  Epic  Gamesin  ja  id  Soft¬ 
waren  pelit  levisivät  näin  hyvin  laajalle. 

2000-luvulla  pelien  jakelu  on  siir¬ 
tynyt  entistä  enemmän  täysin  digi¬ 
taaliseen  malliin,  jossa  mitään  fyy¬ 
sistä  kopiota  ei  enää  tarvitse  käydä 
ostamassa  kaupasta.  Mobiililaitteiden 
pelikaupoissa  tuotteet  ovat  joko  il¬ 
maisia  näytellen  välillä  mainoksia,  tai 
maksavat  muutaman  euron  kappaleel¬ 
ta.  Tämäkin  hintalappu  on  kuitenkin 
vielä  monesti  liikaa,  ja  käytännössä 
tavallisin  malli  onkin  tarjota  peruspe- 
li  ilmaiseksi  mutta  laskuttaa  kaikesta 
ylimääräisestä  sisällöstä  tai  pelaamista 
helpottavista  ominaisuuksista. 

Vaikka  mobiilipelaaminen  onkin 
numeroissa  mitattuna  tämän  hetken 
suurin  markkina- alue,  ei  konsoli-  tai 
PC-pelaaminen  ole  kuollut  tai  edes  ko¬ 
rise,  koska  pelityypit  sekä  kohdeyleisö 
vaihtelevat  eri  alustojen  välillä.  Eri¬ 
tyisesti  konsolipelaamisessa  fyysisten 
myytyjen  pelikopioiden  malli  on  edel¬ 
leen  käytössä,  joskin  vastikään  julkais¬ 
tu  uusi  konsolisukupolvi  sitä  varmasti 
pyrkii  muuttamaan.  PC-pelaaminen 
sitä  vastoin  on  siirtynyt  enenevässä 
määrin  Steamin  ja  vastaavien  palvelui¬ 
den  kautta  digitaaliseen  jakeluun. 


Nettipelaamisesta  tuli  yhteistä  hupia,  kun  Quake  teki  sosiaalisen  nettiläpimurron. 

2004  2005  2006  2007  2008  2009  2010  2011  2012  2013 

■  Pelit  ■  Elokuvat  ■  Musiikki 
Viihdealojen  myyntitulojen  muutos  vuosina  2004-2013. 


Rahaa  rahaa  rahaa 

Rahaa  peliala  on  tuottanut  tekijöilleen 
jo  pelihalliaj öistä  lähtien.  70-luvun 
tienestit  olivat  kuitenkin  marginaali¬ 
sia  verrattuna  nykypäivän  tuotteiden 
liikevaihtoon.  Pelibisnes  on  ohittanut 
jo  vuosia  sitten  musiikkiteollisuuden 
ja  kilpailee  tällä  hetkellä  elokuvate¬ 
ollisuuden  kanssa.  Kasvukäyrää  kat¬ 
somalla  ei  tarvitse  olla  tilastovelho 
huomatakseen,  mikä  näistä  viihdete¬ 
ollisuuden  aloista  tulee  hallitsemaan 
seuraavaa  vuosikymmentä. 

Vastaavasti  myös  tuotantohinnat 
ovat  kasvaneet  merkittävästi.  Siinä 
missä  80-luvulla  Doug  Bell  työsti  kou¬ 
rallisella  ihmisiä  silloisen  hittipelin 
Dungeon  Masterin,  on  esimerkiksi 
Blizzardilla  nykyään  listoillaan  viiti- 
sentuhatta  työntekijää.  Samalla  yhden 
AAA-kategorian  pelin  tuottamisen 
hintalappu  on  noussut  kymmenistä 
tuhansista  dollareista  useisiin  kymme¬ 
niin  miljooniin. 

Esimerkiksi  Tähtien  sota  -aiheisen 
verkkomoninpeli  Star  Wars:  The  Old 
Republicin  hintalapuksi  arvioidaan 
150-200  miljoonaa  dollaria.  Vuonna 
2011  se  oli  kallein  pelituotanto  ikinä. 
Myöhemmin  esimerkiksi  Grand  Theft 
Auto  V:n  tekeminen  maksoi  250  mil¬ 
joonaa.  Kumpikin  peli  on  kuitenkin 
menestynyt  kaupallisesti  ja  kattanut 
kustannuksensa  moninkertaisesti. 

Mobiilipelien  kehitys  on  tällä  het¬ 
kellä  nopeampaa  ja  merkittävästi  hal¬ 
vempaa  kuin  konsoli-  tai  PC-puolella. 
Pelaajat  kuitenkin  haluavat  mobiili- 
alustoille  entistä  kehittyneempiä  pele¬ 
jä,  jolloin  niidenkin  kustannukset  tule¬ 
vat  jatkossa  kasvamaan. 

Pelialan  kasvaessa  hurjasti  on  se 


työllistänyt  enemmän  väkeä  myös 
Suomessa,  lamasta  ja  laskusuhdanteis¬ 
ta  huolimatta.  Toissavuonna  Tekesin 
ilmoittamien  lukujen  mukaan  ala  työl¬ 
listi  arviolta  2000  henkilöä  hieman  alle 
200  yrityksessä,  eli  kutakuinkin  yhden 
isokokoisen  tehdasalueen  tai  yliopis¬ 
ton  väkimäärän. 

Lukuun  ei  kuitenkaan  lasketa  mu¬ 
kaan  kuin  aidosti  toiminnan  aloitta¬ 
neisiin  suomalaisiin  yrityksiin  rekis¬ 
teröidyt  työntekijät.  Freelancerit  ja 
harrastajat,  esi-startup-ryhmissä  mu¬ 
kana  olevat,  ulkomaiselle  yritykselle 
Suomesta  käsin  työskentelevät,  sekä 
open  source  -kehittäjät  eivät  kuulu  lu¬ 
kuun  mukaan.  Henkilöstömäärissä  ei 
siis  vielä  olla  Nokian  huippuvuosien 
tasolla,  eikä  liikevaihdon  voida  sanoa 
olevan  kansantaloudellisesti  merkit¬ 
tävää,  mutta  kasvu  on  aina  kasvua,  ja 
eittämättä  merkitykselliseen  suuntaan 
ollaan  koko  ajan  menossa. 

Startupista  se  lähtee 

Pelistudio  saa  usein  alkunsa  harrasteli- 
japorukan  päättäessä  tehdä  pelin,  jota 
varten  perustetaan  yritys.  Paperilla 
pelifirman  perustamiskustannukset 
ovat  pienet:  sorveja  tai  hallinostureita 
ei  tarvita,  alkuun  riittää  tietokone  ja 
nettiyhteys. 

Kalliiden  laitteiden  sijaan  tarvitaan 
ihmispääomaa  eli  asiansa  osaavia  oh¬ 
jelmoijia,  graafikoita  sekä  pelilogiikan 
suunnittelijoita.  Ihmispääoma  ja  eri¬ 
koisosaaminen  ovatkin  asioita,  joita 
yritys  tarvitsee  yli  kaiken.  Kontakteja, 
rahaa  ja  työkaluja  saa  useimmiten  jär¬ 
jesteltyä  jostain  lisää,  mutta  lahjakkaat 
työntekijät  on  parempi  sitoa  kiinni  fir¬ 
maan  jo  alkuvaiheessa. 


Ohjelmoija,  graafikko  ja  pelisuun- 
nittelija  ovat  kolme  ihmistyyppiä,  jotka 
vaaditaan  ensimmäisen  pelin  rakenta¬ 
miseen.  On  mahdollista,  että  yksi  ih¬ 
minen  täyttää  nämä  kaikki  roolit,  mut¬ 
ta  projektin  kasvaessa  pelin  tekemiseen 
osallistuu  lähes  aina  useampi  ihminen, 
koska  työn  määrä  yksinkertaisesti  rä¬ 
jähtää  käsiin.  Tietysti  ulkoistaminen 
on  hyväksi  havaittu  keino  moneen  on¬ 
gelmaan,  mutta  siihen  menee  kallisar¬ 
voista  rahaa.  Tosin  jos  ydinryhmässä  ei 
ole  äänitaiteilijaa,  äänet  ostetaan  yleen¬ 
sä  ulkopuoliselta  ammattilaiselta. 

Vastaavasti  toissijaiset  3D-objektit 
on  helpoin  hankkia  grafiikka-  ja  mal- 
likirjastoina  studioilta,  jotka  myyvät 
konseptigrafiikan  pohjalta  tehtyä  bulk- 
kitavaraa  kuten  pöytiä,  tuoleja,  ovia 
tai  rakennuksia  liukuhihnatuotteina. 
Omassa  firmassa  tehdään  keskeiset 
hahmot  kuten  päähahmo  ja  tärkeim¬ 
mät  sivuhahmot,  viritellään  animaati¬ 
ot  sekä  hienosäädetään  ostetut  mallit 
ja  kenttäelementit  vastaamaan  omia 
käyttötarkoituksia. 

Teknisten  taitojen  lisäksi  tarvitaan 
myös  markkinoinnin  guru,  joka  har¬ 
vemmin  löytyy  koodariporukasta.  Yri¬ 
tys  joutunee  haalimaan  markkinointi- 
osaamista  joko  läheisistä  piireistään  tai 
julkaisijalta.  Pelin  näkyvyyden  merki¬ 
tystä  ei  näet  voi  alleviivata  tarpeeksi. 
Vaikka  peli  ja  sen  ympärille  rakennettu 
ansaintamalli  olisivat  kuinka  hyvät  ta¬ 
hansa,  peli  ei  kerää  pelaajia  eikä  tuot¬ 
toja,  jos  kukaan  ei  tiedä  siitä  yhtään 
mitään. 

Pelkällä  englannilla 
ei  aina  pärjää 

Näkyvyyteen  liittyy  läheisesti  myös 
lokalisointi.  Me  suomalaiset  emme  ole 
tottuneet  juurikaan  pelaamaan  suo¬ 
menkielisiä  pelejä,  mutta  Saksassa  pe¬ 
lejä  on  käännetty  paikalliselle  kielelle 
vuosikymmeniä,  Japanista,  Espanjasta 
tai  Etelä-Koreasta  puhumattakaan. 

Pelimarkkinat  ovat  globaalit,  eikä 
pelejä  kannata  tehdä  pelkästään  suo¬ 
malaiselle  yleisölle  ilman  erityistä  syy¬ 
tä.  Mutta  mikäli  haluaa  luomukselleen 
laajaa  näkyvyyttä,  täytyy  sitä  lokalisoi- 
da  päästäkseen  tiettyjen  isojen  maiden 
markkinoille.  Vähintä  mitä  voi  tehdä, 
on  tarjota  pelin  kuvaus  usealla  kielellä 
esimerkiksi  mobiililaitteen  pelikaupas- 
sa.  Seuraava  askel  on  kääntää  valikot 
usealle  kielelle,  ja  seuraavaksi  toteute¬ 
taan  ääninäyttely  ja  sisäinen  viestintä. 

Frozenbyte  on  kasvanut  kivien  ja  karikkojen  kautta  tyypillisestä  indietiimistä  menestyväksi  ja 
kansainvälisesti  tunnetuksi  pelitaloksi.  Vuonna  2003  tiimi  työsti  Shadovvgrounds-pelin  pohjaa 
kellarissa,  autotallissa.  "Auto  oli  ulkona,  me  sisällä,  ulkona  hirveät  helteet  eikä  nähty  koko 
kesänä  juuri  aurinkoa,  vaikka  olisi  haluttukin",  muistelee  Joel  Kinnunen  alkuvuosia. 


Vuonna  2005  kasvaneella  tiimillä  oli  ensimmäinen  oma  toimisto  helsinkiläisessä  toimistoho- 
tellissa.  Peliala  toimi  yhä  enimmäkseen  vanhalla  bisnesmallilla,  ja  pieni  suomalaisstudio  solmi 
levityssopimuksia  alue- ja  maakohtaisten  levittäjien  kanssa. 


Lappeenrantalainen  Headnought 
Oy  aloitti  toimintansa  vuonna  2013, 
mutta  yritys  on  jo  ehtinyt  kokea  kaikki 
pienen  startup-yrityksen  sudenkuopat. 
Toimitusjohtaja  Pauli  Jutila  kertoo,  että 
firma  sai  alkunsa  kaveriporukan  ja 
yliopiston  kurssilaisten  alkujaan  huvik¬ 
seen  tekemästä  demopelistä,  jota  sitten 
puristettiin  hiljalleen  seuraavan  kolmen 
vuoden  aikana  kohti  valmista  tuotetta. 
Peliä  tehtiin  kuitenkin  porukalla,  joka 
oli  vain  harrastanut  pelaamista,  ei 
pelintekemistä,  eikä  tiimiläisillä  ollut 
mitään  käsitystä  myöskään  yrityksen 
perustamisesta  tai  pyörittämisestä. 
Headnought  lähtikin  lentoon  vasta  kun 
tiimi  sai  ensin  Appcampus-apurahan  ja 
sen  jälkeen  starttirahaa. 

"Starttirahaa  saatiin  puolitoista 
vuotta  ja  se  loppui  2014  joulukuussa. 
VVoodChopper  saatiin  pihalle  lokakuus¬ 
sa  201 4  ja  teimme  sitä  201 5  helmikuu¬ 
hun  asti.  Sitten  todettiin,  että  metriikat 
ovat  niin  heikot,  että  parempi  siirtyä 
seuraavaan  projektiin.  Soft  launch  siis 
näytti,  ettei  peliin  kannata  panostaa  tai 
siihen  pitäisi  panostaa  enemmän  kuin 
meillä  oli  varaa",  Jutila  kertoo. 

"Taloudellisesti  eihän  tässä  ole 
mitään  järkeä.  Kolme  vuotta  meni 
harjoitellessa  ennen  kuin  saatiin 
vihdoin  peleistä  bisnestä",  Jutila  ynnää 
ja  kertoo,  että  firma  on  laajentanut 
toimintaansa  mainosgrafiikan  ja  ani¬ 
maation  suuntaan.  Nykyisellään  yritys 
tekee  peliä  alihankintana  ulkoiselle 
asiakkaalle. 

"Ilman  yhteistyökumppanin  projektia 
me  oltaisiin  ehkä  laitettu  tänä  vuonna 
pillit  pussiin,  jos  muuta  isompaa  keik¬ 
kaa  ei  olisi  löytynyt." 


Vuosikymmen  myöhemmin  Frozenbyte  julkaisee  pelinsä  pääasiassa  suoraan  digitaalisiin  kanaviin.  Yritys  on  kasvanut  ja  vakiintunut,  työskentelee 
useilla  alustoilla  ja  on  yksi  niistä  harvoista  suomalaisstudioista,  jonka  pelejä  on  myyty  2010-luvulla  yli  miljoona  kappaletta. 

Mitä  enemmän  käännöstyötä  teh¬ 
dään,  sitä  enemmän  rahaa  kuluu,  sillä 
harva  startup  pystyy  tuottamaan  itse 
sisältöä  laadukkaasti  edes  kolmella 
kielellä.  Lokalisointi  tuottaa  kuitenkin 
selkeästi  latauspiikkejä  maissa,  joihin 
paikallisen  kielen  tuki  tarjotaan.  Tämä 
luonnollisesti  kasvattaa  potentiaalista 
maksavaa  asiakaskuntaa,  mutta  tässä¬ 
kin  tapauksessa  rahan  ansaitsemista 
varten  pitäisi  pystyä  käyttämään  rahaa. 

Pelifirma  kasvaa  ja 
kukoistaa  -  tai  kuolee 

Kun  ensimmäinen  peli  on  saatu  raa¬ 
paistua  ulos,  on  aika  hengähtää,  mutta 
vain  hetkeksi.  Harvoin  ensimmäisellä 
tuotteella  vielä  elättää  itseään,  mut¬ 
ta  jos  ryhmä  onnistuu  luomaan  Hill 


Climb  Racingin  kaltaisen  hittituot- 
teen,  niin  kassaan  kilisee  oman  pelin 
generoimaa  tuottoa.  Ensimmäinen  jul¬ 
kaistu  peli  on  joka  tapauksessa  usein  se 
avain,  jolla  yritys  pääsee  isojen  poikien 
pöytään.  Alan  suuria  toimijoita  eivät 
kiinnosta  kuin  studiot,  jotka  pystyvät 
osoittamaan  saaneensa  jotain  aikaisek¬ 
si. 

Usein  ensimmäinen  peli  on  kuiten¬ 
kin  vasta  opettelua.  Ihmiset  oppivat 
toistensa  työtavat,  ja  pieniä  henkilös- 
tömuutoksia  saattaa  tapahtua.  Pelin 
tekemisen  prosessit  hahmottuvat,  ja 
kumppanit  löytyvät  auttamaan  pelin 
tekemisessä  ja  julkaisemisessa  sekä 
yrityssuhteiden  luomisessa.  Pelin  jul¬ 
kaisu  on  myös  ensimmäisiä  vakaita 
askelia  brändin  rakentamisessa,  koska 


mitä  tunnetummaksi  brändin  saa  ra¬ 
kennettua,  sitä  enemmän  pelit  saavat 
näkyvyyttä. 

Tie  yrityksen  kasvulle  avataan  en¬ 
simmäisellä  tuotteella,  ja  usein  seu- 
raavat  tuotteet  tuovat  mukanaan  uu¬ 
sia  osaamisvaatimuksia  tai  enemmän 
tehtäviä  asioita,  jolloin  henkilömäärä 
tuppaa  lähteä  konservatiiviseen  kas¬ 
vuun.  Lisäksi  esimerkiksi  myynnin 
ja  markkinoinnin  hoitaminen  siirtyy 
enenevässä  määrin  omille  niskoille. 
Teknistä  tukea  sekä  pelaajayhteisön 
some-asioitakin  pitäisi  hoitaa.  Tämän 
vuoksi  myös  ei-teknisen  henkilöstön 
määrä  kasvaa  käsi  kädessä  yrityksen 
kasvun  kanssa. 

Mikäli  yritys  onnistuu  rakentamaan 
pelaajia  kiinnostavia  tuotteita,  haali¬ 
maan  oikeanlaiset  tekijät,  saamaan  nä¬ 
kyvyyttä  ja  vielä  pelaajat  maksamaan 
peleistä,  on  yrityksellä  hyvät  näkymät. 
Jonain  päivänä  tulee  tilanne,  että  viivan 
alle  jää  jotain  positiivista  ja  yritys  voi 
maksaa  ensimmäiset  kuukausipalkat 
tai  osingot.  Tässä  vaiheessa  unelmasta 
on  tullut  kannattavaa  liiketoimintaa! 

Tällainen  yritys  työllistää  jo  koko 
joukon  ihmisiä,  ja  ulkoistusta  tehdään 
kustannus-  tai  aikataulusyistä.  Tyy¬ 
pillistä  tämän  vaiheen  saavuttaneelle 
yritykselle  on  se,  että  koko  peli  pystyt¬ 
täisiin  periaatteessa  tekemään  talon  si¬ 
sällä,  mutta  toisinaan  voi  olla  parempi 
ostaa  mainosgrafiikka  Etelä- Aasiasta 
tai  ääninäyttelyä  Kaliforniasta.  Ikävä 
kyllä  monet  peliyritykset  eivät  yllä  ai¬ 
van  tälle  tasolle  asti. 

Läheskään  aina  peliyritys  ei  lähde 
lentoon.  Syitä  voi  olla  monia,  mutta  ne 
usein  kulminoituvat  tilanteeseen,  jossa 
pankkitilin  saldo  on  yksinkertaisesti 
ollut  pakkasella  liian  kauan.  Unelman 
siivet  enää  kanna,  koska  laskujakin  pi¬ 
täisi  maksaa.  Ehkä  produktio  oli  liian 
suuri  pala  purtavaksi,  ehkä  tarvittua 
osaamista  ei  ollutkaan,  tai  pelistä  ei 
vain  tullut  tarpeeksi  hyvää. 

Täysin  epätavallinen  ei  myöskään 
ole  tilanne,  jossa  o  saava  ryhmä  tekee 
mielestään  hyvän  pelin,  mutta  ei  tienaa 
sillä  euroakaan.  Monesti  näissä  tapa¬ 
uksissa  peli  ei  saa  riittävää  näkyvyyttä, 
tai  vaikka  saisikin,  pelaajat  eivät  innos¬ 
tu  maksamaan  pelistä  tai  siinä  olevista 
maksullisista  ominaisuuksista.  Oman 
unelman  alasampuminen  voi  olla  kova 
paikka,  mutta  se  ei  tarkoita,  etteikö 
myöhemmin  voisi  yrittää  uudelleen. 


Startupille  yhteinen  työpöytä  on  elinehto.  Kuva:  Antti  Knutas. 


Vaasalaisen  startupin  Astalon  tiloissa  huokuu  tekemisen  meininki.  Seitsenpäiseltä  tiimiltä  on¬ 
nistuvat  selvästi  pelintekemisen  ohella  muutkin  työt.  Kuva:  Astalo. 

Perinteinen  jakelutapa 


Perinteisen  ja  digitaalisen  jakelun  rahanjakomallit. 

200  free-to-play-pelin  ladannutta  asiakasta,  joista 

•  171  käynnistää  pelin  ja  kokeilee  sitä  kerran.  (Siniset) 

•  19  pelaa  toistuvasti,  mutta  ei  koskaan  osta  mitään.  (Vihreät) 

•  9  "kalaa",  jotka  joskus  käyttävät  jotain  maksullista  ominaisuutta.  (Keltaiset) 

•  1  "valas",  joka  saattaa  upottaa  peliin  satoja,  ellei  tuhansia  euroja.  (Punainen) 


Mistä  raha  sitten  tulee? 

Vielä  2000-luvun  alussa,  ennen  kun¬ 
nollisia  ja  nopeita  nettiyhteyksiä,  ainoa 
tapa  saada  peli  myyntiin  oli  kaupata 
tuote  kustantajalle.  Tämän  jälkeen  kus¬ 
tantaja  huolehti  välikäsien  kautta  pelin 
myyntipakkaukseen  ja  paketin  kaup¬ 
pojen  hyllylle  odottamaan  ostajaansa. 
Tästä  prosessista  seurasi  useimmiten 
se,  että  jokaisesta  pelin  tuottamasta 
eurosta  10  senttiä  päätyi  pelintekijän 
kukkaroon.  Loput  jäivät  joko  vähittäis- 
kauppiaan,  jakelijan,  kustantajan  taik¬ 
ka  tukkurin  taskuun. 

Periaatteessa  digitaalinen  jakelu 
muutti  tätä  dynamiikkaa.  Esimerkiksi 
Apple  tai  Valve  ottaa  oman  jakeluka¬ 
navansa  kautta  kutakuinkin  30  pro¬ 
sentin  provisiot  jättäen  pelintekijälle 
eurosta  70  senttiä.  Ikävä  kyllä  tämä 
ei  kuitenkaan  ole  kuin  kaunista  unel¬ 
maa:  latauskaupoissa  julkaistaan  satoja 
uusia  pelejä  joka  päivä,  eikä  pelintekijä 
pääse  tässäkään  yhtälössä  karkuun 
vanhoja  kustantajia  taikka  markki  - 
nointifirmoja. 

Markkinointiapua  tarjoavat  ja  asiak¬ 
kaiden  tuotteille  näkyvyyttä  hankkivat 
kustantajat  vievät  jokaisesta  eurosta 
kolmanneksen,  eikä  heidän  käyttä¬ 
miensä  ole  aina  edes  valinnaista.  Ero 
58  euroa  tuottaneen  alle  sata  lata¬ 
usta  saaneen  pelin  sekä  pienimuotoi¬ 
seksi  hitiksi  muodostuneen  tuotteen 
välillä  on  monesti  lähes  yksinomaan 
kiinni  näkyvyydestä,  vaikka  työmäärä 
molemmille  tuotteille  on  sama.  Jos 
ihmiset  näkevät  pelin,  he  kokeilevat 
sitä,  ja  jos  he  kokeilevat  sitä,  he  saatta- 

Lappeenrannan  yliopiston  kampus¬ 
alueella  aloittanut  Seepia  Games  sai 
alkunsa  alueella  toimineen  tietotek¬ 
niikka-suuryrityksen  lopettamisesta. 
Yrityksen  palkkalistoilta  löytyi  startupiin 
ydinryhmä,  joka  ryhtyi  tuottamaan 
HTML5-tekniikalla  palvelinpohjaisia 
pelejä.  Yritys  on  sittemmin  kasvanut 
konservatiivisesti  muun  muassa  asia¬ 
kasprojekteja  tekemällä. 

Seepia  onkin  tehnyt  tasaisesti  yhden 
päätuotannon  vuosittain,  ensimmäisenä 
Habbo  Hotellin  kanssa  tehty  Tetrablok. 

Sen  jälkeen  valmiiksi  on  saatu  myös 
Permiä  Duels  -strategiapeli  ja  nuorem¬ 
mille  suunnattu  lemmikkieläinpeli  Pet 
Shovvs.  Pelialustoiksi  ovat  valikoituneet 
sekä  erilaiset  verkkoyhteisöpalvelut 
Habbo  Hotelin  tapaan  ja  mobiililaitteet. 


vat  maksaa  siitä. 

Tämä  kauppatieteen  mantra  on 
myös  johtoajatus,  johon  koko  mobii- 
lipelialan  muuttajaksi  kehuttu  free-to- 
play-pelimalli  perustuu.  Käytännössä 
free-to-play-mallissa  pelaajat  saavat 
perustuotteen  ilmaiseksi  ja  maksavat 
ainoastaan  lisäominaisuuksista,  epä¬ 
miellyttävien  odotusaikojen  poistami¬ 
sesta  tai  yksinkertaisesti  siitä,  että  saa¬ 
vat  omistaa  jotain,  mitä  ilmaispelaajat 
eivät  pysty  hankkimaan.  Käytännössä 
free-to-play-yritykset  joutuvat  taistele¬ 
maan  näkyvyydestä  siinä  missä  perin¬ 
teiset  osta-ja-pelaa-kauppiaatkin,  kos¬ 
ka  ansaintamalli  perustuu  yksinomaan 
näkyvyydelle. 

Swrve-pelikustantajan  tekemän  tut¬ 
kimuksen  mukaan  vain  joka  seitsemäs 
pelin  ladannut  henkilö  käynnistää  la¬ 
taamansa  tuotteen  useammin  kuin 
kerran,  ja  vain  yksi  20  käyttäjästä  ostaa 
jossain  vaiheessa  peliinsä  jotain  mak¬ 
sullista.  Nämä  ”kalat”  pitävät  pelifir- 
mat  käynnissä,  mutta  todellisuudessa 


free-to-play-mallia  käyttävät  pelitalot 
haluavat  ”valaita”  eli  ihmisiä,  jotka  ovat 
valmiit  laittamaan  pelaamaansa  peliin 
kymmeniä,  satoja,  joskus  jopa  tuhansia 
euroja. 

Tilastojen  valossa  näitä  ihmisiä  on 
0,5  prosenttia  käyttäjistä  -  joka  kah- 
dessadas  henkilö,  joka  peliä  pelaa. 
Esimerkiksi  eräs  Clash  of  Clans  -pelin 
maailman  kärkipaikkaa  pitänyt  hen¬ 
kilö  käytti  peliin  kymmeniätuhansia 
euroja  sekä  palkkasi  itselleen  assis¬ 
tentteja,  joiden  tehtävänä  oli  pitää  pe¬ 
liä  aktiivisena  silloin,  kun  pelaaja  söi, 
nukkui  tai  peseytyi.  Käytännössä  tämä 
siis  tarkoittaa  sitä,  että  pelin  pitää  pu¬ 
hutella  ja  kerätä  ilmaispelaajia,  koska 
heitä  tarvitaan  pitämään  peli  elossa. 
Samalla  sen  on  myös  tarjottava  jotain, 
mistä  ihmiset  ovat  valmiit  maksamaan 
ja  koukuttumaan. 

Tämän  salaman  pulloon  saaminen  ja 
systemaattinen  monistaminen  onkin 
se,  mistä  yritykset  ovat  valmiita  mak¬ 
samaan,  ja  syy  siihen  miksi  Supercellin 


29 


Esimerkiksi  kotkalainen  Kukouri  Mobile 
Entertainment  syntyi  vuonna  201 1 
pitkään  pelialalla  pitkään  työskennelei- 
den  veteraanien  toimesta.  Yritys  toimii 
työntekijälähtöisesti,  eikä  firmassa  ole 
hierarkioita.  Teknologiatestien  jälkeen 
yrityksen  ensimmäiseksi  päätuotteeksi 
muodostui  Tiny  Troopers  (201 2),  jonka 
jälkeen  Kukouri  on  pyrkinut  tekemään 
yhden  Troopers-pelin  vuodessa.  Pelejä 
tehdään  Unity-pelimoottorilla,  mutta 
esimerkiksi  äänityöskentely,  mark¬ 
kinointiapu  ja  mainosgrafiikkaa  on 
hankittu  ulkopuolelta.  Kukourin  pelejä 
on  julkaistu  mobiililaitteiden  ja  Steamin 
lisäksi  myös  esimerkiksi  Samsungin 
älytelevisioille  ja  PlayStation-pelikon- 
soleille. 

Kukourin  toimitusjohtaja  Soares 
kertoo,  että  osaavalla  tiimillä  tuotannot 
pystytään  tekemään  normaalia  pienem¬ 
mällä  porukalla  ja  nopeammin.  Lisäksi 
toinen  aloittavalle  yritykselle  epäta¬ 
vallista  oli  syvä  yhteistyö  Chillingo-jul- 
kaisijan  kanssa.  Sen  myötä  uusi  studio 
sai  poikkeuksellisen  paljon  näkyvyyttä, 
ja  esikoispeli  löysi  laajan  asiakaskun¬ 
nan.  Soares  kokee  tämän  startuppien 
merkittäväksi  ongelmaksi:  asiakkaiden 
tavoittaminen  on  kallistunut  viimeisen 
viiden  vuoden  aikana  merkittävästi 
erityisesti  mobiililaitemarkkinoilla. 


Supercell  on  hionut  mikromaksujen  ja  pelisi- 
sällön  tasapainon  huippuunsa.  Se  näkyy  fir¬ 
man  tuloksessa. 


arvo  lasketaan  miljardeissa.  Supercell 
ja  King  ovat  tällä  hetkellä  isoimmat 
toimijat,  jotka  ovat  onnistuneet  monis¬ 
tamaan  konseptin  saatuaan  sen  kerran 
jollain  tuotteellaan  toimimaan. 

Tämän  lisäksi  perinteinen  lisälevy¬ 
jen  ja  DLC:n  myynti  sekä  pelinsisäiset 
mainokset,  kuten  Niken  kengät  ur¬ 
heilupeleissä,  ovat  tapa  kerätä  rahaa. 
Erityisesti  pelinsisäinen  mainosmyyn- 
ti,  mobiilipelien  markkinointirinkejä 
lukuun  ottamatta,  on  vielä  konsepti, 
joka  ei  ole  oikein  lähtenyt  isolla  vaih¬ 
teella  käyntiin,  vaikka  siitä  on  povattu 
seuraavaa  isoa  juttua  pelialan  rahoi¬ 
tukselle. 

Käytännössä  tämä  tarkoittaisi  sitä, 
että  pelin  mainostauluille  ilmestyisi 
oikeita  pikaruokaketjujen  tai  auto- 
markettien  mainoksia.  Tosin  kon¬ 
septin  isoja  ongelmia  markkinoinnin 
näkökulmasta  ovat  assosiaatio  sekä 
näkyvyyden  varmistaminen.  Offline- 
pelaajalle  ei  syötetä  mainoksia  vaikka 
kuinka  haluttaisiin,  eikä  vaippamainos 
ammuskelupelin  taustagrafiikkana  ke¬ 
rää  ainakaan  hyvän  maun  raadilta  ap¬ 
lodeja,  kuten  ei  myöskään  aikuisviih- 
depalvelun  juliste  lapsille  suunnatussa 
sisällössä. 

Pelistudion  rahoittaessa  ensimmäis¬ 
tä  peliään  kannattaa  ymmärtää,  että 
rahoittavia  tahoja  on  Suomessa  tarjol¬ 
la  suhteellisen  laajasti.  Omarahoitus 
on  tietysti  aina  optio,  mutta  mikäli 
tili  ei  pullistele  rahasta  tai  palkkatyön 
työnantaja  ei  lämpene  idealle  erilli¬ 
sestä  sivutoimesta,  voi  vaikkapa  ottaa 
yhteyttä  lähimpään  TE- toimistoon  ja 
käydä  kysymässä,  onko  mahdollista 
saada  starttirahaa.  Myös  TEKESiltä  on 
ollut  mahdollisuus  saada  rahoitusta  ja 
erilaiset  ekosysteemi-  ja  työkalutuotta- 
jat  tarjoavat  omia  rahoituskanaviaan, 
kuten  aiemmin  esimerkiksi  Microsoft 
AppCampus-ohjelmallaan.  Kaikesta 
tästä  huolimatta  raha  ei  kasva  puissa, 
ja  pelien  on  lopulta  pystyttävä  tuotta¬ 
maan  rahaa,  mutta  alkuun  pääsemi¬ 
seen  on  olemassa  erilaisia  väyliä. 

Tuen  muodot 

Samaan  aikaan,  kun  jokaisessa  suoma¬ 
laisessa  kaupungissa  kasataan  pelialan 
yrityshautomoja  ja  jokainen  yliopis¬ 
to  sekä  ammattikorkeakoulu  lisäävät 
ohjelmiinsa  pelintekoa,  olisi  hyvä  py¬ 
sähtyä  miettimään,  mitä  oikeastaan 
halutaan.  Tosiasiahan  on,  että  yksityis¬ 
yrittäjäksi  ryhtyvä  opiskelija  nauttii 


taloudellista  tukea  lähinnä  seurustelu- 
kumppaninsa  lompakosta. 

Rahoituslaitoksetkaan  eivät  juu¬ 
ri  lämpene  pelialan  yrittäjille  ilman 
massiivisia  riskejä  kuten  asunnon  lait¬ 
tamista  lainan  pantiksi.  Käytännössä 
useimmat  aloittavat  startupit  toimivat 
mallilla,  jossa  jokainen  työntekijä  on 
kuukausipalkatta  uurastava  osakas. 
Rahaa  hankitaan  tekemällä  asiakas- 
projekteja,  kuten  vaikkapa  mainos- 
pelejä  muiden  verkkopalveluihin,  tai 
kertakorvauksella  uurastavina  kooda- 
reina  pelitaloille,  joilla  on  varaa  ostaa 
ulkopuolisia  keikkalaisia.  Vähät  irto- 
rahat  käytetään  pakollisiin  hankin¬ 
toihin  kuten  ohjelmistolisensseihin  ja 
peliin  tarvittaviin  komponentteihin, 
mainostamiseen,  messutapahtumissa 
esiintymiseen  -  taikka  lainataan  eniten 
tarvitseville  osakkaille  ehdottomien 
laskujen  maksamiseen. 

Tämän  lisäksi  arkirealismia  on  myös 
se,  että  kaikki  pelialan  startupit  eivät 
voi  olla  seuraava  Supercell.  Peliala  seu¬ 
raa  tässä  hyvin  läheisesti  musiikkiteol¬ 
lisuutta,  sillä  kaikki  eivät  vain  voi  olla 
hittejä  yhtäaikaisesti,  eikä  seuraavaa 
Abbaa  tai  Roxettea  tehdä  mistä  tahan¬ 
sa  poppoosta  ainoastaan  lukion  mu¬ 
siikinopetusta  lisäämällä.  Itse  asiassa 
tuuliset  olosuhteet,  jatkuvat  työpaikan 
vaihdot,  toiminnan  syystä  tai  toisesta 
lopettavat  pelistudiot,  tulevat  ja  mene¬ 
vät  some-trendifirmat  sekä  vaatimus 
tehdä  pitkää  päivää  huonolla  korva¬ 
uksella,  ovat  normaalia  arkea.  Mutta 
sitten  kun  breikki  vihdoinkin  tulee,  se 
varmaankin  on  sen  arvoista? 

Jos  onnistuu  breikkaamaan,  tulojen 
määrä  kasvaa  kymmenen  potensseissa. 
Vuonna  2014  Suomessa  eniten  palkka¬ 
tuloa  tienannut  henkilö  oli  Supercellin 
pelisuunnittelija,  jolle  verottajan  mu¬ 
kaan  maksettiin  reilut  kuusi  miljoo¬ 
naa  euroa  vuosipalkkaa.  Kunnon  hitin 
sattuessa  kohdalle  ei  siis  tarvitse  vält¬ 
tämättä  olla  edes  osakas  päästäkseen 
nauttimaan  muhkeasta  tilipussista. 
Tarvitaan  kuitenkin  oikea  tuote,  oikea 
alusta,  oikeanlainen  käyttöliittymä,  so¬ 
pivat  in-app -ostokset,  sopiva  kohina 
sosiaalisessa  mediassa  ja  mikä  tärkein¬ 
tä,  sopiva  määrä  tuuria. 

Esimerkiksi  Electronic  Arts  veti 
omaa  mobiilimyynnin  kuvainnollista 
moottorisahaansa  käyntiin  useam¬ 
man  vuoden  ajan,  vaikka  toiminnan 
takana  oli  kaikki  se  raha,  mainostila  ja 
resurssit,  jotka  projektiin  vaivauduttiin 


30  5KRDLLI  2016.1 


heittämään.  Lisäksi  kannattaa  pitää 
mielessä,  että  Roviokin  julkaisi  ennen 
ensimmäistä  Angry  Birds  -peliään  vii¬ 
sikymmentä  muuta  tuotetta.  Jos  omis¬ 
tit  kymmenen  vuotta  sitten  Nokia- 
puhelimen,  olet  luultavasti  tietämättäsi 
omistanut  yhden  tai  useamman  Rovi¬ 
on  pelin  jo  vuosia  ennen  ensimmäisiä 
vihaisia  lintuja. 

Olisi  siis  naiivia  väittää,  että  panosta¬ 
malla  kaikki  tietotekniikan  koulutusre- 
surssit  pelialan  startuppeihin  saataisiin 
luotua  menestystavaraa  liukuhihnalta. 
Pelialan  muuttuminen  vakavasti  otet¬ 
tavaksi  uravaihtoehdoksi  on  jo  eräällä 
tavalla  tehnyt  Nokiat.  Ala  on  tehnyt 
tietotekniikasta  uudestaan  nuorempaa 
polvea  kiinnostavan  aiheen  rikkomal¬ 
la  illuusion  ikkunattomassa  kellarissa 
työskentelevistä  koodareista. 

Pelituotteiden  ostajista  lähes  puolet 
on  naisia,  ja  keskimääräisen  pelaajan 
ikä  alkaa  olla  lähempänä  neljääkym- 
mentäviittä  kuin  kahdeksaatoista. 
Tämän  lisäksi  joka  kolmas  peleistä 
kiinnostunut  ja  rahaa  sen  tuotteisiin 
käyttävä  henkilö  pitää  pelaamista 
myös  lempiharrastuksenaan  samaan 
aikaan,  kun  markettien  leluhyllyt  täyt¬ 
tyvät  peliaiheisilla  oheistuotteilla. 

Pelintekijät  ovat  uuden  sukupolven 
rokkitähtiä.  Pelejä  tekemällä  voi  sekä 
pitää  hauskaa  että  luoda  jotain  sellais¬ 
ta,  josta  saattaa  ponnahtaa  maailman¬ 
maineeseen. 

Sitä  paitsi  pelin  tekeminen  on  mo¬ 
nelle  elinikäisen  unelman  toteuttamis¬ 
ta.  Voisiko  mikään  olla  enää  elämässä 
mahtavampaa? 


Kirjoitus  pohjautuu  Lappeenrannan 
teknillisen  yliopiston  tutkijoiden  Jussi 
Kasurisen  ja  Erno  Vanhalan  tutkimuksiin 
suomalaisten  peliyritysten  organisaa¬ 
tiorakenteista,  työtavoista,  kulttuureista 
ja  kasvusta.  Vanhala  kirjoitti  aiheesta 
väitöskirjansa  "The  role  of  business 
model  in  computer  game  develop- 
ment  organizations",  ja  Kasurinen  on 
toiminut  muun  muassa  asiantuntija¬ 
na  Kaakkois-Suomessa  toimineessa 
LevelUp-peliyrityshautomossa.  Molem¬ 
mat  ovat  opetuksessaan  tuoneet  esille 
pelien  tekemistä. 

Richard  Kicker  -pelin  kuvat  ovat 
Kasurisen  kursseilla  käytettyjä  esi- 
merkkipelejä,  joilla  esitellään,  miten  eri 
perusteknologiat  toimivat. 


Helsinkiläinen  Tree  Men  Games  on  taivaltanut  jo  pitkän  matkan  startup-polulla.  Kolmikon  jul¬ 
kaisema  mobiilipeli  Pako  on  saanut  maailmanlaajuista  suitsutusta  ja  oli  ehdolla  vuoden  2015 
parhaaksi  kotimaiseksi  mobiilipeliksi.  Studio  on  kuitenkin  pysytellyt  alkuperäiskokoonpanos- 
saan  kasvuräjähdyksen  sijaan. 


4  * 


Angry  Birds  ei  ollut  oikotie  onneen.  Rovio  teki  yli  50  peliä  ennen  kuin  hittisuoni  pulppusi. 


Richard  Kicker  -demopelin  konseptigrafiikkaa,  jäätikkö. 

Kirjaesittely 


Tee  se  itse 
-tietokone 


The  Elements  of  Computing 
Systems  -kirjassa  rakenne¬ 
taan  ihan  oma  tietokone ,  ei 
kuitenkaan  valmiista  kompo¬ 
nenteista  vaan  alusta  saakka, 
bittien  ja  porttien  tasolta. 
Teksti:  Asser  Lähdemäki 
Kuvat:  Noam  Nisän,  Shimon 
Schocken 


Noam  Nisän  ja  Shimon 
Schocken  ovat  kir¬ 
joittaneet  kirjan  kun¬ 
nianhimoinen  tavoi¬ 
te  mielessään:  antaa 
kokonaiskuva  tietokonej  är j  estelmien 
toiminnasta.  Ydinajatuksena  on  oppia 
tekemällä:  rakennetaan  tietokonejär¬ 
jestelmä  aloittaen  NAND-logiikkapor- 
teista  edeten  aina  sovellustasolle  asti. 
Välissä  luodaan  tietokoneen  suoritin, 
joka  toteuttaa  kirjaa  varten  suunni¬ 
tellun  Hack-esimerkkiarkkitehtuurin. 
Lisäksi  tutustutaan  oheislaitteiden  oh¬ 
jaamiseen  ja  ohjelmoidaan  kääntäjä 
Jack-esimerkkioliokielelle. 

Kirja  koostuu  johdannosta  ja  13 
luvusta,  joihin  sisältyy  12  projektia. 
Liitteenä  on  ohjeet  kirjassa  käytettyyn 
raudankuvauskieleen  (hardware  de- 
scription  language,  HDL)  ja  testiskrip- 
teihin. 

Jokainen  luku  on  jaettu  loogisiin 
osiin  seuraavasti:  Alussa  esitellään 
aiheen  taustaa  ja  määritellään  toteu¬ 
tettavan  tietokonejärjestelmän  osan 
toiminta.  Sen  jälkeen  pohditaan  to- 
teutusteknisiä  asioita  ja  otetaan  nä¬ 
kökulmaa  siihen,  miten  toteutukset 
poikkeavat  käytännön  järjestelmistä. 
Viimeiseksi  annetaan  projektin  kuvaus 
ja  ohjeita  muun  muassa  testaamiseen. 


Logiikkaa,  rautaa  ja  koodia 

Kirja  aloittaa  kertomalla  tietokone¬ 
järjestelmän  rautapuolen  toteuttami¬ 
sesta.  Tämä  osa  kirjasta  sopii  hyvin 
myös  sellaisille  lukijoille,  joille  aihe  ei 


The  Elements  of  Computing  Systems 


Building  a  Modern  Computer 

from  First  Principles  Nand  to  Tetris  Companion 


load 


L 


Data  Memory 

in 

0 

ie 

RAM 

(16K) 

QUl 

IS3H 

f  w 

16 

address 

153&J 

Screen 
m  emo  ry  map 

(ÖK) 

/  * 

15 

24575 

24576 

Keyboard 
memory  map 

_ h _ 

O 

Serefcrt 


Key  L  u  är  li 


Chip  Naine  : 

Memory 

//  Complete  memory  address  space 

I  liput  s  i 

in[ 1 G  ]  r 

//  What  to  write 

load  r 

//  Write-enable  bit 

address [ IS  J 

//  Where  to  write 

Output i 

out [16) 

//  Memory  vaLue  at  the  given  address 

Funetien : 

1 .  out < t ) = Memory [ addr  e ss{t)](t) 

2.  If  load<t- 

1}  then  Memory [ address ( t-1 )] J t ) -in ( t-1 ) 

(t  is  the  current  time  unitP  or  cycle ) 

Comment : 

Access  to  any 

address >24 576  (OxGGQOJ  is  in vai id. 

Access  to  any 

address  in  the  range  16334-24575 

( 0x4 0 0 Q - 0 xSFFF )  results  in  accessing  the  scieen 

memory  map,  Access  to  address  24576  {OxGOGÖJ  results 

in  acce ssing 

the  keyboard  memory  map.  The  behavior 

in  the se  address es  is  described  in  the  Screen  and 

Keyboard  chip 

spec i f ie  at ion  s . 

Esimerkki  toteutettavan  komponentin  määritelmästä. 

Itse  "koodattu"  tietokone  suorittaa  ohjelmaa  simulaattorissa. 


ole  ennestään  tuttu.  Logiikan  perustai¬ 
dot  riittävät.  Oman  tietokoneen  rauta 
toteutetaan  virtuaalisesti,  avoimella 
GNU  GPL  -lisensoidulla  ohjelmistol¬ 
la,  joka  on  vapaasti  ladattavissa  kirjan 
kotisivuilta. 

Aivan  ensimmäisenä  käydään  läpi 
NAND-logiikkaportti  ja  mietitään, 
miten  siitä  voidaan  muodostaa  muita 
logiikkapiirejä.  Seuraavaksi  raken¬ 
netaan  koneen  aritmeettiset  kompo¬ 
nentit  eli  yhteen-  ja  vähennyslaskussa 
käytettävät  piirit.  Lisäksi  rakennetaan 
suorittimen  toiminnan  ydin,  aritmeet- 
tis-looginen  yksikkö  (ALU). 

Peruspiirien  jälkeen  siirrytään  tilan 
säilyttävään  ja  kellotettuun  logiikkaan, 
toisin  sanoen  opetetaan  tietokone 
muistamaan  asioita  ja  laitetaan  sen  sy¬ 
dän  sykkimään.  Rautaosion  loppupuo¬ 
lella  esitellään  Hack- arkkitehtuurin 
konekieli  ja  kootaan  edellisten  kappa¬ 
leiden  asiat  yhteen.  Koonnin  pohjalta 
rakennetaan  toimiva  suoritin,  jolla  voi 
ajaa  konekielisiä  ohjelmia. 

Kirjan  puolivälin  jälkeen  otetaan 
askelia  kohti  ylempiä  abstraktiotasoja. 
Tässä  osassa  kirjaa  oletetaan,  että  lu¬ 
kija  osaa  jotakin  korkeamman  tason 
ohjelmointikieltä,  jolla  projektit  toteu¬ 
tetaan. 

Matka  kohti  sovellusohjelmia  aloite¬ 
taan  miettimällä  assemblerin  toteutus¬ 
ta.  Seuraavaksi  määritellään  oliokieli 
Jack  ja  toteutetaan  kaksiosainen  kään¬ 
täjä.  Kääntäjän  ensimmäinen  osa  luo 
välikielisen  käännöksen  niin  sanotuksi 
tavukoodiksi.  Toinen  osa,  virtuaali¬ 
kone,  tuottaa  tavukoodin  perusteella 
assembly-kieltä. 

Viimeiseksi  kirjassa  käsitellään  käyt¬ 
töjärjestelmiä  ja  suunnitellaan  Jack- 
kielen  standardikirjaston  toteutus.  Se 
tarjoaa  muun  muassa  tuen  kerto-  ja 
jakolaskuun,  neliöjuuren  laskemiseen, 
syötteen  lukemiseen  ja  näytölle  piirtä¬ 
miseen. 

Yksinkertaista,  käytäntöä 
unohtamatta 

Kirjan  tekijöiden  suunnittelema  Hack- 
suoritin  voi  tuntua  keinotekoiselta, 
mutta  se  on  silti  täysiverinen  yleistie¬ 
tokone  ja  myös  toteutettavissa  oikealla 
raudalla.  Toteutus  on  olemassa  esimer¬ 
kiksi  ohjelmoitavalle  logiikka-alustalle. 

Käytetyt  toteutustekniikat  myös 
muistuttavat  läheisesti  käytännön  tek¬ 
niikoita  ideologialtaan  ja  syntaksiltaan. 
Esimerkiksi  mikropiirien  suunnitte¬ 


lussa  hyödynnetään  usein  raudanku- 
vauskieliä,  ja  välikieliset  kääntäjät  ovat 
arkipäivää.  Myös  ohjelmointikielten 
syntaksin  tulkitsemisen  tekniikat  käy¬ 
dään  läpi. 

Projektit  ovat  sopivan  pieniä  paloja 
kerralla  ymmärrettäväksi,  ja  ne  etene¬ 
vät  loogisesti.  Kirjan  modulaarisuu¬ 
den  ansiosta  projektit  voi  kuitenkin 
toteuttaa  haluamassaan  järjestyksessä 
ja  käyttää  kirjan  sivuilta  ladattavia  val¬ 
miiksi  toteutettuja  osia  testauksessa. 

Kirjan  anti 

Kirja  mainostaa  sopivansa  niin  tieto¬ 
tekniikan  alempaa  korkeakoulututkin¬ 
toa  aloittaville  kuin  itseopiskelijoille 


ja  peruskoulun  päättäneille.  Kirjan 
projektien  parissa  työskentely  auttaa 
ymmärtämään  tietokonej  ärj  estelmien 
toimintaa  syvällisesti  ja  antaa  myös 
onnistumisen  iloa.  Toisaalta  pelkäs¬ 
tään  lukemallakin  saa  asiasta  hyvän 
kokonaiskuvan. 

Esitetty  kokonaisuus  on  mielestäni 
tarkoitettu  rungoksi,  johon  voi  liittää 
uutta  ja  yksityiskohtaisempaa  tietoa. 
Kirjassa  käytetään  vanhaa  sanontaa 
”nähdä  metsä  puilta”.  Vertausta  jat¬ 
kaen,  metsään  istutetut  puut  kasvavat 
luonnollisesti  osaksi  metsää.  Suosite¬ 
len  kaikille,  jotka  haluavat  ymmärtää 
paremmin  yhtä  ihmiskunnan  hienoin¬ 
ta  keksintöä.  & 


Opiskelumateriaalia  netissä 

Kirjan  kotisivuilta  on  ladattavissa  hyödyllistä  materiaalia,  kuten  aikataulun  kurssimuo¬ 
toiseen  opiskeluun.  Tekijöiltä  voi  myös  pyytää  sähköpostitse  Nand2Tetris  Instructor 
Resources  Packin,  mikäli  intoutuu  tarjoamaan  kurssin  jossakin. 

Vuoden  2015  keväästä  myös  internet-kurssialusta  Courserassa  on  tarjottu  kirjaan 
pohjautuvaa  ilmaista  kurssia.  Kotisivuilla  on  vielä  keskustelupalsta  tukea  varten,  mikäli 
itseopiskelijalle  tulee  ylitsepääsemätön  este  vastaan. 

•  nand2tetris.org  -  Kirjan  kotisivu,  josta  voi  ladata  projekteissa  tarvittavat  ohjelmistot  ja 
ensimmäiset  kuusi  lukua  kirjasta. 

•  nand2tetris-questions-and-answers-forum.32033.n3.nabble.com/-Kirjan  keskustelu¬ 
palsta. 

•  https://www.youtube.com/watch?v=LGkkyKZVzug  -  Hack  ALU  Minecraftissa  toteutet¬ 
tuna. 

•  https://www.youtube.com/watch?v=UHty1  KKjaZw  -  Hack-alusta  toteuttuna  ohjelmoi¬ 
tavalla  logiikalla  (Field-Programmable  Gate  Array,  FPGA). 

•  https://www.coursera.org/course/nand2tetris1  -  Kurssi  Courserassa. 

Olsenia 


Kuvitellaan ,  että  haluat  suunnitella  tietokoneen,  joka  on  läpikotaisin  erilainen  kuin  yksikään 
aiempi.  Onnistuisiko  se? 


Teksti:  Ville-Matias  Heikkilä 

Kuvat:  Mitol  Meerna,  Ville-Matias  Heikkilä,  VVikimedia  Commons  -käyttäjät  Daderot,  Shieldforyoureyes, 
Jitze  Couperus,  Rama,  Rainer  Lehrig,  D-Wave  Systems,  Andrei  Kulikov 


Pyydä  tietotekniikkaa 
tuntematonta  kaveriasi 
kuvittelemaan,  millaisia 
tietokoneita  avaruuden 
muukalaiset  käyttäisivät. 
Todennäköisesti  kuvitelman  pohjana 
olisi  hänelle  tutuin  tietokonetyyppi, 
vaikkapa  Windowsia  ajava  PC,  jota 
olisi  muutettu  hieman  oudomman 
näköiseksi.  Elokuvissa  ja  tv- sarjoissa 
jäädään  yleensä  tälle  tasolle:  graafises¬ 
sa  käyttöliittymässä  voi  olla  tuttujen 
kirjainten  tilalla  hassut  vänkyrät  ja 
nelikulmioiden  tilalla  kolmiot,  mutta 
graafisen  käyttöliittymän  ideaa  ei  tule 
kukaan  kyseenalaistaneeksi. 

Asiantuntija,  joka  tuntee  monia  eri- 
tyyppisiä  tietokoneita  eri  aikakausilta, 
pystyy  paljon  valistuneempaan  arva¬ 
ukseen,  mutta  hänkin  saattaa  juuttua 
kiinni  kyseenalaistamattomiin  itses¬ 
täänselvyyksiin.  Tietokonemaailma  on 
nimittäin  täynnä  vakiintuneita  teknisiä 
ratkaisuja,  joiden  vakiintuneisuus  ei 
suinkaan  tarkoita,  että  ne  olisivat  ai¬ 
noita  oikeita. 


Ulkoinen  olemus 

Ulkoisesti  erinäköisiä  tietokoneita 
on  helppo  kuvitella.  Periaatteessa  mi¬ 
kään  ei  rajoita  sitä,  miltä  tietokone  voi 
näyttää.  Tämän  todetakseen  ei  tarvitse 
edes  mennä  mielikuvitusmaailmoihin. 
Sulautettuja  järjestelmiä  kun  on  nyky¬ 
ään  lähes  kaikkialla  pienistä  arkiesi- 
neistä  isoihin  rakennuskomplekseihin. 


Kunhan  nanotekniikka  kehittyy,  tieto¬ 
tekniikan  ei  tarvitse  olla  edes  olomuo¬ 
doltaan  kiinteää,  vaan  jokainen  epä¬ 
määräinen  kaasupilvikin  saattaa  olla 
tietokone. 

Jos  konetta  on  kuitenkin  tarkoitus 
pystyä  käyttämään  tehokkaasti,  on 
joko  koneen  tai  siihen  liitetyn  pääte¬ 
laitteen  ulkomuodolle  hyvä  asettaa  joi- 


Directory 
rwxr-xr-x  4,096 
root  root 
2816-02-19  28:35:03 

dev 

Zoomaavia  käyttöliittymiä  pidetään  usein  outoina.  Sellainen  on  esimerkiksi  Eagle  Mode  -tie- 
dostonhallintaohjelmassa. 


initramfs-linux-fallback. img 


rx-  r—  r—  18.59169» 
root  root 
2016-02  19  20:35:18' 


syslinux 

Directory  £T1 
rxxr-xr-x  4096  t  t 
root  root  F*  \ 
2016-02-19  20:36:08-  : 


initramfs-linux. img 


rx-  r—  r—  3565407 
root  root 
2016-02-19  20:35:12 


vmlinuz-linux 


2016-02- 

takin  reunaehtoja.  Useimmat  ihmiset 
tarkastelevat  maailmaa  ensisijaisesti 
silmillä  ja  vaikuttavat  siihen  käsillä, 
joten  tietokoneissa  on  ollut  sen  mu¬ 
kaisesti  näyttöruutuja,  vilkkuvaloja, 
kytkinpaneeleita,  paperille  tulostavia 
kirjoittimia,  virtuaalisilmikoita  ja  eri¬ 
laisia  osoitinlaitteita.  Toimivia  vaihto¬ 
ehtoja  näille  on  melko  helppo  kuvitel¬ 
la,  vaikka  pitäydyttäviinkin  pelkissä 
silmissä  ja  käsissä.  Kaasupilvikoneen 
nanopartikkelitkin  voisivat  tuottaa 
näkyviä  kuvioita  ja  havainnoida  käyt¬ 
täjän  liikkeitä. 

Kun  olemassa  olevia  käyttöliitty¬ 
miä  tutkitaan  syöttö-  ja  tulostustasoa 
syvemmältä,  voi  suurimman  osan 
niistä  luokitella  joko  kädenjatkeiksi 
tai  kielellisiksi.  Kädenjatkemallissa 
manipuloidaan  koneen  sisäisiä  olioita 
jotakuinkin  suoraan.  Välissä  voi  tosin 
olla  jonkinlainen  liikuteltava  kohdis¬ 
tin  tai  muu  virtuaalihahmo.  Kielelliset 
käyttöliittymät  puolestaan  perustuvat 
esimerkiksi  komentotulkkeihin  tai 
koneen  esittämiin  kysymyssarjoihin. 
Merkittäviä  välimuotojakin  tosin  on, 
esimerkiksi  vi- sukuiset  tekstieditorit 
tai  Sierran  vanhat  seikkailupelit. 

Kokonaan  jaottelun  ulkopuolelle 
voisi  mennä  vaikkapa  järjestelmä,  jos¬ 
sa  kone  oppii  toimimaan  käyttäjänsä 
antaman  esimerkin  mukaan  esimer¬ 
kiksi  neuroverkon  ohjaamana.  Tämä 
on  suunta,  johon  peruskäyttäjien  oh¬ 
jelmistot  ovat  muutenkin  hiljalleen 
menossa;  jo  nyt  ne  arvailevat  jonkin 
verran  käyttäjän  aikeita.  Toisaalta  jaot¬ 
telusta  putoaa  myös  esimerkiksi  Pure 
Data  -ohjelmointiympäristö,  jonka 
rakenteet  eivät  perustu  kieleen  vaan 
palikoiden  graafiseen  kytkemiseen 
toisiinsa. 

Tulevaisuuden  tietokoneille  on 


yleensä  kuviteltu  vallitsevan  käyttöliit- 
tymäfilo sofian  äärimmilleen  kehitetty 
muoto.  Komentorivin  valtakaudella 
oltiin  varmoja,  että  tulevaisuudessa 
ihmisen  ja  koneen  vuorovaikutus  ta¬ 
pahtuisi  luonnollisella  kielellä,  joka 
voisi  olla  vaikkapa  puhuttua.  Nykyisin 
saatetaan  sen  sijaan  unelmoida  käyttö¬ 
liittymistä,  joissa  olioita  voi  muovailla 
käsillään  entistä  monipuolisemmin  tai 
joissa  kone  arvaa  entistä  älykkääm¬ 
min,  mitä  käyttäjä  yrittää  milloinkin 
tehdä.  Jos  siis  käyttöliittymästään  ha¬ 
luaa  varmuudella  täysin  erilaisen,  kan¬ 
nattaa  huomata  tällaiset  trendit. 

Kuoren  ja  ytimen  suhde 

Tavallisen  käyttäjän  käsitys  siitä,  kuin¬ 
ka  kone  toimii  sisäisesti,  perustuu 
käyttöliittymän  toimintaan.  Toisinaan 
pinta  onnistuu  kuvaamaan  sisuksia 
hyvin,  kun  taas  joskus  käyttöliittymä 
on  suorastaan  kulissi,  joka  varjelee 
käyttäjää  käyttöjärjestelmältä.  Esimer¬ 
kiksi  älypuhelimet  häivyttävät  usein 
käyttäjiltään  koko  tiedostojärjestel¬ 
män  hakemistohierarkioineen,  vaik¬ 
ka  niiden  käyttöjärjestelmät  olisivat 
Unix-pohjaisina  hyvinkin  hakemisto - 
puukeskeisiä. 

Hyvän  harhakuvan  täysin  uudella 
tavoin  toimivasta  tietokoneesta  saa  siis 
luotua  toteuttamalla  käyttöliittymän, 
joka  hämää  käyttäjää  eri  tavoin  kuin  ai¬ 
kaisemmat.  Mutta  entäpä,  jos  ei  haluta 
huijata?  Tällöin  käyttöjärjestelmän  ja 
käyttöliittymän  on  toimittava  samassa 
käsitemaailmassa.  Näin  on  esimerkiksi 
alkuperäisissä  Macintosheissa. 

Klassisen  Mac  OS:n  tiedostonhal- 
linnassa  kuvakkeet  ja  levyllä  olevat 
tiedostot  vastaavat  toisiaan  yksi  yh¬ 
teen.  Tiedoston  graafiselle  sijainnille 
on  tiedostojärjestelmässä  omat  kentät 


samoin  kuin  tiedostotyypille,  joka  siis 
ei  missään  nimessä  ole  osa  tiedoston- 
nimeä.  Myös  tiedoston  rakenne  on 
poikkeuksellinen.  Siinä  missä  Unix- 
tyyppiset  tiedostot  pelkistyvät  tavu- 
jonoiksi,  klassisen  Macin  tiedostot 
ovat  kaksihaaraisia:  datahaara  sisältää 
perusdatan,  kun  taas  resurssihaaraan 
tallennetaan  kuvakkeiden  kaltaiset 
oheissälät. 

Macintoshin  suunnittelijat  kyseen¬ 
alaistivat  ahkerasti  vanhaa  maailmaa. 
Heille  esimerkiksi  tekstipäätepohjai- 
nen  komentorivi  oli  jäänne  vanhan¬ 
aikaisesta  ajattelusta,  joten  sellaista 
ei  ollut  tarjolla  edes  ohjelmistonke- 
hittäjille.  Macintosh  Programmers 
Workshopin  (MPW)  komentotulkkia 
käytetään  työarkilta  (worksheet),  jota 
voi  muokata  vapaasti  tekstitiedoston 
tapaan  mutta  jossa  enterin  painallus 
suorittaa  kohdistimen  kohdalla  olevan 
komennon. 

MPW:n  kieli  muistuttaa  Unixin 
komentotulkkeja.  Peruskäyttäjien 
skriptikielet,  kuten  Hypertalk  ja  App- 
lescript,  pyrittiin  sen  sijaan  saamaan 
mahdollisimman  luonnollisen  kielen 
kaltaisiksi.  Eräässä  vaiheessa  tavoittee¬ 
na  oli,  että  Applescriptiä  pystyisi  luke¬ 
maan  ja  kirjoittamaan  samalla  kielellä 
kuin  millä  muukin  käyttöliittymä  on. 
Jos  ajatus  olisi  elänyt  pitempään,  oli¬ 
sivat  suomalaisetkin  ehkä  päässeet  ko¬ 
mentamaan  Mäkkejään  tyyliin  ”käske 
sovellusta  ’Microsoft  Word’  lopetta¬ 
maan”. 

Mac-maailman  erilaisuudella  oli 
monia  vaikutuksia.  Macin  käyttäjä 
pystyi  helposti  ymmärtämään  konetta 
ja  sen  virhetilanteita,  mutta  kun  tar¬ 
vittiin  yhteistyötä  muunmerkkisten 
koneiden  kanssa,  törmättiin  oikeaan 
käsittämättömyyksien  ja  yhteensopi- 

Description: 

Add  Alias  to  Apple  Menu  -  This  script  creates  aliases  to  items  and  places  them  in  the 
"Apple  Menu  Items"  folder.  The  items  can  be  specified  by  either  selecting  the  items  in 
the  finder  and  then  running  the  application  (via  the  Apple  menu)  OR  by  dragging  the 

Record  Stop  Run  Check  Syn 

ta> 

on  run 

teli  application  "Finder" 
set  theList  to  selection 
if  (count  itema  in  theList)  =  1  then 

if  claaa  of  item  1  of  theList  is  application  file  then 

if  name  of  (info  for  (theList  83  alias))  is  "Add  Alias  to  Apple  Menu"  then 
set  theList  to  {} 
end  if 
end  if 
end  if 
end  teli 

MakeAppleAliases(theList) 

end  run 

Apple  halusi  saada  skriptien  ohjelmoinnista  -  tai  vaikka  nauhoittami¬ 
sesta  -  mahdollisimman  helppoa  myös  perusjöllille. 


Erään  Mac-tekstitiedoston  sisärakenne  avattuna. Teksti  on  datahaaran 
puolella,  kun  taas  resurssihaaran  puolella  on  grafiikkaakin. 

vuusongelmien  muuriin.  Kun  puoles¬ 
taan  muiden  koneiden  käyttöliittymät 
yrittivät  matkia  Macintoshia,  ilme¬ 
ni  omanlaisiaan  ongelmia:  Amigan 
Workbench  ei  tunnusta  koko  tiedos¬ 
ton  olemassaoloa,  ellei  sen  kaverina 
ole  vastaavaa  .info-tiedostoa,  joka 
sisältää  kuvakkeen  ja  muut  Mac- 
tyyppiset  metatiedot.  Windowsit  ovat 
puolestaan  usein  yrittäneet  pimittää 
tiedostonnimien  loppuosat  käyttäjiltä, 
mikä  on  johtanut  sekaviin  tilanteisiin. 

Nykyään  pimittämistä  harrastaa 
myös  Macintosh  itse.  Unix-pohjainen 
OS  X  nimittäin  vaatii  samanlaista 
kulissia  kuin  Windowskin,  jotta  se 
vaikuttaisi  Macintoshilta.  Aito,  käyt¬ 
töjärjestelmän  ytimeen  asti  ulottunut 
erilaisuus  korvattiin  ”think  different” 
-mainoskampanjoilla,  ja  pitkään  väi¬ 
telty  tekstipäätekin  ilmestyi  sovellus - 
valikkoon. 

Unohdetut  tekoälykoneet 

Alkuperäistä  Macintoshia  voi  pitää 
ideologisena  koneena,  jonka  jokainen 
osa- alue  on  suunniteltu  tukemaan 
helppokäyttöisyyttä  ja  graafisuutta. 
Mutta  se  ei  suinkaan  ole  ainoa  ide¬ 
ologinen  kone.  Joskus  korkean  tason 
suunnittelufilosofia  on  ulottunut  jopa 
konekielitasolle  asti. 

1970-luvun  alkupuolella  MIT:n  te- 
koälytutkijat  tuskastuivat  siihen,  että 
heidän  suosimansa  Lisp-kieli  ei  oi¬ 
kein  taipunut  aikakauden  koneille. 
Päätettiin  suunnitella  työasemakone 
kokonaan  Lispin  lähtökohdista.  Niin 


CADR  oli  ensimmäinen  sarjatuotettu  Lisp- 
kone. 


koneen  suoritin,  käskykanta  kuin 
käyttöjärjestelmäkin  rakentuisivat  täy¬ 
sin  Lispille  ja  sen  filosofialle. 

Jos  tiettyyn  korkean  tason  ohjel¬ 
mointikieleen  perustuva  kone  kuulos¬ 
taa  erikoiselta,  on  hyvä  muistaa,  että 
myös  valtavirtakoneet  on  suunniteltu 
tietyntyyppisille  kielille  ja  ajatteluta¬ 
voille.  Jos  Lisp-koneet  olisivat  olleet 
alusta  asti  valtavirtaa,  saatettaisiin 
meille  tuttuja  koneita  kutsua  C-  tai 
Fortran-koneiksi. 

Lisp-koneen  toiminnassa  suurin 
ero  valtavirtakoneisiin  nähden  on  se, 
että  sen  data  on  alas  asti  tyypitettyä. 
Jokaiseen  muistissa  olevaan  binäärisa- 
naan  kuuluu  aina  muutama  bitti,  joilla 
merkitään,  onko  kyse  esimerkiksi  yk¬ 
sinäisestä  luvusta  vai  listaosoittimesta 
ja  mistä  listan  seuraava  alkio  saattaisi 
löytyä.  Varsinaisen  laskennan  rinnalla 
suoritetaan  jatkuvasti  omalla  piiristöl- 
lään  tyyppitarkistusta,  joka  Fortran- 
koneiden  kääntäjäpohjaisissakin  Lisp- 
toteutuksissa  vei  suurimman  osan 
laskenta-ajasta. 

Nykyisin  Lisp-koneet  ovat  varsin 
tuntematon  tietokonehistorian  sivu¬ 
juonne,  mutta  niiden  tulevaisuuteen 
uskottiin  kovasti  vielä  1980-luvulla. 
Lispiä  pidettiin  vahvana  ja  ilmaisu¬ 
voimaisena  kielenä  niin  tulevaisuu¬ 
den  tekoälysovelluksiin  kuin  kaikkeen 
muuhunkin.  Koneita  valmisti  kau¬ 
pallisesti  Symbolics-niminen  yhtiö, 
ja  niiden  Genera-käyttöjärjestelmä 
lainasi  paljon  edistyksellisiä  ideoita 
Xeroxin  graafisesta  Aito-työasemasta. 
Nyt  Symbolics  on  ollut  konkurssissa  jo 
20  vuotta,  ja  konetyyppi  on  unohdet¬ 
tu  voittajien  historiankirjoituksesta. 
Ehkä  näkyvin  Lisp -koneiden  perintö 
nykymaailmassa  on  Emacs -tekstiedi¬ 
tori. 

Lisp-koneet  olivat  vielä  aika  maan¬ 
läheisiä  ja  tavallisia  verrattuna  Japa¬ 


nin  kauppa-  ja  teollisuusministeriön, 
vuonna  1982  aloittamaan  ”  Viidennen 
sukupolven  tietokonehankkeeseen”, 
englanninkieliseltä  lyhenteeltään 
FGCS.  Hankkeen  piti  mullistaa  koko 
tietokonemaailma  ja  laittaa  monet  tie¬ 
tojenkäsittelyn  perusoletukset  täysin 
uusiksi.  Laskenta  olisi  ollut  tekoälypai- 
notteista  tietämyksenkäsittelyä,  jonka 
perustana  oli  massiivisesti  rinnakkais- 
tettu  logiikkaohjelmointi  ja  äidinkie¬ 
lenä”  Prolog.  Prolog  vaihdettiin  kui¬ 
tenkin  projektin  aikana  KL  1 -nimiseen 
logiikkaohj  elmointikieleen. 

Kymmenen  vuoden  kehitystyön  jäl¬ 
keen  valmistui  lopulta  viisi  erilaista 
PIM-konetta  (Parallel  Inference  Ma¬ 
chine),  jotka  pystyivät  enimmillään 
muutamaan  sataan  miljoonaan  loogi¬ 
seen  päättelyyn  sekunnissa.  Yhdysval¬ 
loissa  samaan  aikaan  toiminut  Thin- 
king  Machines  oli  puolestaan  luopunut 
tekoälykeskeisyydestä  jo  paljon  aiem¬ 
min,  ja  sen  Connection  Machine  -su¬ 
pertietokoneita  käytettiin  enimmäk¬ 
seen  tavanomaisina  supertietokoneina. 


Symbolicsin  Lisp-koneen  Space  Cadet  -näppäimistö:  jotain  tuttua,  jotain  outoa. 

töisempiin  tehtäviin  ja  keskussuoritti- 
men  ruokkimiseen  käytettiin  erillisiä 
apusuorittimia  ja  edustakoneita. 

Edes  vilkkuvalokonsolien  kulta- 
aikana  Cray  ei  laittanut  koneisiinsa 
sellaista,  sillä  sen  käyttöhän  olisi  vaati¬ 
nut  suorittimen  pysäyttelyä.  Sen  sijaan 
esimerkiksi  CDC-6600:n  konsolilla  oli 
kaksi  pyöreää  vektorikuvaputkea,  joille 
apusuorittimet  ajoivat  hallintakäyttö¬ 
liittymää.  Aikalaiset  varmasti  pitivät 
konetta  hirviömäisenä:  operaattorit 
eivät  päässeet  hallitsemaan  elektroni- 
aivoa  suoraan,  vaan  heidän  oli  keskus¬ 
teltava  mulkosilmäisen  välittäjäkoneen 
kanssa. 

Cray  suhtautui  yleensäkin  nihkeästi 
ratkaisuihin,  jotka  olisivat  helpottaneet 
käyttäjän  elämää  koneen  suoritusky¬ 
vyn  kustannuksella.  Hyvä  esimerkki 
on  näennäismuisti:  jos  ohjelmoija  ei 
pääse  ja  joudu  itse  päättämään,  mikä 
osa  datasta  on  milloinkin  keskusmuis¬ 
tissa  ja  mikä  massamuistissa,  ei  kone 
yksinkertaisesti  voi  toimia  tehokkaasti. 
Mikroprosessoreiden  käyttöön  Cray 
sentään  taipui  1990-luvulla  Alpha- 
suoritinten  myötä. 

Laskentatapojen  moninaisuus 

Crayn  60-  ja  70-luvun  koneissa  kes¬ 
keisenä  ideana  oli  yksisäikeisen  pe- 
räkkäiskoodin  suorittaminen  rajoite¬ 
tusti  rinnakkaistaen  -  kuten  on  myös 
useimmissa  nykyisissä  suorittimissa. 
Kehitys  olisi  kuitenkin  voinut  edetä 
toisinkin. 

Brittiläinen  INMOS  kehitti  1980-lu- 
vulla  Transputer- suorittimia,  jotka  on 
suunniteltu  kytkeytymään  nopeilla 
linkeillä  toisiin  Transputereihin.  Jos 
Transputerit  olisivat  yleistyneet,  olisi 
kuluttajatieto  tekniikassa  ehkä  päästy 
kilpailemaan  suoritinytimien  määrällä 
jo  10-20  vuotta  aiemmin,  ja  perusoh- 
jelmointi  olisi  alkanut  saada  rinnak¬ 
kaista  ulottuvuutta  jo  tuolloin.  Trans- 
putereita  kuitenkin  käytettiin  lähinnä 
sulautetuissa  järjestelmissä,  ja  ainoaksi 
merkittäväksi  Transputer-yleistietoko  - 
neeksi  jäi  Atarin  flopannut  Transputer 
Workstation.  ATW:hen  voi  asentaa 
enimmillään  13  kappaletta  20  mega¬ 
hertsin  T800-Transputereita. 

Nykyisin  Transputer-unelmasta  on 
tullut  totta:  tavallisissakin  tietokoneis¬ 
sa  on  paitsi  useita  rinnakkaisia  suori- 
tinytimiä,  myös  grafiikkasuorittimia, 
jotka  sopivat  erityisen  hyvin  rinnak¬ 
kaislaskentaan.  Eikä  tämä  varmasti- 


60-luvun  CDC-6600-supertietokone  ohjauspöytineen. 


Cray-1  vuodelta  1976.  Koneen  erikoisen  muotoilun  lähtökohtana  ei  ole  estetiikka  vaan  kompo¬ 
nenttien  välimatkojen  ja  lämmönvaihdon  optimointi. 


Crayn 

numeronmurskaushirviöt 

Kun  puhutaan  tietokoneista,  jotka  tin¬ 
kimättömästi  ilmentävät  tiettyä  filoso¬ 
fiaa  ja  näkemystä  jokaisella  tasollaan, 
ei  kannata  unohtaa  Seymour  Crayta. 
60-luvulta  90-luvulle  supertietokonei¬ 
ta  suunnitellut  Cray  lähti  joka  kerta 
suunnittelemaan  konetta,  joka  mur- 
kaisi  numeroita  nopeammin  kuin  yksi¬ 
kään  aiempi,  ja  kaikki,  mikä  ei  tukenut 
tätä  päämäärää,  pääsi  kyseenalaistetta¬ 
vaksi.  Hyvin  usein  Crayn  tiimi  myös 
onnistui  tavoitteessaan. 

Ensimmäinen  Crayn  supertietokone 
oli  vuonna  1965  valmistunut  CDC- 
6600.  Aikana,  jolloin  valtaosa  tieto¬ 
koneista  ajoi  ohjelmaa  selkeän  peräk¬ 
käisissä  askelissa,  6600:n  60-bittinen 


keskussuoritin  jakoi  yksinkertaisia  las- 
kentakäskyjään  suoritettaviksi  useille 
rinnakkaisille  laskentayksiköille.  Muut 
koneet  suosivat  CISC-ajattelua,  jossa 
yksittäisessä  käskyssä  oli  paljon  ilmai¬ 
suvoimaa,  mutta  CDC-6600:n  käsky- 
kanta  oli  RISC  -  parikymmentä  vuotta 
ennen  kuin  koko  termi  edes  keksittiin. 
Freonijäähdytteisen  laitteiston  huip¬ 
punopeus  oli  noin  kolme  miljoonaa 
liukulukulaskua  sekunnissa. 

Tietyt  periaatteet  toistuivat  Crayn 
suunnitelmissa  vuosikymmenestä 
toiseen.  Eräs  oli  se,  ettei  odottelu  ole 
numeronmurskausraudan  arvolle  so¬ 
pivaa,  oli  se  sitten  massamuistin,  käyt¬ 
täjän  tai  syöttö-  ja  tulostuslaitteiden 
odottelua.  Keskussuoritin  piti  pitää 
jatkuvasti  työllistettynä,  joten  vähäpä- 

Saksalaisen  Parsytecin  Megaframe-työase- 
maan  mahtui  enimmillään  kymmenen  Tran- 
sputer-suoritinta. 


D-Waven  128-kubittinen  kvanttilaskentapiiri. 


kaan  jää  tähän.  On  nimittäin  odotetta¬ 
vissa,  että  tulevaisuudessa  tietokoneet 
täyttyvät  vielä  paljon  oudommista  las¬ 
kentayksiköistä.  Näitä  ovat  esimerkik¬ 
si  ohjelmoitavat  logiikkapiirit  (FPGA 
ja  rDPA),  neurolaskentayksiköt  ja 
kvanttisuorittimet. 

Ohjelmoitavan  logiikan  voi  mieltää 
mikropiireiksi,  joiden  sisukset  ovat 
sähköisesti  vaihdettavissa.  Tällaisia 
piirejä  on  toistaiseksi  käytetty  lähinnä 
korvaamaan  ASICeja  eli  sovelluskoh¬ 
taisia  mikropiirejä,  joiden  valmistami¬ 
nen  pienellä  volyymillä  on  kallista. 

Ohjelmoitavasta  logiikasta  on  kui¬ 
tenkin  enempäänkin.  Se  nimittäin 
mahdollistaa  ns.  rekonfiguroitavan 
laskennan  (reconfigurable  compu- 
ting),  jossa  laitteisto  muuttuu  lennos¬ 
sa  sopivammaksi  kulloinkin  käsillä 
olevalle  tehtävälle.  Eräs  mahdollinen 
rekonfiguroitavan  laskennan  malli  on 
Rainer  Hartensteinin  Xputer.  Harten- 
stein  on  kutsunut  rekonfiguroitavia 
koneita  myös  antikoneiksi  (”anti-ma- 
chine”)  vittauksena  siihen,  että  niiden 
”koneisto”  ei  ole  rakenteeltaan  pysyvä. 

Neurolaskentayksiköt  on  tarkoitettu 


alustaksi  ei-biologisille  neuroverkoille. 
Neuroverkkojen  vahvuutena  on  se,  et¬ 
tei  niitä  tarvitse  perinteisessä  mielessä 
ohjelmoida  vaan  niiden  logiikan  muo¬ 
dostava  painokerroinverkosto  raken¬ 
tuu  automaattisesti.  Näin  ne  soveltuvat 
hyvin  esimerkiksi  konenäköön,  jota 
on  vaikea  tyydyttävästi  pilkkoa  ihmis- 
ohjelmoijan  käsittämiin  moduuleihin. 
Joidenkin  vuosikymmenten  päästä 
jopa  ihmismieliä  saatetaan  kopioida 
aivoista  neurolaskentapiirien  ajettavik¬ 
si. 

Kvanttilaskenta  perustuu  siihen,  että 
sopivasti  rakennettu  tietokone  pystyy 
olemaan  kvanttimekaanisessa  super¬ 
positiossa  eli  useissa  tiloissa  samaan 
aikaan.  Koneen  voi  yksinkertaistaen 
kuvitella  laskevan  eri  asioita  eri  rin- 
nakkaistodellisuuksissa:  jos  koneen 
kvanttibiteistä  vaikkapa  8  on  superpo¬ 
sitiossa,  rinnakkaistuu  laskenta  kaik¬ 
kiaan  256  eri  todellisuuteen.  Kvantti- 
laskenta  sopii  etenkin  tehtäviin,  joissa 
on  löydettävä  oikea  ratkaisu  valtavasta 
mahdollisuusavaruudesta.  Kanadalai¬ 
nen  D-Wave  esitteli  ensimmäisen  toi¬ 
mivan  kvanttitietokoneen  joulukuussa 
2015. 

Ykkösen  ja  nollan 
tuolle  puolen 

Transputerit  jäivät  RISCien  ja  risciy- 
tettyjen  CISCien  varjoon  ehkä  siksi, 
että  ne  vaativat  liian  suuria  ajattelu-  ja 
ohjelmointitavan  muutoksia.  Valtavir- 
tatietotekniikassa  kun  uudet  paradig¬ 
mat  hyväksytään  lähinnä  silloin,  kun 
ne  saadaan  alistettua  perinteiselle  ajat¬ 
telutavalle.  Vaikka  kone  olisi  täynnä 
kuinka  monimuotoista  laskentalogiik¬ 
kaa,  halutaan  sitä  hallitsemaan  tuttu 


ja  turvallinen  peräkkäissuoritin,  joka 
ajaa  perinteistä  käyttöjärjestelmää. 
Nykyaikaisessa  perus-PC:ssä  grafiik- 
kasuorittimella  on  paikkansa  omassa 
karsinassaan,  mutta  grafiikkasuoritti- 
men  hallitsema  kone  olisi  täysin  har¬ 
haoppinen. 

Kun  monenkirjavaa  joukkoa  puhu¬ 
tellaan  ylhäältä  päin,  tuppaa  käytetty 
kieli  noudattamaan  valtakulttuurin 
ihanteita.  Esimerkiksi  sellaiset  grafiik- 
kasuoritinpohj aisen  rinnakkaislasken¬ 
nan  ohjelmointikielet  kuin  GLSL  ja 
OpenCL  ovat  hyvin  lähellä  perinteistä 
C-kieltä.  Ei  siis  kannata  odottaa,  että 
tulevaisuuden  hyperlaskenta  johdat¬ 
taisi  meidät  kyseenalaistamaan  sellai¬ 
sia  tietojenkäsittelyn  sitkeitä  itsestään¬ 
selvyyksiä  kuin  vaikkapa  binäärisyyttä. 

Tietokoneet  käyttivät  jo  1950-luvulla 
enimmäkseen  kolmea  eri  lukujärjestel¬ 
mää:  binäärisiä  kokonaislukuja,  binää¬ 
risiä  liukulukuja  ja  binäärikoodattuja 
desimaalilukuja.  Moskovan  yliopistos¬ 
sa  oltiin  kuitenkin  vakuuttuneita  tasa¬ 
painotetun  trinäärijärjestelmän  eduis¬ 
ta,  ja  ideaa  kokeiltiin  siellä  niin  vuonna 
1958  valmistuneessa  Setun-koneessa 
kuin  sen  seuraajassa,  Setun-70:ssä. 

Siinä  missä  binäärijärjestelmä  poh¬ 
jautuu  ykköseen  ja  nollaan,  tasapaino¬ 
tettu  trinääri  ottaa  mukaan  kolmannen 
numeron,  miinus  ykkösen.  Etuna  on 
esimerkiksi  se,  ettei  negatiivisia  luku¬ 
ja  tarvitse  koskaan  käsitellä  eri  tavoin 
kuin  positiivisia  ja  myös  pyöristys-  ja 
kertolaskupiirit  saa  yksinkertaisem¬ 
miksi.  Setun  saatiinkin  pidettyä  hyvin 
eleganttina  ja  yksinkertaisena,  ja  sitä 
tultiin  ihailemaan  kapitalistimaista  asti. 
Setunit  jäivät  kuitenkin  ainoiksi  kos¬ 
kaan  rakennetuiksi  trinäärikoneiksi, 


Setun-trinäärikoneen  ohjauspöytä  ja  muuta  laitteistoa. 

Qalb  on  arabialainen  Lisp-variantti.  Kielen  kehittänyt  Ramsey  Nasser  halusi  tutkia  kirjoitusjär¬ 
jestelmän  vaikutusta  ohjelmointikokemukseen  ja  on  tehnyt  muutamista  ohjelmista  jopa  kalli- 
grafiateoksia. 


vaikka  idea  palaakin  tutkimusartikke- 
leihin  aina  muutaman  vuoden  välein. 

Perinteinen  Aristoteleen  logiik¬ 
ka,  johon  myös  digitaalitekniikassa 
käytetty  Boolen  algebra  perustuu,  on 
kaksiarvoista:  väite  voi  olla  vain  tosi 
tai  epätosi.  Kaksiarvologiikka  ei  siis 
pärjää  kovin  hyvin  esimerkiksi  tunte¬ 
mattomien,  ristiriitojen  tai  sekä-että- 
tilanteiden  kanssa.  Jos  trinäärikoneet 
ja  niille  luontevat  ohjelmointitekniikat 
olisivat  yleistyneet,  olisivat  ohjelmat¬ 
kin  ehkä  keskimäärin  poikkeussietoi- 
sempia. 

Tekniikan  luonne 
kumpuaa  kulttuurista 

Binäärilogiikan  voittokulun  voi  aja¬ 
tella  kuvastavan  kulttuurimme  sisäis¬ 
tä  binäärisyyttä:  ”Jos  et  ole  meidän 
puolellamme,  olet  meitä  vastaan.” 
Eurooppalaiset  kielet  ilmaisevat  joko- 
tai-asetelmia  huomattavasti  selkeäm¬ 
min  kuin  monimutkaisempia  suhtei¬ 
ta,  joten  meille  oli  luontevaa  kehittää 
Aristoteleen  logiikka,  Boolen  algebra 
ja  binäärikoneet.  Jos  tietotekniikka 
sen  sijaan  olisi  vaikkapa  eteläame- 
rikkalaisten  aimaroiden  kehittämää, 
saattaisi  se  hyvinkin  olla  trinääristä  — 
heidän  kielensä  kun  tarjoaa  paremmat 
rakennuspalikat  kolmiarvologiikalle. 

Jo  pelkkä  kieli  on  siis  saattanut  vai¬ 
kuttaa  tietotekniikan  kehitykseen  pe¬ 
rustavanlaatuisesti.  Meidän  on  vain 
vaikea  huomata  tätä,  koska  englan¬ 
nin  kielen  asema  on  ollut  siinä  niin 
vallitseva.  Valtaosa  ohjelmointikie¬ 
listä  -  jopa  niistä,  joiden  avainsanat 
ovat  jollain  muulla  kielellä  -  perustuu 
englannin  kielen  rakenteeseen.  Oh¬ 
jelmointikielten  sanat  eivät  taivu,  ja 


sanojen  suhteet  toisiinsa  kuvataan  tiu¬ 
kalla  sanajärjestyksellä. 

Suomeen  perustuvia  ohjelmointi¬ 
kieliä  on  ainakin  yksi:  liki  unohdet¬ 
tu  80-luvun  opetuskieli  Sampo.  Sen 
avainsanastoon  kuuluu  esimerkiksi  si¬ 
japäätteitä.  Läpikotaisin  suomen  kielen 
lähtökohdista  rakennettu  ohjelmoin¬ 
tikieli  saattaisi  siis  hyvinkin  käyttää 
lauseenosien  suhteiden  ilmaisemiseen 
ensisijaisesti  taivutusta  ja  vasta  sen  jäl¬ 
keen  sanajärjestystä.  Taipuvien  sanojen 
käyttö  ohjelmointikielessä  on  kuiten¬ 
kin  nykyisellään  niin  outo  idea,  etteivät 
edes  esoteeristen  ohjelmointikielten 
harrastajat  ole  juuri  pohtineet  sitä. 

Erilaisten  kulttuuripiirteiden  vaiku¬ 
tusta  tietojenkäsittelyyn  voi  selvitellä 
myös  vaikkapa  repimällä  niitä  auki 
postmodernismin  hengessä.  Hierark¬ 
kiset  tietorakenteet  voivat  hyvin  olla 
heijastusta  kulttuurimme  läpitunke¬ 
vasta  hierarkia- ajattelusta,  mustien 
laatikoiden  ylikorostunut  asema  puo¬ 
lestaan  oire  teollisen  yhteiskunnan 
vieraannuttavuudesta.  Vaikka  peruste¬ 
luja  pitäisikin  kaukaahaettuina,  pystyy 
tämäntyyppisillä  ajatusleikeillä  löytä¬ 
mään  tekniikasta  ja  ajattelusta  kyseen¬ 
alaistettavia  piirteitä  ja  etsimään  niille 
mielenkiintoisia  vaihtoehtoja. 

Tietojenkäsittelytieteilijä  Ari  Schle- 
singer  esitti  pari  vuotta  sitten  ajatuksen 
feministisestä  ohjelmointikielestä,  joka 
olisi  rakennettu  kokonaan  feministi¬ 
sistä  lähtökohdista  -  ohjelmointipa- 


radigmoista  ja  logiikkajärjestelmistä 
lähtien.  Perinteisen  kaksiarvologiikan 
tilalla  olisi  kvanttifysiikkainspiroitunut 
parakonsistentti  logiikka,  ja  olio-ohjel¬ 
moinnin  sijaan  suosittaisiin  vähemmän 
normatiivista  abstrahointityyliä.  Idean 
konkreettisempia  jatkokehitelmiä  odo¬ 
tellaan  edelleen  mielenkiinnolla. 

Visiota  kasaan 

Tässä  artikkelissa  käsiteltyjen  ideoiden 
pohjalta  saisi  varmasti  suunniteltua  jo 
aika  erikoisia  koneita.  Miten  olisi  vaik¬ 
kapa  temppeliä  muistuttava  kone,  jota 
ohjataan  tekemällä  sen  sisällä  erilaisia 
rituaaleja?  Entäpä  kone,  jonka  loogiset 
perusteet,  laskentaparadigmat,  ohjel¬ 
mointikielet  ja  ohjelmat  perustuisivat 
kaikki  sykliselle  ajattelulle  perinteisen 
länsimaisen  lineaarisuuden  sijaan? 
Tämäntyyppisiä  ideoita  on  mukava 
pyöritellä  mielessään,  ja  ne  toimivat 
näköaloja  avartavina  ajatusleikkeinä, 
vaikkei  niitä  yleensä  kannattaisikaan 
ruveta  konkreettisesti  toteuttamaan. 

Perustavanlaatuisesti  erilaiset  tekni¬ 
set  ideat  voivat  vaatia  jopa  vuosikym¬ 
menten  hauduttelua  ja  työstämistä.  Ja¬ 
panin  tekoälykoneita  kehitettiin  isoilla 
tutkijaryhmillä  kymmenen  vuotta. 
Rekonfiguroitavaa  tietotekniikkaa  ei 
puolestaan  vieläkään  oikein  ole  tarjol¬ 
la  parinkymmenen  vuoden  tutkimus¬ 
työstä  huolimatta.  Jos  siis  lähtee  kehit¬ 
telemään  jotain  täysin  uutta,  kannattaa 
oikeasti  uskoa  visioonsa  sen  verran, 
että  on  valmis  heittäytymään  ikuisuus - 
projektiin. 

Tietokoneista  on  vuosikymmenten 
mittaan  tullut  aina  vain  yhdenmukai¬ 
sempia.  Pintapuolisista  eroista  huoli¬ 
matta  valtaosan  sisuksista  löytyy  enää 
vain  muutamaa  erilaista  suoritinarkki- 
tehtuuria  tai  käyttöjärjestelmää,  jotka 
tuputtavat  käyttäjilleen  aika  samanta¬ 
paisia  filosofioita:  paljon  tuotteistet¬ 
tuja  mustia  laatikoita,  syviä  teollisten 
moduulien  hierarkioita,  käyttäjän  var¬ 
jelemista  tekniikan  ymmärtämiseltä. 
Kysyntää  siis  varmasti  olisi  täysin  toi¬ 
senlaisista  lähtökohdista  kehitetyille 
tietokoneille  -  joten  siitä  vain  suunnit¬ 
teluprojektia  käyntiin!  & 

Pelejä  tuunaamassa,  osa  2 

Sosiaalinen  sisältövallankumous 

Omien  kenttien  ja  sisällön  tekeminen  peleihin  on  ollut  tärkeä  osa  pelaamisen  historiaa  aivan 
alkuvuosista  saakka.  Skrollin  edellisessä  numerossa  perehdyimme  tee-se-itse-pelaamisen  var¬ 
haisempaan  historiaan.  Nyt  tarina  etenee  nykyaikaan. 

Teksti:  Jukka  O.  Kauppinen 

Kuvat:  Jukka  O.  Kauppinen,  VVikimedia  Commons,  Mobygames,  pelitalot 


Tietokonepelien  tee-se- 
itse-askartelun  historia 
on  pitkä,  värikäs  ja  vä¬ 
lillä  jopa  äimistyttävä. 
Jotkut  pelintekijät  loivat 
teoksiinsa  kenttä-  ja  joskus  jopa  gra¬ 
fiikkaeditoreja  jo  1980-luvun  alussa. 
Joissakin  peleissä  pelaajien  luoma  si¬ 
sältö  kasvoi  niin  tärkeäksi  osaksi  pelin 
vetovoimaa,  että  fanikentistä  koostet¬ 
tiin  jopa  kaupallisia  julkaisuja. 

Id  Softwaren  räiskintäpelit  puoles¬ 
taan  räjäyttivät  modaamisen  ja  pelin 
virittelyn  aivan  uudelle  tasolle.  Enää 
ei  välttämättä  tehty  pelkästään  kenttiä, 
vaan  pelaajat  puukottivat  myös  gra¬ 
fiikkaa,  ääniä  ja  jopa  pelimekaniikkaa. 
Joskus  pelit  muuntuivat  niin  täysin, 
että  niistä  tuli  aivan  oma  teoksensa, 
joka  saattoi  päätyä  kauppojenkin  hyl¬ 
lyille. 

Internet  on  kuitenkin  kenties  se 
kaikkein  merkittävin  sykäys  tee-se- 
itse -kulttuurin  kasvulle.  Ennen  omat 
luomukset  saattoivat  jäädä  tekijän 
pöytälaatikkoon.  Suuri  osa  syntyneistä 


kentistä  ja  virityksistä  levisi  vain  kä¬ 
destä  käteen.  Modeemit  ja  BBS-purkit 
toivat  jo  vähän  kansainvälistymisen 
makua,  mutta  internetin  yleistyminen 
90-luvun  puolivälin  jälkeen  mahdollis¬ 
ti  yhtäkkiä  luomusten  leviämisen  ihan 
minne  vain. 

Alkuvuosina  verkko  sivustot  ja 
FTP-saitit  kokosivat  faniluomuksia  ja 
tarjosivat  niitä  kenen  tahansa  ladatta¬ 
vaksi.  Tekijät  lähettivät  luomuksiaan 
suosituimmille  sakeille,  ja  joillakin  oli 
jopa  ihan  väkeä,  joka  etsi  maailmalta 
pelisisältöjä  saitille  lisättäväksi.  Joille¬ 
kin  kelpasi  ihan  kaikki.  Jotkut  tutkivat 
tarjotut  tiedostot  ja  jopa  saattoivat  ar¬ 
vostella  niitä. 

Internet  olikin  enemmän  kuin  pelk¬ 
kä  fanikenttien  jakelumuoto.  Se  toi  pe¬ 
rustavanlaatuisia  muutoksia  koko  itse 
tekemisen  kulttuuriin  ja  mahdollisti 
suurten  tekijäyhteisöjen  synnyn,  loi 
alustan  vinkkien  ja  neuvojen  kyselyyn 
ja  jakamiseen  ja  mihin  vain. 

Kun  aikaa  kului  tarpeeksi,  tee-se- 
itseismi  löysi  tiensä  myös  pelien  uu¬ 


meniin.  Sillä  tapahtui  niinä  päivinä, 
että  enää  ei  tarvittukaan  FTP- ohjelmia 
eikä  lisäreitä  kokoavia  verkkopalvelu¬ 
ja.  Pelit  olivat  tulleet,  jos  eivät  tietoisik¬ 
si,  niin  ainakin  fiksuiksi.  Niissä  saattoi 
olla  pelin  ja  kenttäeditorien  lisäksi 
myös  sisäänrakennetut  työkalut  luo¬ 
musten  jakamiseksi  muille  pelaajille  - 
ja  toisten  luomusten  lataamiselle. 

Miten  näin  oivalliseen  tilanteeseen 
on  päädytty?  Mennäänpä  takaisin  vuo¬ 
teen  2000. 

Millenniumin  kellot  lyövät 

Vuosituhannen  vaihteen  jälkeen  pe- 
liaskartelu  siirtyi  tietyssä  mielessä  ai¬ 
van  uudelle  vaihteelle.  Miksikö?  No. 
Jos  vaikka  Quaket  ja  Half-Life  (1998). 
Counter-Strike  (2000)  ja  Team  Fortress 
(1999).  Kaksi  peliä,  kaksi  modia.  Tai 
Total  Conversionia.  Niiden  merkitys 
koko  näpertely-  ja  modausskenelle 
on  valtaisa,  ja  peliriemua  riitti  sitäkin 
enemmän.  Mitä  riemukkaammaksi 
pelaaminen  muuttui,  sitä  mielipuo- 
lisemmiksi  superhittien  innoittama 

QuakenTeam  Fortress  oli  niin  suosittu  modi,  että  Valve  osti  sen  omaksi.  Tänään  se 
on  yksi  Steam-palvelun  kestohiteistä. 


Myös  Counter-Strike  syntyi  modista.  Sittemmin  modipelin 
ympärille  on  kasvanut  valtava  tuunaus-  ja  rakentelu  kulttuuri. 


käyttäjässäkö  muuttui. 

Vaikka  Quakeissa  tai  Half-Lifessä  ei 
ollutkaan  sisältöeditoreja,  rakensivat 
pelaajat  niiden  ympärille  käsittämättö¬ 
män  modikulttuurin,  joka  ruokki  itse 
itseään.  Missä  pelialakaan  olisi  tänään, 
jos  kolmen  kaverin  tiimi  ei  olisi  teh¬ 
nyt  Quakeen  moninpelattavaa  Team 
Fortress  -tiimipelimuunnosta?  Sen  ym¬ 
pärille  kasvoi  niin  valtava  skene,  ja  se 
innoitti  niin  monia  uusia  modeja,  että 
Valve  palkkasi  kaverit  tekemään  mo¬ 
dista  ensin  uutta  versiota  Half-Lifen 
pelimoottorille,  sitten  itsenäistä  TF- 
peliä.  Nykyään  Team  Fortress  2  on  yksi 
netin  kestosuosikeista  ja  lisäksi  ihan 
hillittömän  hyvä  lanipeli. 

Counter-Strikesta  puhumattakaan. 
Modi  tuli  1999,  sitten  Valve  osti  sen 
tekijöineen,  ja  loppu  on  niin  nettipeli¬ 
en,  räiskintäpelien  kuin  e-sportsin  his¬ 
toriaa.  Sen  synnyttämä  modiskene  on 
niin  valtaisa  ja  käsittämätön,  että  turha 
yrittääkään  laskea  tuotosten  määrää. 
Syntyihän  siinä  sivussa  jokunen  ko¬ 
hukin  terroristien  harjoittelupelistä  ja 
koulukentistä,  mutta  no,  niitä  nyt  ei 
voi  estää. 

Voitaneen  sanoa,  että  kartantekijöil¬ 
le  ja  näpertelijöille  Half-Lifen  kesto - 
suosio  on  tarjonnut  90-luvun  Doom-  ja 
Quake- manian  kaltaisen  alustan,  joka 
antaa  antamistaan. 

Vaan  eipä  ollut  Half-Life  ainoa  räis¬ 
kintäpeli,  joka  tarjosi  alustan  tee- 
se-itse-maakareille.  Jos  se  huolehti 
mainstream-puolesta,  niin  Bohemia 
Interactiven  Operation  Flashpoint 
(2001)  suuntasi  väkevästi  realististen 
sotaräiskintöjen  maailmaan.  Ällis¬ 
tyttävä  taktinen  räiskintäpeli  sisälsi 
työkalun,  jolla  sotaisaan  maailmaan 
pystyi  luomaan  uusia  tehtäviä.  Aikalai- 
sekseen  fiksu  editori  mahdollisti  pelin 
muokkaamisen  ja  esimerkiksi  toisen 


maailmansodan  aikaisille  taisteluken¬ 
tille  sijoittuvien  taistelujen  luomisen. 
Se  olikin  pelaajakansan  mieleen,  eten¬ 
kin  siksi,  että  tehtäviä  saattoi  rakentaa 
moninpelimatseihinkin.  Karttoja  ei  to¬ 
sin  voinut  tehdä. 

Flashpointin  virittelystä  tuli  laa¬ 
jennusten  ja  fanien  työkalujen  jäl¬ 
keen  taktiikkasotureiden  mielihupia, 
mitä  Bohemia  ei  ole  unohtanut  myö¬ 
hemminkään.  Flashpoint-  ja  Arma- 
sotapelien  (2007)  sisältötyökalut  ja 
modaustuki  ovatkin  olleet  tärkeä  osa 
tsekkistudion  jatkumoa,  mikä  näkyy 
viimeisimmässäkin  kolmos-Armassa 
(2013).  Vakiotyökalujen  kaveriksi 
julkaistiin  jopa  erillinen  Eden  Editor 
-työkalu,  jota  itseäänkin  voi  modata. 
Yo  dawg,  tiedän  että  tykkäät  modaami- 
sesta,  joten  nyt  voit  modata  modaus- 
ohjelmaa,  ynnää  Bohemia  fiilikset. 

Hattua  täytyy  nostaa  Finnish  De¬ 
fence  Forces  -modin  (2002-2011)  teki- 
jäporukalle.  Kaverit  kun  ovat  tehneet 
Flashpointiin ,  Armaan  ja  Arma  2:ee n 
Torni-modin,  jolla  sotapelin  tantereel¬ 
le  pääsee  jalkamo surina,  panssareilla, 
rynnäkkövaunuilla,  NH90:llä  ja  jopa 
Hornetilla.  Ihan  mielettömän  hieno 
kokonaisuus,  jonka  myötä  pelisarja  on 
sementoinut  itsensä  suomidigisoturei- 
den  sydämiin. 

Ensimmäinen  käyttämäni  kenttä- 

editori  oli  varmastikin  Stunts.  Slicks 
5 N ’  Slidea  taidettiin  aina  pelata  rekis¬ 
teröimättömänä ,  joten  siihen  ei  ratoja 
väännetty  itse.  Myöhemmin  tein  hul¬ 
vattomia  ratoja  Gene  Rallyn  mainiol¬ 
la  rataeditorilla.  Ehdottomasti  eniten 
olen  kuitenkin  tehnyt  sisältöä  Heroes 
of  Might  &  Magic  3:een  ja  Steel  Pant- 
herseihin.  Heroesiin  väänsin  piiitkiä 
ja  eeppisiä  seikkailuja ,  joihin  oli  myös 
kirjoitettu  huomattava  määrä  tausta- 


tarinaa.  Taisi  niitä  pari  kaveria  pelata 
ja  pitivätkin ,  mutta  ne  eivät  olleet  suu¬ 
remmassa  levityksessä.  Steel  Panther- 
seihin  tein  haastavampia  skenaarioita 
ja  moninpelaamiseen  sopivia  karttoja. 
Steelin  ja  Heroesin  editorit  olivat  myös 
suuri  vaikuttaja  siihen ,  että  aloitin  oh- 
jelmointiharrastuksen ,  koska  halusin 
viedä  ideoitani  vielä  pidemmälle.  Sillä 
tiellä  edelleenkin  ollaan. " 

-  Bon  Duc 

Olen  tehnyt  kenttiä  omaksi  huvikseni 

enkä  laittanut  niitä  jakoon.  Yleensä 
olen  tehnyt  omaa  sisältöä  saadakseni  li¬ 
sää  haasteita  tai  monipuolisuutta  mut¬ 
ta  joskus  olen  vain  leikkinyt  pelin  omi¬ 
naisuuksilla.  Erityisesti  strategiapeleissä 
olen  usein  tehnyt  pelistä  hiekkalaatikon 
luomalla  todella  suuria  karttoja.  Tuot- 
teliaisuuteni  on  ajan  kuluessa  laskenut. 
Tämä  lienee  usean  samanaikaisen  pro¬ 
sessin  tulos.  Iän  karttuessa  oma  vaati¬ 
mustasoni  on  kasvanut  ja  peleistä  on 
tullut  monimutkaisempia ,  joten  subjek¬ 
tiivisesti  laadukkaan  sisällön  tekemi¬ 
sestä  on  tullut  työläämpää.  Myös  ohjel¬ 
mointitaitoni  ovat  kehittyneet ,  ja  olen 
suunnannut  luovat  energiani  kokonaan 
uusien  ohjelmien  ja  pelien  tekemiseen. 

Kye:  Sisäänrakennettu  editori.  Tein 
useita  kenttiä ,  jotka  sisälsivät  moni¬ 
mutkaisia  reittejä  ja  interaktioita  pelin 
tarjoamille  lukuisille  liikkuville  objek¬ 
teille.  Osa  oli  tehty  pelkästään  katsot¬ 
tavaksi,  eikä  niissä  ollut  varsinaista 
pelattavaa.  Nämäkin  ovat  jo  kadonneet 
bittitaivaaseen. 

Settlers  II:  Sisäänrakennettu  editori. 
Kohtalaisen  käyttökelpoinen,  mutta  ei 
kyennyt  luomaan  automaattisesti  epä¬ 
tasaista  maanpintaa  tai  muita  satun- 
naispiirteitä,  joten  hyvien  kenttien  teke¬ 
minen  oli  työlästä.  Kartat  pohjautuivat 
korkeuskarttaan,  jonka  perusyksikkö 

Operation  Flashpoint  oli  ensimmäinen  hyperrealistinen  taktinen  räiskintäpeli.  Se  tarjosi  alusta 
lähtien  myös  kattavat  askartelumahdollisuudet. 


oli  kolmio.  Tein  muutaman  kartan  kä¬ 
sin  ja  myöhemmin  kaksikin  versiota 
omasta  satunnaiskarttageneraattorista , 
ensin  Quick  Basicilla  ja  myöhemmin 
C++:lla.  Lähdekoodit  molempiin  ovat 
tallessa.  Generaattori  ei  ollut  täydelli¬ 
nen  vaan  vaati  kartan  lataamisen  pelin 
omaan  editoriin  ja  tallentamisen  ennen 
kuin  sitä  pystyi  pelaamaan.  Tykkäsin 
erityisesti  isoista  kartoista ,  joissa  oli 
paljon  tutkittavaa.  Satunnaisgeneraat¬ 
torilla  pystyi  luomaan  sisältöä ,  jota  en 
ollut  itse  nähnyt.  En  tiedä,  onko  yhtään 
tekemääni  karttaa  tallessa. 

Heroes  of  Might  and  Magic  III:  kart- 
taeditori  toimitettiin  pelin  mukana. 
Laadukkaiden  karttojen  tekeminen  oli 
melko  työlästä,  esimerkiksi  metsiin  tar¬ 
vittavan  objektimäärän  takia.  Samaa 
puuta  monistamalla  metsästä  tuli  tylsä, 
joten  vähän  väliä  piti  vaihtaa  käytettä¬ 
vää  objektia.  Tein  ainakin  yhden  kartan 
valmiiksi  asti  ja  pelasin  sen  läpi  kaveri¬ 
ni  kanssa.  On  viitteitä  siitä,  että  olisin 
aikonut  tehdä  oman  satunnaiskartta¬ 
generaattorin,  mutta  projekti  ei  päässyt 
kunnolla  alkuun. " 

-  TDB 

Operation  Flashpointissa  ja  Arma- 

peleissä  pelasin  joskus  lähes  pelkäs¬ 
tään  itse  tehtyjä  tehtäviä.  Kampanjoi¬ 
den  ja  skenaarioiden  taistelut  olivat 
nääs  liian  pieniä  ja  siistejä. " 

-  Lauri  Virtanen 


Operation  Flashpointissa  tein  useam¬ 
pia  tehtäviä  erityisesti  FDF-modin 
kamoilla.  Omien  skenaarioiden  tekemi¬ 
nen  kiinnosti,  mutta  kunnon  toiminnal¬ 
lisuus  olisi  vaatinut  skriptausta.  Useim¬ 
miten  vain  perseilin  editorissa.  Paras 
juttu  oli,  kun  yritti  hyppiä  moottori¬ 
pyörällä  mahdollisimman  pitkälle  sekä 
kun  yritti  hypätä  rotkojen  yli  eri  kulku¬ 
neuvoilla.  Kova  juttu  oli  jostain  modista 
tullut  jäätävän  buginen  Mustang  Shel- 
by,  joka  kulki  700  km/h.  Mikäli  jostain 
mäestä  hyppäsi  ja  piti  kaasun  pohjassa, 
auto  nousi  loputtomasti  taivaalle. " 

-Z50 

Demoskene  ja  pelinkehitys  alkoi¬ 
vat  kiinnostamaan,  ja  tuli  kokeiltua 
vähän  kaikenlaisia  modaustyökaluja. 
Olen  siis  kokeillut  modata  paljon  pelejä: 
Valven  Source-  ja  ID-pelien  lisäksi  mui¬ 
takin,  kuten  Max  Paynea,  Max  Payne 
2:  ta  ja  The  Elder  Scrollseja,  erityisesti 
Morrowindiä,  mutta  näitä  siis  ulkoisilla 
editoreilla.  Vaikka  nykyään  pääasiassa 
vain  pelaan  ja  teen  pientä  pelikehitystä, 
niin  teen  edelleen  kenttiä  joihinkin  pe¬ 
leihin.  Legend  of  Grimrock  I  &  II  -edi¬ 
toreilla  on  tullut  tehtyä  kenttiä,  tosin 
asenne  on  muuttunut  helpon  internet- 
jakelun  myötä.  Nämä  kentät  on  tarkoi¬ 
tettu  nimenomaan  levitykseen  eikä  vain 
omaksi  huvitukseksi,  kuten  ennen...  Toki 
nykyään  kentän  teko  ja  editorin  rajojen 
hakeminen  on  osa  huvitusta. " 

-  Tommi  Äijälä 


Half-Life  1  ja  Hammer  Editor,  joka 
taisi  silloin  vielä  kulkea  Worldcraft- 
nimellä.  Tuli  tehtyä  oikein  kusinen 
They  Hunger  -imitaatiokampanja, 
joka  oli  lyhyt,  ruma  ja  tylsä.  Pölkkyi- 
siä  maisemia,  järjettömäksi  tesseloituja 
brusheja  sekä  tietenkin  netistä  melko 
suoraan  varastettuja  ,}hienoja,}  kikkoja, 
kuten  paikallinen  sade-efekti.  Kirsikka¬ 
na  kakun  päällä  oli  MS  Paintilla  laadit¬ 
tu  tähtitaivas,  joka  oli  joukko  valkoisia 
pisteitä  mustalla  pohjalla.  Unohtaa  ei 
toki  myöskään  saa  uudelleen  teksturoi- 
tuja  vihollisia,  malligeometrian  pysyes¬ 
sä  samana.  Etenkin  headcr ab -zombi  oli 
kerrassaan  irstaan  näköinen. 

Kaiken  huippuna  kolmas  }}kenttä}} 
onnistui  kaatamaan  koko  pelin  latau- 
duttuaan.  Tällöin  päätin,  ettei  level- 
designerin  ura  ole  minua  varten. " 

-  Kaljugorilla 


STEAM 


Steam  tuli  ja  mullisti 
monta  asiaa 

Jos  mietimme  tämän  vuosituhannen 
merkittävimpiä  pelialan  mullistuksia, 
niin  yhdysvaltalaisen  Valven  julkaise¬ 
ma  Steam- pelikanava  taitaa  olla  hui¬ 
kein.  Steam  julkaistiin  vuonna  2003 
sillä  ajatuksella,  että  pelien  päivityksiin 
tarvittiin  jokin  järkevä  työkalu.  Kilke 
oli  pitkään  buginen  ja  kamala,  mutta 
sitten  Valve  teki  julman  tempaisun: 
Counter-Strike  ja  Half-Life  2  vaativat 
Steamin  niin  asentamista,  päivityksiä 
kuin  pelaamistakin  varten.  Itku  ja  par¬ 
ku  häiritsivät  kuunatsienkin  yöunia, 
mutta  ei  auttanut:  Steam  tuli,  näki  ja 
valloitti. 

Steam  on  vuosien  mittaan  paran¬ 
tunut,  laajentunut  ja  monipuolistu¬ 
nut.  Esimerkiksi  vuonna  2012  esitelty 
Steam  Workshop  -rajapinta  työkalui- 
neen  on  mullistanut  pelien  sisällön- 
luomisen  ja  jakamisen  jokseenkin  täy¬ 
dellisesti. 

Workshop  näet  tarjoaa  pelintekijöil¬ 
le  valmiit  rajapinnat  ja  työkalut,  joiden 
avulla  peleihin  voidaan  istuttaa  pienel¬ 
lä  vaivalla  sisällönjakomekaniikka.  Pe- 

likehittäjän  on  toki  tehtävä  kenttä-  ja 
muut  editorit,  mutta  luotu  sisältö  on 
helppo  lähettää  Steamin  palvelimelle 
ja  sitäkin  helpompi  ladata  omalle  ko¬ 
neelle.  Vain  yksi  hiirenklikkaus,  ja  sii¬ 
nä  se:  sälät  latautuvat  peliisi. 

Vaikka  Steam  onkin  kehittynyt  vuo¬ 
sikymmenen  aikana  moneen  suun¬ 
taan,  on  Workshop  yksi  tärkeimmistä 
lisäyksistä.  Se  on  tehnyt  modien,  kent¬ 
tien,  objektien,  tekstuurien  ja  kaiken 
mahdollisen  sälän  jakamisesta  häm¬ 
mentävän  helppoa  ja  samalla  tavalla 
toimivaa,  oli  peli  sitten  mikä  tahansa. 
Enää  ei  tarvitse  etsiä  modeja  epäi¬ 
lyttäviltä  nettisivuilta,  pelätä  niiden 
mahdollisesti  sisältämiä  viruksia  eikä 
tapella  epämääräisten  ja  bugaavien 
asennusohjelmien  kanssa.  Vain  hiiren¬ 
klikkaus,  yksi  ainoa  hiirenklikkaus. 

Workshopissa  on  myös  pelikohtai- 
set  tsättäilykanavat,  joten  lisukkeiden 
hyvyyksistä  ja  ongelmista  on  helppo 
puhua  tismalleen  oikealla  paikalla,  sen 
sijaan  että  harhautuu  epämääräisille 
fanisivuille  huutelemaan  tyhjille  sei¬ 
nille. 

Konsoleillakin  voi  askarrella 

Pelikonsoleista  ei  helpolla  kuvittelisi 
alustaa  tee-se-itse-harrastajille,  mutta 
kerrankos  sitä  erehtyy!  Ja  ehkä  joku 
yllättyy  siitä,  että  erityisesti  Nintendo 
on  päästänyt  pelaajat  monta  kertaa  it- 
setekemisen  makuun.  Sama  Nintendo, 
joka  samaan  aikaan  suojelee  luomuk¬ 
siaan  äärimustasukkaisesti  eikä  anna 


pelaajayhteisöjen  jäsenten  kaveerata 
toistensa  kanssa  edes  feikkinimillä. 

Mutta  esimerkiksi  Smash  Bros. 
Brawl  -tasoloikassa  (2007)  oli  kunnon 
kenttäeditori,  jolla  pystyi  rakentamaan 
monipuolisia,  monivaiheisia  kilpa- 
kahinointikenttiä.  Kätevimmät  loivat 
sillä  uudelleen  ne  kentät,  joita  sarjan 
edellisestä  pelistä  ei  jatko-osaan  tehty. 

Vielä  siistimmäksi  homman  veti  Su¬ 
per  Mario  Maker  (2015),  joka  on  yhtä 
aikaa  sekä  riemastuttava  tasoloikka 
että  lähes  täydellinen  pelintekopeli. 
Siinä  näet  yhdistetään  yhteen  ja  sa¬ 
maan  peliin  30  vuotta  Marion  histo¬ 
riaa. 

Käytännössä  Maker  sisältää  neljä 
retromariota:  Super  Mario  Bros ,  Su¬ 
per  Mario  Bros  3,  Super  Mario  World 


ja  New  Super  Mario  Bros.  Kaikki  pelit 
ovat  samalla  aihioita,  joiden  runkoon 
pelaajat  voivat  luoda  omia  kenttiään 
ja  pelejään.  Kullakin  Mariolla  on  omat 
uniikit  fysiikkansa  ja  visuaalinen  tyy¬ 
linsä,  joskin  pelien  aineksia  voi  myös 
sekoittaa. 

Tärkeintä  on  kuitenkin  tarjottujen 
työkalujen  erinomaisuus,  jopa  loista¬ 
vuus.  Peliohjaimella  ja  kosketusnäy¬ 
töllä  voi  luoda  huikean  monenlaisia 
ja  laadukkaita  tasoloikintoja,  ja  lop- 
pumetreillä  luomusten  laatu  on  täysin 
itsestäsi  kiinni.  Monesta  ei  ole  Miya- 
motoksi,  mutta  pelin  nettipalvelusta 
löytää  myös  roppakaupalla  huikean 
laadukasta  pelattavaa. 

Tunnetuimpia  tee-se-itseistelyjä  ovat 
brittiläisen  Media  Moleculen  Playsta¬ 
tion  3-  ja  4  -konsoleille  tekemät  Little 
Big  Planetit ,  jotka  ovat  päällisin  puolin 
hirmuisen  söpöjä  tasohyppelyjä.  Sar¬ 
jan  kolme  ydinteosta  ovat  kuitenkin 
samaan  aikaan  jokseenkin  rajattomia 
väsäilysimulaattoreita,  joilla  voi  tehdä 
täysin  käsittämättömiä  juttuja  ihan  si¬ 
säisillä  työkaluilla,  Playstation-ohjai- 
milla. 

Tasoloikkien  lisäksi  työkaluilla  on 
tehty  muun  muassa  räiskintäpelejä, 
autokaahailuja,  taskulaskimia,  mekaa¬ 
nisia  tietokoneita,  lentosimulaattori, 
kauhuseikkailu  ja  vaikka  mitä.  Sekä 
pelaajille  että  rakentelijoille  tarjotaan 
massiiviset  määrät  välineitä  ja  työka¬ 
luja,  ja  pelit  tukevat  esimerkillisesti  si¬ 
sällön  levittämistä  ja  jakamista  verkon 
kautta. 

Media  Moleculen  ainutlaatuinen, 
luomista  ja  leikkimistä  kannustava  ote 
näkyy  myös  firman  tulevassa  pelissä, 
jos  Dreamsiä  nyt  peliksi  uskaltaa  edes 


WORKSHOP 


Etusivu  Keskustelut  Lisätietoja 

Luo,  löydä  ja  lataa  lisäsisältöä  peliisi 

Aloita  selailu  alta  löytääksesi  pelaajien  luomaa  sisältöä  peleihisi.  Kiinnostaako  sisälli 

Selaa  Kaikki  VVorkshopit 


i  luominen?  Klikkaa  tästä  saadaksesi  lisätietoa. 

44  luomusta  24  luomusta 

Näytetään  tulokset  1-8  /  348 


2  luomusta 

2  3  4  5  6  ...  44 


Steam  Workshop  -palvelussa  on  valtavasti  uutta  sisältöä,  modeja  ja  pelisälää,  ilmaiseksi  ja 
yhden  ainoan  hiirenklikkauksen  takana. 


Harva  on  hyvä  pelintekijä,  mutta  Super  Mario  Makerilla  voi  testata  taitojaan  tasoloikkien  suun¬ 
nittelijana. 

Esimerkkejä  Little  Big  Planet  2:lla  tehdyistä 
erilaisista  peleistä. 


kutsua.  Kyllä  siinä  jokin  tarinakin  on 
ja  jotain  epämääräisen  pelättävääkin, 
mutta  PS4:lle  saapuva  luomus  on  en¬ 
nen  kaikkea  ohjelmistolelu,  joka  usut¬ 
taa  olemaan  luova.  Tartu  Move-ohjai- 
miin  tai  padiin,  kaappaa  pelimaailman 
olentoja  ohjattavaksesi  ja  muokkaa 
maailmaa  heidän  ympäriltään  -  tai 
heitä  itseään. 

Teos  on  lähes  surrealistinen  taidep- 
läjäys,  jossa  verkkopelaajat  voivat  tart¬ 
tua  myös  muiden  tekemiin  unimaa¬ 
ilmoihin  ja  muokata  niitä  edelleen. 
Unten  remiksaaminen  etenkin  toisten 
ihmispelaajien  kanssa  luo  hiljalleen 
kudelmaa,  jossa  erilaiset  visuaaliset 
tarinat  kytkeytyvät  suuremmiksi  ko¬ 
kemuksiksi  ja  aivan  omanlaisiksi  pe- 
leikseen. 

Jos  tämä  on  tee-se-itse-pelisisällön 
tulevaisuus,  tahdon  olla  ehdottomasti 
osa  sitä! 

PS3:lla  Little  Big  Planet  iski  aikoi¬ 
naan  kovaa  -  ja  tällä  hetkellä  on  Wii 
U  hankintasuunnitelmissa  lähinnä  Su¬ 
per  Mario  Makerin  ansiosta. " 

-  Santtu  Huotilainen 

Suomessakin  rakennetaan 

Myös  Suomessa  on  panostettu  pelaaji¬ 
en  tekemään  sisältöön.  Kunniaa  kuu¬ 
luu  kaataa  aivan  erityisesti  kahdelle 
pelille  tai  pelisarjalle,  nimittäin  vete- 
raanistudio  Redlynxin  Trialseille  sekä 
Colossal  Orderin  Cities:  Skylinesille. 

Trials- pelisarja  (2000-)  on  ilahdut¬ 
tanut  päristelijöitä  toistakymmentä 
vuotta,  mutta  se  nousi  kunniaan  suun¬ 
nattomaan  Xbox  360:lle  julkaistun 
Trials  HD: n  (2009)  myötä.  Eikä  vain 
siksi,  että  se  oli  loistava  ja  hauska  peli 


Dreams  tekee  pelaajista  nettitaiteilijoita,  jotka  luovat  yhdessä  uusia,  unenomaisia  seikkailu- 
kokemuksia.  Pääosassa  ei  ole  välttämättä  pelaaminen  vaan  yhteisten  unten  ja  taideteosten 
rakentaminen. 


-  ja  huikea  moninpeli.  Tämän  artikke¬ 
lin  valokeilassa  on  ennen  kaikkea  sen 
kenttäeditori.  HD:  ssä  oli  näet  suoma¬ 
laisen  pelihistorian  monipuolisin  ja 
yllättävän  rataeditori,  jolla  oli  väkevää 
potentiaalia  tuoda  peliin  huimasti  lisä¬ 
arvoa. 

HD: n  kentänteko  ja  -jakaminen  osui 
kuitenkin  aikaan,  jolloin  konsolien 
nettipalvelut  olivat  vielä  vaiheessa.  In¬ 
ternet  ja  digitaalinen  jakaminen  olivat 
vuonna  2009  ihan  arkipäivää,  paitsi 
pelikonsolien  rajoitetummassa,  sulje¬ 
tussa  hiekkalaatikossa.  Suljetussa  jär¬ 
jestelmässä  on  näet  suojeltava  käyttäjiä 
toisiltaan,  ja  erilaisten  sisältöeditorien 
mahdollisuuksia  ei  ollut  vielä  nähty 
konsolivalmistajien  päässä.  Niinpä  sen 
enempää  Microsoftin  kuin  Sonynkään 
palveluissa  ei  ollut  minkäänlaista  ark¬ 
kitehtuuria  pelaajien  tekemän  sisällön 
jakamiseen  toisille  pelaajille,  vaan  ne 
oli  rakennettu  yksinomaan  pelitalojen 
luomien  lisärien  jakamiseen. 

Samanlainen  teknis-visionäärinen 
ongelma  muuten  tuli  vastaan  myö¬ 
hemmin,  kun  free  to  play  -tyyppiset 
ilmaispelit  olivat  jo  vakiintuneet  tieto¬ 
koneilla  ja  tableteilla  mutta  konsolival¬ 
mistajien  infrastruktuuri  ei  mahdollis¬ 
tanut  niitä. 

Redlynx  kiersi  ongelman  ovelasti. 
Käyttäjät  eivät  siis  voi  lähettää  teke¬ 
miään  kenttiä  palvelimelle  muiden 
ladattavaksi,  koska  tarvittavaa  infra¬ 
struktuuria  ei  ollut  sen  enempää  kuin 
mekanismeja  kenttien  sisällön  tarkis¬ 
tamiseen.  Mitä  jos  joku  tekee  tuhman 
kentän,  jossa  on  vaikka  penis?  Kun 
kenttiä  ei  voitu  pistää  vapaaseen  ja¬ 
koon,  niin  levitys  hoitui  oman  kaveri- 
listan  jäsenille.  Nettijakelussa  palatuin¬ 
kin  tavallaan  netin  kautta  tapahtuvaan 
kädestä  käteen  -levitykseen,  jossa  omat 
luomukset  siirtyivät  kaverille,  joka  ja¬ 
koi  niitä  omille  kavereilleen,  jotka... 
Hauskana  sivujuonteena  parhaimmat 
kentät  nousivat  näkyviin  paremmin 
Youtubessa,  jossa  niitä  esiteltiin  myös 
Redlynxin  toimesta. 

Seuraavassa  Trialsissa ,  Evolutionissa 
(2012),  nettijakelu  toimi  jo  kunnolla. 
Kentät  pystyi  lähettämään  Evolution 
nettipalveluun  pelin  sisältä,  ja  luo¬ 
muksia  pystyi  selaamaan  monipuoli¬ 
sesti.  Villeimmät  poimittiin  Redlynxin 
omalle  suosituslistalle. 

Evolutionin  ja  uusimman  Trials  Fu- 
sionin  (2014)  myötä  myös  kentänteko 
siirtyi  suorastaan  kaheleille  uomille, 

Trials-pelisarjan  työkaluilla  voidaan  luoda  niin  uusia  kenttiä  kuin  Little  Big  Planet  -tyyliin  aivan  uusia,  erilaisia  pikkupelejä. 


sillä  pelin  sisältämiä  työkaluja  ei  voinut 
kutsua  enää  millään  tasolla  kenttäedi- 
toreiksi,  vaan  ne  olivat  enemmänkin 
helppokäyttöisiä  pelintekovälineitä. 
Peli  pelissä,  yo  dawg. 

Työkaluilla  pystyikin  paitsi  luo¬ 
maan  uutta  pärinäsisältöä  mopopeliin, 
myös...  No...  Ihan  mitä  vain.  FPS-räis- 
kintäpelejä.  Päältä  katsottavia  ajopele¬ 
jä.  2D-mopotasoloikkia.  Yksisarvisia. 
Zombeja.  Ihmisflippereitä.  Hallusinaa¬ 
tioita.  Lentopelin.  Minecraftin.  Työka¬ 
luja  on  verrattu  ihan  syystäkin  Little 
Big  Planetin  rajattomiin  pelinteko väli¬ 
neisiin,  enkä  todennäköisesti  liioittele 
pätkääkään,  kun  totean  niiden  olevan 
kaikkien  aikojen  monipuolisimmat 
peliviritys-  ja  luontityökalut,  mitä  suo¬ 
malaisessa  videopelissä  on  ikinä  nähty. 

Mutta  joku  yltää  aika  lähelle. 

Cities:  Skylinesistä 
kasvoi  modihitti 

Tamperelaisen  Colossal  Order  -studi¬ 
on  Simcity- henkinen  kaupunginraken- 
telupeli  Cities:  Skylines  nousi  vuoden 
2015  huikeaksi  suomalaispelihitiksi  - 
ja  ansaitusti.  Yksi  pelin  väkevimmistä 
ja  kiitetyimmistä  piirteistä  oli  avoin  ja 
kaksin  käsin  tarjoiltu  tuki  modeille  ja 
pelin  virittelylle.  Erittäin  onnistunut 
veto  oli  myös  tarjota  pelaajille  valmis 
työkalupaketti,  jolla  he  pystyivät  välit¬ 
tömästi  muokkaamaan  kaupunkistra- 
tegian  sisältöä. 

Tuki  oman  sisällön  luomiselle  kum¬ 
pusi  firman  aiemmista  Cities  in  Motion 
-peleistä  (2011). 

-  Ne  keräsivät  pienen  mutta  sitäkin 
aktiivisemman  yhteisön.  Huomasim¬ 
me,  kuinka  paljon  pelaajat  arvostivat 
osallistumistamme  keskusteluun  ja 
kuinka  innokkaita  he  olivat  tuotta¬ 
maan  peliin  jotain  omaa,  kertoo  Co- 
lossalin  toimitusjohtaja  Mariina  Hal¬ 
likainen. 

-  Motioneissa  oli  karttaeditori  ja 


muuta  pientä,  mutta  varsinaisesti  työ¬ 
kaluihin  panostettiin  kunnolla  Skyline- 
sissä.  Karttaeditorin  lisäksi  pelistä  löy¬ 
tyy  Asset  Editor,  Content  Manager  ja 
modausrajapinta,  joten  pelaajat  voivat 
jakaa  toisilleen  karttojensa  ja  kaupun¬ 
kinsa  lisäksi  myös  modeja,  rakennuk¬ 
sia  ja  muita  pelisisältöjä.  Steam  Work- 
shopissa  on  yli  70  000  luomusta. 

-  Esimerkiksi  Asset  Editorin  idea 
tuli  aiemmista  peleistä:  modaajat  te¬ 


kivät  Cities  in  Motioniin  omia  ajoneu¬ 
vojaan,  mutta  niitä  oh  vaikea  saada 
peliin.  Nyt  pelaajat  voivat  tehdä  objek¬ 
teja  millä  tahansa  mallinnustyökalulla, 
joka  tukee  FBX-formaattia,  ja  valmiit 
luomukset  voi  jakaa  Steam  Workshop 
-palvelun  kautta. 

Entä  mitkä  ovat  pelitiimin  mielestä 
huikeimpia  peliin  tehtyjä  modeja? 

-  Flight  Cimulator ,  jossa  pelaaja 
ottaa  ohjattavakseen  kaupungin  yllä 


Your  Workshop  Files 

Your  Files  - 

Browse  Items 

Most  Popular 
Top  Rated  AI  Time 
Most  Recent 

Map  16,019) 

Mod  (580) 

SaveGame(  10,214) 

District  Styie  (231) 

Map  Theme  ( 174) 

ASSETS 

Building  3,575) 

Prop(  1,678) 

Tree  (264) 

Vehicle  (1,684) 

Intersection  19,573) 

Paric  10,786) 

Electricity  (603) 


Yhteisö  on  julkaissut  tamperelaispeliin  kymmeniätuhansia  kenttiä,  objekteja  ja  modeja. 


Most  Popular  Items  in  the  past  week 

lentävän  lentokoneen,  First  person  ca- 
mera ,  jonka  avulla  pelaaja  pääsee  kat¬ 
selemaan  kaupunkiaan  katutasolta,  ja 
Bordered  Skylines ,  joka  muuttaa  pelin 
visuaalista  ilmettä  (ja  voi  tahattomas¬ 
ti  saada  kaikki  ääriviivat  loistamaan 
pinkkinä).  Kukapa  olisi  arvannut,  mitä 
kaikkea  nämä  kaverit  saavat  aikaan? 

Hallikainen  myös  tunnustaa,  että 
”modaustyökalujen  tekeminen  vei 
paljon  aikaa  pelinkehityksestä”,  mutta 
luulenpa,  että  kuka  tahansa  Skylinesin 
pelaaja  on  tyytyväinen  panostukseen. 
Peli  kun  nousi  hitiksi  heti  julkaisus¬ 
saan  ja  on  pitänyt  pintansa  myynti- 
listoilla  myöhemminkin.  Skylinesin 
myynnit  eivät  romahtaneet  julkaisun 
jälkeen,  vaan  häntä  on  ollut  pitkä,  niin 
pitkä,  että  pelin  uskotaan  myyvän  vielä 
pitkään  ja  paljon. 

Joten  kysymys  kuuluu:  kannattiko 
panostaa  käyttäjäsisältöön? 

Pienemmässä  mitassa  käyttäjäsisäl- 
töjä  löytyy  myös  Almost  Humanin  Le- 
gend  of  Grimrock  I  &  II  -roolipeleihin 
(2012,  2014),  jotka  molemmat  sisälsi¬ 
vät  Dungeon  Editor  -työkalut.  Pelaajat 
ovatkin  tehneet  niillä  uusia  ansoja,  esi¬ 
neitä  ja  ennen  kaikkea  laajoja,  laaduk¬ 
kaita  seikkailuja.  Hatunnosto  men¬ 
köön  erityisesti  The  Ey  e  of  the  Beholder 
-ropeklassikon  Grimrock-ve rsioinnille. 

Trials  HD:n  kanssa  iski  vähän  sa¬ 
manlainen  viehätys ,  mutta  ikä  oli 
tehnyt  tehtävänsä.  Miehestä  ei  löytynyt 
enää  luovuutta  ammennettavaksi.  Ny¬ 
kyisin  en  enää  edes  jaksa  hahmoni  ul¬ 
koasua  säätää ,  eihän  sitä  itse  tule  kui¬ 
tenkaan  katseltua. " 

-  Markus  Juuti 

Pelieditoinnista  tuli 
pelaamista 

Vuosikymmenten  mittaan  PC-pelit 
ovat  olleet  edelläkulkijoita  videope¬ 
lien  virittely-  ja  tee-se-itse-rintamalla. 
Vaikka  konsolipelit  ovatkin  kirineet 
kovasti  ja  vaikka  muutamat  yksit¬ 
täiset  konsolipelit  tarjoavat  huikeat 
rakentelumahdollisuudet,  niin  tus¬ 
kinpa  PC  Gaming  Master  Race  joutuu 
häpeänurkkaan  vielä  pitkään  aikaan. 
PC -rakentelulla  kun  on  niin  kovin  pit¬ 
kät  perinteet,  josta  esimerkiksi  Tomb 
Raider  The  Last  Creation ,  Heroes  of 
Might  and  Magic  III ,  WarCraft  1/11/ 
III ,  Far  Cry  2  ja  The  Elder  Scrolls  V: 
Skyrim  Creation  Kit  olkoot  vain  muu¬ 
tama  mutta  sitäkin  vakuuttavampi  esi¬ 


Minecraftin  lumo 

Minecraft  julkaistiin  yleisölle  ensimmäisen  kerran  vuonna  2009,  ja  jossain  vaiheessa  sii¬ 
tä  tuli  mieletön  nettihitti.  Sympaattinen  palikkaseikkailumoninpeli  on  levinnyt  sittemmin 
kaikille  maailman  pelikonealustoille  ja  noussut  mielettömään  suosioon  kaikenikäisten 
pelaajien  keskuudessa.  Pelin  ympärille  on  muuttanut  myös  valtaisa  tee-se-itse-askarteli- 
jaheimo. 

Peli  itsessään  ei  sisällä  virittelytyökaluja,  mutta  niitä  on  julkaistu  muiden  toimesta 
kasapäin.  Fanien  ja  virallisempien  tahojen  luomuksia  löytyy  laskemattomat  määrät, 
ja  esimerkiksi  Vantaan  kaupunki  ja  koko  Tanska  löytyvät  pelattavina  ja  muokattavina 
karttoina. 

Ei  ole  yhtään  liioittelua  sanoa,  että  Minecraft  on  2010-luvun  suurin  yhteisöllinen  peli, 
jonka  pelaaminen  yhdistää  sukupolvia  ja  rakentaa  lapsuuden  pelimuistikuvat  kokonaisel¬ 
le  nykyjunnusukupolvelle.  Tämän  päivän  Minecraft-p\kku\set  ovat  huomisen  pelaaja- 
aikuisia,  Markus  Perssonin  digitaalisia  lapsia  ja  niitä,  joille  videopelissä  rakentaminen, 
muiden  tekemisen  lisärien  asentaminen  ja  virikkeellinen  kokeileminen  on  muksuudesta 
saakka  tuttua  puuhaa. 


merkki. 

Niiden  jalanjäljissä  on  turvallista 
tallustaa,  etenkin  kun  uusmuotiset 
näpertelyteokset  Kerbal  Space  Progra- 
min ,  Simple  Rocketsin  ja  Simple  Plan- 
esin  tapaan  yhdistävät  suunnitteluun 
ja  askarteluun  myös  täysimittaista  pe- 
limekaniikkaa.  Enää  ei  vain  pakerreta 
objekti  ja  esine  kerrallaan  uutta  karttaa 
omaksi  ilokseen,  vaan  rakentaminen 
on  itsessään  jo  osa  pelaamista.  Miten 
rakennat  lentokoneen  tai  avaruusa¬ 
luksen?  Millaisella  rakenteella  lähdet 
liikkeelle,  millaisia  moottoreita  käytät, 
miten  yhdistät  eri  komponentit? 

Lopulta  luomuksesi  nököttää  läh¬ 
töalustalla  ja  painat  start-nappia. 
Räjähtääkö  luomuksesi  saman  tien, 
heittääkö  se  noustuaan  hallitsemat¬ 
toman  voltin  vai  paistaako  naamasi 
lottovoittajan  tavoin,  kun  rakentamasi 
helvetinkone  kiitää  ilmojen  halki,  ko¬ 
mentojasi  totellen? 

Ehkä  luomuksesi  on  jo  niin  hyvä, 
että  haluat  jakaa  sen  muun  nettiyhtei¬ 


sön  kanssa.  Ehkä  joku  lataa  sen  ja  tuu- 
naa  koneestasi  vieläkin  paremman. 

Tee-se-itse-rakentaminen  onkin  löy¬ 
tänyt  viime  vuosina  uusia  luomisen 
väyliä.  Luominen  ja  pelaaminen  eivät 
ole  enää  välttämättä  kaksi  eri  asiaa, 
vaan  luominen  voi  olla  pelaamista. 

Peliaskartelun  tulevaisuus  näyttää¬ 
kin  valoisalta.  Luomistyökalut  ovat 
aina  vain  helppokäyttöisempiä  ja  mo¬ 
nipuolisempia,  ja  joskus  ne  ovat  jo 
valmiiksi  osa  pelien  kehitystyökalu- 
paketteja.  Sisällön  jakaminen  ja  lataa¬ 
minen  on  helpompaa  kuin  koskaan, 
ja  innovatiiviset  pelikehittäjät  löytävät 
aina  vain  parempia  tapoja  tasokkaiden 
luomusten  esittämiseen.  Eikä  tekemi¬ 
sen  ja  pelaamisen  välisen  rajankaan 
hälveneminen  haittaa. 

Elämme  hienoja  aikoja,  ystävä  hyvä. 

& 

Kulttuuri 


Libreoffice  kuuluu  kaikille 


Kun  on  lähdössä  mukaan  vapaan  koodin  hankkeeseen,  voi  alkuinnostus  vaihtua  pian  häm¬ 
mennykseen.  Onko  osattava  ohjelmoida?  Mistä  voi  aloittaa,  ja  ketkä  ovat  vastuuhenkilöitä? 
Libreofficessa  aloituskynnys  on  onneksi  matala. 

Teksti:  Ilmari  Lauhakangas,  Harri  Pitkänen  Kuvat:  Mikko  O.  Torvinen,  Thorsten  Behrens 


Matala  sisäänpääsyn 
kynnys,  mielekäs 
toiminta  ja  tule¬ 
vaisuuden  haasteet 
yhdistyvät  har¬ 
voin.  Vapaiden  ohjelmien  maailmassa 
riittää  käyttöä  monenlaiselle  osaami¬ 
selle,  mutta  ilman  sopivaa  opastusta 
arvokas  innostus  voi  lopahtaa. 

Osa  vapaan  koodin  organisaatioista 
on  jo  onnistunut  muokkaamaan  toi¬ 
mintamallinsa  varsin  helposti  lähestyt¬ 
täväksi.  On  perustettu  erilaisia  järjes¬ 
töjä  ja  yhteisöjä  ratkomaan  ongelmia, 
joihin  uudet  ohjelmistohankkeisiin 
tulijat  usein  törmäävät  alkuvaiheessa. 

Esimerkiksi  Openhatch  on  toiminut 
jo  useita  vuosia  aloittelijoiden  tukena. 
Se  on  viime  aikoina  keskittynyt  opis¬ 
kelijoille  suunnattujen  tilaisuuksien 
järjestämiseen.  Open  Source  Design 
puolestaan  pyrkii  kuromaan  umpeen 
kuilua,  jonka  toisella  puolella  toimivat 
vapaan  koodin  edistäjät  ja  toisella  lai¬ 
dalla  graafisen  ja  käyttökokemus  suun¬ 
nittelun  ammattilaiset. 

Malliesimerkki  helposti  lähestyttä¬ 
västä  työmaasta  on  toimisto -ohjelmis¬ 


to  Libreoffice,  jolla  on  jo  varsin  laaja 
avustajajoukko.  Kehityksen  suuntavii¬ 
voista  vastaa  Saksaan  rekisteröity  sää¬ 
tiö  The  Document  Foundation  (TDF). 
Säätiön  jäsenyys  ei  ole  edellytys  avus¬ 
tajana  toimimiselle,  mutta  se  antaa 
enemmän  vaikutusvaltaa:  jokainen  jä¬ 
sen  voi  vaikuttaa  säätiön  toimintaan  ja 
rahankäyttöön. 

Libreofficen  tiimirakenne  on  sa¬ 
manlainen  kuin  monilla  muillakin 
suurilla  ohjelmistoilla.  Tarvitaan  esi¬ 
merkiksi  infrasta  vastaavia  henkilöitä, 
ohjelmoijia,  laadunvarmistajia,  doku¬ 
mentoijia,  designereita,  kotoistajia  ja 
markkinoijia.  Tiimit  käyttävät  perin¬ 
teisiä  kommunikointivälineitä  kuten 
sähköpostilistoja  ja  irciä.  Jokaisella 
tiimillä  on  oma  toimintakulttuurinsa 
ja  vetovoimansa. 

Infra  järjestykseen 

Libreofficen  ja  TDF:n  palvelimilla 
pyörii  kirjava  joukko  web- sovelluksia 
ja  työkaluja.  Kaikkia  niitä  täytyy  yllä¬ 
pitää,  päivittää  ja  joskus  jopa  kehittää. 
Sovellukset  on  pyritty  pitämään  omil¬ 
la  tonteillaan  itsenäisissä  virtuaaliko¬ 


neissa,  jotta  ne  eivät  sotke  toistensa 
toimintaa.  Koneiden  pystyttämisen 
automatisointiin  käytetään  Saltstack- 
alustaa. 

Sovellusten  kanssa  painiskelun  lisäk¬ 
si  tarjolla  on  perinteistä  ylläpitohom- 
maa,  kun  palvelimia  ja  virtuaalikonei¬ 
ta  säädetään.  Esimerkiksi  erillisessä 
virtuaalikoneessa  testataan  jatkuvasti, 
onko  koodiin  ilmestynyt  bugeja,  jotka 
voivat  kaataa  järjestelmän.  Kaatumis- 
testit  tehdään  avaamalla  kymmeniätu¬ 
hansia  Bugzilla- virher  ap  or  tointipalve  - 
lusta  kerättyjä  tiedostoja. 

Käytössä  olevat  web- sovellukset 
perustuvat  sekalaiseen  joukkoon 
skriptikieliä:  Ruby  on  Rails,  Perl, 
PHP,  Python,  JavaScript  (Node.js). 
Redmine-projektinhallintatyökalun 
avulla  koordinoidaan  koko  infrapuo- 
len  kehittämistä.  Bugzillaa  käytetään 
Libreofficen  bugien  ja  parannusehdo¬ 
tusten  seurantaan.  Libreofficen  verk- 
kosivusto  pyörii  Silverstripe-julkaisu- 
järjestelmällä. 

Käyttäjiä  neuvotaan  Askbot-nimi- 
sellä  kysymys -vastausalustalla.  Kään- 
nöstyökalu  Pootlessa  työskennellään 

yli  sadan  kielen  parissa.  Lisäosa-,  sivu- 
pohja-  ja  konferenssisivustojen  moot¬ 
torina  on  Plone.  Mediawiki- alustalle 
on  asennettu  päätä  huimaava  arsenaali 
lisäosia,  mikä  tekee  päivityksestä  aina 
mielenkiintoisen  elämyksen.  Virtuaa¬ 
lisena  muistilehtiönä  käytetään  Ether- 
padia,  mutta  sen  korvaaminen  Lib- 
reofficen  pilviversiolla  olisi  looginen 
seuraava  askel. 

Verkkoon  kytketty  tehokas  rauta  te¬ 
kee  myös  kehittämisestä  miellyttävää. 
Jenkins-työkalu  kääntää  Libreofficen 
automaattisesti  jokaisen  koodimuu- 
toksen  jälkeen.  Näin  havaitaan  välit¬ 
tömästi,  jos  muutos  rikkoo  käännös- 
prosessin.  Tosin  ylläpidon  kannalta 
Jenkins  on  osoittautunut  työlääksi,  ja 
siirtymistä  johonkin  vastaavaan  työka¬ 
luun  suunnitellaan. 

Koodin  kehitys 

Libreofficen  kehityksen  taustalla  on 
Staroffice  vuodelta  1985  sekä  Open- 
office.org,  joka  syntyi  yrityskauppo¬ 
jen  jälkeen  vuonna  2000.  Edeltäviltä 
hankkeilta  peritty  koodipohja  on  ollut 
varsinainen  rämeikkö,  jonka  kuivatta¬ 
misen  Libreoffice  aloitti  vuonna  2010. 
Pohjatyö  jatkuu  edelleen. 

Eräs  erikoisuus  on  käyttöliittymän 
graafinen  kirjasto  VCL,  jota  käytetään 
pelkästään  Libreofficessa.  Yhteispeli 
muiden  kirjastojen  (GTK+,  Qt)  kanssa 
on  toteutettu  erillisillä  lisäpalikoilla. 

Libreofficen  ohjelmointikielenä  käy¬ 
tetään  lähinnä  C++:aa,  mutta  jotkin 
ominaisuudet  on  tehty  Pythonilla  tai 
Javalla.  Vaikka  tsaarinaikainen  koodi- 
kanta  saattaa  hämmentää,  on  aloitte¬ 
lijoille  tarjolla  runsaasti  tukea  ja  opas¬ 
tusta. 

Bugipalveluun  on  merkitty  vasta- 
alkajille  sopivia  tehtäviä  tunnisteella 
”easyHack”.  Näihin  korjauksiin  tai  pa¬ 


rannuksiin  saa  tarvittaessa  apua  koke¬ 
neilta  kehittäjiltä.  TDF  on  lisäksi  pal¬ 
kannut  henkilön,  jonka  tehtävänä  on 
toivottaa  uudet  koodaajat  tervetulleik¬ 
si  ja  auttaa  heidät  ensimmäisten  estei¬ 
den  yli.  Tällä  hetkellä  yleismentorina 
toimii  Jan  Iversen. 

Ennen  varsinaiseen  koodiin  kajoa¬ 
mista  on  kokeiltava  sen  kääntämistä, 
sillä  omien  muutosten  toimivuus  on 
testattava  vähintään  omalla  koneella. 
Vielä  viitisen  vuotta  sitten  tavallinen 
kotikone  saattoi  hikoilla  täyden  kään¬ 
nöksen  parissa  jopa  puoli  vuorokautta, 
mutta  optimoinnin  ja  raudan  tehostu¬ 
misen  ansiosta  kääntäminen  on  no¬ 
peutunut  huomattavasti. 

Myös  kääntämiseen  tarvittavien 
ohjelmakirjastojen  ja  muiden  riip¬ 
puvuuksien  asentaminen  sujuu  nyt 
huomattavasti  kivuttomammin  kuin 
hankkeen  alkuaikoina.  Libreofficen 
kääntämistä  voi  kokeilla  huoletta,  sillä 
se  ei  vaikuta  omalle  koneelle  jo  asen¬ 
nettuun  ohjelmistoon. 

Ensikertalaisen  on  ilmoitettava,  mil¬ 
lä  lisenssillä  hän  luovuttaa  tekemänsä 
koodimuutokset  vapaaseen  käyttöön. 
Valmiit  koodimuutokset  lähetetään 
Gerrit-palveluun  arvioitaviksi,  jotta 
bugit  löydettäisiin  ennen  kuin  ne  pää¬ 
sevät  aiheuttamaan  kaaosta  valmiissa 
julkaisussa. 

Jokaisen  bugikorjauksen  yhteydessä 
on  suositeltavaa  luoda  pieni  automaat¬ 
tinen  testausohjelma,  jonka  avulla  on¬ 
gelmat  tulevat  jatkossa  ilmi  automaat¬ 
tisesti.  TDF  pyrkiikin  kaikin  keinoin 
parantamaan  virheiden  tunnistusta. 
Samalla  se  investoi  varojaan  konearse- 
naaliin. 

Laatu  puntarissa 

Laadunvarmistus  on  paljolti  kehittäji¬ 
en  aputonttuna  toimimista,  ja  tyypilli¬ 


sesti  laadunvarmistajat  eivät  itse  osal¬ 
listu  ohjelmointiin.  Eniten  työsarkaa 
on  bugiraporttien  perkaamisessa. 

Laadunvarmistustiimin  jäsenet  yrit¬ 
tävät  tietysti  itse  löytää  ongelmakohtia 
ohjelmistosta,  mutta  myös  käyttäjäyh¬ 
teisö  luo  raportteja  tiiviiseen  tahtiin. 
Merkittävien  versiojulkaisujen  aikana 
bugipalveluun  saattaa  ilmestyä  jopa 
tuhat  raporttia  kuukaudessa.  Tosin 
päällekkäisyyttä  syntyy  väistämättä, 
joten  silmän  pitää  harjaantua  hoksaa- 
maan,  että  sama  bugi  on  raportoitu  jo 
aiemmin. 

Bugiraporttien  vahvistaminen  ja 
alustava  tutkiminen  helpottaa  varsi¬ 
naisten  ohjelmoijien  työtä.  Raporttien 
vahvistamiseen  tarkoittaa  sitä,  että 
kokeillaan,  missä  tilanteissa  raportissa 
ilmoitettu  ongelma  vaikuttaa.  Mah¬ 
dollisesti  pidetään  myös  yhteyttä  alku¬ 
peräiseen  raportoijaan,  jotta  saadaan 
kaikki  tarvittavat  tiedot  ongelman 
ratkaisemiseksi.  Tällaiseen  työhön  riit¬ 
tävät  aivan  tavanomaiset  tietokonetai¬ 
dot,  mutta  silti  työ  opettaa  jatkuvasti 
uutta. 

TDF  on  palkannut  osapäiväisen  laa- 
dunvarmistusinsinöörin,  jonka  pää¬ 
tehtävänä  on  Bugzilla-bugipalvelun 
ylläpito  ja  kehittäminen.  Hän  toimii 
myös  puheenjohtajana  viikkopalave¬ 
reissa,  jotka  järjestetään  ircissä. 

Laadunvarmistustiimi  ennakoi  isoja 
ja  pieniä  julkaisuja.  Useita  kymmeniä 
perustoimintoja  käydään  läpi,  jotta  ke¬ 
hittämisen  tiimellyksessä  mahdollises¬ 
ti  syntyneet  emämunaukset  paljastuvat 
ajoissa.  Perustestaus  on  hyvä  saada 
tehtyä  mahdollisimman  monella  eri 
koneella  ja  käyttöjärjestelmällä.  Testit 
ja  niistä  raportointi  tehdään  Moztrap- 
websovellusta  hyödyntäen.  Monoto¬ 
nisen  testauksen  helpottamiseksi  on 
suunniteltu  automaatiota,  jossa  Pyt- 
hon-skripti  suorittaisi  toiminnon  Lib¬ 
reofficen  käyttöliittymässä  testaajan 
valvonnassa. 

Koodimuutoksista  on  mahdollista 
selvittää,  kuka  kehittäjistä  on  aiheut¬ 
tanut  bugin.  Tähän  käytetään  Git-ver- 
sionhallinnan  bisecting-menetelmää, 
jossa  muutoshistoriaan  merkitään  toi¬ 
miva  ja  toimimaton  koodiversio  ja  jär¬ 
jestelmällisesti  testataan,  mikä  muutos 
aiheutti  bugin. 

Käytössä  olevan  pakkausmenetel¬ 
män  ansiosta  voidaan  jokaisen  koodi- 
version  kohdalla  käynnistää  Libreof¬ 
fice  ja  todeta,  esiintyykö  ongelmaa  vai 

ei.  Jokaisen  Git-historiamuutoksen 
osalta  on  siis  käytettävissä  valmiiksi 
käännetty  ohjelmisto.  Tällä  tekniikal¬ 
la  bugin  sisältävä  koodimuutos  löytyy 
keskimäärin  viidessä  minuutissa. 

Ohjeet  ajan  tasalla 

Laadukkaiden  ohjeiden  tuottaminen 
on  vaativa  tehtävä.  Ohjelman  omi¬ 
naisuuksien  dokumentointi  edellyt¬ 
tää,  että  kehittäjät  selostavat  ohjelman 
toimintaa  dokumentaatiotiimille,  joka 
puolestaan  pitää  huolta  siitä,  että  tie¬ 
to  tulee  kaikkien  ulottuville.  TDF  on 
palkkaamassa  dokumentaatiotyöhön 
johtajaa,  jonka  toimenkuvaan  kuuluu 
myös  uusien  avustajien  mentorointi. 

Perusohjeiden  luominen  ja  muok¬ 
kaaminen  ovat  siirtymässä  verkko - 
alustalle  -  onneksi,  sillä  tähän  asti 
ohjetiedostojen  väkertäminen  on  ollut 
epäkäytännöllistä  ja  rasittavaa.  Nyt  tii¬ 
miin  on  helpompi  tulla  mukaan. 

Perusohjeiden  laatimisen  lisäksi 
työstetään  täysimittaisia  ohjekirjoja. 
Oppaiden  pitäminen  ajan  tasalla  Lib¬ 
reofficen  julkaisujen  kanssa  on  työläs¬ 
tä,  ja  julkaisu  yleensä  viivästyy.  Oppaat 
laaditaan  ODF  Authors  -verkkopalve¬ 
lussa. 

Ohjelman  käyttäjille  suunnattu¬ 
jen  ohjeiden  lisäksi  tarvitaan  myös 
tekijätiimien  omia  ohjeita.  Ne  ovat 
wikimuotoisia  dokumentteja,  jotka 
sisältävät  tietoa  esimerkiksi  tiimien 
toiminnasta  tai  heidän  käyttämistään 
teknisistä  työkaluista.  Myös  näiden 
dokumenttien  ylläpidossa  on  oma  työ¬ 
sarkansa. 

Näyttävää 

helppokäyttöisyyttä 

Designtiimiä  tarvitaan  suunnittele¬ 
maan  ja  päättämään,  miten  asiat  Lib- 
reofficessa  toimivat  ja  miltä  ne  näyttä¬ 
vät.  Tämän  tiimin  työn  tulokset  ovat 
ohjelmiston  näkyvin  osa.  Niinpä  nii¬ 
hin  kohdistuu  myös  rankin  kritiikki. 

Ongelmia  tuottaa  se,  ettei  Libreof- 
ficea  ole  aina  kehitetty  käyttäjälähtöi¬ 
sestä  Paras  järjestely  olisi  sellainen, 
jossa  koulutetut  designammattilaiset 
ovat  alusta  asti  mukana,  kun  ohjel¬ 
miston  ominaisuuksia  suunnitellaan 
ja  toteutetaan.  Alan  ammattilaiset  ovat 
tietysti  kaikkein  toivotuimpia  jäseniä, 
mutta  käytännössä  kuka  tahansa  viit- 
seliäisyyttä  osoittava  pääsee  mukaan 
vaikuttamaan  asioihin. 

Käyttöliittymän  elementeistä  on  laa¬ 


dittu  suositukset  eli  ”human  interface 
guidelines”.  Niiden  avulla  pyritään  pi¬ 
tämään  ohjelmiston  osien  toiminta  yh¬ 
tenäisenä  ja  käyttäjille  helposti  avautu¬ 
vana. 

Ohjelmiston  lisäksi  myös  hankkee¬ 
seen  liittyvät  verkkosivut  ja  -palvelut 
vaativat  taiteellista  silmää  ja  sujuvaa 
toiminnallisuutta. 

Paikallisväriä 

Kotoistus  eli  lokalisointi  on  ohjelmis¬ 
ton  mukauttamista  erilaisiin  kielel¬ 
lisiin  ja  kulttuurisiin  ympäristöihin. 
Libreofficen  kotoistuksessa  näkyvim¬ 
mässä  roolissa  ovatkin  paikallistiimit. 

Eniten  työaikaa  kuluu  ohjelmiston 
käyttöliittymän  ja  ohjeiden  kääntämi¬ 
seen  eri  kielille,  mutta  työ  vaatii  välillä 
muutakin  tietoa  kulttuureista.  Esimer¬ 
kiksi  asiakirjamallit  täytyy  sovittaa  pai¬ 
kallisiin  käytäntöihin  ja  standardeihin. 

Suurin  osa  käännöstyöstä  tehdään 
nykyään  nettiselaimen  ja  Pootle- työ¬ 
kalun  avulla.  Silti  kääntäjienkin  kan¬ 
nattaa  asentaa  Libreoffice  koneelleen, 
jotta  pääsee  näkemään  tekstien  asiayh¬ 
teydet. 

Imagonrakennusta 

Markkinointi  on  vapaan  koodin  hank¬ 
keissa  usein  heikoin  kohta,  vaikka  ver- 
kottuneessa  nykymaailmassa  näkyvyys 
ei  välttämättä  vaadi  mittavaa  budjettia. 
Jos  hankkeella  on  selkeät  tavoitteet, 
sen  markkinointi  voi  onnistua  pienel¬ 
läkin  vaivalla. 

Markkinointitiimi  kommunikoi 
sähköpostilistojen  välityksellä,  ja  jo¬ 


kaisella  maakohtaisella  alajaostoilla 
on  omat  listansa.  Kun  paikallistasolla 
tapahtuu,  uutinen  tai  raportti  tuodaan 
tiivistelmänä  globaalille  listalle. 

TDF  työllistää  yhden  osa- aikaisen 
lehdistövastaavan.  Edustustyöhön  ja 
materiaalien  jakajiksi  messuille  ja  eri¬ 
laisiin  tapahtumiin  tarvitaan  tietysti 
vapaaehtoisia  -  myös  Suomessa  -  ja 
tapahtumaedustukseen  myönnetään 
vuosittain  useita  apurahoja. 

Näkymiä 

Libreoffice  ja  The  Document  Foun¬ 
dation  ovat  onnistuneesti  muuttaneet 
toimisto -ohjelmistojen  tarjontaa  avoi¬ 
memmaksi.  Iso-Britannia  päätti  vuon¬ 
na  2014,  että  kaikkien  viranomaisasia- 
kirjojen  tulee  olla  muokkausvaiheessa 
Open  Document  Format  -tiedostoja. 
Iso-Britannia  on  lisäksi  tehnyt  sopi¬ 
muksen  teknisestä  tuesta  Libreofficen 
työpöytä-  ja  pilviversiolle,  jotta  kaikki 
julkishallinnon  elimet  voivat  halutes¬ 
saan  käyttää  niitä. 

Ohjelmiston  hyvä  maine  on  houku¬ 
tellut  myös  investointeja.  Tästä  ovat 
esimerkkinä  Tafvvanin,  Turkin  ja  Itali¬ 
an  julkishallinnot,  joissa  valmistellaan 
Libreofficeen  siirtymistä.  Libreofficen 
kehityshistoria  osoittaa  vapaan  koo¬ 
din  ohjelmien  elinvoimaisuuden.  Pe¬ 
rustetun  säätiön  ansiosta  onnistuttiin 
irtautumaan  yhden  yrityksen  ohjaus- 
vallasta  ja  tällä  hetkellä  toimintaan 
osallistuu  lukuisia  yrityksiä.  Libreoffi- 
cessa  yksittäisillä  jäsenillä  on  todellista 
vaikutusvaltaa.  & 


Welcome  to  The  Document  Foundations  wiki 


Projektin  vvikisivuilla  neuvotaan,  miten  pääsee  mukaan  (https://wiki.documentfoundation.org). 

Tekniikka 


Veturimies  heiluttaa 

Omaa  koodia  pienoisjunaan 


Pienoisrautateissä  riittää  monenlaista  harrastettavaa 
eri  ikäisille.  Isommat  junat  kulkevat  tänään 
tietokoneohjattuina,  vähän  kuin  oikeassakin  elämässä 
Teksti  ja  kuvat:  Mikko  Rasa 


Minulla  on  lähes 
aina  ollut  jonkin¬ 
lainen  pienoisrau¬ 
tatie.  Kiinnostus 
juniin  on  ajan  ku¬ 
luessa  kasvanut  ja  laajentunut,  eikä  al¬ 
kuperäistä  inspiraatiota  voi  vuosikym¬ 
menten  jälkeen  kuin  arvailla.  Junien 
tekniikka  ja  kauko- ohjaaminen  liene¬ 
vät  olleet  merkittäviä  tekijöitä. 

Jo  pienenä  leikin  Brion  puujunil- 
la.  Ne  olivat  rehellisiä  leluja,  tehty 
kestämään  pienten  lasten  käsittelyä. 
1980-luvulla  ei  ollut  vielä  paristokäyt- 
töisiä  vetureita,  vaan  junia  piti  itse  lyk¬ 
kiä  eteenpäin  pitkin  raiteita.  Tai  junan 
saattoi  laskea  rullaamaan  mäen  päältä, 
jolloin  se  tosin  helposti  suistui  raiteil¬ 
ta  seuraavassa  kaarteessa.  Brio-rata  on 
yhä  vanhempieni  leluvarastossa,  ja  se 
otetaan  esiin,  kun  sukulaisten  lapset 
tulevat  käymään. 

Toinen  lapsuuden  suosikkilelu  olivat 
Lego-palikat,  ja  90-luvun  alkupuolel¬ 
la  sain  Lego-junaradan.  Siinä  junat 
kulkivat  sähköllä,  joka  tuli  veturiin 
kiskoja  pitkin.  Laajensin  rataa  useaan 
otteeseen.  Parhaimmillaan  kiskojen 
kokonaispituus  oli  yli  20  metriä,  si¬ 
sältäen  kolme  tai  neljä  paria  vaihteita. 
Aloituspakkauksessa  olleen  kolmen 
tavaravaunun  lisäksi  sain  lahjoina  tai 
omilla  viikkorahoilla  ostettuna  toiset 
kolme  vaunua. 


Myöhemmin  sain  kirpputorilta 
ostetun  Lego-säkin  mukana  käsiini 
vanhemman  mallisen  junan  mootto- 
riyksikön.  Se  otti  käyttöjännitteensä 
ajokiskojen  välissä  kulkevista  erilli¬ 
sistä  virtakiskoista,  eikä  ollut  suoraan 
yhteensopiva  omien  kiskojeni  kanssa. 
Tee-se-itse-hengessä  virittelin  pel¬ 
linpaloista  laahaimet  joiden  avulla 
moottoria  pystyi  käyttämään  uudem¬ 
millakin  kiskoilla.  Rakensin  myös  yk¬ 
sinkertaisen  opastimen,  jossa  kytki¬ 
mellä  pystyi  vaihtamaan  valon  väriä. 
Sama  kytkin  ohjasi  sähkön  kulkua 
opastimen  edessä  olevalle  radan  pät¬ 
källe  niin,  että  valon  ollessa  punainen 
juna  pysähtyi  opastimen  eteen. 

Jonkin  aikaa  Lego-junan  jälkeen 
sain  käsiini  myös  vanhan  suomenkie¬ 
lisen  Märklin- kuvaston  vuodelta  1982. 
Lego -junaradan  vakiomittaiseen  suo¬ 
raan,  yhteen  kaarresäteeseen  ja  omitui¬ 
sen  muotoiseen  vaihteeseen  verrattuna 
Märklinin  mahdollisuudet  vaikuttivat 
lähes  rajattomilta.  Tarjolla  oli  jopa 
kauko -ohjattavia  vaihteita.  Oikea  pie¬ 
noisrautatie  oli  kuitenkin  niin  kallis, 
ettei  siihen  ollut  varaa. 

90-luvun  edetessä  aloin  kyllästyä 
Lego -raiteiden  rajoituksiin.  Samalla 
tietokoneharrastus  nosti  toden  teolla 
päätään.  Niinpä  vuonna  1998  tein  suu¬ 
ren  päätöksen:  myisin  Lego -junaradan 
ja  ostaisin  rahoilla  tietokoneen.  Tästä 


alkoi  pienoisrautatieharrastuksessa¬ 
ni  vuosia  kestänyt  pimeä  aika,  jolloin 
tarjolla  olevat  vaihtoehdot  olivat  joko 
liian  lelumaisia  tai  liian  kalliita. 

Vakituisen  työpaikan  saaminen  syk¬ 
syllä  2005  muutti  tilanteen.  Nyt  kun 
rahoitus  oli  turvattu  ja  tiedonsaanti 
helpottunut  internetin  ansiosta,  aloin 
selvittämään,  mitä  uutta  pienoisrau- 
tatierintamalla  oli  tapahtunut  sitten 
80-luvun  lopun.  Kävi  ilmi,  että  junia 
ohjattiin  nykyään  digitaalitekniikalla 
ja  radan  saattoi  kytkeä  myös  tietoko¬ 
neeseen.  Junaharrastuksen  jo  hiipunut 
kekäle  roihahti  jälleen  täyteen  liek¬ 
kiin.  Tuollainen  minun  täytyy  saada! 
Keväällä  2006  kävin  Model  Expossa 
tutustumassa  pienoisrautateihin  ja  pa¬ 
lasin  sieltä  mukanani  Märklinin  aloi- 
tuspakkaus  sekä  lisää  raiteita  sisältävä 
laajennuspakkaus.  Sittemmin  rata  on 
laajentunut,  ja  nykyään  omistan  yli  100 
metriä  kiskoa,  noin  25  veturia  ja  pari¬ 
sataa  vaunua. 

Ennen  kuin  tutustumme  tietokone¬ 
ohjatun  radan  tekniikkaan,  tehdään 
yleiskatsaus  pienoisrautatieharrastuk¬ 
seen  ja  sen  eri  näkökulmiin. 

Pienoisrautatiet  yleisesti 

Pienoisrautateitä  on  monen  kokoisia. 
Suosituin  mittakaava,  jota  myös  oma 
ratani  edustaa,  on  HO  (puolinolla, 
1:87).  Toiselle  sijalle  yltää  lähes  puolta 

Tästä  se  alkoi:  aloituspakkauksen  juna  olohuoneen  lattialla.  Alkuvuodesta  2016  kokoelmaan  kuuluu  27  veturia,  yli  200  vaunua  ja 

yli  100  metriä  kiskoa. 


pienempi  N-mittakaava  (1:160).  Muita 
yleisiä  vaihtoehtoja  ovat  mittakaavat  1 
(1:32)  ja  Z  (1:220).  Pienemmässä  mit¬ 
takaavassa  rataa  mahtuu  samaan  tilaan 
suhteessa  enemmän,  mutta  samalla 
yksityiskohdat  ja  toiminnot  vähenevät. 
Z-mittakaava  on  jo  niin  pieni,  ettei  sii¬ 
hen  ole  saatavilla  kaupallista  digitaali- 
ohjausta.  1 -mittakaavaan  puolestaan 
saa  jopa  aidolla  höyryvoimalla  toimi¬ 
via  vetureita. 

Lähes  kaikki  HO-mittakaavan  ja  pie¬ 
nemmät  radat  on  koottu  jonkinlaiselle 
pöydälle.  Pöytärakenteet  vaihtelevat 
tavallisista  kalustepöydistä  aina  mas¬ 
siivisiin  tarkoitusta  varten  rakennettui¬ 
hin  kiinteisiin  pöytään.  Koko  riippuu 
mittakaavasta  ja  rakentajan  kunnian¬ 
himosta.  Pienimmät  Z-mittakaavan 
radat  mahtuvat  isoon  salkkuun,  kun 
taas  maailman  suurin  HO-mittakaavan 
pienoisrautatie  on  pinta- alaltaan  yli  1 
000  m2. 

Jotkut  harrastajat  ja  erityisesti  pie- 
noisrautatiekerhot  rakentavat  ratan¬ 
sa  moduleista.  Modulirata  koostuu 
yleensä  noin  metrin  mittaisista  pätkis¬ 
tä,  joiden  päädyt  noudattavat  yhteisesti 
sovittuja  mittoja  ja  sähköisiä  liitäntöjä. 
Moduleja  voi  yhdistellä  mielivaltaisesti 
ja  rakentaa  niistä  suurempia  kokonai¬ 
suuksia.  Näin  harrastajat  voivat  yhdes¬ 
sä  toteuttaa  radan,  johon  kenenkään 
omat  resurssit  eivät  riittäisi. 

Pienoisrautatien  voi  rakentaa  puu¬ 
tarhaankin.  1 -mittakaava  ja  suurem¬ 
mat  sopivat  tähän,  sillä  suuren  kokon¬ 
sa  vuoksi  junat  eivät  ole  niin  herkkiä 
alustan  epätasaisuuksille  kuin  pienem¬ 
missä  mittakaavoissa.  Suurten  mitta¬ 
kaavojen  raiteet  on  usein  suunniteltu 
säänkestäviksi  nimenomaan  ulkorato¬ 


ja  silmälläpitäen.  Liikkuvaa  kalustoa 
on  silti  parasta  säilyttää  sateensuojassa. 

Pienoisrautatien  raiteet  palvelevat 
montaa  tarkoitusta.  Junat  paitsi  kul¬ 
kevat  raiteita  pitkin  myös  saavat  käyt¬ 
töjännitteen  ja  digitaaliset  komennot 
niitä  pitkin.  Raiteita  on  karkeasti  kahta 
tyyppiä:  kaksi-  ja  kolmikiskoisia.  Kak- 
sikiskojärjestelmässä  käyttöjännite  on 
kytketty  kiskoihin,  ja  junat  poimivat 
sen  pyöriensä  kautta.  Rakenne  on  yk¬ 
sinkertainen,  mutta  suunnanvaihtos- 
ilmukat  on  eristettävä  oikosulkujen 
välttämiseksi.  Myös  junien  akseleissa 
on  oltava  eristeet. 

Kolmikiskoraiteissa  ajokiskot  on 
kytketty  samaan  potentiaaliin,  ja  nii¬ 
den  välissä  on  ylimääräinen  keski- 
johdin.  Veturi  saa  kontaktin  keski  - 
johtimeen  pohjassa  olevan  laahaimen 
avulla.  Koska  ajokiskojen  risteämisellä 
ei  ole  väliä,  ratageometria  voi  olla  mil¬ 
lainen  tahansa.  Redundanssia  voidaan 
hyödyntää  myös  kulunvalvontajärjes¬ 
telmän  ilmaisimina  käytettyjen  rai- 
devirtapiirien  toteuttamiseen.  Kään¬ 
töpuolena  on  keskijohtimesta  koituva 
esteettinen  haitta. 

Useimmissa  pienoisrautateissä  on 
maisemoitu  ympäristö.  Maisemoin¬ 
ti  on  visuaalisesti  näyttävä  elementti, 
joka  näyttelyissä  houkuttelee  kävijät 
radan  ääreen.  Esikuvana  voi  toimia 
jokin  todellinen  paikka  ja  aika  tai  ra¬ 
kentajan  oma  mielikuvitus.  Tarkat  ko¬ 
piot  tunnetuista  asemista  tai  muista 
maamerkeistä  ovat  tavallisia.  Maastoa 
ei  yleensä  ole  mahdollista  toteuttaa 
tarkassa  mittakaavassa,  koska  asemien 
välinen  etäisyys  on  pienessäkin  mitta¬ 
kaavassa  helposti  kymmenen  metriä 
tai  enemmänkin. 


Oikeaan  rautatiehen  kuuluu  radan  ja 
junien  lisäksi  myös  monenlaisia  muita 
laitteita.  Niinpä  pienoisrautateihinkin 
on  saatavilla  opastimia,  aj olankoja,  va¬ 
laisinpylväitä  ynnä  muuta.  Halvimpia 
malleja  lukuun  ottamatta  nämä  eivät 
ole  pelkkää  staattista  rekvisiittaa,  vaan 
mukana  on  myös  esikuvan  mukainen 
toiminnallisuus. 

Analogisesta  kauko- 
ohjauksesta  digitaaliaikaan 

Aidon  vaikutelman  saavuttamisek¬ 
si  junia  on  pystyttävä  ajamaan  käsin 
koskematta.  Vanhin  ohjausjärjestelmä 
on  yksinkertainen  analoginen  ohjaus. 
Radasta  saatava  jännite  on  kytketty 
suoraan  veturin  moottoriin,  ja  nope¬ 
utta  säädetään  jännitettä  muuttamalla. 
Useamman  junan  toisistaan  riippu¬ 
maton  ajaminen  onnistuu  ainoastaan 
jakamalla  rata  useampaan  ajovirtapii- 
riin.  Kaikki  samassa  virtapiirissä  olevat 
junat  kulkevat  samaan  aikaan,  mutta 
eivät  välttämättä  samalla  nopeudella, 
koska  eri  veturien  välityssuhteet  voivat 
vaihdella. 

Analoginen  pienoisrautatieohjain 
on  tyypillisesti  laatikko,  jossa  on  pyö¬ 
ritettävä  nuppi  nopeudensäätöä  var¬ 
ten.  Järjestelmästä  riippuen  nuppia 
voi  joko  kääntää  nollasta  molempiin 
suuntiin  eteen-  ja  taaksepäin  ajamisek¬ 
si,  tai  asteikolla  on  erikseen  kohta  ajo¬ 
suunnan  vaihtamista  varten.  Suurissa 
radoissa  jokaista  ajovirtapiiriä  varten 
tarvitaan  erillinen  ohjain. 

1980-luvulla  markkinoille  tulivat 
ensimmäiset  digitaaliset  ohjausjärjes¬ 
telmät.  Yleistyminen  otti  kuitenkin  ai¬ 
kansa,  varsinkin  kun  vanhoja  analogi¬ 
sia  vetureita  ei  voi  käyttää  digitaalisella 

Model  Expo  2015  -messuilla  nähty  pienoisrautatie  sekä  digitaalisena  että  fyysisenä  versiona. 


Suuremmatkin  radat  voidaan  kuljettaa  messuille,  ainakin  jos  niitä  ei  yritetä  maisemoida. 


radalla  ilman  muutoksia.  Digitaalises¬ 
sa  ohjauksessa  nopeudensäätölogiikka 
on  siirretty  vetureihin,  joten  veturien 
nopeudet  ovat  toisistaan  riippumatto¬ 
mia.  2000-luvun  edetessä  analogiset 
veturit  ja  ohjaimet  ovat  jääneet  pois 
valmistajien  valikoimista  pienimpiä 
mittakaavoja  lukuun  ottamatta. 

Aluksi  digitaaliset  ohjauslaitteet 
eivät  olleet  ulkonäöltään  analogisia 
ohjaimia  kummempia,  mutta  ennen 
pitkää  valmistajat  lisäsivät  niihin  yli¬ 
määräisiä  toimintonappeja  ja  näyt- 
töpaneeleita.  Perustason  ohjaimessa 
on  yleensä  yksi  tai  kaksi  integroitua 
ohjauskonsolia  nopeudensäätönup- 
peineen.  Laite  pystyy  lähettämään 
komentoja  useammallekin  veturille, 
mutta  käsiohjauksen  vuorottelu  on 
hankalaa.  Kehittyneemmissä  järjes¬ 
telmissä  on  erillinen  keskusyksikkö, 


johon  voi  yhdistää  useita  erilaisia  oh¬ 
jaimia  niin  veturien  kuin  ratapihojen 
ohjaamiseen. 

Digitaalinen  pienoisrautatie  on  peri¬ 
aatteessa  väyläarkkitehtuuria  noudat¬ 
tava  yksinkertainen  tietoverkko.  Käyt¬ 
töjännitteen  napaisuutta  vaihtelemalla 
voidaan  väylälle  lähettää  ykkösistä  ja 
nollista  koostuvia  komentopaketteja. 
Veturien  lisäksi  myös  vaihteita,  opas¬ 
timia  ja  muita  lisälaitteita  voi  ohjata 
digitaalisesti.  Kussakin  rataan  kytke¬ 
tyssä  laitteessa  on  digitaalidekooderi  ja 
uniikki  osoite,  jolla  komennot  voidaan 
kohdistaa  sille. 

Koska  data  on  moduloitu  käyttöjän¬ 
nitteen  polariteettiin,  ainoastaan  jän¬ 
nitettä  syöttävä  ohjauslaite  voi  lähettää 
komentoja.  Ensimmäiset  protokollat 
olivatkin  puhtaasti  yksisuuntaisia. 
Joissakin  uudemmissa  protokollissa 


on  myös  mahdollista  lähettää  dataa 
ohjauslaitteelle  päin,  mutta  ainoastaan 
vastauksena  sitä  pyytävään  komen¬ 
toon.  Paluusignaali  muodostetaan 
moduloimalla  dekooderin  virranku- 
lutusta. 

Suojaamattomat  kaapelit,  lukuisat 
liitokset  raideosien  välillä,  induktiivi¬ 
set  kuormat  sekä  liikkuvat  veturit  ovat 
omiaan  aiheuttamaan  signaaliin  häi¬ 
riöitä.  Luotettavuuden  parantamisek¬ 
si  siirtonopeudet  ovat  varsin  matalia. 
Komentojen  nopeus  on  protokollasta 
riippuen  noin  5-20  kilobittiä  sekun¬ 
nissa.  Toisaalta  yleisimmät  ohjausko¬ 
mennot  ovat  vain  noin  20  bittiä  pitkiä. 
Lisäksi  tulevat  vielä  protokollan  vaati¬ 
mat  synkronointipulssit. 

Ohjausprotokollista  laajimmalle 
on  levinnyt  DCC  (Digital  Command 
Control).  Se  on  avoin  standardi  jota 
noudattaa  suurin  osa  pienoisrautatie- 
valmistajista.  DCC:n  perusversiossa 
on  7-bittiset  osoitteet  ja  5 -bittinen  no- 
peudensäätö,  mutta  standardissa  on 
määritelty  valinnaisena  myös  14-bit- 
tiset  osoitteet  ja  7-bittinen  nopeuden- 
säätö.  DCC-laitteistoa  on  saatavilla 
useilta  valmistajilta,  joista  osa  keskit¬ 
tyy  pelkkään  ohjauselektroniikkaan 
eikä  myy  lainkaan  junakalustoa  tai 
raiteita. 

DCC:n  merkittävin  kilpailija  on 
Märklin  Digital  Se  koostuu  kahdes¬ 
ta  eri  protokollasta.  Näistä  vanhempi 
kantaa  Motorolan  nimeä,  koska  en¬ 
simmäiset  dekooderit  olivat  Motoro¬ 
lan  valmistamia.  Sekaannusten  vält¬ 
tämiseksi  käytetään  usein  nimitystä 
Märklin-Motorola  tai  lyhennettä  MM. 
Vuonna  2004  Märklin  lanseerasi  uu¬ 
den  MFX-nimisen  protokollan,  mutta 
Motorolaa  käytetään  yhä  lisälaitteiden 
ja  halvempien  veturien  ohjaamiseen. 
MFX:n  osoiteavaruus  on  14-bittinen  ja 
nopeudensäätö  7-bittinen. 

MFX:ssä  on  kaksisuuntainen  kom¬ 
munikaatio,  jonka  avulla  ohjauslaite 
voi  lukea  dekooderin  muistista  tiedot 
veturista  ja  sen  toiminnoista.  Proto¬ 
kollaan  sisältyy  myös  kättely  radalle 
asetetun  veturin  tunnistamiseksi.  Ve¬ 
turi  ilmestyy  hetken  päästä  ohjauslait¬ 
teen  ruudulle,  eikä  käyttäjän  tarvitse 
huolehtia  osoitteiden  muistamisesta 
tai  päällekkäisten  osoitteiden  välttämi¬ 
sestä. 

Muista  protokollista  mainitsemisen 
arvoinen  on  ainakin  Selectrix.  Siinä  ei 
ole  erillisiä  komentoja,  vaan  ohjaus- 

Kompakti  teollisuusdioraama  yhdistää  pieneen  tilaan  niin  tarkkaa  maisemointia  kuin  monen¬ 
laista  junakalustoa  ja  toiminnallisuutta. 


Sveitsiläistyylisen  vuoristomaiseman  yksityiskohdat  antavat  makua  pikkutarkan  maisemoinnin 
mahdollisuuksista  ja  näyttävyydestä. 


laite  lähettää  toistuvasti  järjestelmän 
kaikkien  112  muistipaikan  sisällön 
radalle  noin  13  kertaa  sekunnissa.  Yh¬ 
dessä  muistipaikassa  voi  olla  veturin 
tiedot,  sisältäen  5 -bittisen  nopeuden, 
tai  kahdeksan  vaihteen  tai  opastimen 
asennot.  Synkronisen  luonteensa  ansi¬ 
osta  Selectrixin  tiedonsiirtonopeus  on 
omaa  luokkaansa,  mutta  uudempiin 
protokolliin  verrattuna  sen  ominai¬ 
suudet  ovat  varsin  rajoittuneet.  Kiinteä 
rakenne  ei  liioin  jätä  laajennusvaraa. 

Aivan  viime  aikoina  on  tullut  mah¬ 
dolliseksi  asentaa  vetureihin  WiFi- 
vastaanotin  ja  ohjata  niitä  IP- verkon 
yli.  Tämä  esineiden  internet  -henki¬ 
nen  ratkaisu  mahdollistaa  täyden  kak¬ 
sisuuntaisen  kommunikaation  eikä  ole 
altis  raiteiden  aiheuttamille  häiriöille. 


Toisaalta  messuilla  ja  näyttelyissä  Wi- 
Fi-taajuudet  voivat  olla  melkoisen  tu¬ 
kossa.  Valmiita  kaupallisia  ratkaisuja 
ei  vielä  ole. 

Eri  protokollat  eivät  varsinaisesti 
ole  yhteensopivia  keskenään,  mutta 
komentopakettien  erilaisen  rakenteen 
ansiosta  niitä  voidaan  käyttää  samalla 
radalla  samanaikaisesti.  Väärin  kehys¬ 
tetyt  tai  muuten  epäkelvot  paketit  jäte¬ 
tään  huomiotta.  MFX:ssä  on  jopa  otet¬ 
tu  huomioon  tietynlaisen  bittijonon 
yhdenmuotoisuus  DCC:n  alkusynk- 
ronoinnin  kanssa;  jos  MFX-paketissa 
on  kahdeksan  peräkkäistä  nollabittiä, 
niitä  seuraa  ylimääräinen  ykkösbitti. 


Ei  vain  ympäriinsä  ajelua 

Mitä  harrastajat  sitten  pienoisrautateil¬ 
lään  tekevät?  Maiseman  rakentaminen 
mainittiinkin  yllä.  Huolella  toteutet¬ 
tu  pienoismaisema  on  ilo  niin  omille 
kuin  vieraiden  silmille.  Omistautu- 
neimmat  harrastajat  rakentavat  veturit 
ja  vaunut  itse  saadakseen  niistä  juuri 
haluamansa  kaltaiset. 

Junilla  ajamiseen  saa  lisää  mielen¬ 
kiintoa  antamalla  liikennöinnille  pää¬ 
määrän.  Sen  sijaan,  että  junat  vain  ajai¬ 
sivat  radalla  ympyrää,  ne  kuljettavat 
matkustajia  ja  rahtia  asemalta  toiselle. 
Jotkin  pienoisrautatiekerhot,  Suo¬ 
messa  tunnetuimpana  FREMO-FIN, 
noudattavat  oikeiden  rautateiden  käy¬ 
täntöjä  veturinkuljettajineen,  junan - 
suorittajineen  ja  radiopuhelimineen. 
Myös  automatiikkaa  voi  käyttää  use¬ 
amman  junan  samanaikaisen  ajamisen 
apuna. 

Pienoisrautatie  taipuu  myös  keräi¬ 
lyharrastukseksi.  Tarjolla  on  toinen 
toistaan  hienompia  veturien  ja  vaunu¬ 
jen  malleja,  ja  valmistajien  mallistot 
uudistuvat  jatkuvasti.  Suosituimmista 
vetureista  on  vuosien  mittaan  julkais¬ 
tu  kymmeniä  eri  versioita.  Keräilyyn 
voi  yhdistyä  myös  omaa  rakentelua. 
Eräskin  suomalainen  harrastaja  on  ra¬ 
kentanut  pienoismallit  kaikista  Turun 
raitiovaunuista. 

Nykyaikaisessa  pienoisrautatiessä 
on  paljon  digitaalitekniikkaa,  jota  toi 
tutkia  ja  valjastaa  omaan  käyttöön.  Ra¬ 
dan  ohjaukseen  on  saatavilla  niin  rau¬ 
ta-  kuin  softapohjaisia  ratkaisuja.  In¬ 
nokkaimmat  hakkerit  kehittävät  omia 
lisälaitteitaan. 

Rautatien  tietokoneohjaus 

Ensimmäinen  ohjauslaitteeni  oli  Mär- 
klinin  aloituspakkauksen  mukana 
tullut  Mobile  Station.  Siinä  ei  ollut 
tietokoneliitäntää  ja  se  oli  muutenkin 
rajoittunut  ominaisuuksiltaan.  Oikean 
pienoisrautatien  saamisen  aiheutta¬ 
masta  ensihuumasta  selvittyäni  mars¬ 
sinkin  kauppaan  hankkimaan  lisää 
tarvikkeita.  Märklinin  Central  Station 
oli  turhan  kallis,  joten  päädyin  Uhlen- 
brockin  valmistamaan  Intelliboxiin. 

Intellibox  tukee  Märklin-Motorolaa, 
DCC:tä  ja  Selectrixiä,  mutta  ei  MFX:ää. 
Laite  on  tyypillinen  integroitu  pienois - 
rautatieohjain:  siinä  on  nopeudensää- 
tönupit  kahdelle  veturille,  näppäimiä 
toimintojen  ohjaamiseen  sekä  pieni 
näyttö  tilannetietoja  varten.  Pienois - 

Ohjausmekanismi  vaihteen  alle  piilotettuna. 


Pienoisrautatieohjain,  kuten  kuvan  Intellibox, 
mahdollistaa  pienoisrautatien  ohjaamisen 
sekä  sillä  itsellään  että  tietokoneen  kautta. 


Ensimmäinen  valmistamani  lisälaite:  langa¬ 
ton  lähetin  raidevirtapiireille. 


Oman  pienoisrautatieohjaimen  ensimmäinen 
versio  oli  melkoinen  harakanpesä. 


Ohjaimen  toinen  versio  oli  jo  siistimpi  ja  ke¬ 
hittyneempi. 


rautatieliitäntöjen  lisäksi  Intelliboxis- 
sa  on  RS-232-liitäntä  tietokoneelle. 
Tarjolla  on  sekä  tekstipohjainen  että 
binääripro tokolla,  jotka  on  molemmat 
dokumentoitu  melko  kattavasti. 

Ajan  kuluessa  yhä  suurempi  osa  ko¬ 
koelmani  vetureista  alkoi  olla  MFXdlä 
varustettuja.  Vaikka  MFX-dekooderit 
ymmärtävät  myös  Motorolaa,  aloin 
kaivata  tarkempaa  nopeudensäätöä  ja 
osoiteruletista  vapautumista.  Erään 
pienoisrautatietapahtuman  kautta  on¬ 
nistuin  löytämään  käytetyn  Märklin 
Central  Stationin  edulliseen  hintaa. 

Central  Station  on  paljon  Intelliboxia 
monipuolisempi  laite,  ja  niinpä  siinä 
on  nopeusnuppien  ja  toimintonappien 
lisäksi  tarjolla  graafinen  käyttöliittymä 
ja  kosketusnäyttö.  Hankkimani  ensim¬ 
mäinen  versio  tukee  vain  Märklinin 
omia  protokollia,  mutta  tämä  ei  minua 
haitannut,  koska  omistin  yksinomaan 
Märklinin  vetureita.  Liitäntänä  ul¬ 
komaailmaan  Central  Stationissa  on 
Ethernet.  Etäkäyttöprotokollan  kuva¬ 
us  löytyi  parin  mutkan  takaa,  osittain 
puutteellisena  ja  saksankielisenä,  mut¬ 
ta  sain  siitä  riittävästi  tolkkua  toteut- 
taakseni  ajurin  omaan  ohjelmistooni. 

Paha  kyllä  Central  Station  vikaan¬ 
tui  parin  vuoden  käytön  jälkeen,  eikä 
kyennyt  enää  ohjaamaan  MFX- ve¬ 
tureita.  Korjaaminen  olisi  maksanut 
lähes  yhtä  paljon  kuin  uuden  osta¬ 
minen.  En  ollut  edelleenkään  valmis 
maksamaan  siitä  näin  paljoa,  joten 
palasin  väliaikaisesti  Intelliboxiin.  Sa¬ 
malla  aloin  kuitenkin  suunnittelemaan 
oman  ohjauslaitteen  rakentamista  saa¬ 
dakseni  MFX-tuen  takaisin. 

Ohjauslaitteen  perusrakenne  on 
melko  selkeä:  mikrokontrolleri  ja  H- 
silta.  Jälkimmäisiä  myydään  usein 
moottorinohjaimen  nimellä,  mutta  se 
sopii  mainiosti  myös  digitaalisen  pie¬ 
noisrautatien  tarpeisiin.  Näiden  lisäksi 
tarvitaan  vielä  virransyöttöön  ja  tieto- 
koneliitäntään  liittyvät  osat. 

Vaikeampaa  oli  ohjausprotokollien 
selvittäminen  ja  toteuttaminen  niin, 
että  Märklinin  dekooderit  suostuvat 
niitä  vastaanottamaan.  Olin  jo  hieman 
aiemmin  hankkinut  oskilloskoopin, 
josta  oli  tässä  puuhassa  korvaamaton¬ 
ta  apua.  Vanhemmasta  ja  yksinkertai¬ 
semmasta  MM:stä  on  helpompi  löytää 
tietoa.  Protokollan  koodaus  on  vähin¬ 
täänkin  outo,  mutta  muutaman  päivän 
ahkeran  säätämisen  jälkeen  sain  vetu¬ 
rin  liikkeelle. 


MFX  vaatikin  sitten  enemmän  sala- 
poliisintyötä  niin  tiedon  löytämiseksi 
kuin  sen  ymmärtämiseksi.  Ainoa  löy¬ 
tämäni  nettisivu  oli  saksankielinen, 
mutta  konekäännöksellä  siitä  sai  on¬ 
neksi  siedettävää  englantia.  Sitten  piti 
vielä  hahmottaa  protokollan  toimin¬ 
ta.  MFX:ssä  dekoodereilla  on  kiinteä 
32-bittinen  ID,  mutta  komentojen  an¬ 
tamiseksi  käytetään  lyhyempiä  dynaa¬ 
misesti  jaettuja  osoitteita.  Ohjauslait¬ 
teen  on  suoritettava  onnistunut  kättely 
dekooderin  kanssa  ja  annettava  sille 
osoite  -  muuten  komentojen  antami¬ 
nen  ei  onnistu. 

Lopulta  sain  myös  MFX:n  toimi¬ 
maan.  Suurin  haaste  oli  virtaan  modu¬ 
loidun  paluukanavan  52,6  kilohertsin 
kantoaallon  tunnistaminen.  Käyttämä¬ 
ni  moottorinohjaimen  kondensaattori 
hävitti  signaalin  näkyvistä.  Ongelma 
ratkesi  siirtämällä  tunnistuspiiri  ra¬ 
dan  puolelle.  Kehitteillä  on  uusi  malli 
erilaisella  moottorinohjaimella.  Oh¬ 
jaimen  osat  maksavat  alle  100  euroa, 
joten  säästö  yli  600  euron  hintaiseen 
Central  Stationiin  verrattuna  on  huo¬ 
mattava.  Muista  ohjauslaitteista  poike¬ 
ten  tätä  ei  ole  suunniteltu  toimimaan 
itsenäisesti,  joten  siinä  ei  ole  lainkaan 
näyttöä  eikä  painikkeita.  Myös  korke¬ 
amman  tason  protokollalogiikka  on 
toteutettu  PC:llä. 

Tietokoneen  kytkentä  rataan 

Jotta  tietokone  olisi  muutakin  kuin 
ylisuuri  pienoisrautatieohjain,  on  ko¬ 
neelle  saatava  tieto  radan  muodosta  ja 
junien  liikkeistä.  Ratakaavio  tehdään 
suunnitteluohjelmalla,  josta  lisää  hie¬ 
man  myöhemmin.  Junien  seurantaan 
on  raidetyypistä  riippuen  saatavilla 
hieman  erilaisia  ratkaisuja.  Oma  ra¬ 
tani  on  Märklinin  kolmikiskoa,  joka 
sopii  erityisen  hyvin  raidevirtapiireille. 
Niissä  toinen  ajokiskoista  eristetään 
muusta  virtapiiristä,  ja  junan  tullessa 
ilmaisino suudelle  sen  kokometalliset 
akselit  yhdistävät  eristetyn  kiskon  jäl¬ 
leen  muuhun  virtapiiriin. 

Minulla  on  kehitteillä  myös  infra- 
punaportti,  jossa  tunnistus  tapahtuu 
junan  katkaistessa  infrapunasäteen. 
Etuna  raidevirtapiiriin  on  ilmaisimen 
pieni  koko.  Infrapunaportit  sopivat 
erityisesti  ratapihoille,  joissa  tilaa  on 
vähän.  Toisaalta  niiden  monimutkai¬ 
sempi  rakenne  tekee  niistä  kalliimpia 
ja  työläämpiä  rakentaa. 

Ilmaisinten  tuottamat  signaalit  täy- 

tyy  vielä  saada  tietokoneelle.  Tätä 
varten  olen  suunnitellut  ja  rakentanut 
laitteita  jotka  kokoavat  signaalit  8-12 
ilmaisimesta  ja  lähettävät  ne  eteenpäin 
langattoman  linkin  yli.  Historiallisista 
syistä  vastaanotin  on  kytketty  ohjaus¬ 
laitteeseen  S88-väylällä.  Radan  koon  ja 
ilmaisinmäärän  kasvaessa  saattaa  tulla 
tarpeelliseksi  liittää  vastaanotin  suo¬ 
raan  tietokoneen  USB-porttiin  latens¬ 
sin  vähentämiseksi. 

Radan  suunnitteluun  ja  ohjaamiseen 
käytetty  ohjelmisto  on  niin  ikään  itse 
tehty.  Suunnitteluohjelmalla  voi  laatia 
ratakaavion  vailla  pelkoa  raiteiden  lop¬ 
pumisesta  kesken.  Kaikkien  raideosien 
tarkat  mitat  on  syötetty  ohjelmaan,  jo¬ 
ten  radan  geometrisestä  toimivuudesta 
saa  varmuuden  jo  ennen  rakentamista. 
Myös  käytettävissä  olevat  pöydät  on 
mahdollista  saada  näkyviin  suunnitte¬ 
lun  avuksi.  Valmiista  radasta  voi  erilli¬ 
sellä  apuohjelmalla  tuottaa  ostoslistan, 
joka  ottaa  huomioon  myös  jo  aiemmin 
hankitut  raideosat. 

Kulunvalvonta  vaatii  tietoa 

Oikeasti  kiinnostavat  asiat  tapahtuvat 
ajo -ohjelmassa.  Ratakaavion  lataami¬ 
sen  ja  junien  sijaintien  syöttämisen  jäl¬ 
keen  ohjelma  on  käyttövalmis.  Yksin¬ 
kertaisimmillaan  junien  nopeuden  voi 
asettaa  liukusäätimillä  ja  vaihteiden 
asentoa  muuttaa  klikkaamalla  niitä. 
Tämä  on  kuitenkin  vasta  alkua. 

Ohjelman  tärkeimpiin  ja  vanhim¬ 
piin  toimintoihin  kuuluu  kulunval¬ 
vonta  yhteentörmäysten  välttämiseksi. 
Toimintaperiaatteena  on  oikeiden  rau¬ 
tateiden  mallin  mukaan  linjasuojastus. 
Rata  on  jaettu  lohkoihin,  joista  kulla¬ 
kin  voi  olla  vain  yksi  juna  kerrallaan. 
Liikkuakseen  lohkolle  junan  on  varat¬ 
tava  se  ensin.  Jos  lohko  on  jo  varattu, 
junan  on  odotettava  sen  vapautumista. 
Järjestelmä  luo  lohkot  automaattisesti 
ratakaavion  perusteella  ja  näyttää  va¬ 
raukset  ruudulla  värikoodattuna. 

Kulunvalvonta  edellyttää  ajantasaista 
paikkatietoa.  Ilmaisimet  tarjoavat  vain 
binäärisen  tiedon  siitä,  onko  kyseises¬ 
sä  kohdassa  juna  vai  ei.  Alkutilanteen 
ja  lohkovarausten  perusteella  ohjelma 
pystyy  kuitenkin  päättelemään,  mikä 
juna  on  kyseessä.  Ilmaisimista  saata¬ 
vaa  dataa  käytetään  myös  junien  no¬ 
peuden  mittaamiseen  ja  edelleen  tar¬ 
kemman  sijainnin  arviointiin.  Tämä 
ekstrapoloitu  sijainti  saattaa  kuitenkin 
kadottaa  tahdistuksen  todellisen  tilan¬ 


teen  kanssa,  joten  järjestelmä  käyttää 
sitä  kulunvalvontaan  pessimistisesti. 

Ohjelmaan  tuli  varhaisessa  vaihees¬ 
sa  myös  mahdollisuus  määritellä  etu¬ 
käteen  reittejä.  Yleensä  ne  olivat  radan 
ympäri  kulkevia  lenkkejä.  Juna  asettaa 
vaihteet  reittinsä  mukaiseen  asentoon, 
joten  useampi  juna  voi  kulkea  omia 
reittejään,  vaikka  jokin  rataosuus  olisi 
jaettu  niiden  välillä. 

Käsipelillä  ei  pysty  ajamaan  kovin 
montaa  junaa  kerralla,  edes  kulun¬ 
valvonnan  avustamana.  Vakioreittejä 
kulkevat  junat  olivat  taasen  melko  tyl¬ 
siä.  Ajan  myötä  halusin  radalleni  mo¬ 
nimutkaisempaa  liikennettä.  Niinpä 
toteutin  yksinkertaisen  skriptikielen 
liikenteen  automatisointiin.  Alkuvai¬ 
heessa  kukin  juna  toimi  täysin  toisista 
riippumatta,  mutta  myöhemmin  to¬ 
teutin  myös  synkronointikomennot. 
Kyse  oh  siis  periaatteessa  monisäikei¬ 
sestä  ohjelmoinnista.  Kaupan  päälle 
tulivat  myös  rinnakkaisesta  suorituk¬ 
sesta  seuraavat  ongelmat. 

Koska  junien  välisen  synkronoin¬ 
nin  kirjoittaminen  käsin  oli  erittäin 
virhealtista,  oli  kehitettävä  parempi 
vaihtoehto.  Ohjelman  nykyversiossa 
automaattinen  liikenne  perustuu  aika¬ 
tauluihin.  Kellonajat  annetaan  24-tun- 
tisina,  mutta  ajan  kulkua  voi  nopeuttaa 
niin,  että  vuorokausi  kestää  esimerkik¬ 
si  puoli  tuntia.  Useamman  vuorokau¬ 
den  mittaisia  aikatauluja  ohjelma  ei 
vielä  tue. 

Aikataulun  toteuttamisesta  vastaa 
reitinhakualgoritmi.  Se  ottaa  huo¬ 
mioon  kaikkien  junien  aikataulut  ja 
kykenee  välttämään  pattitilanteet.  Al¬ 
goritmi  on  pohjimmiltaan  A*,  jonka 
tila-avaruus  koostuu  kaikkien  junien 
mahdollisten  paikkojen  yhdistelmistä. 
Heuristiikkana  toimii  kullekin  junal¬ 
le  perinteisellä  Dijkstran  algoritmilla 
tuotettu  etäisyyskartta  radan  eri  osista 
määränpäähän.  Suorituksen  edetessä 
algoritmi  pitää  kirjaa  kunkin  junan 
varaamista  raiteista  ja  varmistaa,  ettei 
kaksi  junaa  käytä  samoja  raiteita  sa¬ 
maan  aikaan. 

Tuotettu  reittisuunnitelma  sisältää 
sekvenssipisteitä,  joissa  junan  on  odo¬ 
tettava  toista  junaa.  Näin  varmiste¬ 
taan,  ettei  satunnainen  toimintahäiriö 
aiheuta  odottamattomia  reititysongel- 
mia.  Myöhästymiset  kun  on  helpom¬ 
pi  kompensoida  automaattisesti  kuin 
väärään  paikkaan  menevät  junat. 

Radan  ja  aikataulujen  toimivuut- 


Langattoman  ilmaisinjärjestelmän  lähetin 
(isompi)  ja  vastaanotin  (pienempi). 


Infrapunaportti. 


ta  on  hyödyllistä  pystyä  testaamaan 
ilman  fyysistä  rataa.  Tätä  varten  oh¬ 
jelmassa  on  simulointitila.  Siinä  nor¬ 
maalisti  laitteistolta  tulevat  syötteet 
tuotetaan  ohjelman  sisällä.  Myös  vii¬ 
veitä  ja  virhetilanteita  voi  simuloida. 
Pitkien  aikataulujen  testaamiseksi  si¬ 
mulaatiota  voi  nopeuttaa. 

Tämä  kuuluu  niihin  projekteihin, 
jotka  tuskin  tulevat  koskaan  valmiiksi. 
Lähitulevaisuuden  suunnitelmiin  kuu¬ 
luu  parempi  fysiikkasimulaatio  sekä 
käyttöliittymän  ja  grafiikoiden  paran¬ 
telua.  Pidemmällä  tähtäimellä  aion 
lisätä  ohjelmaan  pelillisiä  elementtejä 
-  Transport  Tycoon  oikealla  pienois¬ 
rautatiellä  vasta  olisi  jotain.  & 

Nettilinkkejä  kiinnostuneille 

•  http://www.tdb.fi/railway.shtml 
Omat  pienoisrautatiesivuni 

•  http://git.tdb.fi/?p=r2c2.git 
Pienoisrautatieohjelmistoni  lähde¬ 
koodi 

•  http://www.miniatur-wunderland.com/ 
Maailman  suurin  pienoisrautatie 

•  https://www.fremo-net.eu/en/home/ 
Eurooppalaisen  FREMO-moduulistan- 
dardin  sivut 

•  http://fremo.fi/ 

Suomalaisen  FREMO-kerhon  sivut 

•  http://alppirautatiet.org/ 
Alppirautatieharrastajat  ry:n  sivut 

•  http://www.dccwiki.com/ 

Tietoa  DCC-protokollasta 

Yleensä  veri  yritetään  pitää  ihmisen  sisäpuolella.  Joskus  se  saattaa  kuitenkin  vähäisen 
roiskahtaa.  Skrolli  raapaisee  videopelien  verisen  historian  syvän  lammikon  pintaa. 
Teksti:  Jukka  O.  Kauppinen 

Kuvat:  VVikimedia  Commons,  Mobygames,  Stainless,  EA  ynnä  muut  pelijulkaisijat 


Miettikääpä,  mitä 
kaikkia  kauhe¬ 
uksia  pienen  pie¬ 
niin  pikseleihin 
mahtuukaan.  Sillä 
kaikkihan  on  kiinni  katsojan  omasta 
silmästä  ja  mielikuvituksesta.  Vihreä 
on  ok,  mutta  punainen?  Punainen  on 
väri  elämän,  väri  kuoleman!  Jostain 
kumman  syystä  punaiset  roiskeet  ovat 
niin  kumman  lumoavia.  Joitakuita  ne 
naurattavat,  toisia  kauhistuttavat. 


Jack  The  Ripper  aukaisi 
K1 8-pelikirjan 

Tekstiseikkailut  olivat  jo  hiipuva  taide¬ 
muoto,  mutta  brittiläinen  CRL  keksi, 
että  Iso -Britannian  ikärajalautakun- 
nan  K  18-ikär ajalla  myynteihin  voi¬ 
taisiin  saada  vipinää.  Ensimmäinen 
yritys,  kauhuseikkailu  Dracula,  ylsi 
vain  K15-ikärajaan,  joten  CRL  nosti 
panoksia.  Jack  the  Ripper  (1987)  onnis¬ 
tuikin  yhdistämään  tarpeeksi  brutaale¬ 
ja  piirrettyjä  kuvia  niin  värikkääseen, 


verta  tihkuvaan  tekstiin,  että  peliko- 
teloon  saatiin  himoittu  K18-leima. 
Keltainen  lehdistökin  kauhistui  ja  loi 
myynninedistämismoraalipaniikin. 
Kaikessa  historiallisuudessaan  Jack  on 
kuitenkin  yllättävän  kesy  teos:  verta  ja 
ruumiinpalasia  kuvattiin  lähinnä  teks¬ 
timuodossa,  mikä  on  kaukana  nykype- 
lien  visuaalisesta  hurmeesta. 


Hitlerin  kosto 

id  Softwaren  Wolfenstein  3D  (1992)  oli 
raaan  vauhdikas  ja  anteeksipyytelemä- 
tön  klassikko,  joka  nosti  3D-räiskinnät 
pelaamisen  eturintamaan.  John  Car- 
mackin  ja  John  Romeron  mestarite¬ 
os  halveksui  moralisteja  latoessaan 
ruudulle  nopeaa  toimintaa,  natseja  ja 
Hitlerin.  Viholliset  roiskuivat  verta 
kuollessaan  ja  lyyhistyivät  punamös- 
söiseksi  läjäksi,  josta  saattoi  erottaa  si¬ 
säelimiä.  Ihanan,  ainutlaatuisen  ällöä! 


Fatality! 

Mortal  Kombat  (1992)  oli  itseään  suu¬ 
rempi  peli.  Se  teki  tappelup eleistä  en¬ 
tistä  rajumpia  ja  värikkäämpiä  sekä 
kiskoi  pelialan  uudelle  moralismin 
aikakaudelle.  Mortal  vietiin  Yhdysval¬ 
tain  senaattiin  esimerkkinä  pelialan 
mädätyksestä,  ja  kohun  seurauksena 
Yhdysvalloissa  otettiin  käyttöön  maa¬ 
ilman  ensimmäinen  videopelien  ikä- 
rajajärjestelmäkin.  Ja  olihan  Mortal 
aikaisekseen  kiihkeä  peli.  Verta  lensi 
ja  vastustajat  teurastettiin  fatality- tap¬ 
poliikkeillä.  Ei  tosin  Nintendon  peli¬ 
koneilla,  joilla  veri  korvattiin  hiellä  ja 
fatalityt  olivat  lempeämpiä.  Silti,  1992 
Wolfeineen  ja  Mortaleineen  jäi  histo¬ 
riaan  vuotena,  jona  videopeleistä  tuli 
K18-viihdettä. 


56  5KRDLLI  2016.1 


Mutta  samaan  aikaan 
Nintendolla 

Nintendo  oli  1980-  ja  90-luvuilla  tark¬ 
ka  yhtiön  konsoleille  julkaistavista  pe¬ 
leistä.  Firma  rajoitti  julkaisulisenssejä 
ja  puuttui  pelien  sisältöön  aktiivisesti. 
Japanilaisyhtiön  tärkein  ohjenuora  oli 
pelien  soveltuvuus  lapsille.  Esimer¬ 
kiksi  verta,  väkivaltaa  tai  realistisia 
kuolemia  ei  sallittu.  Piste.  Niinpä  esi¬ 
merkiksi  SNESin  Wolfenstein  3D: stä 
(1994)  siivottiin  veri  ja  natsit.  Vastus¬ 
tajat  puhuivat  englantia,  ja  koirista 
tehtiin  mutanttirottia.  Japaniversiossa 
tarinakin  muuttui  täysin.  Kovia  koki 
myös  Manian  Mansion ,  Castlevania , 
Duke  Nukem  3D  ja  useampi  Final  Fan- 
tasy. 


Liiskaa  ne! 

Harva  peli  on  herättänyt  samaa  kau¬ 
histuneen  innokasta  huomiota  kuin 
Carmageddon  (1997).  Murhasurma- 
kilpa-ajopeli  oli  kuin  turboboostattu 
Death  Race  2000,  jossa  yritettiin  sekä 
murskata  kanssakilpailijoiden  autot 
että  kerätä  pisteitä  ajamalla  ohikulki¬ 
joiden  päälle.  Kaahailu  oli  myös  ää¬ 
rimmäisen  addiktiivinen  ja  kieltämättä 
aiheutti  joskus  epävarmoja  tunnetiloja 
oikean  auton  ratissa,  kun  suojatiellä  oli 
tarjolla  helppoja  pisteitä.  Peli  sensuroi¬ 
tiin  monessa  maassa:  Saksassa  sensorit 
pakottivat  muuttamaan  kaikki  jalan¬ 
kulkijat  roboteiksi,  jotka  vuosivat  öljyä 
jalkakäytävälle.  Saksalaiset  tykkäsivät 
roboteista  ihmisten  sijaan  myös  Half- 
Lifessa  ja  Soldier  of  Fortune  77:  ssa. 


Avaruudessa  verikin 
on  punaisempaa 

EA:n  Dead  Space  (2008)  jäänee  histo¬ 
riaan  kaikkien  aikojen  raaimpana  ja 
verisimpänä  toimintakauhuna.  Siinä 
missä  jatko-osat  kallistuivat  enemmän 
toimintaan,  esikoisdedari  oli  täyttä  sel- 
viytymiskauhua,  joka  mässäili  omape¬ 
räisillä  aseilla,  taistelumekaniikalla  ja 
uskomattoman  ällöttävillä  avaruushir- 
viöillä.  Joten  eihän  siinä  auttanut  muu 
kuin  napsia  näitä  palasiksi  raaja  ker¬ 
rallaan.  Elävät  avaruuskuolleet  tekivät 
selvää  myös  pelaajasta  lukemattomilla 
pirullisilla,  yleensä  hyvin  kursailemat¬ 
tomilla  tavoilla.  Yh! 


Hitlerin  kassit 

Sniper  Elite  (2005)  ja  Sniper  Elite  V2:n 
(2012)  jatko-osat  ovat  nousseet  kun¬ 
non  kulttipeleiksi.  Toisen  maailman¬ 
sodan  fps-räiskintä  näet  yrittää  painot¬ 
taa  hiippailuun  ja  kiikarikiväärisotaan. 
Oikeasti  sen  valttikortti  ovat  kuitenkin 
yksityiskohtaiset  ja  ällötarkat  hidas¬ 
tukset,  kun  luodit  osuvat  maaleihin- 
sa  ja  murskaavat  näiden  sisäelimiä  ja 
pirstovat  luita.  Tietynlainen  kohokoh¬ 
ta  tavoitettiin  V2:ssa,  jonka  huipennus 
oli  älyttömyydessään  ylittämätön  hit- 
lerintappotehtävä.  Ihminen  ei  palaudu 
koskaan  ennalleen  sen  jälkeen,  kun  on 
nähnyt  pikkutarkassa  hidastuksessa 
kuinka  luodit  repivät  Fiihrerin  kivek¬ 
set  palasiksi. 


Veripalvelua  vanhuksille 

Doom  ja  Half-Life  ovat  klassisia,  hie¬ 
noja  pelejä,  jotka  eivät  tosin  enää  he¬ 
rätä  menneiden  aikojen  visuaalisuu¬ 
den  ja  pelattavuuden  riemulauluja. 
Vaan  ei  hätää,  molempiin  on  tehty 
fanipäivityksiä,  joilla  niiden  ulkoasua 
voi  kohentaa.  Molempiin  löytyy  myös 
modeja,  joilla  väkivaltaisuus-  ja  lä- 
träysmittarit  saadaan  kattoon.  Modit 
Brutal  Doom  ja  Brutal  Half-Life  panos¬ 
tavat  nimenomaan  irtojäseniin,  veri- 
lammikoihin  ja  luotien  aiheuttamiin 
vammoihin  niin,  että  kovinkin  veri- 
herkun  ystävä  tuntee  taas  elävänsä. 


Täräyttääkö  mikään  enää? 

Väkivaltaisten  veripelien  lumo  on  nyky¬ 
aikana  jo  jossain  määrin  entistä  elämää. 
Splatter-elokuvat  elivät  kukoistuskaut¬ 
taan  VHS-aikana,  kun  leffat  kiersivät 
kädestä  käteen,  K18-lainsäädäntöjen 
reunamilla.  Tänään  kauhuelokuvat  sä¬ 
väyttävät  muilla  keinoin,  kuten  esimer¬ 
kiksi  A  Serbian  Film  -elokuvan  nähneet 
tietävät.  Pelirintamalla  on  vähän  sama 
juttu.  Nykytekniikka  mahdollistaa  vi¬ 
suaalisesti  niin  näyttävien  pelien  luon¬ 
nin  pikkuvaivalla,  ettei  veriläträyksellä 
ole  enää  shokkivaikutusta.  Irtojäsenten 
lentelykin  lähinnä  naurattaa.  Peleiltä 
vaaditaan  oikeaa  sisältöä,  minkä  takia 
Hatredin  (2015)  perusteeton  ja  vasten¬ 
mielinen  väkivalta  vain  ällötti.  Onkin 
jännittävää  odottaa  uuden  Doomin 
(2016)  tarjoamaa  reboottausta  klassisel¬ 
le  räiskintäsarjalle,  sillä  ainakin  ennak- 
kovaikutelmien  mukaan  siinä  näyttäisi 
olevan  pitkästä  aikaa  maittava  annos 
sarjakuvamaisen  viihdyttävää  rähinää, 
jossa  sisälmysten  tutkiminen  haulikolla 
on  mauste  -  eikä  suinkaan  pääasia. 

Rauta 


Nintendon  kuva  nykyaikaan 

NESRGB-laajennuksen  asennus 

Kuulutko  siihen  sukupolveen,  joka  kasvoi  Super  Mariota  pelaten?  Koitko  järkytyksen,  kun 
vanhan  konsolisi  kuva  olikin  täynnä  häiriöitä  uudessa  taulutelevisiossasi?  Onneksi  nykyaika 
rientää  apuun  ja  pienellä  askartelulla  NESistä  saa  nyt  paremman  kuvan  kuin  koskaan. 

Teksti:  Mikko  Heinonen 


Kuvat:  Manu  Pärssinen,  Marein  VVichary  (PlayChoice-10),  Mikko  Heinonen 


Nintendo  Famicom 
(lännessä  Nintendo 
Entertainment  Sys¬ 
tem)  esiteltiin  ensi 
kertaa  vuonna  1983. 
Se  saavutti  nopeasti  valtavan  suosion, 
mutta  tuskin  valmistaja  itsekään  ajatte  - 
li,  että  kone  olisi  yli  30  vuodenkin  ku¬ 
luttua  aktiivinen  harrastuskohde. 

Tällä  hetkellä  1980-luvulla  lapsuut¬ 
taan  eläneet  ovat  aikuisia,  ja  monet 
heistä  paitsi  muistelevat  kasibittistä 
Nintendoa  lämmöllä,  myös  pelaavat 
aktiivisesti  sen  pelejä.  Nykyisin  se  on¬ 
kin  mahdollista  monella  eri  laitteella. 
NES  oli  yksi  ensimmäisiä  konsoleita, 
joille  kirjoitettiin  epävirallisia  emu¬ 
laattoreja,  ja  myös  Nintendo  itse  on 
julkaissut  sen  pelejä  uudemmille  lait¬ 
teilleen,  sekä  fyysisesti  että  erilaisten 
kauppapaikkojen  kautta.  Varsin  yleistä 
on  kuitenkin  fiilistellä  klassikoita  ai¬ 
dolla  laitteistolla  käyttäen  joko  alku¬ 
peräisiä  pelimoduuleja  tai  esimerkiksi 
Skrollissakin  esiteltyä  Everdrive -kor¬ 
tinlukijaa. 

55  tuumaa  suttua 

Kun  NES  oli  tuore,  se  kytkettiin  ylei¬ 
sesti  lastenhuoneen  14-tuumaiseen 


matkatelevisioon  tai  korkeintaan 
olohuoneen  28-tuumaiseen  pirunsil- 
mään.  Molemmat  perustuivat  kuva- 
putkitekniikkaan,  jonka  tarkkuus  oli 
nykymittapuulla  vaatimaton  (näkyvä 
osa  enintään  720  x  576  kuvapistet- 
tä  lomitettuna).  Jo  antenniliitännän 
kautta  saatava  niin  sanottu  RF-kuva 
oli  riittävän  laadukas.  Länsimainen 
NES  sisältää  vakiona  myös  komposiit- 
tivideoliitännän,  joka  tuottaa  hieman 
paremman  kuvan  ohittamalla  antenni- 
signaaliksi  koodauksen. 

Nykyään  pienimmät  käytännössä 
myytävät  televisiot  ovat  32-tuumaisia, 
eikä  yli  50-tuumainenkaan  töllötin  ole 
enää  mikään  kummajainen.  Vanhan 
tietokoneen  tai  pelikonsolin  liittämi¬ 
nen  tällaiseen  laitteeseen  on  monelle 
karu  yllätys:  jos  kuvan  saa  ylipäätään 
viritettyä,  se  on  usein  täynnä  häiriöitä. 
Paitsi,  että  kuvan  koko  on  suurempi, 
nykyaikainen  TV-tekniikka  on  myös 
armottomampaa:  Full  HD  -televisiossa 
kuvapisteitä  on  1920  x  1080,  ja  LCD- 
tekniikka  esittää  kuvan  muutenkin 
paljon  terävämpänä  kuin  kuvaputki. 
Näin  myös  häiriöt  erottuvat  parem¬ 
min.  Pahimmassa  tapauksessa  televisi¬ 
on  ”kuvanparannus”  alkaa  omin  päin 


siivoilla  kuvasta  komponentteja  pois. 
Lisäksi  monen  television  komposiitti- 
ja  RGB-tulot  ovat  jo  lähtökohtaisesti 
laadultaan  heikompia,  sillä  nykyiset 
laitteet  käyttävät  etupäässä  HDMI- 
liitäntää. 

RGB,  HDMI,  PPU  jne. 

Markkinoilla  on  onneksi  tarjolla  monia 
erilaisia  kuvaskaalaimia,  jotka  muun¬ 
tavat  vanhempien  laitteiden  signaa¬ 
lia  HDMI-muotoon.  Peliharrastajalle 
näistä  toistaiseksi  mielenkiintoisin  on 
Micomsoftin  valmistama  XRGB  mini 
Framemeister,  joka  pystyy  skaalaa- 
maan  klassikkokonsolien  kuvan  Full 
HD  -tarkkuuteen  aiheuttamatta  siihen 
juurikaan  viivettä.  Sillä  on  myös  mah¬ 
dollista  käyttää  erilaisia  kuvaputken 
toimintaa  matkivia  tiloja.  Voit  lukea 
laitteen  toiminnasta  tarkan  kuvauksen 
kirjoittamalla  Skrollin  verkko sivuston 
(skrolli.fi)  hakuun  ”framemeister”. 

Framemeister  ei  kuitenkaan  pysty 
juurikaan  parantamaan  perussignaa- 
lin  laatua.  Jos  siihen  syöttää  suttuista 
komposiittikuvaa,  ulos  saa  uskollisesti 
isompaan  tarkkuuteen  skaalattua  sut¬ 
tuista  komposiittikuvaa.  Todellinen 
parannus  saadaan  aikaan  vasta,  kun 

skaalaimelle  annostellaan  RGB-sig- 
naalia  eli  kuvaa,  jonka  punainen,  vih¬ 
reä  ja  sininen  komponentti  siirretään 
erikseen.  Tämä  poistaa  kaiken  häiriön, 
joka  aiheutuu  värikomponenttien  se¬ 
koittamisesta  yhteen  siirtoa  varten. 

Monista  konsoleista  on  mahdollista 
saada  RGB-kuvaa  ulos  joko  valmiil¬ 
la  kaapelilla  tai  tekemällä  melko  yk¬ 
sinkertainen  muutos  laitteen  sisään. 
Nintendo  Entertainment  Systemin 
kohdalla  törmätään  kuitenkin  jälleen 
uuteen  ongelmaan.  Konsolin  PPU 
(Picture  Processing  Unit)  ei  muodos¬ 
ta  RGB-signaalia  missään  vaiheessa, 
vaan  kuva  liikkuu  myös  sisäisesti  kom- 
posiittimuotoisena.  Rautaan  vaaditaan 
siis  suurempia  muutoksia. 


1.  NESRGB  istuu  somasti  NES-emolevyn  päälle. 


Älä  suolista  kolikkopeliä 

Nintendo  on  itse  valmistanut  aika¬ 
naan  PPU:n,  joka  tuottaa  RGB-kuvaa. 
Kyseessä  oli  NES -pelejä  käyttävään 
PlayChoice- 10 -peliautomaattiin  suun¬ 
niteltu  piiri,  arcade-maailmassa  kun 
tunnetaan  käytännössä  vain  RGB- 
signaalilla  toimivia  näyttöjä.  On  peri¬ 
aatteessa  mahdollista  irrottaa  tällainen 
piiri  PlayChoice-  10:stä  ja  asentaa  se 
NESiin. 

Lähestymistavassa  on  kaksi  ongel¬ 
maa.  Ensinnäkin  PlayChoice-  10:n 
PPU  tuottaa  kotitelevisiossa  hieman 
ylivärittyneen  RGB-kuvan,  jossa  väri- 
pinnat  vuotavat  toistensa  päälle.  Toi- 


PlayChoice-1 0-peliautomaatti. 


sekseen  PPU:n  irrotus  vaatii  käytän¬ 
nössä  tällaisen  kolikkopeliemolevyn 
tärvelemistä,  eikä  niitä  valmistettu 
kuin  murto-osa  verrattuna  NESin  tuo¬ 
tantomääriin.  Ehjä  emolevy  maksaa 
helposti  200  euroa  ja  postit  päälle, 
ja  harvinaisehko  PlayChoice- 10  on 
PPU:n  purkamisen  jälkeen  pelkkä  va- 
raosaläjä.  Vähempikin  vetäisi  retrope- 
laajan  mielen  matalaksi. 

Apua  Australiasta 

Kuten  olettaa  saattaa,  RGB -muunnok¬ 
sen  problematiikkaa  on  pohdittu  NES- 
aiheisilla  foorumeilla  paljon.  Erään 
tällaisen  keskustelun  perusteella  aust¬ 
ralialainen  Tim  Worthington  sai  idean 
omaan  NESRGB-nimiseen  laitteeseen¬ 
sa. 

Ohjelmoitavan  PLD -piirin  sisältävä 
NESRGB  asennetaan  PPU:n  ja  muun 
emolevyn  väliin.  Kun  NESin  suoritin 
(CPU)  kirjoittaa  tietoa  PPU:n  palet- 
timuistiin,  NESRGB  kaappaa  tämän 
tiedon  ja  muodostaa  sen  perusteel¬ 
la  RGB-signaalin.  Tahdistussignaali 
muodostetaan  konsolin  alkuperäisen 
videolähdön  perusteella.  NESRGB  ei 
aiheuta  kuvasignaaliin  viivettä  tai  ajas- 
tusmuutoksia.  Lisäherkkuna  se  sisältää 
myös  audio-  ja  videovahvistimet  sekä 
mahdollisuuden  käyttää  useita  erilaisia 
väripaletteja  käytössä  olevan  näyttö¬ 
laitteen  mukaan. 

NESRGBm  voi  tilata  suoraan  te¬ 
kijältä  osoitteesta  etim.net.au.  Se  on 
saatavana  sekä  perinteiselle  ”edestä 
ladattavalle”  NES -mallille  että  myös 
alkuperäiselle  Famicomille  ja  sen 
muunnoksille.  Suomi-Nintendolle 
muunnossapa  maksaa  tarvittavine 


kaapeleineen  noin  100  euroa.  Valitet¬ 
tavasti  laitteen  asennus  ei  ole  aivan  lä- 
pihuutojuttu,  joten  käsittelen  sitä  seu- 
raavassa  kuvien  kera. 

Työkalut  kuntoon  ja  töihin 

Ennen  asennustyöhön  ryhtymistä  on 
syytä  varmistaa,  että  juotin  pysyy  kä¬ 
dessä.  Homma  vie  kokeneeltakin  hel¬ 
posti  pari  tuntia,  tottumattomalta  pari 
iltaa.  Kunnollisen  juotoskolvin  lisäksi 
tarpeen  on  tinaimuri  tai  tinaimusukka, 
eikä  pienellä  kärjellä  varustetusta  kuu- 
mailmapuhaltimesta  ainakaan  haittaa 
ole.  NESRGBm  mukana  toimitettavien 
osien  lisäksi  tarvitaan  iso  määrä  noin 
25  cm:n  pituisia  johdonpätkiä. 

Tämä  asennusohje  ei  ole  yhtä  kat¬ 
tava  kuin  Tim  Worthingtonin  oma, 
mutta  vastaavasti  se  käsittelee  tiettyjä 
ongelmakohtia  hieman  tarkemmin. 
Kannattaa  siis  käyttää  molempia  rin¬ 
nakkain. 

Asennusta  varten  NES  on  ensin  pu¬ 
rettava  alkutekijöihinsä.  Tähän  löytyy 
internetistä  runsaasti  ohjeita,  eikä  se 
ole  vaikeaa  ilman  ohjeitakaan.  En  ker¬ 
taa  toimenpiteitä  tässä,  vaan  lähdem¬ 
me  liikkeelle  emolevystä. 

Purkamisen  jälkeen  emolevy  kan¬ 
nattaa  kääntää  ylösalaisin  siihen  näh¬ 
den,  miten  se  oli  asennettuna  NESin 
sisään.  NESRGBm  asennuksen  kan¬ 
nalta  kiinnostavia  piirejä  ovat  PPU 
(ylävasemmalla  metallikuoriseen  liit¬ 
timeen  nähden)  ja  CPU  (yläoikealla). 
PPU  pitää  irrottaa  kokonaan,  CPUm 
jalkoihin  1  ja  2  juotetaan  äänisignaalit. 
Asennus  ei  vaadi  minkään  piirin  rik¬ 
komista. 

PPU-piirin  irrotus  on  työn  vaikein 

2.  PPU:n  irrotuksessa  on  hyvä  käyttää  ulos- 


vetäjää. 


3.  PPU:n  irrotuksen  jälkeen  sen  tilalle  asenne¬ 
taan  piirikanta. 


vaihe.  Jokainen  sen  40  jalasta  pitää  ir¬ 
rottaa  ehjänä,  emolevyllä  olevien  rei¬ 
kien  pitää  jäädä  tyhjäksi,  eikä  folioita 
saa  katkaista.  Olen  itse  tehnyt  työn 
käyttämällä  ensin  kärjen  lämmityk¬ 
sellä  varustettua  tinaimuria,  jolla  imen 
suurimman  osan  juotostinasta  pois. 
Sitten  kuumennan  liitoksia  alapuolelta 
pienikärkisellä  kuumailmapuhaltimel- 
la  ja  vedän  samaan  aikaan  piiriä  ylös¬ 
päin  ulosvetäjällä.  Tärkeintä  on  toimia 
erittäin  rauhallisesti,  jotta  ei  katkaise 
piirin  jalkoja. 

Kun  PPU  on  saatu  irti,  sen  tilalle 
juotetaan  piirikanta.  Tämä  on  järke¬ 
vää  jo  siksi,  että  jos  NES  myöhemmin 
rikkoutuu  muuten,  on  NESRGB  help¬ 
po  siirtää  toiseen  laitteeseen.  Lisäksi 
piirikortti  on  tarpeen  nostaa  hieman 
emolevyn  tasoa  ylemmäs. 

Mukana  tulevat  piikkirimat  juote¬ 
taan  NESRGB:n  piirikorttiin  kiinni. 
Tämän  jälkeen  PPU  juotetaan  paikal¬ 
leen,  osittain  niiden  päälle.  Sitä  ei  voi 
asentaa  kannalle,  sillä  NESin  kuori  ei 
enää  mahdu  kiinni,  jos  näin  tehdään. 
Myös  tässä  vaiheessa  on  syytä  olla 
tarkkana  ja  seurata  asennusohjeita,  sil¬ 
lä  piikkirimoissa  on  yhtä  monta  nastaa 
kuin  PPUissakin  ja  ne  on  helppo  juot¬ 
taa  vääriin  paikkoihin. 

Emolevyn  pinnalla  on  jokusia  tan- 
taalikondensaattoreita,  joita  joutuu 
hieman  taivuttelemaan  NESRGB:n 
asennusta  varten. 

Seuraava  pitkä  vaihe  on  juottaa  lait¬ 
teen  johdot  oikeisiin  paikkoihin.  Asen¬ 
nusohjeen  kytkentäkaavio  helpottaa 
asiaa,  mutta  se  oli  ainakin  kirjoitushet- 


4.  Johdot  juotettuina.  Värikoodaus  ei  ole  vält¬ 
tämätöntä,  mutta  siitä  on  hyötyä. 


5.  Koteloon  porataan  kolme  reikää.  Ole  varo¬ 
vainen,  sillä  materiaali  halkeaa  herkästi. 


kellä  aiemmasta  NESRGB-versiosta. 
Signaalilinjojen  nimet  on  onneksi  pai¬ 
nettu  myös  piirilevyille. 

Vain  kaksi  johtoa  kulkee  emolevylle 
(CPU:n  jalkoihin  1  ja  2),  muut  vede¬ 
tään  ulkoisiin  kortteihin.  NESRGB  saa 
virtansa  ulkoisen  regulaattorin  kautta, 
sillä  se  vaatii  5  voltin  tasajännitteen, 
kun  taas  NES  toimii  9  voltilla.  Kuva¬ 
signaali  viedään  8 -napaisen  liittimen 
taustakortille,  mutta  itse  liitintä  ei  vielä 
juoteta  siihen  kiinni.  Äänelle  on  oma 
3,5  millimetrin  liittimensä.  Neljäs  ul¬ 
koinen  laite  on  palettikytkin,  jolla  va¬ 
litaan  haluttu  väritasapaino.  Piirikor¬ 
tilla  on  myös  muutama  sillattava  liitin, 
jotka  pitää  juottaa  oman  NES -version 
mukaisiin  asentoihin. 

NESin  koteloon  pitää  tehdä  kolme 
reikää,  jos  haluaa  myös  palettikytkimen 
käyttöön.  Sen  voi  toki  myös  sillata  tiet¬ 
tyyn  asentoon  ja  jättää  pois.  Kuvaliitin 
vaatii  12  millimetrin  reiän,  ääniliitin  6 
millimetrin.  Kotelo  on  varsin  helposti 
halkeavaa  muovia,  joten  kannattaa  po¬ 
rata  ensin  pieni  reikä  ja  suurentaa  sitä 
sitten  kartioporalla.  Kuvaliitin  kiinni¬ 
tetään  epoksilla,  muissa  on  ruuvattavat 
kiristimet.  Kuvaliittimen  taustakortti 
juotetaan  paikalleen  vasta  liimauksen 
kuivuttua,  mikä  kannattaa  ottaa  huo¬ 
mioon  liittimen  paikkaa  valittaessa. 

Tämän  jälkeen  on  aika  asetella  emo¬ 
levy  takaisin  paikoilleen.  Se  on  tässä 
käännetty  takaisin  ylösalaisin,  joten 
NESRGB  jää  kuvasta  pois.  Eri  puolille 
kulkevat  johdot  kannattaa  kerätä  yh¬ 
teen  pienillä  nippusiteillä,  jotta  ne  eivät 
jää  puristuksiin.  Kun  olet  varmistanut, 


6.  Emolevyjä  NESRGB  aseteltuna  koteloon. 


7.  RGB-Mario  kuvaputkitelevision  ruudulla. 


että  mikään  johto  ei  ole  oikosulussa, 
kokoa  konsoli  tekemällä  purkamis- 
toimet  päinvastaisessa  järjestyksessä. 
Kiinnitä  huomiota  siihen,  miten  kiris¬ 
tät  moduulikelkan  paikalleen,  sillä  jos 
ruuvit  ovat  liian  tiukalla,  moduulin  la- 
tausmekanismi  ei  enää  toimi. 

NESRGBin  asennuksen  jälkeen  pi¬ 
tää  vielä  koota  omintakeinen  SCART- 
sovitin  kuva-  ja  äänikaapeleita  varten. 
Tähän  on  olemassa  erittäin  hyvät  ku¬ 
valliset  ohjeet  Tim  Worthingtonin  ko¬ 
tisivuilla. 

Jos  kaikki  meni  hyvin,  olet  juuri  val¬ 
mistanut  paremman  Nintendo  Enter- 
tainment  Systemin  kuin  Nintendo  sai 
koskaan  aikaiseksi.  NESRGBin  kuva 
on  parhaimmillaan  täysin  virheetön  ja 
häiriötön,  ja  se  on  erinomaista  materi¬ 
aalia  syötettäväksi  esimerkiksi  Frame- 
meisteriin  skaalausta  varten. 

Muutakin  määräaikaishuoltoa 

Koska  NES  puretaan  RGB-päivityksen 
yhteydessä,  sille  kannattaa  harkita 
muutakin  päivähoitoa.  Aluelukituksen 
saa  poistettua  nostamalla  neljännen 
jalan  piiristä,  jossa  lukee  3 195 A  (tai 
joskus  3197A).  Joidenkin  lähteiden 
mukaan  jalka  kannattaa  kytkeä  maa¬ 
doitukseen,  toisten  mukaan  taas  asialla 
ei  ole  väliä. 

Jos  moduulin  liitin  on  kulunut  toi¬ 
minnaltaan  toisaikaiseksi,  sekin  kan¬ 
nattaa  vaihtaa  samalla.  Uusi  irtoaa 
nettihuutokaupasta  alle  kymmenellä 
eurolla.  Pölyjen  puhaltelu  koneen  si¬ 
sältä  on  jokaisen  remontin  luonnolli¬ 
nen  oheistoimenpide.  & 

Kirjaesittely 


Nintendo 
-  kiltti  lelutalo 

Olipa  kerran  leluyhtiö,  joka  teki 
kaikkea  kivaa  ja  perinteistä.  Kuten 
pelikortteja  ja  puuleluja.  Mutta  ajat 
muuttuivat.  Keksittiin  muovi,  sähkö, 
liikkuvat  vekottimet  ja  elektroniikkape- 
lit.  Ja  eräänä  päivänä  Nintendo  muistut¬ 
ti  tänään  tuntemaamme  firmaa,  omalaa¬ 
tuista  pelijättiä. 

Teksti  ja  kuvat:  Jukka  O.  Kauppinen 


Nintendon  historiasta  tunne¬ 
taan  hyvin  kaksi  aikakautta: 
pelikorttien  muinaishistoria 
ja  Marion  jälkeinen  videopelijättimäi- 
syys.  Niiden  väliin  mahtuu  kuitenkin 
lähes  20  vuotta,  joiden  aikana  yhtiö 
muuntui  nopeasti  ja  radikaalisti.  Nin¬ 
tendo  aloitti  lauta-  ja  perhepelien  te¬ 
kemisen  ja  tunkeutui  niin  lelu-  kuin 
pelihallimarkkinoille.  Tätä  aikakautta 
tutkiessa  jopa  yllättyy  siitä,  kuinka 
moni  myöhempi  videopelihitti  juon¬ 
taa  juurensa  tälle  lähes  steampunkia  ja 
rautalankaa  huokuvalle  aikakaudelle. 

Esimerkiksi  muutoksesta  käy  Duck 
Hunt.  Tiedättehän,  se  NES-konsolin 
legendaarinen  metsästyspeli.  Sen  esi¬ 
muoto  löytyy  vuoden  1970  valopys- 
syräiskinnöistä,  joissa  pelaaja  ampui 
viidakon  petoja  fyysisellä  pyörivällä  le¬ 
vyllä  toteutetussa  pelissä.  Sitten  samaa 
tekniikkaa  sovellettiin  pelihallipelei- 
hin,  joista  muovautui  1976  Duck  Hun¬ 
tin  kotiversio.  Laite  heijasti  huoneen 
seinille  lentäviä  ankkoja,  joita  pelaaja 
ampui  valopyssyllä.  Täysin  elektrome- 
kaanisesti  toteutussa  laitteessa  ei  ollut 
digitaalisuuden  häivääkään,  mutta  se 
oli  jo  tuolloin  valtava  hitti,  joka  sovi¬ 
tettiin  kahdeksan  vuotta  myöhemmin 
ikivihreäksi  konsolipeliksi.  Siinä  ankat 
lensivät,  pyssy  paukkui  ja  koira  räkätti 
maailman  raivostuttavimmin. 


deittailukulttuurin  tabuja  rikkonut  kä- 
destäpitelypeli  Love  Tester,  Ultra  Hand 
-baseball- simulaattorit  ja  päättömän 
omituinen  älypeli  Ten  Billion  Barrel. 

Pisteitä  täytyy  antaa  myös  Ninten¬ 
don  Lego-kopiopalikoille,  vuoristo¬ 
rata-  ja  autoradoille,  lautapeleille  ja 
muovistadioneilla  pelattaville  urheilu- 
peleille.  Tai  sille  nerokkuudelle,  jolla 
Nintendon  pelisuunnittelijat  kiersivät 
1970-luvun  valuutta-  ja  öljykriisien 
tuottamia  ongelmia,  kun  muovisten 
pelien  valmistuskustannukset  räjähti¬ 
vät  tähtiin. 

Nintendon  historia  onkin  sekoitus 
edelläkävijän  hulluutta  ja  käytännöl¬ 
listä  nerokkuutta.  Pelit,  lelut  ja  laitteet 
olivat  aina  innovatiivisia  ja  yllättäviä. 
Miksi  tehdä  kauko- ohjattava  auto,  jolla 
voi  kääntyä  oikealle  ja  vasemmalle,  jos 
auto  voidaan  tehdä  ja  myydä  halvem¬ 
malla  kun  se  kääntyy  vain  vasemmal¬ 
le?  Hittihän  siitäkin  tuli. 

Samaan  aikaan  lelusuunnittelijat  et¬ 
sivät  keinoja  tehdä  asioita  laveammin. 
Otetaan  jokin  keksintö  tai  tekniikka 
ja  keksitään  sille  uusia  käyttötapoja. 
Taskulaskinten  tekniikasta  syntyivät 
niin  kalastussimulaattori  kuin  Mah 


Jong-  ja  Game  &  Watch  -käsikonsolit. 
Pian  seuraan  liittyivät  tv-pelit  ja  eräänä 
päivänä  se  tietty  pelikonsoli.  Famicom, 
Nintendo  Family  Computer,  NES. 

Nintendon  muodonmuutoksen  ai¬ 
kakausi  ja  yhtiön  lelutuotannon  hel¬ 
met  on  dokumentoitu  Before  Mario 
-kirjassa.  Teoksessa  esitellyt  lelut  ovat 
kirjailijan  omasta  kokoelmasta.  & 

Kirjoittaja:  ErikVoskuil 

Kustantaja:  Omake  Books 

ISBN:  978-2-91 9603-1 0-7 

Muuta:  Kaksikielinen  (ranska/englanti), 

kovat  kannet,  224  sivua 

Saatavilla:  Funstockretro.co.uk,  hinta 

38,95  euroa 


Duck  Huntin  takana  oli  muuten 
Gunpei  Yokoi,  jonka  sormissa  syntyi¬ 
vät  myös  Game  8c  Watch  -pelit  ja  Game 
Boy  -konsoli,  samoin  kuin  japanilaisen 

Kulttuuri 


PETSCII:  merkkejä,  taidetta  ja  nostalgiaa 

Merkkitaide  eri  muodoissaan  on  ollut  alusta  saakka  kiinteä  osa  digitaalisen  taiteen  kenttää: 
varhaisten  rumpu- ja  matriisikirjoittimien  merkeistä  koostettiin  kuvia  kuten  jo  niitä  aiem¬ 
min  kirjoituskoneilla.  Teksti-TV ja  ranskalainen  Minitel  tekivät  elektronisen  merkkigrafiikan 
tutuksi  kaikelle  kansalle,  samoin  kuin  1970- ja  1980-lukujen  kotitietokoneet,  joissa  ei  monissa 
edes  ollut  varsinaista  pikseligrafiikkaa.  Eräs  tunnistettavimmista  merkistöistä  on  Commo- 
doren  8-bittisiltä  kotitietokoneilta  tuttu  PETSCII,  jonka  symboleita  on  valjastettu  luovaan 
käyttöön  ahkerasti  jo  yli  kolmenkymmenen  vuoden  ajan. 

Teksti:  Markku  Reunanen,  Tero  Heikkinen 

Kuvat:  Tero  Heikkinen,  Tommi  Musturi,  Markku  Reunanen 


PET  ja  sen  seuraajat 

PETSCII  (PET  Standard  Code  of  In- 
formation  Interchange)  on  teknisesti 
ottaen  ASCII -variantti:  koodaus,  joka 
määrittää,  mikä  8 -bittinen  nume¬ 
ro  vastaa  mitäkin  merkkiä.  Nimensä 
mukaisesti  se  on  peräisin  Commodo- 
ren  PET- tietokoneista,  jotka  tulivat 
myyntiin  vuonna  1977.  Puhekielessä 
”PETSCII”  ei  tyypillisesti  viittaa  merk¬ 
kikoodaukseen,  vaan  pikemminkin 
kotitietokoneissa  käytettyyn,  luon¬ 
teenomaiseen  fonttiin  ja  sillä  luotuun 
tekstigrafiikkaan. 

PETSCIIstä  on  joitakin  eri  muun¬ 
nelmia,  kuten  skandinaavisille  tai  ja¬ 
panilaisille  merkeille  sovitetut  versiot, 
mutta  useimmiten  käytössä  on  alku¬ 
peräinen  jenkkimerkistö  ilman  sen  ih¬ 
meempiä  laajennuksia.  PET  ja  VIC-20 
käyttivät  fontin  alkuperäistä,  ”laihaa” 
versiota,  jossa  merkit  ja  viivat  ovat  yh¬ 
den  pikselin  paksuisia,  mikä  mahdol¬ 
listaa  tarkan  viivagrafiikan.  PET  käytti 
omaa  vihermustaa  monitoriaan,  ja 
VIC-20:ssä  grafiikan  tarkkuus  oli  vaa¬ 
timaton,  joten  pikselin  paksuiset  viivat 
eivät  tuottaneet  ongelmia.  Commo¬ 
dore  64:n  sekä  Plus/4:n  suuremmalle 
tarkkuudelle  soveltui  paremmin  fontin 
”paksu”  versio,  joka  on  luettavampi 
televisioruudulta.  Samalla  menetettiin 
kuitenkin  tarkat  viivat  ja  lisäsävyjä 
tuovat  rasterimerkit. 

1980-luvun  alun  kotitietokoneissa 
merkkigrafiikka  oli  monessakin  mie¬ 
lessä  parempi  vaihtoehto  kuin  bitti¬ 
kartta:  yhtäältä  säästyi  kallisarvoista 
muistia  ja  toisaalta  hidas  prosessori 
piirsi  merkkejä  huomattavasti  nope¬ 
ammin  kuin  vastaavan  määrän  pikse- 
leitä.  Muunneltavista  merkeistä  (sikäli 
kun  niitä  oli)  sai  kätevästi  graafisia 
palikoita,  joista  koostettiin  peleihin 
kenttiä.  Vasta  C-64:ssä  oli  niin  paljon 
muistia  ja  kohennettuja  näyttötiloja, 
että  PETSCIIstä  alkoi  tulla  valinnan¬ 


varaista  -  ja  samalla  hieman  vanhen¬ 
tuneen  näköistä.  Kuten  useimmissa 
muissakin  aikalaiskoneissa,  myös 
C-64:n  ”tarkkuusgrafiikka”  on  sisim- 
mässään  edelleen  sukua  merkkitilalle, 
mistä  kertovat  8x8  pikselin  värirajoi¬ 
tukset  ja  mutkikas  muistinosoitus. 

Kuusnelosen  kiinteä  näytön  tark¬ 
kuus  (40  x  25  merkkiä)  sekä  ominta¬ 
keinen  väripaletti  luovat  eroa  korke¬ 
amman  tarkkuuden  ANSI- grafiikkaan 
ja  toisaalta  karumpaan  yksiväriseen 
ASCII-taiteeseen.  Vaikka  samaa  mer¬ 
kistöä  käytettiin  useissa  muissakin 
Commodoren  tietokoneissa,  on  C-64 
kiistatta  merkittävin  ja  luonteenomai¬ 
sin  PETSCII-alusta:  tasavallan  tietoko¬ 
neen  BASIC-tulkin  sininen  alkuruutu 
on  syöpynyt  kokonaisen  sukupolven 
verkkokalvolle. 

Taidetta  merkeistä 

PETSCII  on  pysynyt  kiinnostavana 
kenties  juuri  tunnistettavuutensa  takia, 
onhan  se  olennainen  osa  Commodore  - 
nostalgiaa.  Silti  merkistön  nykyinen 
suosio  ei  selity  pelkästään  menneen 
kaipuulla.  Sittemmin  on  huomat¬ 
tu,  että  kaikkia  merkistön  mahdolli¬ 
suuksia  ei  ole  suinkaan  löydetty  vielä 
1980-luvulla.  PETSCII-grafiikan  hou¬ 
kuttelevuutta  lisää  osaltaan  sekin,  että 
vaadittu  työmäärä  on  kohtuullinen, 
toisin  kuin  pikselikuvissa,  jotka  vaa¬ 
tivat  työlästä  käsin  rasterointia.  Uusi 
tulokas  huomaa  merkkien  kiemuroita 
ihmetellessään  nopeasti,  että  hyvän 
kuvan  tekeminen  on  paitsi  haastava 
myös  koukuttava  harrastus. 

PETSCII-taide  on  ehtinyt  kokea  jo 
parikin  uutta  tulemista.  Demoske- 
nessä  PETSCII-viittaukset  olivat  oma 
juonteensa  1990-luvulla,  kun  C-64 
alkoi  laitteena  jo  jäädä  marginaaliin. 
Eräs  ”fakesciin”  merkkipaalu  on  Lim¬ 
bo-ryhmän  tekemä  pitkä  animaatio 
911  Amigalle  vuodelta  1997.  Nykyisillä 


Commodore-partyillä  ilmestyy  jälleen 
tasaisin  väliajoin  PETSCII-teoksia,  ja 
saattaapa  merkkigrafiikka  olla  jopa 
oma  kilpailukategoriansa.  Menneisyy¬ 
destä  ammentavat  pilat  ja  tahallaan 
kökkö  merkkigrafiikan  käyttö  ovat  ne¬ 
kin  oma  jatkuva  perinteensä. 

2010-luvulla  on  ilmestynyt  uusia  te¬ 
hokkaita  työkaluja  merkkigrafiikan  te¬ 
koon,  ja  Internet  toimii  luonnollisesti 
nopeana  levityskanavana  tuotoksille. 
Kuvia  jaellaan  paitsi  perinteisesti  ajet¬ 
tavina  ohjelmina,  myös  verkkosivuille 
sopivina  normaaleina  kuvatiedostoina, 
mikä  on  tietyssä  mielessä  etäännyt¬ 
tänyt  tekijät  ja  yleisön  alkuperäisestä 
laitteistosta.  Selaimessa  tai  emulaat¬ 
torissa  katselu  on  toki  helppoa,  mutta 
lopullinen  arvio  kuvasta  voidaan  tehdä 
vasta  kuvaputkella  katselun  jälkeen  - 
kontrasti,  värien  vuotaminen  ja  pik- 
selien  venähdys  tuottavat  yleensä  yllä¬ 
tyksiä  oikealla  koneella. 

Merkkigrafiikan  pitkässä  historias¬ 
sa  voi  jo  erottaa  klassikkoja,  ajallisia 
kerrostumia  ja  erilaisia  tyylilajeja,  joi¬ 
hin  voidaan  myöhemmin  tietoisesti 
viitata.  Ken  Morleyn  A  Trip  to  Hawaii 
-animaation  naishahmo,  joka  Annet¬ 
taneen  paremmin  Suomenkin  kuus- 
nelospiireissä  laajalti  levinneestä  peh¬ 
mopornosta,  on  eräs  selkeä  esimerkki 
tällaisesta  siirtymästä  (katso  kuva). 
Toisenlaista  siirtymää  edustavat  ne  vii¬ 
me  vuosina  merkkitaiteen  pariin  pää¬ 
tyneet  pitkän  linjan  pikseligraafikot, 
jotka  tuovat  omaleimaisen  tyylinsä  ja 
taiteellisen  näkemyksensä  mukanaan. 

Retrotietokoneiden  ja  -pelien  sa- 
lonkikelpoistumisen  myötä  PETS¬ 
CII-taide  on  alkanut  kurkottaa  myös 
mediataiteen  suuntaan.  Taiteen  tante¬ 
reilla  on  toiminut  aktiivisesti  etenkin 
Raquel  ”AcidT*”  Meyers  (aiemmin 
AcidT*rroreast),  jonka  tunnistetta¬ 
via  teoksia  on  nähty  niin  demoissa  ja 
grafiikkakilpailuissa  kuin  VJ-keikoilla 

Alkuperäinen  "laiha"  PET-fontti,  C-64:n  "paksu"  fontti  sekä  oman  editorimme  visuaalisesti  järjestelty  merkistö. 


ja  kirjoissakin.  Tällä  hetkellä  Meyers 
tekee  joukkorahoituksella  PETSCII- 
kuvitusta  kahteen  H.  P.  Lovecraftin 
tarinaan. 

BASIC-editorin  tuolla  puolen 

PETSCII-kuvan  tekemiseen  ei  mini¬ 
missään  tarvita  muuta  kuin  Commo- 
doren  tietokone  ja  hiukan  sorminäp- 
päryyttä:  tekstiä,  grafiikkamerkkejä 
ja  värejä  saa  kaikkia  aikaan  suoraan 
näppäimistöltä.  BASIC-ruudulta  tal¬ 
lentaminen  muodostuu  kuitenkin 
ongelmaksi  ilman  sopivia  lisälaittei¬ 
ta.  Periaatteessa  teoksen  voi  vaikkapa 
valokuvata  näytöltä  ja  jakaa  kavereille 
Pinterestissä  tai  Facebookissa.  Emu¬ 
laattorit  olisivat  muuten  suositeltava 
ratkaisu,  mutta  näppäinhatuista  puut¬ 
tuvat  grafiikkamerkit  sekä  nappien 


erilainen  asettelu  tekevät  graafikon 
elämästä  työlästä. 

Aitouden  vastapainoksi  BASICis¬ 
sa  näppäily  on  sekä  virhealtista  että 
rajoittunutta,  joten  suurin  osa  viime 
vuosien  teoksista  onkin  luotu  erilaisil¬ 
la  editoreilla  ja  piirto -ohjelmilla,  joissa 
on  muokkaustoimintoja  sekä  tallen¬ 
nusmahdollisuus.  Jotkin  editoreista 
toimivat  aidolla  Commodorella,  toiset 
taas  verkkoselaimessa  tai  itsenäisinä 
ohjelmina  Windows-,  Linux-  ja  Mac- 
ympäristöissä.  Helpommillaan  teke¬ 
leensä  voi  tallentaa  suoraan  kuusnelo- 
sella  ajettavaksi  prg- tiedostoksi,  joten 
ohjelmointitaitojen  puutekaan  ei  ole 
enää  teknisesti  harrastumattoman  es¬ 
teenä. 

Tällä  hetkellä  suosituin  oikealla  ko¬ 
neella  toimiva  editori  on  nimimerkki 


fieserWolfin  PETSCII  Editor ,  jonka 
viimeisin  julkaistu  versio  on  4.6.  Me¬ 
nujen  ja  pikanäppäinten  takaa  löytyy 
monenlaista  perustoiminnallisuutta, 
kuten  leikkaa-liimaa,  värinvaihto  ja 
nykyään  jopa  muutamasta  ruudusta 
koostuvan  kuvan  animointi.  Yhtä  yti¬ 
mekkäästi  on  nimetty  Krisszm  selain- 
pohjainen  PETSCII  Editor ,  jolla  pääsee 
suoraan  asiaan  ilman  konevanhuksen 
kaapista  kaivelua  tai  ohjelmien  asen- 
telua.  Rennompaa  tulokulmaa  edustaa 
Playscii ,  joka  sivuuttaa  aidon  laitteis¬ 
ton  rajoitukset  ja  soveltuu  siten  pi¬ 
kemminkin  retrohenkisen  ”fakescii”- 
grafiikan  tekoon. 

Zoo-partyn  lähestyessä  syksyllä 
2013  vaihtoehtoja  oli  tarjolla  vähem¬ 
män,  ja  kun  nekään  vähät  eivät  toimi¬ 
neet  tyydyttävästi  tai  tukeneet  muuta 


PETSCIIn  varhaisia  sovelluksia  Commodore  64:lla:  Commodoren  oma  Magic  Desk  -hyötyohjelmisto,  Firebirdin  Subsunk-tekst\se\kka\\u  ja  psy¬ 
kedeelinen  The  Attack  of  the  Phantom  Karate  Devils. 


Merkkigrafiikka  päätyi  jo  varhain  pikkutuhmaan  tirkistelyyn.  24  vuoden  jälkeen  samat  nostalgiset  hahmot  nähtiin  puolestaan  hieman  voi- 
maantuneemmassa  roolissa.  A  Trip  to  Hawaii  (Ken  Morley  1 979),  CBM-64  MOVIE  (tuntematon  tekijä,  1 980-luku),  The  First  Ball  (Fit  & 
Friends  2013). 

Tuoreita  PETSCII-teoksia,  joissa  merkit  ovat  joko  reilusti  esillä  tai  pikseligrafiikkamaisesti  piilotettuina.  Evening  at  Home  ja  Skullbot  (Tero 
"Dr.TerrorZ"  Heikkinen),  Coltrane  ja  SixShots  (Tommi  "Electric"  Musturi). 


kuin  Windowsia,  syntyi  ajatus  oman 
minimalistisen  editorin  tekemisestä. 
Yhdessä  yössä  Processingilla  ohjelmoi¬ 
tu  kokeilu  turposi  muutaman  viikon 
kuluessa  monipuoliseksi  työkaluksi, 
joka  sai  vaikutteita  etenkin  klassisesta 
Deluxe  Paintista.  Ohjelman  nimeksi 
jäi  ensimmäinen  projektia  tallentaes¬ 
sa  hätäisesti  mieleen  tullut  vaihtoehto: 
PETSCII. 

Monet  PETSCII-editoreista  perus¬ 
tuvat  kirjoittamiseen,  mutta  meillä  oli 
alusta  saakka  ajatuksena  tehdä  pikem¬ 
minkin  graafikoille  suunnattu  piirto - 
ohjelma.  Deluxe  Paintin  tapaan  yksi 
käsi  pysyy  hiirellä  ja  toinen  käyttää 
komentoja  näppäimistöltä.  Kuvakkeita 
ja  muita  hienosteluja  ei  juuri  tarvita, 
kunhan  artisti  malttaa  lukea  ohjeet.  C- 
64-tuen  tultua  osapuilleen  valmiiksi  oli 
suoraviivaista  lisätä  mukaan  tuki  myös 
VIC-20:lle,  PETdle  sekä  Plus/4:lle. 

Tavanomaiset  leikkelyt,  kopioinnit  ja 
värivalitsimet  ovat  teknisesti  helppoja 
toteuttaa,  joten  suuri  osa  ajasta  meni 
graafikon  työnkulun  miettimiseen. 
Käyttäjänäkökulma  pysyi  väkisinkin 
esillä,  kun  yritimme  itse  oikeasti  piirtää 
keskeneräisellä  editorilla.  Ensimmäi¬ 
siä  oivalluksia  oh  PETSCII-merkistön 
uudelleenjärjestely,  joka  nopeuttaa 
graafisesti  samanlaisten  merkkien  löy¬ 
tämistä  (katso  kuva).  Poikkeuksellisia 
toimintoja  ovat  myös  valitun  alueen 
älykäs  pyöritys  sekä  peilaus,  jotka  pyr¬ 


kivät  säilyttämään  grafiikan  ulkoasun 
ennallaan.  Yhden  näppäimen  oikotiet 
vaativat  opettelua,  mutta  samalla  ne 
mahdollistavat  hyvin  nopean  työsken¬ 
telytahdin. 

30  vuotta  -  hyvä  alku 

Reilun  kolmen  vuosikymmenensä  ai¬ 
kana  PETSCII  on  nähnyt  melkoisia 
mullistuksia.  Alkukantaisten  laitteiden 
tarpeista  ja  rajoituksista  kummunnut 
tyyli  on  ehtinyt  olla  sekä  hallitseva, 
vanhahtava  että  lopulta  jälleen  retro- 
hengessä  kiinnostava.  SID -musiikin 
tapaan  synkeillä  väreillä  koristeltu 
merkkigrafiikka  on  kuusnelosen  ko¬ 
vimmassa  ytimessä:  molemmat  ovat 
tiettyyn  laitteeseen  kiinteästi  sidottuja, 
ainutlaatuisia  ja  vahvasti  nostalgisia. 
Tiukat  rajoitukset  ja  niiden  kiertämi¬ 
nen  sopivat  erityisen  hyvin  demoske- 
nehenkeen,  ja  PETSCIIn  sarallakin 
nähdään  epäilemättä  vielä  jotain  uutta 
ja  hämmästyttävää. 

Retroharrastajien  lisäksi  akateemi¬ 
sen  maailman  reunamilla  on  herännyt 
kiinnostusta  tekstitaiteeseen.  Aina¬ 


kin  ANSI-  ja  ASCII-grafiikasta  on  jo 
nähty  opinnäytteitä,  ja  aivan  hiljattain 
ilmestyi  teksti-TV:tä  käsittelevä  tutki- 
muskirja  Teletext  in  Europe.  PETSCII 
ei  ole  sekään  jäänyt  osattomaksi,  sillä 
mediatutkijat  Nick  Montfort  ja  Iän  Bo- 
gost  kumppaneineen  kirjoittivat  vuon¬ 
na  2013  onelineriin  perustuvan  teok¬ 
sen  10  PRINT  CHR$(205.5+RND(1)); 
:  GOTO  10,  jossa  pureudutaan  niin 
BASIC-kielen,  merkistöjen  kuin  satun¬ 
naisuudenkin  teemoihin. 

Aivan  kuten  chip -musiikissa,  teks- 
titaiteessakin  voidaan  erottaa  erilaisia 
aitouden  tasoja:  puristille  ainoa  oikea 
tapa  on  näpytellä  kuvia  oikealla  ko¬ 
neella,  siinä  missä  toinen  hyväksyy 
ristiinkehityksen  mukanaan  tuomat 
helpotukset  ja  kolmannelle  riittää  van¬ 
halta  näyttävän  tyylin  lainailu  ilman 
kurttuotsaisia  rajoitteita.  Tällä  hetkellä 
PETSCII  on  kovassa  kurssissa,  mutta 
nähtäväksi  jää,  tekeekö  se  sukupolvi- 
loikan  nuorempien  käyttäjien  pariin, 
vai  viekö  64-sukupolvi  taiteensa  mu¬ 
kanaan  manan  majoille. 


•  Selaimessa  toimiva  editori:  http://petscii.krissz.hu/ 

•  PETSCITed\tor\  ja  lisää  esimerkkikuvia: 
http://www.kameli.net/marq/?page_id=2717 

•  10  PRINT  -kirjan  kotisivu  ja  pdf-versio:  http://10print.org/ 

•  Anders  "Goto80"  Carlssonin  ja  Raquel  Meyersin  merkkigrafiikkablogi: 
http://t3xtm0.de/ 

Kirjaesittely 


Sinclair  ZX  Spectrum 


a  visual  compendium 

Brittiläinen  kasarikotimikro  ZX  Spectrum  oli 
merkittävä  ja  erikoinen  laite,  kuten  edellisessä 
Skrollin  numerossa  havaitsimme.  Kuningaskunnan 
kotimikro  oli  myös  merkittävä  pelikone,  vaikka  sitä  ei 
nykypelaajan  silmin  ihan  heti  uskoisikaan.  Väite  kui¬ 
tenkin  saa  todisteensa  Bitmap  Booksin  uusimmassa 
pelitaidekirjassa. 

Teksti:  Jukka  O.  Kauppinen 
Kuvat:  Funstock.co.uk 


Teos  jatkaa  samoilla  lin¬ 
joilla  kuin  Commodore 
64:n  ja  Amigan  visuaa¬ 
lisia  herkkuja  tarjoilleet 
Bitmapin  teokset.  Se  on 
ennen  kaikkea  graafinen  aikamatka 
pelaamisen  muinaishistoriaan,  jonka 
lomassa  sivulle  tai  parille  levitettyjä 
pelikuvia,  kansia  ja  konsepteja  mauste¬ 
taan  pelaajien,  pelintekijöiden  ja  mui¬ 
den  vaikuttajien  lyhyillä  muisteloilla. 

Spectrum-aikakauden  pelit  ovat 
kuitenkin  visuaalisesti  jopa  omituisia. 
Koneen  grafiikkaominaisuudet  olivat 
hyvin  rajatut.  Moni  peleistä  oli  vain 
kaksivärinen,  ja  muissakin  värejä  käy¬ 
tettiin  vain  vähän.  Kuvien  reunat  ja  vä¬ 
rit  saattoivat  sekoittua,  eikä  koneessa 
ollut  sen  enempää  spritejä  kuin  laitteis- 
topohjaista  ruudunvieritystäkään.  Silti 
näillä  rajoitteilla  tehtiin  hyviä  pelejä,  ja 
olihan  koneessa  vahvuutensakin  kuten 
hyvä  3D  ja  halpa  hinta! 

Specutaidekirjaa  ei  voikaan  kutsua 
näyttäväksi,  pikemminkin  erikoisek¬ 
si.  Se  on  kuin  Dali-henkinen  paksu 
opus  muinaisdigitaalisen  taiteen  si¬ 
vupolusta,  joka  kuitenkin  huokuu  fii¬ 
listä  ja  rakkautta  peleihin.  Niin  moni 
klassikkopeli  syntyi  Spectrumilla,  niin 


moni  kuusnelospeli  sai  myös  ZX-ver- 
sioinnin,  niin  moni  nykypeli  on  näille 
velkaa.  Eihän  ZX  Sinclair  -kirja  herätä 
monessakaan  samoja  kuumia  tunteita 
kuin  Commodore-teokset,  mutta  tälle¬ 
kin  kuuluu  varata  paikka  pelihistorial- 
lisessa  kirjahyllyssä.  & 

Kirjoittaja:  Sam  Dyer 
Kustantaja:  Bitmap  Books 
ISBN:  978-0993012938 
Lisätietoja:  Kovat  kannet,  296  sivua 
Saatavilla:  Funstockretro.co.uk, 
hinta  36,36  euroa 

Pelit 


Ei  näin!  -  Phantom 

Aaveita  ja  kummituksia 

Kuten  olemme  tässäkin  sarjassa  oppineet,  epäonnistumisia  on  monenlaisia.  Jotkut  laitteet 
tulevat  markkinoille  väärään  aikaan,  toiset  taas  kaatuvat  markkinoinnin  puutteeseen  tai 
emoyhtiön  talousongelmiin.  Mutta  sitten  on  sellaisia  kuin  Phantom. 

Teksti:  Mikko  Heinonen 

Kuvat:  Manu  Pärssinen,  VVikimedia  Commons  /  Evan-Amos,  Phei.comeback 


Miltä  kuulostaa  kon¬ 
soli,  jolla  voi  pelata 
PC-pelejä  televisi¬ 
ossa  ja  ladata  niitä 
suoraan  koneel¬ 
le  verkossa  sijaitsevan  kauppapaikan 
kautta?  No,  Steam  Machineltahan  se 
nykyisin  kuulostaa,  mutta  tammikuus¬ 
sa  2003  moinen  oli  vielä  aikamoista 
utopiaa.  Vaan  juuri  sellainen  oli  Infin- 
ium  Labs  -yhtiön  Phantom,  jonka  piti 
tulla  markkinoille  seuraavaksi  jouluksi. 

Phantomin  piti  olla  tehokkaam¬ 
pi  kuin  tuolloin  markkinoilla  olleet 
Playstation  2,  Xbox  ja  GameCube. 
Sen  piti  tarjota  jo  julkaisustaan  lähtien 
laaja  pelivalikoima,  joka  perustui  osit¬ 
tain  PC:lle  jo  julkaistuihin  peleihin, 
sekä  monta  erilaista  kuukausitilausta, 
joista  jokainen  peliharrastaja  löytäi¬ 
si  itselleen  sopivan.  Pelejä  voisi  ostaa 
tai  vuokrata  suoraan  verkosta.  Mitään 
optista  asemaa  laitteessa  ei  ollut.  Tämä 
kuulosti  tavallaan  kiinnostavalta,  mut¬ 
ta  myös  todella  kunnianhimoiselta, 
etenkin  kun  kukaan  ei  ollut  kuullut 
konsolin  taustalla  olevasta  yhtiöstä  ai¬ 
emmin.  Viimeistään  maininta  tuesta 
myös  eri  alustojen  peleille  sai  kulma¬ 
karvat  nousemaan. 

Suosittu  Penny  Arcade  -verkkosar- 
jakuva  julkaisi  oman  kommenttinsa 
Phantomista  heti  sen  julkistuksen  jäl¬ 
keen.  Se  oli  strippi,  jossa  uutta  konsolia 
esitteli  sijoittajille  huumeharhoissa  se¬ 
koileva  huijari.  Tämä  kertoikin  hyvin, 


miten  internet  suhtautui  Phantomiin: 
bullshit-bingoa  täynnä  ollut  lehdistö¬ 
tiedote  ei  tuntunut  vakuuttavan  oikein 
ketään,  eikä  Infinium  Labsilla  ollut 
esittää  mitään  suurten  sanojensa  tuek¬ 
si.  Vaikutti  siltä,  että  normaali  PC-tie- 
tokone  oli  paketoitu  somaan  koteloon 
ja  sitä  kaupattiin  konsolina. 

Keisarin  vaatteet 

Mitä  enemmän  Phantomin  taustoja 
kaiveltiin,  sitä  omituisemmalta  hom¬ 
ma  näytti.  Infinium  Labsin  osoitteek¬ 
seen  ilmoittamassa  rakennuksessa  ei 
ollut  mitään  konsoliin  viitt aavaakaan. 


Yhtiön  toimitusjohtaja  Timothy  M. 
Robertsin  taustoista  löytyi  sarja  kaa¬ 
tuneita  firmoja,  miljoonia  menetettyjä 
dollareita  ja  epäselviä  talouskuvioita. 
Haiskahti  siltä,  että  Phantom  oli  pol¬ 
kaistu  pystyyn  vain  keräämään  löy¬ 
sät  riskipääomat  Robertsin  ja  hänen 
esikuntansa  taskuun.  Infinium  Labs 
vastasi  tutkivaan  journalismiin  haasta¬ 
malla  jutun  tehneen  HardOCP-sivus- 
ton  oikeuteen  pilkasta  ja  liiketoimin¬ 
nan  vahingoittamisesta,  mutta  luopui 
lopulta  oikeusjutusta  sen  kustannuk¬ 
siin  vedoten. 

Loppuvuodesta  2003  Infinium  Labs 

kuitenkin  järjesti  esittelytilaisuuden, 
johon  tuotiin  ”oikea”  Phantom.  Sinäl¬ 
lään  ihan  tyylikkääseen  kuoreen  oli 
ilmoituksen  mukaan  pakattu  juuri  se, 
mitä  Phantomin  oli  oletettu  olevan: 
keskitasoinen  PC-tietokone,  jossa 
pyöri  viritetty  Windows  XP.  Tosin  vi¬ 
rittelyn  aste  jäi  arvoitukseksi,  sillä  läs¬ 
näolijat  eivät  nähneet  minkäänlaista 
demoa  edes  konsolin  käyttöliittymäs¬ 
tä.  Phantom-ekosysteemin  keskeinen 
osa,  sisällönjakopalvelu,  jäi  myös  täy¬ 
sin  hämärän  peittoon.  Esitys  ei  ol¬ 
lut  omiaan  hälventämään  epäilyksiä 
Infinium  Labsin  toiminnasta.  Kuten 
arvata  saattoi,  Phantom  ei  ilmestynyt 
jouluksi  2003. 

Tammikuussa  2004  yhtiö  ilmoitti 
oppineensa  virheistään  ja  tuovansa 
seuraaville  E3 -messuille  uuden  Phan- 
tom-version.  Saman  vuoden  touko¬ 
kuussa  nähtiinkin  prototyyppi  aiem¬ 
paa  sulavalinjaisemmasta  konsolista, 
jonka  hinnan  piti  olla  alle  200  dollaria 
aiemman  400  dollarin  sijaan.  Koneen 
käyttöön  liittyi  10  dollarin  kuukausi¬ 
maksu,  jolla  käyttöön  luvattiin  laaja 
pelikirjasto,  ja  tekemällä  pitkän  mää¬ 
räaikaisen  sopimuksen  voisi  itse  Phan¬ 
tomin  saada  jopa  ilmaiseksi.  Julkaisu 
luvattiin  nyt  sopivasti  vuoden  2004 
joulumarkkinoille.  Harva  yllättyi,  kun 
tämäkään  päivämäärä  ei  pitänyt. 

Ei  tullut  nuttua 

Infinium  Labs  ei  lupauksistaan  huo¬ 
limatta  julkaissut  Phantomia  vuoden 
2005  tammikuussa  eikä  maaliskuussa¬ 
kaan.  E3 -messuilla  sitä  ei  enää  näky¬ 
nyt,  ja  syksyksi  2005  ilmoitettu  julkaisu 
peruuntui  sekin.  Timothy  M.  Roberts 
jätti  yhtiön  toimitusjohtajuuden  vain 
palatakseen  siihen  myöhemmin  eri 
roolissa. 

Koska  Phantom  olisi  ollut  käy¬ 
tännössä  televisioon  liitettävä  tieto¬ 
kone,  siihen  tarvittiin  näppäimistö 
ja  hiiri.  Infinium  Labs  oli  kehitellyt 
näistä  Phantom  Lapboard  -nimisen 
yhdistelmän,  joka  mahdollisti  PC:n 
ohjustamisen  sohvalla  istuen.  Laite  oli 
omintakeisen  mutta  jokseenkin  käyt¬ 
tökelpoisen  näköinen.  Yhtiö  luopui 
konsolisuunnitelmistaan,  vaihtoi  ni¬ 
mensä  Phantom  Entertainmentiksi  ja 
päätti  kehittää  Lapboardista  varsinai¬ 
sen  myytävän  tuotteen. 

Toisin  kuin  mikään  muu  Phantomin 
osa,  Lapboard  jopa  saatiin  kauppoihin 
asti,  mutta  sekin  myöhästyi  alkuperäi¬ 


sestä  aikataulustaan  liki  kaksi  vuotta. 
Tämä  tarkoitti  muun  muassa  sitä,  että 
Phantom  Entertainment  menetti  suu¬ 
ren  Lapboard-tilauksen  Alienware- tie¬ 
tokonevalmistajalta.  Loppujen  lopuk¬ 
si  ohjustinta  myytiin  lähinnä  yhtiön 
omien  kotisivujen  kautta. 

Tässä  vaiheessa  myös  menneisyyden 
haamut  saivat  entisen  toimitusjohtaja 
Robertsin  kiinni.  Yhdysvaltain  arvopa- 
periviranomaisen  SEC:n  mukaan  Ro¬ 
berts  oli  vuonna  2004  keinotekoisesti 
paisuttanut  omistamiensa  Infinium 
Labsin  osakkeiden  arvoa  väittämällä, 
että  konsoli  julkaistaan  hetkenä  minä 
hyvänsä  ja  yhtiön  arvo  paisuu  sen  jäl¬ 
keen  monituhatkertaiseksi.  SEC  myös 
sanoi  suoraan  sen,  mitä  verkkoyhteisö 
oli  jo  pitkään  epäillyt:  näytti  siltä,  ettei 
Infinium  Labs  ollut  koskaan  aikonut¬ 
kaan  julkaista  konsolia. 

Haamu,  lintu  vai  kala? 

On  mielenkiintoista  yrittää  ajatella, 
mitä  liikkuu  Infinium  Labsin  kaltaista 
toimintaa  pyörittävien  päässä.  Onko 
tarkoitus  todella  vain  imuroida  riski¬ 
pääomaa  ja  käyttää  se  sitten  urheilu¬ 
autoihin  ja  huonoon  elämään,  vai  us¬ 
kotaanko  omaan  tuotteeseen  todella, 
kunnes  homma  vain  karkaa  käsistä? 

Vaikka  Phantom  vaikutti  alusta  alka¬ 
en  jonkinlaiselta  puliveivaukselta,  se  ei 
sinällään  ole  mahdoton  konsepti  näin 
vuoden  2016  perspektiivistä.  Kuten  sa¬ 
nottu,  Valve  on  tuomassa  markkinoil¬ 
le  hyvin  samanlaista  laitetta.  Vuonna 
2003  idea  oli  kuitenkin  äärimmäisen 
optimistinen  niin  PC-raudan  hinta¬ 


kehityksen,  tallennustekniikan  kuin 
nettiyhteyksien  nopeuden  ja  verkossa 
toimivan  infrastruktuurin  suhteen. 
Puhumattakaan  siitä,  että  tällaista 
viihteen  jakelun  mullistavaa  mam- 
muttihanketta  oli  toteuttamassa  tun¬ 
tematon  yritys,  joka  toimi  postilokero- 
osoitteesta. 

Jos  tarkoitus  oli  herättää  ostajien 
luottamus,  siinä  epäonnistuttiin  täy¬ 
dellisesti.  Ja  vaikka  Infinium  Labs  ei 
edes  tehnyt  paljon  mitään  muuta  kuin 
tilasi  prototyyppejä  teollisilta  muotoi¬ 
lijoilta,  se  onnistui  hukkaamaan  jon¬ 
nekin  yli  60  miljoonaa  dollaria.  Mutta 
jos  tämä  oli  ainoa  päämäärä,  miksi  yri¬ 
tys  kuitenkin  näki  vaivaa  Lapboardin 
kanssa?  Kerätäkseen  lisää  rahaa  vai 
välttääkseen  oikeustoimet?  Ehkä  yl¬ 
lättävintä  ei  lopulta  ollutkaan  se,  että 
yritys  kaatui,  vaan  se,  että  edes  näp¬ 
päimistö  saatiin  aikaiseksi. 

Jos  Lapboardin  muuten  jostain  syystä 
haluaa  itselleen,  verkkohuutokaupas- 
ta  niitä  löytyi  ainakin  kirjoitushetkellä 
noin  puolentoistasadan  euron  hintaan. 
Myös  Phantom  Entertainmentin  kotisi¬ 
vut  toimivat  edelleen,  tilausnappeineen 
kaikkineen,  mutta  harkitsisin  kahdesti 
ennen  luottokortin  vinguttamista. 

Vuonna  2015  internetissä  kuhistiin 
taas  hetkellisesti  Phantomista,  kun  Ars 
Technica  -verkkolehden  lukija  lähetti 
julkaisulle  kuvia  tietokoneliikkeeseen 
huoltoon  tulleesta  Phantomin  proto¬ 
tyypistä.  Korean  ulkokuoren  sisältä 
löytyi  standardiosista  hätäisesti  ko¬ 
koon  kyhätty  pienikokoinen  PC-tieto¬ 
kone.  & 

$  git  push 
orbit  master 

Jobs  for  space  cowboys 
and  rocket  scientists. 


Reaktor  is  launching  the  first 
Commercial  satellite  in  Finland 
in  late  2016.  Our  satellite  needs 
code.  Come  help  us  write  it. 

